
КИРИШ

"¥озирги  ўзбек адабий тили" курсининг объекти, мақсади ва вазифалари

       Адабиётлар: 3[41-46], 10[3-5],19[4-5],20[3-11].
      1-§. - Курснинг объекти - ҳозирги ўзбек адабий тили, унинг ўзбек миллий тили таркибидаги ўрни.

      Курснинг мақсади - талабаларни "тил структураси–норма (меъёр)-узус" масалаларига, адабий тил ва миллий тил, адабий тил ва диалектлар, адабий тил ва жаргон-арголар, адабий тил ва функционал стиллар (вазифавий услублар) муносабатига оид назарий билимлар билан қуроллантириш, шу билимларга таянган ҳолда  уларга ҳозирги ўзбек адабий тилининг структуравий, мазмуний ва вазифавий хусусиятлари, оғзаки ва ёзма шакллари ҳақида маълумот бериш.

Курснинг вазифалари: а) соҳага оид адабиётлар устида ишлаш, асосий тушунчалар, терминлар ва назарий умумлашмалар билан танишиш; б) тил иерархиясидаги фонетик-фонологик, лексик, семантик ва грамматик сатҳларга мансуб бирликларнинг адабий тил учун меъёр (норма) бўлган ва меъёр бўлмаган белги-хусусиятларини қиёсан ўрганиш, таҳлил қилиш, бу соҳадаги мунозарали нуқталарни аниқлаш; в) ҳозирги ўзбек адабий тилининг тарихий илдизлари ва диалектал асослари, адабий тил тараққиётини белгиловчи  ички (лингвистик) ва ташқи (экстралингвистик) омиллар ҳақида талабаларга маълумот бериш, уларда ҳозирги ўзбек адабий тилининг системавий ва структуравий хусусиятларини мустақил таҳлил қила олиш кўникмаларини шакллантириш.

2-§. ¥озирги ўзбек адабий тили ўзбек миллий тилининг олий формаси-ишлов берилган, меъёрлаштирилган, миллат вакилларининг барчаси учун умумий бўлган барқарор шаклидир. Демак, у миллий тилга зид қўйилмайди, ундан бошқа тизим ҳам эмас, балки шу миллий тилнинг юқорироқ босқичи, тартибга солинган бош кўриниши, холос.
Диалект ва шевалар адабий тилнинг шаклланишида иштирок этади, аммо адабий тилдан қуйидаги белгилари билан фарқланади: а) адабий тил миллатнинг барча вакиллари учун умумийдир, диалект ва шевалар эса миллат таркибидаги этник гуруҳларнинг ҳар бири учун алоҳида-алоҳида бўлади, бир-биридан фонетик, лексик, грамматик жиҳатдан фарқланади; б)адабий тилнинг ёзма шакли мавжуд: у маълум меъёрларга бўйсундирилган ёзув системасига асосланади. Диалект ва шевалар учун алоҳида адабий-орфографик ёзув йўқ; в) адабий тилнинг қўлланиши ҳудудий (территориал) жиҳатдан чегараланмайди, диалект ва шеваларнинг қўлланиши эса бу жиҳатдан чегаралангандир; г) адабий тилда давлат ишлари - халқ таълими, матбуот, радио-телевидение, илм-фан, маъмурий-идоравий ҳужжатлаштириш ишлари олиб борилади; қонун, фармон ва қарорлар шу тилда эълон қилинади. Диалект ва шевалар бу функцияда қўлланмайди.

            Жаргон ва арголар - маълум ижтимоий гуруҳларга, масалан, ўғриларга, спортчиларга ёки талабаларга хизмат қиладиган ясама тил. Бундай "тил" элементлари (жаргонизм ва арготизмлар) адабий тилда ишлатилмайди.

            Функционал стиллар - тилнинг вазифавий услублари. Бундай услублар инсон фаолиятининг у ёки бу соҳасига хосланган нутқни қолиплайди. Чунончи: 1) расмий иш услуби. Бу услуб маъмурий-идоравий  ҳужжатлар тилини қолиплайди;        2) 
илмий услуб--илмий асарлар тилини ва илмий нутқни қолиплайди; 3)публицистик услуб--оммабоп асарлар, маърузалар тилини қолиплайди; 4) сўзлашув услуби. Бу услубнинг икки хил кўриниши мавжуд: а) адабий сўзлашув услуби; б) оддий сўзлашув услуби;     5) бадиий услуб. Бу  услуб бадиий асар тилини ва бадиий нутқни қолиплайди.

        Адабий тил билан функционал услублар ўртасидаги муносабатлар қуйидагича: расмий иш услуби, илмий услуб, публицистик услуб адабий тил меъёрларига таянади, демак, адабий тилга зид қўйилмайди; сўзлашув услубининг "а" кўриниши ҳам шундай: унда диалектизм, жаргонизм ва вульгаризмлар қатнашмайди; сўзлашув услубининг "б" кўриниши эса нутқнинг махсус тайёргарликсиз бўлиши, эркин муомалага асосланиши билан характерланади: бу услубга асосланган матнларда услубий бўёқдор сўзлар, кўчма маъноли луғавий бирликлар кўпроқ ишлатилади; сўзлар, грамматик шакллар ва сўз бирикмалари таркибидаги айрим товушлар (баъзан бир неча товуш) тушиб қолади; обор (адабий:олиб бор), айтвор (адабий: айтиб юбор), пасқам (адабий: пастқам), болла (адабий:болалар), кегин (адабий: келгин), машу (адабий: мана шу) каби; баъзи товушларнинг сўз таркибидаги ўрни алмашади: турпоқ (адабий: тупроқ), терват(адабий:тебрат), тўрғамоқ( адабий: тўғрамоқ); бир товуш ўрнида бошқа товуш қўлланади: сўнгак (адабий: суяк), кўйнак (адабий: кўйлак), қалмоқ (адабий: қармоқ), мусурмон        (адабий: мусулмон); сўз бошида, ўртасида ёки охирида товуш орттирилади: ўраза (рўза), ишкоп (шкаф), танка (танк) каби. Бу услубга таянган нутқда киши исмининг қисқартириб талаффуз қилиниши ҳам учрайди: Дилор (Дилором), Муқад  (Муқаддам), Гули ( Гулнора), Дилфуз (Дилфуза) каби. Демак, сўзлашув услубининг бу турида адабий тил ва адабий нутқ меъёрларидан четга чиқиш ҳоллари ҳам учрайди.

Адабий тилга муносабат жиҳатдан бадиий услуб алоҳида баҳоланади: у, одатда, бадиий асар тилини белгилайди, бадиий асар тилида эса адабий тил меъёрларидан четга чиқиш ҳоллари кўп учрайди: образ ва персонажлар нутқини типиклаштириш зарурати шуни тақозо қилади. £уйидаги мисолларга эътибор берайлик:
1. Асадбек молодец! Висший класс!- деди у.-Аниқ топибди. Энди у билан хазиллашиб бўлмайди. (Т.М.)

2. У қизиғар машинасини £орақамишга қараб учирди... (Т.М.)
3. Акамулло, акамулло, сизни йуқлошопти, идорага йуқлошопти.
-Нима гап?

-¥ожар аяни бачаси саҳрода боркан экан... Бўронда қолган экан...£айтиб келмопти... Сўғин Хўжаназар аконинг духтори бўронга қолип ўлипти...
-¥ошим югурганича чиқиб кетди. Маҳмуда билан Моҳидил бир-бирига ҳайрон қараб қолишди!(Ж.А.)

    Биринчи мисолдаги нутқий парчада грамматик-синтактик варваризм ("Асадбек молодец!", "Висший класс"), иккинчи гапда  вульгаризм ("қизиғар"), учинчи мисолдаги диалогда эса ўзбек-тожик икки тиллилиги таъсирида бўлган ўзбек шеваларининг сўзлари ("акамулло" "бача", "духтор", сўғин" каби лексик диалек-тизмлар), шу шевага хос грамматик формалар ("йўқлошопти", "келмопти" каби грамматик диалектизмлар), ака сўзининг ако шаклидаги диалектал кўриниши қўлланган. Бундай қўлланишлар адабий тил учун меъёр эмас, албатта, аммо улар бадиий услуб талабига кўра ишлатилган, натижада бадиий асарнинг ғоявий-эстетик жиҳатларини таъсирли, ишонарли қилиб ифодалашга эришилган.  

3-§.  ¥озирги ўзбек адабий тилининг оғзаки ва ёзма шакллари бор, шу икки шакл воситасида у халққа хизмат қилади.

    1.Адабий тилнинг оғзаки шакли тўғри талаффуз      меъёрларига, эшитиш орқали идрок қилишга таянади. Бу шаклнинг моддий-материал асосини физик-акустик бирликлар (нутқ товушлари, урғу, оҳанг, мелодика, пауза, тембр, ритм, темп) ташкил этади; унинг тарихий илдизлари халқ оғзаки ижоди намуналарида - достонлар, қўшиқлар, мақоллар, ҳикматли сўзлар, топишмоқлар, эртаклар негизида ривожланиб, оғиздан-оғизга ўтиб келган, шу жараёнда унинг ҳозирги миллий адабий тилга хос ягона талаффуз меъёрлари шаклланган. ¥озирги ўзбек адабий тилининг оғзаки шакли кўпроқ адабий сўзлашув услубида намоён бўлади, унинг фаолиятида имо-ишора, нутқ вазияти каби новербал воситалар ҳам муҳим роль ўйнайди. 

 2.¥озирги ўзбек адабий тилининг ёзма шакли, аввало, ёзув ситемасига ҳамда шу система бирликларини (графемаларни, орфограммаларни) кўриш ва ўқишга асосланади. Ёзув системаси, маълумки, графика, орфография ва пунктуация каби компонентлардан таркиб топади, демак, унинг моддий-материал асосини оптик-график воситалар ташкил қилади.

Адабий тилнинг ёзма шакли фаолиятида илмий услуб, расмий услуб, оммабоп (публицистик) услуб қолипларига хосланиш хусусиятлари борлиги ҳам кўзга ташланади.        

4-§. ¥озирги ўзбек адабий тили тараққиётини белгиловчи омиллар икки хилдир: 

     1.Лингвистик (лисоний) омиллар. Буларга муайян тилнинг структуравий ва системавий хусусиятлари - фонемалар тизими, луғат бойлиги, морфема  типлари, сўз ясаш моделлари, грамматик қурилиши, лексик, грамматик бирликларнинг семантик ва функционал хусусиятлари, улар ўртасидаги алоқа ва муносабатларни белгиловчи қоида-қонуниятлар киради. Адабий тил тараққиёти, биринчи навбатда, ана шуларга таянади.

      2.Экстралингвистик (нолисоний) омиллар. Буларга тилдан ташқарида мавжуд бўлган факторлар киради: ижтимоий тузум формалари, тарихий жараёнлар, халқлар ва миллатлар ўртасидаги тисодий, сиёсий, маданий ва маърифий алоқалар, илм-фан ривожи, ишлаб чиқариш ва техника тараққиёти, ижтимоий тафаккур, инсон руҳияти, ҳис-туйғулари, тил ва ёзувга оид қонун ва фармонлар шулар жумласидандир. Масалан, ¤збекистон мустақилликка эришгач, унинг ижтимоий-сиёсий, иқтисодий, маданий-маърифий ва маънавий ҳаётида ҳам жиддий ўзгаришлар юз берди: бозор иқтисодига босқичма-босқич ўтиш жараёни бошланди, миллий қадриятларга эътибор кучайди, ишлаб чиқариш ва хизмат кўрсатишнинг янги шакллари юзага келди. Буларнинг барчаси ўзбек тили лексикасига ҳам таъсир ўтказди: собиқ иттифоқдаги давлат тузумига хос айрим тушунча номлари (партком, райком, обком, совхоз, область каби сўзлар) истеъмолдан чиқиб, ўзбек тили луғат бойлигининг тарихий қатламига ўтиб қолди, уларнинг ўрнида ҳозирги мустақил ¤збекистон ҳаёти тақозо қилган янги сўз ва атамалар (коллеж, лицей, гимназия, лицензия, рейтинг, тест, маркетинг, минимаркет, инвестиция, бизнес кабилар) пайдо бўлди, ҳоким,  ҳокимият, вилоят, туман каби лексемаларнинг мазмун мундарижасида ҳозирги тузумга хос  янги маъно қирралари юзага келди, натижада бундай сўзлар эски қатламдан замонавий қатламга ўтиб қолди.

       Келтирилган маълумотлардан шу нарса англашиладики, миллий тилнинг, шу жумладан, миллий адабий тилнинг тараққиётида лисоний ва нолисоний омиллар бирга қатнашади, уларнинг бири иккинчисига шароит яратади, ҳар  иккаласи бир бутун механизм сифатида хизмат қилади; тил ва жамият, тил ва онг, тил ва тафаккур муносабатлари шуни тақозо қилади.

        5-§. ¥озирги ўзбек адабий тилининг давлат тили мавқеидаги ўрни. ¥озирги ўзбек адабий тилида, юқорида айтиб ўтилганидек, давлат ишлари олиб борилади. ¤збекистоннинг давлат тили дейилганда ҳам кўпроқ даражада ўзбек адабий тили назарда тутилган, бинобарин, адабий тил давлат томонидан ҳимоялангандир. Бундай ҳимоя қуйидаги ҳужжатлар билан кафолатланган:


1.¤збекистон Республикасининг давлат тили ҳақидаги қонуни (Ун биринчи чақириқ ¤збекистон Олий Кенгашининг ўн биринчи сессиясида1989 йил 21 октябрда қабул қилинган).


2.¤збекистон Республикасининг Конституцияси (4-модда).


3. «Давлат тили ҳақида» ги қонуннинг янги таҳрири,1995 йил 21 декабрь.
Текшириш саволлари

1."¥озирги ўзбек адабий тили" курси нимани ўрганади?

2.Курс олдига қандай мақсад ва вазифалар қўйилган?

3.Нима учун адабий тил миллий тилнинг олий формаси саналади? Белгилари?

4.Адабий тил билан диалект, шева ва функционал стиллар                ўртасидаги муносабатлар ва тафовутлар нимадан иборат?

5.Адабий тилнинг оғзаки ва ёзма шакллари қандай фарқланади?

6.Тил тараққиётини белгиловчи лингвистик ва экстралингвистик  омилларни қандай тушунасиз?

7.Адабий тилнинг вазифа доираси?

8.¤збек тилининг давлат тили мақоми қандай ҳужжатлар билан кафолатланган?

Таянч тушунчалар

Курснинг объекти - ҳозирги ўзбек адабий тили.

         Курснинг мақсади - талабаларни адабий тилга оид назарий ва амалий билимлар билан таништириш.
         Курснинг вазифалари - мақсадга эришиш йўлида бажариладиган ишлар.
         Адабий тил - миллий тилнинг ишлов берилган, меъёрлаштирилган олий формаси.
         Система - ҳар бири алоҳида мустақил (автоном)бўлган мураккаб механизмлар (фонемалар тизими, морфемалар тизими, лексик бирликлар тизими, синтактик конструкциялар тизими) ўртасидаги алоқадорликдан таркиб топган макротизим.
         Структура - бир бутун тизим (макротизим) таркибидаги микротизимлар, улар ўртасидаги алоқалар механизми.
        Норма (меъёр) - адабий тилга ва адабий нутққа хос барқарор белги-хусусиятлар. Улар ижтимоий тил амалиётида танлаб олинади ва мустаҳкамланади.
       Лингвистик омиллар - тил структураси ва системасига мансуб бўлган, шу тизим қоида-қонуниятларидан келиб чиқадиган омиллар: фонемаларнинг функционал хусусиятлари, морфема типлари, лексик ва грамматик тизимлар хусусиятидан келиб чиқадиган факторлар. Улар лисоний омиллар деб ҳам юритилади.
      Экстралингвистик омиллар - тилдан бошқа системаларга оид факторлар (нолисоний омиллар). Улар тил тараққиётига ташқаридан таъсир ўтказади.
      Узус -- лексема, фразема, сўз шакли ва синтактик  конструкцияларнинг тил эгалари томонидан қабул этилган қўлланиши.
      Тил -- фонетик, лексик ва грамматик воситалар ўртасидаги алоқа-муносабатлардан таркиб топган барқарор тизим (система).

      Нутқ -- тил воситалари иштирокида фикр ифодалаш жараёни.

      Иерархия -- тил тизимида қуйидан юқорига қараб босқичма- босқич жойлашган сатҳлар (яруслар) йиғиндиси: фонетик- фонологик сатҳ (қуйи ярус), морфемик сатҳ, лексик сатҳ (юқори яруслар), грамматик сатҳ (янада юқорироқ ярус) каби.

¥озирги ўзбек адабий тилининг тарихий илдизлари  ва диалектал асослари


Адабиётлар; 3[12-26, 41-46, 161-164], 10[ 6-13], 15[21-23],    16[5-59],26[3-174].

       6-§.¥озирги ўзбек адабий тилининг, маълумки, бир қатор тарихий илдизлари бор: а) энг қадимги туркий тил (VII асргача бўлган давр); б) қадимги туркий тил (VII-ХI асрлар); в) эски туркий тил (ХI-ХIII асрлар); г) эски ўзбек адабий тили (ХIV-ХIХ асрлар);   д) янги ўзбек адабий тили ( ХIХ асрнинг охири – ХХ асрнинг     20-йиллари). ¥озирги ўзбек адабий тили ана шу тарихий илдизлардан ўсиб чиқиб, ўзбек миллий тилининг олий формаси даражасига кўтарилган.

¤збек тилшунослигида ўзбек адабий тилининг тараққиёт босқичларини бошқачароқ тасниф қилиш ҳолатлари ҳам учрайди (қаранг: 15, 21-23 ).

¤збек тилининг тараққиёт босқичларини кўздан кечириш қадимги туркий тилдан ҳозирги ўзбек адабий тилигача бўлган лисоний тараққиёт динамикасини кузатиш, ҳозирги ўзбек адабий тилининг қадимги туркий, эски туркий  ва эски ўзбек адабий тилларидан фарқларини аниқлаш имконини беради. Бундай фарқларнинг пайдо бўлиши, одатда, икки омилга асосланади:        1) муайян тилнинг ички тараққиёт қонуниятларига–тилнинг ўзидаги системавий ва структуравий ҳодисалар муносабатига;      2) икки ёки ундан ортиқ тиллар ўртасидаги контактга (интерстрат муносабатига). ¤збек тили тараққиётида энг қадимги туркий тил ва қадимги туркий тил субстрат (асос тил) вазифасини, араб, тожик-форс ва рус тиллари эса суперстрат (устама тил) вазифасини ўтаган. Субстрат ва суперстрат тиллар ўртасидаги алоқа одатда билингвизм (икки тиллилик) ёки полилингвизм (кўп тиллилик) шароитида юзага келади ва тиллар субстрацияси деб аталади: туркий-араб, туркий-форс, ўзбек-араб, ўзбек-тожик, ўзбек-рус икки тиллиликлари шароитида асос тил билан устама  тиллар ўртасида боғланган алоқалар ана шундай субстрациялар саналади. Айни шу омиллар (ички тараққиёт қонуниятлари билан бирга) қадимги туркий тилдан ҳозирги ўзбек  адабий тилигача бўлган даврда тил структурасида қатор ўзгаришларни юзага келтирган. Буни тил сатҳлари ва тизимлари бўйича келтирилган қуйидаги маълумотлардан англаб олса бўлади: 

     1.Тилнинг фонетик-фонологик сатҳида: а) қадимги туркий тил вокализмида 8 унли бўлган( а, ы, о, у - орқа қатор, йўғон унлилар; э, и, о, ү - олд қатор , ингичка унлилар ); б) эски туркий тил ва эски ўзбек тилларида ҳам шу 8 унли сақланган, аммо эски ўзбек тилида олд, қатор лабланмаган э унлиси ҳисобига вокализм тизими            9 унлидан иборат бўлган; в) қадимги туркий, эски туркий  ва эски ўзбек тилларида унли товушларнинг йўғонлик-ингичкалик зиддияти (оппозицияси) бўлган: и-ы, ä-а, ү-у, ў(о)-ў(о) каби; г) ҳозирги ўзбек адабий тили вокализмида унлилар миқдори 6 тага тушиб қолган (и,э,а,у,ў,о). Бу тизимда йўғонлик-ингичкалик оппозицияси йўқ, айрим товушларнинг сифат белгилари ҳам ўзгарган. Масалан, орқа қатор, лабланмаган а ўрнида кучсиз лабланган о ( ) унлиси пайдо бўлган. £иёс қилинг: ата-ота, ат-от каби; д) қадимги туркий тил консонантизмида б,м,п,в,с,з,т,д,н,л,р,ч,ш,й,қ(к),ғ(г),н ундошлари бўлган, бу ундошларнинг кўпчилиги палатал (ингичка ёки юмшоқ) ва веляр (қалин) вариантларга эга эди; е) эски ўзбек адабий тилида ундошлар 24 тага етган (б,м,п,в,ф,с,з,т,д,н,л,р,ч,ш,ж,ж,й,қ,к,ғ,г,н,х, ҳ). Консонантизм таркибида ундошлар миқдорининг ортиши ўша даврдаги ўзбек-араб ва ўзбек-форс икки тиллилиги (билингвизми) таъсирида, шунингдек, айрим ундошларнинг дивергенцияси (бир фонеманинг икки фонемага ажралиши) натижасида содир бўлган; ж) ҳозирги ўзбек адабий тили консонантизмида юқоридаги          24 ундошнинг барчаси бор. Айрим тилшуносларнинг (масалан, проф. А. Абдуазизовнинг) фикрича, рус тилидан ўзлашган сўзларда учрайдиган қоришоқ "ц" ҳам ўзбек тили ундош фонемалари қаторидан ўрин олган деб қаралиши керак.1 Юқоридаги маълумотлар таҳлилидан қуйидагилар маълум бўлади: а) қадимги туркий тил консонантизмида ф,х,ҳ,ж,ж  ундошлари бўлмаган. Улар эски туркий тил ва эски ўзбек адабий тили даврида турли лисоний (лингвистик) ва нолисоний(экстралингвистик) омиллар таъсирида пайдо бўлган; б) қадимги туркий тилда қ ва к ундошлари бир фонеманинг нутқдаги икки кўриниши -- оттенкалари бўлган, кейинчалик бу фонема дивергенцияга учраб, икки мустақил фонемага айланган; ғ ва г ундошлари ривожида  ҳам айни шу жараён (дивергенция) бўлганлигини - "г" нинг "ғ" ва "г" га парчаланганлигини кўрамиз.
      2.Нутқ товушларининг позицион ва синтагматик хусусиятларидаги ўзгаришлар: а) қадимги туркий тилда р,л,в,ғ(г), з,д,н ундошлари сўз бошида қўлланмаган. Эски ўзбек адабий тили ва ҳозирги ўзбек адабий тилида эса бу товушлар ("н" дан бошқалари) сўз бошида ҳам ишлатилади; б) м ундоши қадимда сўз бошидаги "б" нинг варианти сифатида қўлланган, аммо сўз ўртасида ва охирида мустақил фонема бўлган.  Унинг  мустақил фонема сифатида сўз бошида қўлланиши  эски ўзбек тилида бир қадар учраб туради, ҳозирги ўзбек адабий тилида эса унинг сўз бошида қўлланиши анча кенг тарқалган; в) қадимги туркий тилда ундош товушлар сўз бошида қаторлашиб келмаган. Бу хусусият эски ўзбек тилида ҳам сақланган, аммо ҳозирги ўзбек адабий тилида эса ундошларнинг сўз ёки бўғин бошида қаторлашиб келиши меъёрий ҳолатга айланган; бу ҳодиса ўзбек тилига рус тилидан ўзлаштирилган сўзларга хос (бром, профессор, шкаф, трактор, троллейбус, трамвай каби); г) қадимги туркий тилда ундош товушларнинг сўз охирида қаторлашиб келиши жуда кам учрайди: қирқ, алп("мерган овчи"), арт ("елка") каби. Эски ўзбек тилида ундош товушларнинг сўз охирида қаторлашиб келиши бир оз кўпайган (форс-тожик ва араб тилларидан сўз ўзлаштириш ҳисобига): дўст (форсча ўзлашма), ҳамд (арабча ўзлашма:"мақтов"), ғишт (тожикча ўзлашма), гўшт (тожикча ўзлашма) каби. ¥озирги ўзбек адабий тилида бўғин ёки сўз охирида икки ундошнинг қаторлашиб келиши рус тили орқали ўзлашган сўзлар ҳисобига анча кўпайган: бокс, кодекс, корт, икс каби; д) қадимги туркий ва эски ўзбек тилларида сўз охирида иккита бир хил ундошнинг қаватланиши ( геминация) бўлмаган. ¥озирги ўзбек адабий тилида эса иккита бир хил ундошнинг сўз охирида қаватланиши учраб туради: грамм, класс, ватт, балл каби русча-байналмилал ўзлашмалар бунинг далилидир; е) қадимги туркий тилда сўзнинг биринчи бўғинидан кейинги бўғинлари фақат ундош билан  бошланган:   о-на, о-та, о-ға, и-ни, бо-ла каби. Бу ҳол сўз таркибида икки унлининг ёнма-ён кела олмаслигига сабаб бўлган. Эски ўзбек тилида араб тили ўзлашмаларининг пайдо бўлиши бу қонуниятга чек қўйган: саодат, оила, маориф, соат, фоиз, мутолаа каби. ¥озирги ўзбек адабий тилида эса русча-байналмилал лексик ўзлашмалар ҳисобига бу ҳодиса янада кенгайган: биология, зоология, геометрия, география каби.

     3. Сингармонизм: 1) қадимги туркий тил ва эски ўзбек тилида сингармонизм (сўз таркибидаги ўзак ва қўшимчаларда унлиларнинг уйғунлашуви) мавжуд бўлган. £иёс  қилинг: кэлдүүк   ("кэл" даги "э" - олд қатор, ингичка унли + "-дүк" даги "ү" ҳам олд қатор, ингичка унли) ва бардук ("бар"даги "а" - орқа қатор, йўғон унли+ "-дук" даги "у" ҳам орқа қатор йўғон унли). Бу мисоллардаги унлилар тил гармонияси қонунияти асосида уйғунлашган. Кэлип ва корYп сўз шаклларининг биринчисида ("кэл+ип"да) ўзак ва қўшимчадаги унлилар лабланмаган, иккинчисида ("кор+үп" да) эса ўзак ва қўшимчадаги унлилар лаблангандир. Демак, иккинчи мисолда унлилар лаб гармонияси қонунияти асосида уйғунлашган;             2) ҳозирги ўзбек адабий тилида сингармонизм ўз мавқеини анча йўқотган. £иёс қилинг: конлүнүз (эски ўзбек тилида) – кўнглингиз (ҳозирги ўзбек адабий тилда), корүп (эски ўзбек тилида) – кўриб (ҳозирги ўзбек адабий тилида) каби.

       Изоҳ: сингармонизм  қонунияти ҳозирги пайтда қипчоқ ва ўғуз диалектларига мансуб ўзбек шеваларида сақланган: олган     (адабий тилда)-алған (қипчоқ лаҳжаси шеваларида), борган (адабий тилда) - барған (қипчоқ лаҳжаси шеваларида), келгäн (адабий тилда)-кэлгäн (қипчоқ лаҳжаси шеваларида), ўттиз  (адабий тилда) – оттуз (қипчоқ лаҳжаси шеваларида), уйимга (адабий тилда) - YйYмä (ўғиз лаҳжаси шеваларида) каби.

4.Тилнинг луғат бойлигида: 1) қадимги туркий тилда форс-тожик ва араб сўзлари бўлмаган. Эски туркий тилда форс-тожик ва араб сўзлари қўллана бошлаган, эски ўзбек тилида бундай ўзлашмалар анча кўпайган: гул, гавҳар, гуруч, гўр (форс-тожик сўзлари), мадраса, оила,фикр, фироқ, ҳосил (арабча сўзлар). ¥озирги ўзбек адабий тилида бундай ўзлашма сўзларнинг айримлари эскирган (масалан, муваллидулҳамуза, ҳандаса, тарҳ кабилар), уларнинг ўрнида бир қатор русча ўзлашма термин ва атамалар пайдо бўлган (кислород, геометрия, автобус, трамвай ва б.лар); 2) қадимги туркий тилдаги айрим сўзларнинг эски ўзбек тилида тожикча синонимлари пайдо бўлган: чечак (туркий)- гул( тожикча), ёғоч, йиғоч (туркий) - дарахт ( тожикча), олтин (туркий)- тилла (тожикча),булоқ ( ўзбекча)-чашма (тожикча), қиров (ўзбекча)- шабнам (тожикча) каби; 3) қадимги туркий, эски туркий ва эски ўзбек тилларида қисқартма сўзлар (аббревиатуралар) бўлмаган. ¥озирги ўзбек тилида бундай қисқартмалар анчагина бор: БМТ, ТДПУ, СамДУ каби. Кейинги йилларда ўзбек тили лексикасида ИИБ(Ички ишлар бўлими), ИИББ (Ички ишлар бўлими бошқармаси), ИИВ (Ички ишлар вазирлиги), ДАН (Давлат автоинспекция назорати), ¤зМУ (¤збекистон Миллий университети), БухДУ (Бухоро Давлат университети), £арМИИ (£арши Муҳандислик-иқтисодиёт институти) каби янги қисқартма номлар ҳам пайдо бўлди; 4) ўзбек тилига давлат тили мақомининг берилиши, шунингдек, мустақил ¤збекистонда амалга оширилаётган иқтисодий ва маърифий ислоҳотлар  ўзбек тили лексикасида яна бир қатор янги сўзларнинг юзага келишига ёки айрим эскирган сўзларнинг қайта тикланишига сабаб бўлмоқда: супермаркет, фермер, акциядор, вазирлик, нозир, девонхона, таътил кабилар шулар жумласидандир; 5) рус тили ва рус ёзуви таъсирида юзага келган ток ("электор токи") ва ток ("узум токи") каби омографлар, тўрт ("миқдор сон")ва торт ("кондитер маҳсулоти") каби омофонлар ҳам кўпроқ ҳозирги ўзбек адабий тили лексикасига хосдир.

     5. Тилнинг грамматик қурилишида: 1) қадимги туркий ва эски ўзбек адабий тилларида от, сифат, сон, олмош, феъл ва равиш каби мустақил сўз туркумлари бўлган. Бундай мустақил сўзлар ҳозирги ўзбек адабий тилида ҳам бор; 2) қадимги туркий ва эски ўзбек адабий тилларида ёрдамчи сўзлар – кўмакчилар, боғловчилар ва юкламалар бўлган. Бундай туркумларга хос сўзлар ҳозирги ўзбек 

адабий тилида ҳам мавжуд; 3) қадимги туркий ва эски ўзбек тилларида ундовлар ва модал сўзлар бўлган. Улар ҳозирги ўзбек адабий тилида ҳам бор; 4) қадимги туркий тилда ҳам, эски ўзбек тилида ҳам ҳар бир сўз туркумининг ўзига хос грамматик категориялари (отларда-эгалик, келишик, сон; сифатларда- даража; феълларда -  шахс-сон, майл, нисбат, замон ва б.лар) бўлган. Бу хусусиятлар ҳозирги ўзбек адабий тилига ҳам хос. Бироқ, ҳозирги ўзбек адабий тилида қадимги туркий ва эски ўзбек тилларидан фарқ қиладиган янги жиҳатлар ҳам учрайди: 1) ҳозирги ўзбек адабий тилида морфемалар қадимги туркий ва эски ўзбек  адабий тилларидагига нисбатан миқдоран кўп ва мазмунан бойдир. Масалан: қадимги туркий тилда ўзакдан олдин қўшилувчи аффикс морфемалар (префикслар) бўлмаган. Бу типдаги морфемалар эски ўзбек тилида ва ҳозирги ўзбек адабий тилида учрайди: бебош, бевосита, бавосита (билвосита), ноўрин, серсув, сергап каби;        б) эски ўзбек адабий тилида "-ов","-ев", "-ова", "-ева", "-овна",       "-евна", "-ович", "-евич" каби фамилия ва отчество ясовчи қўшимчалар бўлмаган. ¥озирги ўзбек адабий тилида бундай қўшимчалар бор; в) эски ўзбек адабий тилида "-лар" аффикси кўпликни  (одамлар, қишлоқлар каби), биргаликни (Каримлар келишди), маъно кучайтирилишини (сувлар оқиб ётибди), чама ёки тахминни (қирқ йиллар бўлди каби)  ифодалаган. ¥озирги ўзбек адабий тилида эса "-лар"аффиксининг сўзларни терминлаштириш функцияси ҳам пайдо бўлган: қирққулоқсимонлар, сутэмизувчилар... каби;  2) қадимги туркий ва эски ўзбек адабий  тилларида сингармонизм мавжуд бўлганлигидан кўпчилик морфемаларнинг йўғон ва ингичка турлари сақланган:   "-мыз"    ва

"-миз" (барамыз ва келамиз каби), "-ган" ва "-ғон" ( келган ва борғон), "-чы" ва "-чи" (йоғчы "азани бошқарувчи" ва бэдизчи-       "наққош" каби). ¥озирги ўзбек адабий тилида эса  улардан фақат биттаси стандарт форма сифатида сақланган (борамиз, келамиз, борган, келган, қўриқчи ва ишчи каби), "-лық" ва "-лик" ҳақида ҳам шу фикрни айтиш мумкин; 3) эски ўзбек адабий тилидаги баъзи аффикслар ҳозирги ўзбек адабий тилида қўлланмайди. Масалан,   "-вул" аффикси эски ўзбек адабий тилида қоровул, ясовул каби сўзларни ясаган, ҳозир эса бу аффикс сўз ясаш хусусиятини йўқотган; 4) қадимги туркий тилда бош келишик, қаратқич келишиги, тушум келишиги, восита келишиги  ("-н", "-ы", "-ин",      "-үн", "-ун", "-он", "-эн"), жўналиш келишиги, ўрин-пайт келишиги, чиқиш келишиги бўлган. ¥озирги ўзбек адабий тилида шулардан биттаси -  восита келишиги йўқ. У қадимги туркий тилда "билан" кўмакчиси функциясига тенг бўлган: масалан, тилин созлэп, қолқақын эшидип ("тили билан сўзлаб, қулоғи билан эшитиб...") каби.

7-§.¥озирги ўзбек адабий  тилининг диалектал асослари. ¤збек тили бир қатор шеваларни  ўз ичига олади, бундай шевалар этнолингвистик нуқтаи назардан учта катта лаҳжага - қарлуқ, қипчоқ ва ўғуз лаҳжаларига бирлаштирилади.  ¥озирги ўзбек адабий  тилининг таркиб топишида ана шу учта лаҳжа шеваларининг иштирок этганлиги табиий бир ҳолдир, аммо улардан қайси бири адабий тилга кўпроқ даражада асос бўлганлиги масаласида тилшунослар орасида якдиллик йўқ. Кўпчилик манбаларда ҳозирги ўзбек адабий тилининг таянч диалекти сифатида қарлуқ лаҳжаси, хусусан, унинг Тошкент-Фарғона типидаги шаҳар шевалари иштирок этганлиги кўрсатилади1. Аммо айрим тилшунослар (масалан, проф.Х. Дониёров, доцент              Б. Тўйчибоев) адабий тилнинг таянч диалекти масаласига бошқачароқ ёндашадилар: уларнинг фикрича, ҳозирги ўзбек адабий тилининг таркиб топишида қипчоқ лаҳжасига мансуб шевалар ҳам фаол қатнашган, шунга кўра адабий тил меъёрларига оид айрим масалалар (хусусан, вокализм  тизими, алифбо тузилиши) қайта кўрилиши керак. Бу муаллифларнинг таъкидлашича, ҳозирги ўзбек адабий тили вокализмида 6 та эмас, 8-9 та унли фонема бор, улар и/ы, ä/а, ү/у, ў(о)/ў(о) каби контраст жуфтликларни ҳосил қилади2.                                    

¥озирги ўзбек адабий тилининг грамматик қурилишида отнинг жўналиш, ўрин-пайт ва чиқиш келишикларидаги шакллари Тошкент- Фарғона группа шеваларига асосланади:"-га"(ж.к), "-да"

(ў-п.к) ва "-дан"(ч.к) каби. Бошқа шеваларда отнинг бу келишикларидаги шакллари қуйидагича бўлади: Самарқанд шевасида "-га" форманти жўналиш ва ўрин-пайт келишиклари маъносини ифодалайди: Бухорога кетопти ("Бухорога"- отнинг жўналиш келишигидаги шакли), Бухорога ўқопти ("Бухорога"–отнинг ўрин-пайт келишигидаги шакли) каби. ¤ғуз лаҳжаси шеваларида "-га" ўрнида "-ға" (қурвақаға), "-йэ" (тангэйэ),             "-нэ" (эркинэ), "-на(йанына),"-э" (үйимэ) формантлари ишлатилади. Бундай ҳар хиллик тушум ва қаратқич келишикларида ҳам мавжуд: "-ни"/"-ны", "-нинг"/"-нынг" (қипчоқ лаҳжаси шеваларида),           "-нинг"/"-инг","-нынг"/"-ынг" (Иқон, £орабулоқ, ¥азорасп шеваларида), "-ни"/"-ти"/"-пи"/"-йи"/"-ми" (Тошкент шевасида) каби. Бундай кўп вариантлилик адабий тилга кўчирилмаган.

      Шуни ҳам айтиш керакки, кўпчилик шеваларда тушум ва қаратқич келишиклари деярли фарқланмайди. Шунинг учун ҳам келишиклар сони Тошкент, Фарғона, Хева-Урганч шеваларида-5та, £арши шевасида 4 тадир. £ипчоқ лаҳжасининг ж-ловчи шеваларида, қарлуқ-чигил-уйғур лаҳжасининг Иқон-£орабулоқ диалектида эса уларнинг сони 6 тага етади. ¥озирги ўзбек адабий тилининг 6 келишикли тизимга асосланишида ана шу лаҳжаларнинг морфологик хусусияти ҳисобга олинган.

8-§. "¥озирги ўзбек адабий тили" курсининг бўлимлари: 

1.Фонетика ва фонология. Бу бўлимларда ҳозирги ўзбек адабий тилининг фонетик-фонологик сатҳига оид тизимлар         (вокализм, консонантизм), сегмент ва суперсегмент бирликлар     (фонема, бўғин, урғу, интонация, фраза, такт), просодик элементлар (темп, тембр, ритм, мелодика, пауза ва б.лар), уларнинг тил ва нутқдаги роли ҳақида фикр юритилади.

      2.Графика ва орфография. Бу бўлимларда ҳозирги ўзбек адабий тилининг ёзув тизимлари (кириллча ва лотинча ўзбек ёзувлари), уларнинг асосий компонентлари ва белгилари, орфография принциплари ва қоидалари хусусида баҳс юритилади.

      3.Орфоэпия. Бу бўлимда ўзбек тилининг тўғри (адабий) талаффуз меъёрлари, уларни белгиловчи омиллар ҳақида маълумот берилади.

      4.Лексикология ва фразеология. Бу бўлимларда ўзбек тилининг луғат бойлиги, унинг ривожланиш қонуниятлари,  луғавий бирликларнинг қатламланиши, турлари, лексик-семантик ва тематик гуруҳлари, лексема ва фраземаларнинг семантик таркиби, қўлланиш хусусиятлари ўрганилади.

      5.Лексикография. Бу бўлимда луғатчилик, луғат типлари ва турлари, луғатларнинг тузилиш принциплари, луғат мақолаларининг схемалари, луғатларнинг амалий аҳамияти хусусида баҳс юритилади.

     6.Морфемика. Бу бўлимда сўз ёки сўзнинг грамматик шакллари таркибидаги маъноли қисмлар – морфемалар хусусида, морфемаларнинг функционал-семантик, структуравий ва позицион тавсифи ҳақида маълумот берилади.

     7.Сўз ясалиши. Бу бўлимда ўзбек тилининг сўз ясаш усуллари, уларнинг сўз туркумлари бўйича тавсифи, тарихий ва ҳозирги сўз ясалиши каби масалалар ёритилади. 

     8.Морфология. Бу бўлим грамматиканинг бир қисми бўлиб, унда грамматик маъно ва грамматик шакллар, шулар орасидаги алоқадорлик асосида юзага келган грамматик категориялар, сўзларни туркумларга бирлаштириш принциплари, ҳар бир сўз туркумининг маъно турлари, морфологик белгилари, гапдаги фунционал характеристикаси ҳақида фикр юритилади.

    9.Синтаксис. Бу бўлим грамматиканинг иккинчи қисми бўлиб, унда сўз бирикмалари ва гап турлари, сўзларнинг грамматик муносабатга киришиш йўллари ўрганилади.

    10.Пунктуация.  Бу бўлимда ёзув системасининг учинчи компоненти(биринчи компоненти--графика, иккинчи компоненти-орфография) хусусида маълумот берилади. У синтаксис билан параллель равишда ўрганилади, чунки тиниш белгиларининг қўлланиши, асосан, гап ичида ва нутқда намоён бўлади.

Текшириш саволлари

    1.¥озирги ўзбек адабий тилининг қандай тарихий илдизлари бўлган?

    2.Бундай тарихий илдизлар ва жараёнлардан хабардор бўлишнинг амалий аҳамияти нимада?

    3.£адимги туркий тил вокализми қандай унлилардан таркиб топган?

    4.Эски туркий ва эски ўзбек адабий тиллари вокализми ҳақида нималарни биласиз?

    5.Вокализм тизимидаги контраст жуфтликларни қандай тушунасиз?

    6.¥озирги ўзбек адабий тили вокализмида нечта унли бор? Улар йўғонлик-ингичкалик белгисига кўра котраст жуфтликларни ҳосил қиладими?

   7.£адимги туркий тил консонантизми қандай ундошлардан таркиб топган? Эски ўзбек адабий тили консонантизми-чи?

   8.¥озирги ўзбек адабий тили ва қадимги туркий тил ундошлари тизимининг асосий фарқлари нимада?

   9.£адимги туркий тилдан ҳозирги ўзбек адабий тилигача бўлган тарихий тараққиёт жараёнида фонемаларнинг парадигматик ва синтагматик хусусиятларида қандай ўзгаришлар юз берган?

   10.Сингармонизм ҳақида нималарни биласиз? ¥озирги ўзбек адабий тилида сингармонизм борми? Шеваларда-чи?

   11.£адимги туркий тилдан ҳозирги ўзбек адабий тилигача бўлган даврда тилнинг лексик сатҳида (луғат бойлигида) қандай ўзгаришлар бўлган?

   12.Тилнинг грамматик қурилишида бўлган ўзгаришлар ҳақида нималарни биласиз?

   13.¥озирги ўзбек адабий тилининг диалектал асослари ҳақида қандай фикрлар бор?

   14.¤збек тили шевалари қандай лаҳжаларга бирлашади?

   15."¥озирги ўзбек адабий тили" курсининг қандай бўлимлари бор?

Таянч тушунчалар

Фонетик-фонологик сатҳ - тил иерархиясининг товуш тизимидан иборат қуйи поғонаси (қуйи яруси): нутқ товушлари, бўғин, урғу, оҳанг ва б.лар.

Лексик сатҳ - тил иерархиясининг луғат бойлигидан иборат юқори поғонаси: сўзлар, иборалар, уларнинг турли қатламлари.

Грамматик сатҳ - тил иерархиясининг морфологик ва синтактик бирликлардан иборат энг юқори поғонаси: сўз туркумлари, грамматик маъно ва грамматик шакллар, сўз бирикмалари ва гап, уларнинг турлари ва конструкция моделлари.

Вокализм - унли фонемалар тизими.

Консонантизм - ундош фонемалар тизими.

Дивергенция - тил структурасидаги ўзгаришлар таъсирида бир фонеманинг икки фонемага бўлиниши. Мас."к"нинг "к"ва "қ"га ажралиши.

Конвергенция - тарихий тараққиёт натижасида икки фонеманинг бир фонема ҳолига келиши: қадимги туркий ва эски ўзбек тилларида алоҳида-алоҳида фонемалар бўлган "(" ва "о" унлилари шу қонуният асосида ҳозирги ўзбек адабий тилида битта "о" фонемасига бирлашган.

Позицион хусусиятлар - нутқ товушларининг сўз таркибидаги ўрни (унлининг урғули ёки урғусиз бўғинда, ундош товушнинг кучли ёки кучсиз позицияда бўлиши), шу омил таъсирида юз берадиган ҳодисалар. 

Синтагматик хусусият - сўз ёки бўғин таркибида товушларнинг занжирсимон жойлашуви, бирин-кетин келиши, горизонтал чизиқ бўйлаб жойлашувидан келиб чиқадиган хусусиятлар.

Сингармонизм - сўзнинг асоси ва аффикс таркибидаги унлиларнинг ўзаро уйғунлашуви, гармонияси. 

Шева – муайян тилнинг ўзига хос фонетик, лексик ва грамматик хусусиятларига эга бўлган энг кичик қисми.

Лаҳжа - фонетик, лексик ва грамматик умумийлик асосида бирлашган шевалар йиғиндиси. У диалект номи билан ҳам аталади.

Фонетика ва фонология
Фонетика

Адабиётлар: 4[14-16],10[14-19],14[3-5],20[12-13]

9-§. Фонетиканинг объекти тилнинг товуш томони, фонетик қурилишидир. Тилнинг товуш томони нутқ товушлари, бўғин, урғу, оҳанг ( интонация, мелодика) каби бирликларни ўз ичига олади.

10-§.  Фонетиканинг мақсади фонетик бирликларнинг физик-акустик, анатомик-физиологик ва лингвистик-функционал асосларини ўрганиш, уларнинг тил механизмидаги ролини аниқлашдан иборат. Бундай мақсад унинг қуйидаги вазифаларини белгилайди: а) товуш, урғу, мелодика каби бирликларнинг юзага келиш қонуниятларини ўрганиш; б) талабаларни юқоридаги қонуниятлар ва  шу қонуниятларга оид илмий-назарий фикрлар билан таништириш; в) адабий тилнинг фонетик-фонологик тизимига оид мунозарали масалаларни аниқлаш, уларга муносабат билдириш; г) талабаларда фонетик таҳлил кўникмаларини шакллантириш; д) талабаларга шу соҳада ишлаган фонетист-фонологлар ҳақида қисқача маълумот бериш.

11-§. Фонетик бирликларнинг турлари. ¥ар қандай тилнинг фонетик бирликлари дастлаб икки гуруҳга–сегмент ва суперсегмент бирликларга бўлинади: а) сегмент бирликларга нутқ товушлари ва бўғин киради. Бундай бирликлар сўз ёки морфемалар таркибида бирин-кетин келади, ётиқ (горизонтал) йўналишда бир-бирига уланиб, занжирсимон тарзда жойлашади. Масалан: китоб сўзидаги 5та товуш (к,и,т,о,б) ва иккита бўғин(ки-тоб) сегмент бирликлар, демак, шу сўз таркибидаги қисмлар саналади;             б) суперсегмент бирликларга урғу, оҳанг, мелодика, паузалар киради. Бундай бирликлар сўзга, фразага, гапга ёки нутққа яхлит алоқадор бўлиб, уларни сўз,  гап ёки нутқдан ажратилган ҳолда тасаввур қилиб бўлмайди. Шунинг учун уларни устама ҳодиса (М.Миртожиев) деб номлаш ҳоллари ҳам учрайди.

12-§. Фонетик бирликларнинг тилдаги вазифалари:  

1)шакллантирувчи вазифа (русча: образующая функция). Бунда фонетик бирликларнинг сўз ёки морфемалар таркибида ёхуд гап ва нутқ тузилишида қурилиш материали сифатида иштирок этиши назарда тутилади. Чунончи, пахта  сўзининг таркиб топишида 5та товуш (п, а, х,т,а), иккита бўғин ( пах-та) ва битта сўз урғуси (пахт׳á) "қурилиш материали" вазифасида қатнашган, бу бирликларнинг шу тартибда жойлаштирилишидан пахта  сўзининг товуш қиёфаси - фонетик сўз шаклланган. Оҳанг, мелодика, пауза каби суперсегмент бирликлар эса гап қурилишида  ёхуд нутқнинг таркиб топишида устама ҳодиса сифатида қатнашади: дарак, сўроқ ва буйруқ гапларнинг ўзига хос интонациялари, шеърий мисралардаги оҳанг товланишлари бунга мисол бўлади;    

        2) танитувчи вазифа (русча: опознавательная функция). Бунда фонетик сўз таркибидаги фонетик бирликларнинг шу сўзни ва унинг маъносини "таниб олиш" ва "эслаб қолиш" учун хизмат қилиши назарда тутилади: сўз ва унинг маъноси (ёхуд морфема ва унинг маъноси) шу сўзнинг (ёки морфеманинг) фонетик қобиғи туфайлигина инсон хотирасида доимий яшайди. Масалан, инсон пахта сўзини (фонетик сўзни) эшитганда ёки ўқиганда, унинг хотирасида "ғўза ўсимлигининг оқ толали юмшоқ маҳсули", тахта сўзини эшитганда ёки ўқиганда эса "ғўладан узунасига тилиб олинган ясси ёғоч бўлаги" эсга келади, бу ҳол ҳар бир сўзнинг фонетик қобиғи билан шу сўзнинг мазмун планидаги маънолар ўртасида доимий алоқа борлигидан (шакл ва мазмун бирлигидан) далолат беради. Кўпчилик сўзларнинг фонетик таркиби ўзаро фарқли бўлишини ҳисобга олсак, бундай фарқлар сўз маъноларини тафовутлаш учун хизмат қилиши ҳам маълум бўлади: "қишлоқ" ни "пишлоқ"дан, "ғўза"ни "кўза"дан, "уй"ни"куй"дан фарқлаш имкони яратилади.  Демак, сўз ва грамматик формалар ўзининг товуш материяси туфайлигина нутқда маълум аҳамият касб этади. Товушгина сўз ёки сўз шаклини эшитувчи учун борлиқ тусига киритади. (Бу ҳақда дарсликнинг "Фонология" бўлимида тўлароқ маълумот берилади).
Фонетика фанининг турлари

13-§.1.Умумий фонетика. Фонетиканинг бу тури барча тилларнинг товуш томони учун умумий бўлган қонуниятлар ва ҳодисалар билан таништиради. Масалан, барча тилларда фонетик бирликларнинг физик-акустик табиати, анатомик-физиологик (биологик) асоси ва лингвистик-функционал жиҳатлари бор; барча тилларда нутқ товушлари фонема типларига бирлашади, барча тилларда фонемалар фонологик оппозициялар (зиддиятлар) ва корреляцияларни юзага келтиради, шулар орқали фонологик системалар шаклланади. Тилнинг структуравий ва системавий хусусиятига хос  бўлган бундай назарий масалаларни кўриш умумий фонетика предмети саналади.

 2. Хусусий  фонетика. Фонетиканинг бу тури конкрет бир тилнинг фонетик тизими ҳақида маълумот беради: ўзбек тили фонетикаси, рус тили фонетикаси, инглиз тили фонетикаси каби.
 Хусусий фонетика айрим олинган бир тилнинг фонетик тизимини ўрганишда умумий фонетика хулосаларига, шунингдек, фонетиканинг бошқа турларида тўпланган тажрибаларга таянади. 

Унинг  қуйидаги икки тури бор:

а) тавсифий фонетика. Бунда айрим олинган бир тилнинг фонетик тизими, ундаги фонетик ҳодисалар ва фактлар статик ҳолатда (шу тилнинг олдинги тарихий тараққиёти билан боғланмай) ўрганилади. Хусусан, "¥озирги ўзбек адабий  тили фонетикаси" ҳам аслида тавсифий фонетикадир, чунки унда ўзбек тилининг фонетик тизими, бу тизимда мавжуд бўлган фонетик фактлар (унли ва ундош товушларнинг миқдор ва сифат белгилари, таснифи, урғу, бўғин ва ҳоказолар) ҳозирги ўзбек тилида қандай бўлса, шундайлигича (тарихий жараён ва фактларга боғланмай) ўрганилади.

¥озирги ўзбек адабий тилининг тавсифий фонетикаси "¥озирги ўзбек адабий тили" курси бўйича нашр этилган кўпчилик дарсликларда, шунингдек, "Узбекский язык"     (Решетов В.В., 1959й.), "Основы фонетики и грамматики узбекского языка" (Решетов В.В, 1965й.), "Общая характеристика особенностей узбекского вокализма" (Решетов В. В., 1949й.), "Фонетическая система узбекского литературного языка." АДД(А. Маҳмудов, 1980й.), "¥озирги ўзбек адабий тили" дан методик кўрсатмалар ва конспектив курс: фонетика, орфоэпия, графика ва орфография      (Турсунова Т., Жамолхонов ¥., 1981й.), "¤збек тили фонетикаси" (Миртожиев М.М., 1991й., 1-нашри; 1998й.,     2-нашри), "¥озирги ўзбек адабий тили". Маърузалар матни (Жамолхонов ¥.,2000 й.) каби ишларда ҳамда "Сочетание гласных и согласных в  современном узбекском литературном языке" (А.Ишаев.,1985),"Редукция гласных в узбекском язике: типы, функция, программирование" (С.Атамирзаева, Х. Юлдашева,        Д. Маматов, 1985) каби мақолаларда баён этилган;

б)тарихий фонетика. Бунда айрим олинган бир тилнинг фонетик тизими, ундаги фонетик ҳодисалар ва фактлар шу тилнинг узоқ тарихий тараққиёти билан боғлаб ўрганилади, шу асосда муайян тилнинг фонетик- фонологик тизимида юз берган тарихий ўзгаришлар (дивергенция, конвергенция фактлари, фонологик тизимдаги эскириш ва янгиланиш жараёнлари) аниқланади. Шунга кўра у диахрон фонетика деб ҳам юритилади.

¤збек тилшунослигида ўзбек тилининг тарихий фонетикасига оид маълумотлар В.В. Решетов, Ф.Абдуллаев, ¢.Абдураҳмонов,      А. Рустамов, Э. Фозилов, Ш. Шукуров, £. Маҳмудов,                   С. Аширбоев, ¥. Неъматов, Б. Тўйчибоев каби тадқиқотчиларнинг ишларида берилган: "£адимги туркий тил"      (Абдураҳмонов ¢., Рустамов.А., 1982й.), "Фонетико-морфологические особенности языка Алишера Наваи", АДД (Рустамов А.,   1966 й.), "Некоторые вопросы исторической фонетики узбекского языка" (А. Рустамов, 1985), "К истории утраты сингармонизма в узбекском языке"      (Ф. Абдуллаев, 1985), "Фонетические и морфологические особенности языка "Хибатул хакаик", АКД (Маҳмудов £., 1964й.),    "Аҳмад Югнакийнинг "¥ибатул ҳақойиқ" асари ҳақида"      (Маҳмудов £., 1972й.), "£адимги обидалар ва Алишер Навоий тили" (Фозилов.Э., 1969й.),  "XIV аср Хоразм ёдномалари" (Фозилов Э, 1973й.), "£утбнинг "Хусрав ва Ширин" достони ва ўзбек адабий тили" (Аширбоев С., 1997й.), "¤збек тили тарихий фонетикаси" (Неъматов ¥., 1992й.), "¤збек тили тарихий фонетикаси"                (Тўйчибоев Б., 1990й.), "¤збек тилининг тараққиёт босқичлари" (Тўйчибоев.Б., 1996й.), "¤збек адабий тили тарихи" (Мухторов. А., Санақулов У., 1995й), "Алишер Навои как основоположник узбекского литературного языка" (А.К. Боровков, 1946.),              "А товушининг XV асрдаги сифат хусусиятлари ҳақида"              (Э. Умаров., 1982),"XV аср ўзбек тили унлилари ҳақида" (Э. Умаров, 1982), "Грамматика староузбекского языка" (А.М. Щербак,1962) каби ишлар шулар жумласидандир.
3. £иёсий фонетика. Фонетиканинг бу тури қардош тилларнинг (масалан, ўзбек, қозоқ, қирғиз, туркман ва бошқа туркий тилларнинг) фонетик тизимидаги умумий ва хусусий жиҳатларни аниқлаш имконини беради: "Сравнительная фонетика тюркских языков" (А.М. Щербак, 1970), "Сравнительно-историческая грамматика тюркских языков"  (Б.А.Серебренников, Н.З.Гаджиева, 1986) каби ишлар шулар жумласидандир. ¤збек тилшунослигида ноқардош тилларнинг, хусусан, ўзбек ва рус тилларининг фонетик тизимларини қиёсий ўрганишга ҳам алоҳида эътибор берилмоқда: "Русская грамматика в сопоставлении с узбекским языком"       (Поливанов Е.Д., 1933й.), "Краткий очерк фонетики русского языка в сопоставлении с фонетикой узбекского языка"    (Киссен И.А., 1952й.), "Курс сопоставительной грамматики русского и узбекского языков" (Киссен И.А., 1966, 1969, 1971, 1979 йиллар), "Сопоставление фонетических явлений русского и узбекского языков в речевом потоке", АКД (Асфандияров И.У., 1968й.), "¤збек ва рус тилларининг қиёсий грамматикаси" (Азизов О, Сафаев А, Жамолхонов ¥, 1986й.) каби ишлар бунинг далили. 

¤збек ва рус тиллари фонетикасини қиёсан ўрганиш рус мактабларида ўзбек тилини, ўзбек мактабларида эса рус тилини ўқитиш услубиятини такомиллаштириш нуқтаи назаридан, шунингдек, ўзбек-рус билингвизми (икки тиллилиги) масалаларини, бундай билингвизмнинг ҳар иккала тил структураси ва системасига таъсирини аниқлаш позициясидан фойдалидир.
4. Экспериментал (инструментал) фонетика. Фонетиканинг  бу турида нутқ товушларининг физик-акустик ва артикуляцион жиҳатлари махсус асбоблар (пневмограф, осцилограф, фонограф, спектрограф ва бошқалар) ёрдамида тадқиқ қилинади, шу асосда товушларнинг сифат ва миқдор белгилари (баландлиги, кучи, тембри, спектри, чўзиқлик даражаси), уларнинг артикуляцияси   (ҳосил бўлиш ўрни, усули) аниқланади. Бундай тадқиқот натижаларидан фонетик бирликларнинг фонологик жиҳатларини тавсифлашда фойдаланилади.

 ¤збек тилшунослигида экспериментал фонетиканинг ривожлантирилишида Маҳмудов Аҳмаджон ва Отамирзаева Сора каби фонетистларнинг хизмати катта. Бу тилшуносларнинг қатор ишларида ўзбек тили фонетик тизимининг товушлари, урғу, бўғин каби бирликлари айни шу усулда тадқиқ қилинган: "Унлилар" (Маҳмудов.А.,1992й). "Согласные узбекского литературного языка" (Маҳмудов А., 1986й.), "Сонорные узбекского языка" (Махмудов, А., 1980й.), " Словесное ударение в узбекском языке" (Махмудов.А., 1960й.), "Звуковой состав наманганского говора узбекского языка". "Экспериментальное исследование", АКД (Атамирзаева.С.,1963й.), "Экспериментально- фонетическое исследование наманганского говора узбекского языка" (Атамирзаева. С., 1974й.), "Акустико-артикуляционный анализ узбекской речи применительно к аудиометрии" (Атамирзаева. С. в соавторстве, 1979й.) каби ишлар фикримизнинг далили.

Текшириш саволлари

1.Фонетиканинг объекти?

2.Фонетиканинг мақсади?

3.Фонетик бирликларга нималар киради?

4.Сегмент ва суперсегмент бирликлар қандай фарқланади?

5.Фнетик бирликларнинг шакллантирувчи ва танитувчи вазифаларини қандай тушунасиз?

6.Фонетик сўз нима?

7.Фонетиканинг қандай турлари бор?

8.Умумий фонетика нимани ўрганади? Хусусий фонетика-чи?

9.Тавсифий (синхрон) ва тарихий (диахрон) фонетика-ларнинг фарқи нимада? Бу соҳаларда ишлаган ва ишлаётган тилшунослардан кимларни биласиз?

        10. £иёсий ва экспериментал фонетикаларда нималар тадіиі  

іилинади? Бу соҳага оид ишлардан іайсиларини биласиз?
Таянч тушунчалар

Фонетика - тилшуносликнинг фонетик бирликлар,  уларнинг физик-акустик  ва ҳ.к. хусусиятлари ҳақида маълумот берувчи бўлими. 

Сегмент бирликлар - сўз ёки морфема таркибида (ёки нутқ оқимида) горизонтал чизиқ бўйлаб бирин-кетин келадиган бирликлар: нутқ товуши, бўғин, фонетик сўз, такт, фраза.

Суперсегмент бирликлар - урғу, оҳанг, мелодика, пауза каби устама ҳодисалар, улар сўзга, фразага, гапга ёки нутққа яхлит ҳолда алоқадор бўлиши билан сегмент бирликлардан фарқ қилади.

Шакллантирувчи вазифа – фонетик бирликларнинг "қурилиш материали", лексема ёки морфемаларнинг ифода планидаги моддий асос сифатидаги вазифалари.

Танитувчи вазифа - фонетик бирликларнинг сўз қиёфасини "таниб олиш" ва шу орқали сўзнинг маъносини "эслаб қолиш" учун хизмат қилиши.

Фонетик сўз - нутқ товушларининг маълум тартибда жойлашувидан таркиб топган сўзнинг фонетик қиёфаси, лексеманинг ифода плани.

Умумий фонетика - фонетиканинг барча тилларга хос умумназарий масалалари ҳақида маълумот берувчи тури.

Хусусий фонетика - фонетиканинг муайян бир тил товуш-лари, уларнинг турлари, физик-акустик ва артикуляцион  хусусиятлари хусусида баҳс юритувчи тури.

Тарихий фонетика - хусусий фонетиканинг ички бир тури. У муайян тил товуш тизимини диахрон планда ва динамик ҳолатда (тарихий тараққиётда) ўрганади.

Тавсифий фонетика - хусусий фонетиканинг ички бир тури. У муайян тилнинг фонетик тизимини статика ҳолатида (тил тараққиётининг олдинги босқичларида юз берган ҳодисалар билан боғламай) ўрганади.

£иёсий фонетика – қардош ёки ноқардош тилларнинг товуш тизимларини қиёслаб ўрганадиган фонетика.

Экспериментал (инструментал) фонетика - нутқ товушлари, урғу каби бирликларнинг физик-акустик ва артикуляцион  хусусиятларини махсус асбоблар воситасида ўрганадиган фонетика.           Фонетиканинг тўрт аспекти

Адабиётлар. 1[56-63],10[19-27],17[5-7].

14-§. Тилнинг товуш томонини ўрганиш аспектлари.  Тилнинг товуш томони анча мураккаб ҳодисадир: а) ҳар қандай товушнинг физик-акустик табиати бор; б) ҳар қандай нутқ товушининг биологик асоси (нутқ аъзоларининг ҳаракати ва ҳолати билан боғлиқ жиҳатлари) мавжуд; в) ҳар қандай нутқ товушлари талаффуз этилади ва эшитилади. Фонетик бирликларнинг ана шу жиҳатларини ўрганиш фонетиканинг физик-акустик, анатомик-физиологик, перцептив ва лингвистик-функционал аспектлари деб қаралади.

15-§. Физик–акустик аспект. Экспериментал фонетиканинг бу аспекти фонетик бирликларнинг физик табиатини тадқиқ қилади. Фонетик бирликларнинг физик табиатига товушнинг баландлиги, кучи, тембри, чўзиқлиги киради. Товушнинг овоз, шовқин, қўшимча (ёрдамчи) тон каби компонентлари ҳам физик- акустик омиллар саналади.

1.Товушнинг баландлиги - товушнинг ун пайчалари тебраниши частотасига боғлиқ сифати. Маълум вақт ўлчовида (масалан, бир секундда) ун пайчаларининг тебраниш миқдори қанча кўп бўлса, товуш шунча баланд бўлади ёки, аксинча, шу вақт ўлчови ҳисобида ун пайчалари қанча кам (сийрак) тебранса, товуш шунча паст чиқади. Тебранаётган жисмнинг, масалан, ун пайчаларининг тинч ҳолатдаги нуқтадан икки (қарама-қарши) томонга бир марта бориб келиши битта тўла тебраниш саналади, ана шу битта тўла тебраниш бир герц ҳисобланади, демак, баланд овозда герцлар миқдори кўп(тебраниш зич), паст овозда эса герцлар миқдори кам (тебраниш сийрак) бўлади. Инсоннинг эшитиш қобилияти 16 герцдан 20000 герцгачадир: 16 герц эшитишнинг энг қуйи поғонаси, 20000 герц эса эшитишнинг энг юқори поғонаси ҳисобланади. 16 герцдан кам частотали тебраниш инфратовуш, 20000 герцдан ортиқ частотали тебраниш эса ультратовуш саналади. Инсон оддий сўзлашувда 100 герцдан 400 герцгача баландликдаги товушни қўллайди. Инсоннинг энг паст товуши бас ( у 40 герцга тенг), энг баланд товуши эса сопранодир (у 170 герцга тенг).         

Нутқда овознинг (тоннинг) баланд-паст тарзда тўлқинланиши мелодикани юзага келтиради, мелодика эса гапнинг ифода мақсадига ёки эмоционалликка кўра турларини белгилашда, синтагмаларни, кириш сўз ёки киритма гапларни ифодалашда  муҳим восита саналади. Шуни алоҳида таъкидлаш керакки, тебраниш частотаси нутқда бошқа акустик воситалар (урғу, интонация, тембр, темп кабилар) билан муносабатга киришиб, мураккаб товушни ҳосил қилиши ҳам мумкин, бундай мураккаб товушлардан эса турли экспрессив-стилистик мақсадларда, айниқса,  шеърий мисралардаги товуш товланишларини таркиб топтиришда фойдаланилади.

2. Товушнинг кучи (интенсивлиги)-1см2 майдондан  1 секундда ўтадиган энергия миқдори. Бундай энергия миқдорининг кўп ёки оз бўлиши тебраниш амплитудасининг (кенглигининг) катта ёки кичиклигига боғлиқдир: тебраниш амплитудасининг катта бўлиши унга берилаётган зарба даражасига, масалан, ўпкадан келаётган ҳаво оқими кучига боғлиқ. Масалан, зарб урғусини (динамик урғуни) юзага келтиришда ҳаво зарби кучли бўлади. Демак, товуш кучининг нутқдаги аҳамияти кўпроқ зарб урғусини ифодалашда намоён бўлади.                           

Товуш кучи одатда децибел билан ўлчанади. Масалан,  соатнинг чиқиллаши - 20дб, пичирлаш - 40дб, ярим овоз билан гапириш-60дб, баланд овоз билан гапириш - 80 дб, симфоник оркестр овози-100дан 110децибелгача бўлади. 130 децибелдан ортиқ кучдаги товуш қулоққа оғриқ беради, инсонни нохуш қилади.

3. Товуш тембри - товушнинг асосий тон ва ёрдамчи тонлар (обертон,парциал тонлар) қўшилмасидан таркиб топадиган сифати. Товуш тембрини ифодаловчи ва унинг бошқа товушлар тембридан фарқини кўрсатувчи частоталар формантлар дейилади. Товуш формантлари махсус экспериментал аппарат - спектограф ёрдамида аниқланади.

Товуш тембрининг турли хил формантларга эга бўлишида бўғиз бўшлиғи, ҳалқум, оғиз бўшлиғи ва бурун бўшлиғи махсус резонаторлик (акустик фильтрлик) вазифасини бажаради: бундай бўшлиқларнинг турли шаклга кириши, ҳажми, ундаги аъзоларнинг ҳаракати-ҳолати товушнинг бўёқдорлигини (сифат белгиларини) ўзгартириб туради, шу тариқа фонемаларнинг ўзаро фарқланиши таъминланади. Одатда, товуш тембри унли фонемаларда муҳим роль ўйнайди: ҳамма унли фонемаларда овоз бор, аммо улар бир-биридан тембри билан фарқ қилади. Айни пайтда, товуш тембри айрим ундошларни, масалан, сонантларни фарқлашда ҳам қатнашади. Булардан ташқари, тембр нутқнинг суперсегмент бирлиги, овоз товланишлари тарзида ҳам намоён бўлади: қувноқ тембр, маъюс тембр каби. Тембрнинг бу турлари нутқнинг экспресссив-эмоционал хусусиятларини таъминлайди.

4. Товуш чўзиқлиги - тебранишнинг оз ёки кўп вақт давом этиши. Товуш чўзиқлиги икки хил бўлади; а) фонологик чўзиқлик (бирламчи чўзиқлик). Бундай чўзиқлик, одатда, маъно ажратиш учун хизмат қилади. Масалан, туркман тилида "йилқи" маъносидаги"от" сўзи билан "исм" маъносидаги "от" сўзининг маънолари шу сўзлар таркибидаги "о" унлисининг чўзиқлик даражаси билан фарқланади; от(ад-"йилқи"")-о:т (а:д-"исм") каби;   б) фонетик чўзиқлик (иккиламчи чўзиқлик) - соф физик-акустик факторга асосланган (фонологик вазифа бажармайдиган) чўзиқлик. Масалан, урғули бўғиндаги унли бир оз чўзилади, аммо у сўз маъносини фарқлаш учун хизмат қилмайди (атлас ва атлас каби айрим ҳолатлар бундан мустасно). Шунингдек, имон сўзи бошидаги "и" чўзиқроқ талаффуз этилганидан, унда бир "й" орттирилади ёки шаҳар, заҳар сўзларида "ҳ"нинг тушиб қолиши натижасида икки "а" ёнма-ён келиб, бир чўзиқ "а" тарзида талаффуз қилинади (ша:ар,за:ар каби), аммо бу ҳолат сўз маъноларини ўзгартирмайди. 

Изоҳ: Нутқ товушларининг баландлиги, кучи (интенсивлиги) ва тембри уларнинг сифат белгилари саналади, товушнинг чўзиқлиги эса миқдор белгиси ҳисобланади. 

16-§. Анатомик-физиологик аспект. Фонетиканинг бу аспекти фонетик бирликларнинг биологик асосини – инсон организмидаги айрим аъзоларнинг нутқ товушларини ҳосил қилишдаги ролини, уларнинг тузилиши ва фаолиятини ўрганади.

Нутқ товушларининг биологик асосини қуйидаги турларга бўлиш мумкин: 1) нутқ аъзоларининг анатомияси; 2) нутқ аъзоларининг физиологияси; 3) нутқ аъзоларининг ижро кечими.

1. Нутқ аъзоларининг анатомияси дейилганда шу аъзоларнинг шакли, тузилиши, ўрни назарда тутилади. Бундай аъзолар қуйидаги аппаратларга бирлашади:

а) нафас аппарати - ўпка, бронхлар, трахея, диафрагма, кўкрак қафаси. Бу аппарат аъзолари товуш ҳосил қилиш учун зарур бўлган ҳаво оқимини бошқа аъзоларга етказиб беради, шу маънода ҳаво манбаи саналади;

[image: image1.wmf]
1-расм. Нафас аппарати.

1-қалқонсимон тоғай; 2-узуксимон тоғай) 3-кекирдак (трахея);4-бронхлар

            5-бронхларнинг учки тармоілари; 6-ўпканинг тепа іисми; 7- ўпканинг таг                                                                            

          (ост) іисми.     

б)  бўғиз бўшлиғи- трахеянинг юқори (кенгайган) қисми. Унда ун пайчалари, узуксимон, қалқонсимон, чўмичсимон, понасимон, шохсимон тоғайлар мавжуд. Бу аппаратдаги энг фаол аъзолар ун пайчаларидир:

2-расм Бўғиз ( ҳиіилдоі).

А) бўғизнинг олд томони: 1- қалқонсимон тоғай; 2-узуксимон тоғай;      3- тил ости суяги; 4-қалқонсимон тоғайни тил ости суякка улаб турувчи пай;  5- узуксимон тоғай  билан қалқонсимон тоғай орасидаги пай; 6- кекирдак (трахея).

Б) бўғизнинг орқа томони: 1- қалқонсимон тоғай; 2- узуксимон тоғай;   3- қалқонсимон тоғайнинг юқори шохлари; 4- қалқонсимон тоғайнинг қуйи шохлари; 5- чўмичсимон тоғайлар; 6- бўғиз қопқоғи; 7- трахеянинг пардасимон (орқа) қисми.


[image: image4.wmf]
3-расм. Бўғизнинг кўндаланг кесилгандаги кўриниши.
1- қалқонсимон тоғай; 2- чўмичсимон тоғайлар; 3- ун (овоз) пайчаларининг қирралари; 4- овоз пайчалари орасидаги тирқиш.

а              б                 в             г                д

4-расм. Овоз пайчалари орасидаги тирқиш кўринишлари.

а)ёпиқ ҳолат;   б)овоз ҳолати;  в) шивирлаш (пичирлаш) ҳолати; г)нафас чиқариш  ҳолати; 
д)нафас олиш ҳолати.




       

- ун (овоз) пайчалари тинч ҳолатда турганда, уларнинг оралиғи очиқ бўлади, натижада нафас аппаратидан келаётган ҳаво оқими шу оралиқдаги пайчаларни тебратмай ўтади. Бундай вазиятда овоз ҳосил бўлмайди;

- овоз пайчалари тортилган  (таранглашган) да, улар орасидаги очиқ бўшлиқ юмуқ ҳолатга келади, натижада ҳаво оқимининг йўли тўсилади, ҳаво оқими таранглашган ун пайчаларига урилиб, уни тебратади. Бундай тебраниш овозни (асосий тонни) юзага келтиради. Шунинг учун бўғиз бўшлиғи овоз манбаи ҳисобланади. Овоз эса унли товушларни, жарангли ва сонор ундошларни шакллантиришда физик компонент сифатида қатнашади.

-овоз пайчалари бўшроқ тортилган ҳолатда шу пайчалар орасида торроқ бўшлиқ  юзага келади, ҳаво оқими шу бўшлиқдан сирғалиб, ишқаланиб ўтади, аммо ун пайчаларини тебратмайди, натижада шовқин ҳосил бўлади, бу шовқин пичирлаб ёки шивирлаб гапирганда қўлланади;

в) ҳалқум- бўғиздан юқорироқда жойлашган бўшлиқ. У уч қисмдан  иборат:  пастки қисми ҳиқилдоқ(бўғиз)га туташган ўрни; ўрта қисми-ҳалқумнинг оғзи. Бу қисм оғиз бўшлиғи томонга очилган бўлади; юқори қисми- бурун бўшлиғига ва эшитиш пайларига бириккан (туташган) қисми;

г) оғиз бўшлиғи- тил, кичик тил, тишлар, лаблар, лунжлар, қаттиқ ва юмшоқ танглай, тил ости мускулидан иборат аппарат. У орқа томонидаги томоқ орқали ҳалқумга туташади;

д) бурун бўшлиғи - қўшимча тон манбаи. У юмшоқ танглай охиридаги кичик тилнинг қуйи томон ҳаракат қилиши натижасида резонаторга айланади: ҳаво оқимининг бир қисми бурун бўшлиғидан ўтиб, қўшимча тонларни юзага келтиради. ¤збек тилининг м,н,нг ундошлари шу аппарат иштирокида юзага келади.

5-расм. Бошнинг бўйлама кесмаси. Юмшоқ танглай пастга томон силжиган.

I.Оғиз бўшли

6-расм. Бошнинг бўйлама кесмаси. Юмшоқ танглай юқори томон силжиган.

Фаол аъзолар: 1-лаблар; 2-тилнинг олд қисми; 3-тилнинг ўрта қисми;              4–тилнинг  орқа қисми; 5-тил ўзаги; 6-кичик  тил; 7-юмшоқ  танглай;             8-ҳалқумнинг орқа қисми.

Нофаол аъзолар: 9-олд томондаги юқори тишларнинг учи; 10-олд томондаги юқори тишларнинг орқа қисми; 11-12-қаттиқ танглайнинг олд қисми; 13-танглайнинг ўрта қисми; 14-юмшоқ танглайнинг олд қисми;          15- юмшоқ танглайнинг орқа қисми.    

2.Нутқ аъзоларининг физиологияси дейилганда шу аъзоларнинг  ҳаётий кечимлари, муҳит билан бўладиган муносабатлари назарда тутилади. Бундай кечим бош мия қобиғининг чўзинчоқ мия  қисмида жойлашган марказий нерв системаси томонидан бошқарилади. Бу система махсус функцияларни бажарадиган нерв ҳужайралари тўпламидан иборатдир. Унинг брок маркази деб номланувчи тури нутқнинг юзага чиқишида қатнашадиган мушакларни ҳаракатга келтирадиган нерв маркази ҳисобланади. Эшитув маркази номли тури эса эшитиш аъзоларидан келадиган таъсирни идрок этадиган нерв маркази саналади. Бу марказ фаолиятини ўрганиш фонетиканинг перцептив (эшитиб ҳис этиш) аспекти деб ҳам қаралади. Демак, тил воситасида амалга ошириладиган нутқий алоқа бевосита шу марказлар иштирокида юз беради.

3. Нутқ аъзоларининг ижро кечими - нутқ аъзоларининг нутқ товушларини ҳосил қилишдаги иштироки (ҳаракати ва ҳолати). Бундай кечим, юқорида айтиб ўтилганидек, нутқ аъзоларининг физиологияси билан боғлиқдир. Одатда, нутқ аъзоларининг ҳаракати ва ҳолати артикуляцияни шакллантиради. Артикуляция эса ҳар бир миллат вакилларида психологик ва физиологик кўникмаларга таянади. Бу ҳолат ўша миллат тилининг артикуляция базаси ҳисобланади. Шунинг учун бир миллат вакилида бошқа миллат тилига хос артикуляция базаси (психологик ва физиологик кўникмалар) бўлмаслиги мумкин. Демак, тиллар бир-биридан артикуляция базаларидаги баъзи белгилари билан ўзаро фарі қилади.

¥ар қандай нутқ   товушининг  артикуляцияси уч босқичдан таркиб топади: биринчи босқич-экскурсия (ҳозирланиш), иккинчи босқич – ўрта ҳолат (иш ҳолати), учинчи босқич-рекурсия (талаффузнинг қайтиши). Нутқ жараёнида бу босқичларнинг чегараси мавҳумлашади: одатда, бир товушнинг артикуляцияси ниҳоясига етмай, иккинчи товуш экскурсияси бошланади, натижада товушлар бир-бирига динамик равишда уланиб, улар орасидаги талаффуз чегаралари сезилмас ҳолга келади. Бундай чегараларни ёзувда (ҳарфлар мисолида) аниқ сезиш мумкин. 

Изоҳ. 1) нафас аппарати товуш ҳосил қилиш учун керак бўлган ҳаво оқимини етказиб беради; 2) бўғиз (ҳиқилдоқ) овоз ҳосил қилади; 3) ҳалқум, оғиз бўшлиғи товушни шакллантиради;   4) бурун бўшлиғи қўшимча тон беради.

17-§.Эшитиб ҳис этиш аспекти (перцептив аспект). Фонетиканинг бу аспекти фонетик бирликларнинг эшитиш аъзоларига таъсирини ҳис этиш орқали сўзнинг маъносини ёхуд гап ва нутқ мазмунини идрок қилиш қонуниятларини ўрганади.

Маълумки, инсон ташқи дунёни ўзининг сезги аъзолари орқали ҳис этади: кўради, эшитади, сезади. Фонетик бирликлар ҳам моддий-материал ҳодиса сифатида инсоннинг эшитиш  аъзоларига  таъсир қилади, аммо бу таъсир шунчаки моддий ҳодисанинг таъсиригина эмас, балки фонетик сўзнинг (маънога эга бўлган форманинг) ёхуд гапнинг таъсири бўлади. Шунинг учун ҳар қандай сўзни, сўз шаклини ёки гапни эшитганимизда, онгимизда шу бирликларнинг маъноси ёки мазмуни, аниқроғи, маъно ёки мазмун образи гавдаланади. Бундай ҳис этиш, идрок қилишсиз тилнинг бирорта функцияси(номинатив функция, коммуникатив функция, эмотив функция ва ҳоказолар) амалга оширилмайди.

   18-§.Лингвистик-функционал аспект. Фонетиканинг бу аспекти фонетик бирликларнинг тил механизмидаги ролини, демак, тилнинг ижтимоий моҳиятини белгилашдаги ахамиятини ўрганади. Тилшуносликда фонетиканинг бу аспекти фонология деб аталади (қаранг: 19-§).

Текшириш саволлари

1.Товушнинг физик-акустик табиатига нималар киради?

2.Товушнинг баландлиги нима?

3.Товушнинг баландлиги нима билан ўлчанади?

4.Товушнинг баланд-паст тарзда тўлқинланиши нимани ҳосил қилади?

5.Мелодика нима? Унинг нутқда қандай аҳамияти бор?

6.Мураккаб товушни қандай тушунасиз?

7.Товуш кучи нима? У қандай ўлчов бирлиги билан белгиланади?

8.Товуш кучининг тил ва нутқда қандай аҳамияти бор?

9.Товуш тембрини қандай тушунасиз?

10.Формант нима? У қандай аниқланади?

11.Нутқ аппаратларидан қайсилари резонаторлик (акустик фильтрлик) функциясини бажаради?

12.Товуш тембри воситасида нималар фарқланади?

13.Товуш чўзиқлиги нима? Унинг қандай турлари бор?

14.Фонологик ва фонетик чўзиқликлар нимаси билан фарқланади?

15.Товушнинг сифат ва миқдор белгиларига нималар киради?

16.Фонетик бирликларнинг биологик асосини қандай тушунасиз? Фонетиканинг қайси аспектида "биологик асос" ҳақида маълумот берилади?

17."Биологик асос"ни ўрганишнинг қандай аҳамияти бор?

18.Нутқ аъзоларининг анатомияси, физиологияси ва ижро кечимларини қандай тушунасиз?

19.Артикуляция қандай босқичлардан таркиб топади? Экскурсия, ўрта  ҳолат (иш ҳолати), рекурсия нима?

20.Фонетиканинг перцептив аспекти нимани ўрганади?

21.Фонетиканинг лингвистик-функционал аспекти деганда нимани тушунасиз? Нима учун бу аспект фонология деб номланади?                            

Таянч тушунчалар

Товушнинг физик-акустик табиати -  товушнинг баландлиги, кучи, тембри, чўзиқлиги, уларнинг эшитилиш хусусиятлари. 

Герц - тебранаётган жисмнинг (мас., ун пайчаларининг) тинч ҳолатдаги нуқтадан икки (қарама-қарши) томонга бир марта бориб келиши. Овознинг паст ёки баландлиги герцлар миқдори билан белгиланади. 

Инфратовуш - 16 герцдан кам частотали товуш.          

Ультратовуш – 20000 герцдан ортиқ частотали товуш.

Товушнинг баландлиги – товушнинг ун пайчалари тебраниши частотасига боғлиқ сифати.

Товушнинг кучи - 1см2 майдондан 1секундда ўтадиган энергия миқдори. У децибел билан ўлчанади.

 
Товуш тембри - товушнинг асосий тон (овоз) ва ёрдамчи  тонлар (обертонлар) қўшилмасидан таркиб топувчи  сифати.

Формантлар - товуш тембрини ифодаловчи ва унинг бошқа товушлар тембридан фарқини кўрсатувчи частоталар.

Спектограф -  товуш формантларини аниқловчи махсус аппарат.

 Товуш чўзиқлиги - тебранишнинг оз ёки кўп вақт давом этиши.

Товушнинг сифат белгилари - товушнинг баландлиги, кучи (интенсивлиги), тембри.

Товушнинг миқдор белгиси -  товушнинг чўзиқлиги.

Нафас аппарати - ҳаво манбаи. Бу аппарат ўпка, бронхлар, трахея, диафрагма, кўкрак қафаси каби аъзолардан иборат.

Бўғиз бўшлиғи - трахеянинг юқори (кенгайган) қисми. Унда ун пайчалари ва бир қанча тоғайлар мавжуд. Бўғиз бўшлиғи овоз манбаи ҳисобланади (ун пайчалари тебранишидан овоз ҳосил бўлади).

¥алқум - бўғиздан юқорироқдаги бўшлиқ. У резонаторлик вазифасини бажаради.

Оғиз бўшлиғи - тил, кичик тил, тишлар, лаблар,лунжлар, қаттиқ ва юмшоқ танглайлар, тил ости мускулларидан иборат аппарат. У шовқин ва қўшимча тонлар манбаи саналади. 

Бурун бўшлиғи - қўшимча тон манбаи. 

Нутқ аъзоларининг физиологияси - нутқ аъзоларининг ҳаётий кечимлари, муҳит билан муносабатлари.

Брок маркази - бош мия қобиғидаги марказий нерв системасига кирувчи нерв хужайраларининг бир тури. У нутқнинг юзага чиқишида қатнашадиган мушакларни ҳаракатга келтирадиган нерв маркази ҳисобланади.

Эшитув маркази -  бош мия қобиғи тизимига кирувчи нерв хужайраларининг яна бир тури. У эшитиш аъзоларидан келадиган таъсирни идрок этадиган нерв маркази саналади.

Артикуляция - нутқ аъзоларининг нутқ товушларини ҳосил қилишдаги ҳаракати ва ҳолати.

Артикуляция базаси - тил эгаларида шу тилга хос артикуляцияни амалга ошириш учун шаклланган психологик ва физиологик кўникмалар.

Экскурсия - артикуляциянинг биринчи босқичи.

¤рта ҳолат (иш ҳолати) - артикуляциянинг иккинчи босқичи.

Рекурсия - артикуляциянинг учинчи босқичи (талаффузнинг қайтиши).

Перцептив аспект - фонетиканинг эшитиш ва ҳис этиш билан боғлиқ жараёнларини ўрганувчи аспекти.

Лингвистик-функционал аспект - фонетиканинг юқори босқичи. У фонетик бирликларнинг тил механизмидаги ролини, демак, ижтимоий моҳиятини ўрганади.            

















ФОНОЛОГИЯ

Адабиётлар:1[19-66],4[54-55],10[25-35],17[8-20],19 [147-152],

20[32-35].

19-§.Фонология тилшуносликнинг бир бўлими бўлиб, у тилнинг товуш материяси тараққиётини ва шу материянинг фонологик системага уюшиш қонуниятларини ҳамда тилдаги вазифаларини тадқиқ қилади. Бу соҳанинг ўзига хос жиҳати шундаки, у ўз объектини семиотик аспектда (белгилар тизими сифатида) ўрганади. Тилшуносликда фонологиянинг фан сифатидаги мақоми хусусида икки хил фикр мавжуд. Биринчи фикрга кўра, фонология фонетиканинг ўзи эмас, чунки фонетика нутқ товушларини, фонология эса тил товушларини ўрганади: нутқ товушлари ҳақидаги таълимот (фонетика) аниқ физик ҳодисаларни, тил товушлари ҳақидаги таълимот (фонология) эса шу товушларнинг лисоний-вазифавий хусусиятларини тадқиқ қилади, шунга кўра уларнинг тадқиқот методлари ҳам ҳар хил: фонетика табиий фанларнинг тадқиқот методларига, фонология эса лингвистик тадқиқот методларига, асосланади.1 Иккинчи фикрга кўра,  фонологияни фонетикадан ажратиб бўлмайди, чунки муайян тилнинг фонемалари тизимини, бу тизимдаги ҳар бир фонеманинг "семантизациялашган" (фонологизациялашган) белгиларини шу тилнинг конкрет талаффуз хусусиятларини ўрганмасдан тадқиқ қилиб бўлмайди. Демак, фонология аслида фонетиканинг ўзи, фақат унинг юқори босқичи, холос. Бинобарин, фонолог бир вақтнинг ўзида фонетист бўлмай иложи йўқ, айни пайтда фонетист ҳам доимо (шу жумладан, фонология пайдо бўлган давргача ҳам) маълум даражада фонолог бўлган, чунки у умуман товушни эмас, балки тил товушларини ўрганган.2 

Маълумки, фонетикада товуш ва бўғин сегмент бирликлар, урғу ва интонация (оҳанг) эса суперсегмент бирликлар тарзида тавсифланади. Фонологияда бу бирликлар лисоний-вазифавий хусусият тақозоси билан фонема (товуш), силлабема (бўғин), акцентема (урғу) ва интонема(интонация, оҳанг) деб номланади, фонологиянинг ўзи эса сегментал фонология ва суперсегментал фонология каби икки турга ажратилади (1,14-б.). 

Сегментал фонологиянинг асосий предмети фонемадир, шунга кўра у фонематика, фонемика  номлари билан ҳам аталади.

Суперсегментал фонологиянинг предмети эса силлабема, акцентема ва интонемадир, шунга кўра у просодика  деб ҳам юритилади.

Фонологиянинг хулосалари фонетиканинг физик-акустик, анатомик-физиологик ва перцептив аспектларида тўпланган тажриба  ва маълумотларга асосланади. Бу ҳол ҳам фонология билан акустик фонетика, артикуляцион фонетика ва перцептив фонетика ўртасида узвий алоқа борлигидан далолат беради. 

Фонетик бирликларнинг лингвистик-функционал  жиҳат-ларини ўрганиш, асосан, XIX асрнинг иккинчи ярмидан бошланган. Бунгача «фонема» ва «фонология» тушунчалари бўлмаган, ҳатто «товуш» ва «ҳарф» тушунчалари бир ҳодисадек тасаввур этилган. Буни таниқли тилшунос Маҳмуд Кошғарийнинг «Девону луғотит турк» асарида ҳам кузатиш мумкин. «Девон»дан киритилган қуйидаги мисралар фикримизнинг далилидир: «Туркий тилларда қўлланадиган асосий ҳарфлар сони 18та. Туркий ёзувда шулар қўлланилади...

Арабчада бу ҳарфларнинг тенгдош сираси  ٽ  ا ب ت  сингаридир.Бу асосий ҳарфлардан бошқа талаффуздагина (ёзувда эмас) ифодаланувчи яна еттита ҳарф борки, туркий сўзлар бу ҳарфларсиз ишлатилмайди. Булар қаттиқ талаффуз қилинадиган ب (п) ҳарфи , арабча ج ҳарфи.., ز  (з) билан  ش (ш)  оралиғида талаффуз этиладиган   ژ (ж)ҳарфи; арабча  ڧ (ф) ҳарфи; нуқтали               غ  (ғ)ҳарфи;  ق (қ)билан ک(к)ҳарфлари оралиғида талаффуз этиладиган юмшоқ ک(г), кофи ғунна билан  غ (ғ) оралиғида ҳамда      ق биланن   оралиғида талаффуз этиладиган (ң)ҳарфларидир».1 

Кўриниб турибдики, Маҳмуд Кошғарий таҳлили ва баёнида «...талаффуздагина (ёзувда эмас)ифодаланувчи яна еттита ҳарф бор...», «...ق  биланن   оралиғида талаффуз этиладиган (ң) ҳарфи...» ҳам мавжуд.

Ўарф билан товушнинг қориштирилиши Европада Юнон-Рим тилшунослари асарларида ҳам кузатилади.Масалан,IV асрда яшаган Присциананинг грамматикасида ҳарфга оид терминлар товушга нисбатан қўлланади.2 Бундай қориштирилиш XIX асргача давом этади.Таниқли олим, қиёсий-тарихий тилшуносликнинг асосчиларидан бири бўлган Якоб Гриммнинг 1819 йилда ёзилган «Немис грамматикаси» («Deutsche Grammatik»,I.Göttingen,1819) китобининг биринчи қисми «Ўарфлар хусусида» («Von den Buchstaben») деб номланганлиги  ҳам шундан гувоҳлик беради.Ёш грамматикачилар (младограмматикачилар) тилларнинг қадимги товуш тизимларини қайта тиклаш ва бу тизимларнинг кейинги тараққиёт қонуниятларини аниқлаш ишларида қадимги ёзма ёдгорликларнинг ҳарфларига таяниб иш кўрганлар.1 Бу ҳам юқоридаги фикримизнинг бир исботи.

Академик Л.В.Шчерба бундай ҳолатнинг мактаб дарсликларида ҳам кузатилишини танқид қилиб,1904 йилда шундай деган эди: «Товуш ва ҳарфларнинг қориштирилиши муаллифларни морфологияда ҳам нотўғри хулосаларга олиб келади».2 Проф.Л.Р.Зиндер Л.В.Шчербанинг бу танқидий фикрини мактаб дарсликларигагина эмас, айрим илмий грамматикаларга ҳам хос деб ҳисоблайди: унингча «-а» ва «-я»нинг иккита ҳар хил қўшимча эканлиги фақат ёзувдаги ҳолатдир, тилда эса улар, аслида, бита қўшимчанинг ўзи.3 

Кўриниб турибдики, ўтмишда ҳарф ва товуш системалари кўпинча фарқланмаган. Бироқ XIX асрнинг иккинчи ярмига келиб, тилшуносликда оғзаки ва ёзма нутқлар тилнинг алоҳида-алоҳида яшаш формалари эканлиги таъкидлана бошланади. Хусусан, таниқли рус ва поляк тилшуноси И.А.Бодуэн де Куртенэ ўзининг «рус ёзувининг рус тилига муносабати»(«Об отношении русского письма и русскому языку») китобида нутқий фаолиятнинг икки тури – талаффуз ва эшитувчи ҳамда ёзиш ва кўришга асосланган турлари борлигини айтади,аммо бу икки формани у бир-бирига тенг деб ҳисобламайди. Унингча, нутқнинг талаффузга ва эшитишга асосланган шакли ёзма шаклга боғлиқ бўлмаган мустақил равишда юзага келиши мумкин, ёзишга ва кўришга асосланган нутқ шакли эса фақат талаффузга ва эшитишга асосланган нутққа боғлиқ равишда англашилади.4 

Тилшунослик фанининг кейинги тараққиёти шуни кўрсатдики, фақат товуш билан ҳарф эмас, балки товушнинг физик табиати билан унинг тил механизмидаги роли ҳам доимо бир-бирига мос бўлавермас экан. Бу масала И.А.Бодуэн де Куртенэнинг 1870 йилда ёзилган «XIV асргача бўлган қадимги поляк тили ҳақида» («О древнепольском языке до XIV столетия») номли магистрлик диссертациясида ўз ифодасини топади: унда фонетиканинг иккита вазифаси борлиги алоҳида таъкидланади:     1-вазифа--товушнинг физик табиатини ўрганиш.Бу вазифа фонетиканинг акустик ва физиологик аспектларини ташкил қилади; 2-вазифа--товушларнинг тил механизмидаги ролини, халқнинг сезиши, ҳис этишида товушларнинг аҳамиятини ўрганиш .Бунда тилнинг энг кичик (минимал) бирлиги ҳақидаги тушунчага асос солинади. Кейинроқ бу бирлик И.А.Бодуэн де Куртенэ ва унинг шогирди Н.Крушевский томонидан фонема деб номланади.1 Шундан бошлаб, фанда ҳарф билан товушнигина эмас, балки товуш (фон) билан фонемани ҳам қатъий фарқлаш зарурати пайдо бўлади.

И.А.Бодуэн де Куртенэ 1881 йилда нашр этилган «Славян тиллари қиёсий грамматикасининг айрим бўлимлари»(«Некоторые отделы сравнительной грамматики славянских языков») номли асарида «Фонема сўзнинг ўзаро қиёсланаётган қисмлари орасида ўзиниг бўлинмаслиги билан характерланади»,- дейди.2 Товушларнинг морфема таркибидаги алмашинуви қонуниятига асосланиб, у фонеманинг бўлинмас бир бутун товуш шаклидагина эмас (масалан, ворот, ров сўзларида бўлганидек), балки товушнинг бир қисми (масалан, сяду сўзидаги юмшоқ «с» сад сўзидаги қаттиқ «с»нинг бир қисми) бўлиши ёки ҳатто морфема ва сўзнинг таркибида бўлакларга ажралмайдиган ҳолга келиб қолган икки ва ундан ортиқ товуш қўшилмасидан (масалан,вращать, воротить сўзларидаги «ра» ва «оро»дан) таркиб топиши ҳам мумкинлигини айтади. Бундан шу нарса англашиладики,И.А.Бодуэн де Куртенэ фонемани фонетик бирлик сифатида эмас, этимологик-морфологик бирлик сифатида қараган, бироқ шу жойнинг ўзида у «фонема» тушунчасининг икки хил эканлигини- 1)антропофоник (акустик-артикуляцион) хусусиятлар  умумлашмасидан иборатлигини, 2)морфеманинг ҳаракатчан компоненти ва муайян морфологик категория белгиси бўлишини ҳам айтиб ўтади. Шундай қилиб, у фонеманинг антропофоник аспекти борлигини тан олади, уни морфологик аспектдан фарқлаш лозимлигини уқтиради.

Кейинроқ И.А.Бодуэн де Куртенэ фонема ҳақидаги фикрини ўзгартириб, унга соф психологик таъриф беради: 1984 йилда (поляк тилида) ёзилган  «фонетик альтернациялар назарияси юзасидан тажриба» («Опыт теории фонетических альтернаций») номли ишида у фонемани тил товушларининг психик эквиваленти деб баҳолайди, 1917 йилда ёзилган «Тилшуносликка кириш» китобида ҳам олим шу фикрни такрорлайди: «... бизнинг психикамизжа товуш хусусида, аниқроғи, товушни талаффуз қилиш пайтидаги мураккаб иш комплекси ҳақида доимий тасаввур шакллангандир. Биз уни фонема деб атаймиз»,-дейди у.3
И.А.Бодуэн де Куртенэнинг юқоридаги фикрлари ва таърифларини таҳлил қилар эканмиз, уларда қуйидаги муҳим ҳолатлар кўзга ташланади: 1)олим тилда нутқ товушларидан бошқа элементлар борлигини сезган, тилшуносларнинг эътиборини шу элементларга тортишга ҳаракат қилган. Бу элементларни у кейинчалик «фонема» деб номлаган; 2)у фонемани гоҳ «морфеманинг ҳаракатчан компоненти», гоҳ «нутқ товушларининг психик эквиваленти», гоҳ «морфема таркибида лисоний қийматга эга бўлган тил бирлиги» деб таърифлаган. Буларнинг барчасида фонемага оид товуш алмашинуви (чередование звуков, альтернация) муаммолари ва нутқнинг морфологик бўлиниши назарияси билан боғланганлигини кўрамиз.

И.А.Бодуэн де Куртенэнинг фонема ҳақидаги ғоялари тилшуносликда фонетика фанининг янада кўпроқ ривож топишига, унинг юқори босқичи (олий формаси) бўлган фонологиянинг таркиб топишига олиб келади. Бу ғоялар кейинчалик чет элларда, масалан, Прага тилшунослик тўгараги фаолиятида фонологик тадқиқотлар олиб борилишига жиддий таъсир кўрсатди.

¤збек тилшунослигида фонологияга асосан, сўнгги 15-20 йил ичида эътибор кучайди: "¤збек тили фонологияси ва морфонологияси" (Нурмонов А.Н., 1990 й.), " ¤збек тили фонологияси ва морфонологияси" (Абдуазизов А., 1992й.), "Умумий тилшунослик" (Баскаков Н.А., Содиқов А.С.,   Абдуазизов А., 1979й.), "¤збек тилида лисоний бирликларнинг инвариант-вариант муносабати(фонологик сатҳ)", номзодлик дис. автореферати (Набиева Дилора Абдуҳамидовна, 1998й.), "¤збек тилида парадигма аъзолари ўртасидаги зидланишларнинг мўътадиллашуви (фонологик сатҳ), номзодлик дис. автореферати (Нурмонова Дилфуза Абдуҳамидовна, 1998й.) каби ишлар фикримизнинг исботидир.

20-§.Фонемика, юқорида айтиб ўтилганидек, фонологиянинг бир қисмидир, у фонларнинг фонемаларга бирлашувини ўрганади.

 Фонема  сўзлар, морфемалар ва грамматик шаклларнинг товуш қобиғини фарқлаш орқали уларнинг маъноларини тафовутлаш вазифасини бажарадиган энг кичик сегмент бирликдир. Масалан, ор сўзи таркибида иккита сегмент бирлик ("о" ва "р" фонемалари) бор, зор, озор, бозор сўзлари таркибида эса уларнинг сони кўпроқ: 3та ("зор"да),4та("озор"да) ва 5та ("бозор"да) каби. Бу ҳолат юқоридаги сўзларнинг товуш қобиғини (фонетик қиёфасини) ва маъносини фарқлаш имконини бермоқда. Бундай ҳолни "-ман" ва "-сан" морфемаларида, бораман ва борасан  каби грамматик шаклларда ҳам кўрамиз: уларда фонемалар миқдори ортмаса-да, фонема турлари ўзгармоқда ("-ман"да "м" фонемаси, "-сан"да эса "с" фонемаси қўлланган), натижада морфема ва сўз шаклларининг товуш қобиғи ва маънолари фарқланмоқда.

21-§.Фонемаларнинг дифференциал белгилари  уларни бир-биридан фарқлаш учун хизмат қиладиган аломатларидир. Масалан, "к" ундоши ўзининг жарангсизлиги билан жарангли "г" дан ажралиб туради, демак, "к"нинг жарангсизлиги, "г"нинг эса жаранглилиги бу икки фонеманинг дифференциал (фарқланадиган) белгилари саналади. Дифференциал белгилар фонемаларнинг фонологик хусусиятини белгилайди - сўзнинг фонетик қобиғи ва шу орқали унинг маъносини фарқлаш учун хизмат қилади: кул ва гул сўзларининг маънолари айни шу икки фонеманинг дифференциал белгилари (бирининг жарангсиз, иккинчисининг эса жарангли эканлиги) туфайли фарқланмоқда. Дифференциал белгилар фақат жаранглилик ва жарангсизлик жиҳатидангина эмас, балки фонемалар артикуляциясига боғлиқ ҳолда таркиб топиши ҳам мумкин: "б" - лаб-лаб ундоши, "д" - тил олди(дентал) ундоши. Артикуляция ўрнидаги бу тафовутлар бор ва дор сўзларининг фонетик қиёфасини ва маъноларини фарқламоқда; "қ"- портловчи, "х"- сирғалувчи. Артикуляция усулидаги бу тафовутлар қол ва хол  сўзларининг товуш таркиби ва маъноларини фарқлаш учун хизмат қилмоқда.

22-§.Фонемаларнинг интеграл белгилари уларнинг ўзаро фарқланмайдиган аломатларидир. Масалан, "к" ва "г" ундошларининг ҳар иккаласи портловчи, ҳар иккаласи саёз тил орқа фонемалардир. Демак, бу икки фонема артикуляция усули ва артикуляция ўрнига кўра фарқланмайди.

23-§.Фонологик оппозиция ва корреляциялар. Фонологик оппозиция икки фонеманинг битта фарқланиш белгиси асосида ўзаро зидланиш ҳосил қилишидир. Масалан, "п" (жарангсиз) ва "б" (жарангли) ундошлари жарангсиз-жарангли белгиси асосида бир оппозицияга бирлашади: п-б каби. Айни шу белгига (жарангсиз-жаранглилик зидланишига) асосланган(п-б)+(т-д)+(с-з)+(ф-в)+ (к-г)+(ш-ж)+(ч-дж)+(х-ғ) оппозициялари ҳам бор. Демак, ҳозирги ўзбек адабий тилида жарангсиз-жаранглилик белгиси асосида шаклланган саккизта оппозиция битта коррелляцияга бирлашади: бунда оппозициядаги интеграл белгилар коррелляцияда дифференциал белгиларга айланади: п-б (лаб-лаб)+т-д (тил олди)+к-г (саёз тил орқа)+п-б(портловчи)+ ф-в(сирғалувчи)... каби.

 ¥озирги ўзбек адабий тилида унлилар тилнинг уч даражали кўтарилиши асосида ҳам оппозиция ва корреляция ҳосил қилади: и (юқори тор)-э (ўрта кенг)-а(қуйи кенг)=и-э-а корреляцияси; у(юқори тор) –ў(ўрта кенг)-о(қуйи кенг)=у-ў-о корреляцияси каби. Бу корреляцияларнинг барчаси бирлашиб, ҳозирги ўзбек адабий тилининг вокализм системасини юзага келтиради. Демак, оппозиция (зидланиш) фонологик системанинг қуйи босқичи, корреляция эса шу системанинг юқори босқичи ҳисобланади.

Фонологик зидланишлар ҳозирги (амалдаги) тилнинг структуравий бирликлари саналади, улар тарихан ўзгариб туриши ҳам мумкин. Масалан, қадимги туркий ва эски туркий тилларида унли фонемалар тилнинг ётиқ (горизонтал) ҳаракатига кўра олд қатор ва орқа қатор зидланишига эга бўлган; (и-ы)+(ÿ-у)+         ((-о)+(ä-а) каби. ¥озирги ўзбек адабий тилида эса бундай зидланиш ўзининг фонологик характерини йўқотган - фонемалар конвергенцияси натижасида и-ы унлилари битта "и" га, ÿ-у унлилари битта "у"га, (-о унлилари битта о(ў) га, ä-а унлилари эса битта "а" га бирлашган. 

24-§.¥озирги ўзбек адабий тилининг консонантизми (ундошлар системаси) таркибида қуйидаги бирлик оппозициялар борлиги адабиётларда қайд этилган1.                       

1.Талаффузда иштирок этувчи асосий нутқ аъзоси ва тўсиқнинг ҳосил бўлиш ўрнига кўра: а)лабиал-тил олди (денталь,альвеоляр) ундошлар оппозицияси: (п-т)+(б-д)+(м-н)+ (ф-с)+(в-з)+(ф-ш)+(в-л)+(в-р);  б)лабиал-тил ўрта ундошлари оппозицияси: (ф-й)+(в-й); в)лабиал-тил орқа ундошлари оппозицияси: (п-к)+(б-г)+(ф-х)+(в-ғ); г) лабиал- бўғиз ундошлари оппозицияси: (ф-ҳ)+(в-ҳ); д) тил олди- тил орқа ундошлари оппозициялари: (т-к)+(т-қ)+(д-г)+(с-х)+(з-ғ)+(н-нг); е) тил олди- бўғиз ундошлари оппозициялари: (с-ҳ)+(з-ҳ)+(ш-ҳ)+(ж-ҳ)+      (ч-ҳ)+(ж-ҳ);

2.Артикуляция усули ва тўсиқнинг қандай ҳосил бўлишига кўра: а) портловчи-сирғалувчи ундошлар оппозицияси: (п-ф)+     (б-в)+(т-с)+(д-з)+(т-ш)+(д-ж)+(к-х)+(г-ғ)+(қ-х)+(к-ҳ)+(г-ҳ);    б) портловчи-аффрикаталар оппозицияси: (т-ч)+(д-ж); в) сирғалув- чи-аффрикаталар оппозицияси (ш-ч)+(ж-ж); г) портловчи-бурун сонанти оппозицияси: (б-м)+(д-н)+(г-н); д) сирғалувчи – сонант-лар оппозицияси: (з-л)+(ж-р); е) шовқинли сонант - бурун сонанти оппозицияси: (в-м)+(л-н)+(р-н); ж) ён сонант - титроқ сонант оппозицияси: (л-р). 

3.Жарангсиз-жаранглилик белгиларига кўра: (п-б)+(т-д)+   (с-з)+(ф-в)+(к-г)+(ш-ж)+(ч-дж)+(х-ғ). Бу тизимдаги жаранглиларнинг барчаси маркерли қаторни (шовқинга овоз қўшилганлиги учун), жарангсиз ундошлар эса маркерсиз қаторни (фақат шовқиндан иборат бўлганлиги учун) ҳосил қилади. Ун пайчалари иштирокига кўра жарангли ундошлар қаторига кирувчи м,н,н,л,р,й сонантлари юқоридаги корреляцияга кирмайди, чунки уларнинг жарангсиз жуфтлари йўқ ( 1,35-37;17,19-20).

Шуни ҳам таъкидлаш керакки, корреляцияларда оппозициялар миқдорининг икки ва ундан ортиқ бўлиши шарт. Битта оппозициядан корреляция таркиб топмайди. Масалан, ҳозирги ўзбек адабий тилидаги Л ва Р сонантлари ён сонант (Л) ва  титроқ сонант (Р) оппозициясини ҳосил қилади, аммо ўзбек адабий тилининг фонологик тизимида ён сонант-титроқ сонант зидланишига асосланган бошқа оппозициялар йўқ, шунинг учун   Л-Р зидланиши яккаланган оппозиция ҳисобланиб, коррелляция ҳосил қилмайди.

     Айрим изоҳлар: фонологик оппозициялар ўз ички хусусиятларига кўра қуйидаги турларга бўлинади: 

а)  бир ўлчовли оппозиция.  Бунда фарқланиш белгиси  фақат шу оппозициянинг икки аъзосига хос бўлиб, бу системанинг бошқа аъзосида учрамайди. Масалан, жарангли-жарангсиз белгилари асосида таркиб топган корреляциядаги т-д оппозицияси бир ўлчовлидир, чунки бу икки фонемадаги "тил олди" ва "портловчи" белгилари шу системадаги бошқа оппозицияларга хос эмас; 

б)кўп ўлчовли оппозиция. Бунда бир оппозициядаги белгилар шу системадаги бошқа оппозицияларда ҳам учрайди. Масалан, жарангли-жарангсиз белгилари асосида таркиб топган оппозицияларда "портлаш" ва "жаранглилик" белгилари бир неча оппозиция вакилига хос бўлиши мумкин; б (портловчи, жарангли)-д  (портловчи, жарангли)-г (портловчи, жарангли) каби; 

в)пропорционал оппозициялар. Бунда бир система ичидаги барча оппозицияларнинг аъзолари ўртасидаги алоқалар ўзаро ўхшаш бўлади. Масалан, ўзбек тилидаги п-б оппозициясидаги жарангсиз-жаранглилик белгилари шу системадаги т-д, к-г,с-з,ш-ж, ч-ж,ф-в,х-ғ оппозицияларига ҳам хос; 

г)"приватив" оппозиция.  Бундай оппозицияларнинг бир аъзосида бўлган белги шу оппозициянинг иккинчи аъзосида бўлмайди: б-п оппозициясида "б"даги жаранглилик белгиси"п"да йўқ; т-д,к-г оппозицияларида ҳам шундай; 

д)градуал (поғонали) оппозиция. Бундай оппозициянинг аъзолари ўртасига бошқа (учинчи) фонемани киритиш мумкин бўлади. Масалан, ўзбек тилидаги п(лаб-лаб)-к (саёз тил орқа) ундошлари оппозицияси орасига т ундошини (учинчи аъзони) киритиш мумкин, чунки у ҳам портловчи, жарангсиз бўлиб, артикуляция ўрнига кўра п (лабиал) ва к (саёз тил орқа) қаторининг ўртасида жойлашади: п-т-к каби. Бундай ҳолатни   б-д-г системасида ҳам кўрамиз. 

    Хулоса:  а) фонемалар тил механизмида муҳим ижтимоий аҳамиятга эга бўлган мустақил бирликлардир: улар сўз ва морфемаларнинг товуш қобиғини (ифода планини) фарқлаш билан бирга, шу сўз ёки морфемаларнинг маъноларини фарқлаш вазифасини ҳам бажаради; б) фонемаларда дифференциал (фарқланадиган) ва интеграл (фарқланмайдиган) белгилар мавжуд бўлиб, улардан биринчиси (дифференциал белги) фонологик жиҳатдан релевант белги, иккинчиси (интеграл белги) эса фонологик жиҳатдан норелевант белги ҳисобланади; в) икки фонеманинг қарама-қарши қўйилаётган дифференциал белгилари шу фонемаларни битта оппозицияга бирлаштиради, бир фарқланиш белгисига асосланган икки ва ундан ортиқ оппозициялар эса корреляцияларга уюшади. Демак, оппозициялардаги фарқловчи белгилар корреляцияда бирлаштирувчи белгига айланади; г) корреляциялар ўз навбатида бир-бири билан уланиб, бир бутун тизимни-фонологик системани ҳосил қилади.

     ЭСЛАТМА:  тилнинг фонологик тизимида корреляция ҳодисаси борлигини аниқлаган олимлардан бири (эҳтимол, биринчиси) бизнинг юртдошимиз Абу Али ибн Сино бўлган. У ўзининг фонетикага доир бир рисоласида "дол" "то"га қандай муносабатда бўлса, "зод""син"га шундай муносабатда бўлади",–деган эди. £иёс қилинг: "дол"(жарангли "д") -"то" (жарангсиз"т"), "зод" (жарангли "з")-"син"(жарангсиз "с"). Бунда жарангли ва жарангсизлик белгилари асосида д-т, з-с оппозициялари бир корреляцияга уюшаётганлиги назарда тутилганлиги шубҳасиз.1

¤заро зидланишда (оппозицияда) бўлган фонемалардан бирини иккинчиси билан алмаштириш қонунияти З.М.Бобурнинг  «Бобурнома»сида ҳам қайд этилган.Унда шундай дейилган: «Сўнгра маълум бўлдиким, турки лафзида маҳал иқтизоси била то ва дол, яна Іайн ва қоф ва коф бир-бирлари била мубаддал бўлурлар эмиш».2

Изоҳ: мубаддал – «алмашинган», иқтизо – «тақозо», «талаб», «истак», «эҳтиёж», маҳол – «имконсиз».
     25-§. Фонема оттенкалари фонемаларнинг талаффуздаги реал кўринишларидир. (Л.В. Шчерба). Чунончи, "а" фонемаси олд қатор унлидир. Бу белги "а" фонемаси учун типик ҳисобланади, бироқ шу типик белги қарам сўзида орқа қатор унли оттенкасига айланади. Демак, "а" фонемаси қарам сўзида ("қ" билан ёндош қўлланганда) орқа қатор унли тарзида,  карам сўзида ("к"билан ёндош қўлланганда) эса олд қатор унли тарзида талаффуз қилинади. Бу икки хил талаффуз "а" фонемасининг сўз таркибидаги реал кўринишлари - оттенкалари ҳисобланади. Оттенкалар физик-акустик ва артикуляцион жиҳатдан ўзаро фарқланса-да, бир-бирига қарама-қарши қўйилмайди, чунки шу икки оттенканинг фонологик функцияси битта (уларнинг иккаласи битта "а" фонемасининг вазифасини бажаради). Демак, фонема билан унинг оттенкалари ўртасида умумийлик ва хусусийлик муносабатлари бор. 

Фонема  оттенкаларидан бирининг ўрнида иккинчисини қўллаб бўлмайди: бунга шу оттенкани шакллантирган фонетик позиция йўл қўймайди. Масалан, кўл сўзида фақат олд қатор "(", қўл сўзида эса фақат орқа қатор "о" қўлланади. Бир фонеманинг  турли позициядаги кўринишлари-оттенкалари фонема қаторини ҳосил қилади. Масалан, "у"  фонемаси кул сўзида олд катор "ÿ" тарзида, қул сўзида эса орқа қатор "у" тарзида талаффуз этилади, шунга кўра ÿ, у қаторини юзага келтиради. 

     Фонема оттенкалари тушунчасига Л.В. Шчерба асос солган. Бу тушунча ва атама С.-Петербург (собиқ Ленинград) фонетистлари мактаби вакиллари томонидан кўпроқ қўлланади.

26-§.Оттенкалар таснифи. Оттенкалар тилшуносликда мажбурий, индивидуал ва факультатив турларга ажратилади.

1.Мажбурий оттенкалар фонеманинг сўз таркибидаги ёки нутқ оқимидаги фонетик қуршов таъсирида ёки маълум фонетик позиция талаби билан ўзгарган кўринишларидир. Улар ўз навбатида комбинотор оттенкалар ва позицион оттенкаларга бўлинади: 

а) комбинатор оттенкалар сўз таркибидаги товушларнинг бир-бирига таъсири натижасида юзага келади. Масалан, жарангли "з" фонемаси мазкур сўзи таркибида жарангсиз "к" ундоши таъсирига учрайди ва жарангсиз "с" тарзида (маскур деб) талаффуз қилинади:

б) позицион оттенкалар ундош фонемаларнинг сўз охирида келган, унли фонемаларнинг урғули ёки урғусиз, очиқ ёки ёпиқ бўғинларда қўлланган кўринишларидир. Масалан, жарангли "б" ва "д" фонемалари сўз охирида жарангсиз "п"ва "т" тарзида талаффуз қилинади: тартиб>тартип,омад> омат каби. Бундаги "п" ва "т" товушлари жарангли "б" ва "д" фонемаларининг позицион оттенкалари саналади, "и" унлиси билан сўзида қисқа ва кучсиз (урғусиз бўғинда бўлганлиги учун), ўрик сўзида кучлироқ (урғули бўғинда бўлганлиги учун), бир сўзида тор (тўла ёпиқ бўғинда бўлганлиги учун), энди сўзида эса бир оз кенгайган ҳолатда-энде шаклида (сўз охиридаги очиқ бўғинда бўлганлиги учун) талаффуз этилади. Бу кўринишларнинг барчаси битта "и" фонемасининг турли позицион оттенкалари ҳисобланади; 

в)фонема оттенкаларининг юзага келишида баъзан комбинотор ва позицион омиллар бирга қатнашади, натижада фонеманинг комбинотор-позицион оттенкаси (аралаш кўриниши) шаклланади. Масалан олд қатор "и" фонемаси қилич  сўзининг биринчи бўғинида "қ"нинг таъсирига дуч келиб, "ы" га мойил талаффуз этилади(комбинатор оттенка), айни пайтда урғусиз бўғинда бўлганлиги учун бу фонема кучсизланади (позицион оттенка).

Фонемаларнинг комбинотор ва позицион оттенкалари тилшуносликда шу фонемаларнинг аллофонлари деб ҳам юритилади.

     ¥ар бир фонема нутқ оқимида ўзининг юқоридаги оттенкаларидан бири шаклида намоён бўлади, бундай оттенкалар ичида биттаси шу фонема учун типик бўлади - кам ўзгаради ёки бутунлай ўзгармайди: фонемаларнинг кучли позициядаги кўринишлари бунга мисол бўлади. Масалан, дарахт сўзи бошида ёки  бодом сўзи ўртасида қўлланган "д" фонемасининг акустик- артикуляцион белгилари шу фонеманинг алоҳида (нутқдан ташқарида) олинган белгиларидан деярли фарқ қилмайди. Фонеманинг бундай кўриниши шу фонеманинг асосий оттенкаси ёки фонема қаторидаги доминанта деб қаралади. £олган барча кўринишлар эса асосий бўлмаган (нотипик) оттенкалар саналади. Нотипик оттенкалар фонетик қуршовдаги товушларга кўпроқ даражада қарам бўлади; 

г) мажбурий оттенкаларнинг адабий сўзлашувга ва жонли сўзлашувга хосланган услубий оттенкалари  ҳам учрайди:  кўйлак ("л"-адабий сўзлашувга хос) > кўйнак ("н"-жонли сўзлашувга хос),  қармоқ ("р"-адабий сўзлашувга хос)> қалмоқ ("л"-жонли сўзлашувга хос) каби. 

Фонемаларнинг услубий оттенкаларидан услубий (стилистик) мақсадларда фойдаланилади. 

Сўзловчи ва тингловчининг хотирасида, одатда, фонеманинг асосий оттенкаси "ўрнашиб қолган" бўлади, шу боис инсон нутқ оқимида фонеманинг ўзгарган оттенкаси қўлланганлигини сезмайди, уни асосий оттенка сифатида қабул қилади: фонеманинг лингвистик-функционал (фонологик) хусусияти шуни тақозо этади. Масалан, туб  ва    туп  сўзлари охиридаги "б" ва "п" фонемалари бир хил талаффуз этилади; туп(1) ва туп(2) каби, аммо инсон бу икки сўзнинг маъноларини фарқлашда қийналмайди, чунки туб сўзининг охиридаги фонеманинг аслида "п" эмас, "б" эканлиги унинг хотирасида мустаҳкам ўрнашиб қолган. Демак, фонемаларнинг тил ва нутқдаги танитувчи функциялари реализациясида уларнинг физик-акустик белгилари эмас, лингвистик-функционал белгилари муҳим роль ўйнайди. Буларни ўрганиш фонологиянинг вазифаси ҳисобланади.

2.Индивидуал оттенкалар айрим кишиларнинг  талаффузи-даги ўзига хосликлар (мас., эркак ва аёллардаги овоз тафовутлари) туфайли ёки нутқ аъзоларидаги нуқсонлар сабабли юзага келадиган товуш кўринишларидир. Бундай оттенкаларнинг лингвистик қиймати йўқ, шунга кўра улар тилшуносликда ўрганилмайди.

    3.Факультатив оттенкалар фонеманинг бир хил фонетик позициядаги икки хил кўринишидир. Чунончи, шоҳи сўзидаги "ҳ" шу позицияда (интервокал ҳолатда) "й" кўринишида ҳам, "ҳ" кўринишида ҳам намоён бўлади; шоҳи- шойи, Тоҳир-Тойир каби. Шунингдек, сирғалувчи "с" фонемаси жонли сўзлашувда сўз бошида "ч" кўринишида ҳам қулланади: соч-чоч каби. 
     27-§.Оттенка, вариант ва вариация тушунчалари ўртасидаги муносабатлар. Тилшуносликда оттенка ва вариация  атамалари бир тушунчани-фонеманинг нутқдаги реаль кўринишларини ифодалайди. Улардан бири (оттенка атамаси) С.-Петербург фонология мактабига, иккинчиси (вариация атамаси) Москва фонология мактабига кўпроқ хосдир. Масалан, "д"нинг одам ва озод сўзларидаги икки хил кўриниши (жарангли "д" ва жарангсиз "т") бир фонеманинг иккита оттенкаси (С.-Петербург) ёки иккита вариацияси (Москва) ҳисобланади.

    Вариант  атамаси тилшуносликда икки хил маънода қўлланмоқда: Москва мактаби вакиллари ишларида вариант бир фонеманинг икки хил позициядаги икки хил кўриниши эмас, балки  иккита фонеманинг кучсиз позицияда мўътадиллашувидан (нейтрализацияланишидан) юзага келган бир хил кўринишидир: пруд ва прут (талаффузда: прут ва прут) каби. Бунда "д" ва "т"- нинг сўз охирида нейтраллашуви содир бўлган, натижада бу икки фонема битта "т" кўринишига эга бўлган. Бу кўриниш вариант деб номланган, у "д" ва "т" фонемала;рига алоқадор бўлганлиги учун "д" ва "т" ларнинг иккаласи гиперфонема ("фонемалар гуруҳи") деб номланади.1 Бу назарияга кўра, ўзбек тилидаги савод ва сават (талаффузда савот ва сават) сўзлари охиридаги "д" ва"т" лар ҳам гиперфонема, уларнинг талаффуздаги нейтраллашган "т" кўриниши эса вариант ҳисобланади.  

Прага тилшунослик мактаби вакиллари ишларида вариант атамаси кўпроқ оттенка (бир фонеманинг икки хил кўриниши) маъносида қўлланилади. ¤збек тилшунослигида ҳам бу атама кўпроқ шу маънода ишлатилиб келинмоқда.2
    28-§.Транскрипция  фонемаларнинг нутқ  оқимидаги турли оттенкаларини, шунингдек маҳаллий лаҳжа ва шеваларнинг фонетик хусусиятларини (товушларнинг чўзиқ- қисқалиги, ўзак ва морфемалар ўртасидаги уйғунлик каби ҳодисаларни) ёзувда аниқ ифодалаш учун қўлланадиган махсус график белгилар тизимидир. Бундай тизимдан халқ оғзаки ижоди намуналарини, ўзга тил матнларини ёзиб олишда ҳам фойдаланилади. 

    Транскрипциянинг қуйидаги икки тури ўзаро фарқланади:

1.Фонетик транскрипция. Транскрипциянинг бу тури фонетик прицип асосида тузилади- фонеманинг талаффуздаги ҳар бир фонига алоҳида ҳарф белгиланади. Чунончи, адабий тилдаги "ў" (ўрта кенг, лабланган, орқа қатор унли) фонемаси қўл ва кўл сўзларида ҳар хил талаффуз қилинса-да, адабий – орфографик ёзувда битта "ў" ҳарфи билан ифодаланади. Фонетик транскрипцияда эса бу икки ҳолат учун иккита ҳарф белгиланган: "о" (орқа қатор "ў" учун, масалан, қол), ( олд қатор "ў" учун, масалан к(л). 

Адабий тилдаги "и" фонемасининг транскрипцияда и,ъ,ь,ы,и: белгилари билан, "у"нинг "у" ва Y белгилари воситасида ифодаланиши ҳам шундан. ¤збек диалектологиясида унли товушлар учун қуйидаги транскрипцион белгилар қабул қилинган:
	Тилнинг кўтарилиш ўрнига кўра.
	Олдинги қатор (тил олди)
	Индиффе-рент (оралиқ) товушлар
	Орқа қатор (тил орқа)

	   Лабнинг        

         Иштирокига кўра

Тилнинг 

Кўтарилиш 

Даражасига кўра
	Лаблан-маган
	Лабланган
	Лаблан-маган
	Лабланган
	Лаблан-маган
	Лабланган

	Юқори кўтарилиш
	И
	Y
	<ъь>
	
	ы
	У

	¤рта кўтари-лиш
	Юқори-ўрта кўтарилиш
	Е
	(
	
	<ў>
	
	О

	
	қуйи-ўрта кўтарилиш
	Э

(
	
	
	
	
	

	£уйи кўтарилиш
	 Э 
	
	
	
	а( )
	


Демак, унлиларнинг турли вариантларини бериш учун транскрипцияда 15 та белги олинган. Бу белгилар орқали ўзбек диалект ва шеваларида учрайдиган унли фонемаларни ифодалаш мумкин.                          

Ундошлар учун ўзбек алфавитидаги е, ё, ю, я, графемаларидан бошқа барча ҳарфлар ишлатилади: "е", "ё", "ю", "я" лар эса транскрипцияда қуйидагича ифодаланади:

Е- йе,йэ,й(.

Ё-й .

Ю-йY,йу.

Я-йэ ,йа.

Транскрипцияда ундошларнинг юмшоқлиги ҳам алоҳида белги билан ифодаланади. Масалан, "л`"(юмшоқ"л") каби.1
2.Фонематик транскрипция (фонологик транскрипция). Транскрипциянинг бу тури фақат фонемаларни ифодалашга асосланган, унда ҳар бир фон (аллофон) учун махсус белги (ҳарф) ишлатилмайди. Масалан, кир, қир (фонематик транскрипция )-кър, қьр (фонетик транскрипция), карам,қарам фонематик транскрипция), к р м, қарам (фонетик транскрипция). Фонематик транскрипцияда бир фонема учун бир белги қўлланади, шуниси билан у адабий-орфографик ёзувдан фарқланади. £иёс қилинг; яна, баён, юлдуз (адабий-орфографик ёзув)- йана, байон, йулдуз (фонематик транскрипция). Фонетик транскрипция фақат фонетик принципга асосланади, адабий- орфографик ёзув қоидалари эса фонетик, фонематик, морфологик, тарихий-анъанавий, график,символик (дифференциал) принципларга асосланади.   Фонетик транскрипцияда ҳарфлар ва диакритик белгилар миқдори кўп бўлади. 

Текшириш саволлари

1.Фонема нима?

2.Фонемаларнинг дифференциал ва интеграл белгиларини қандай тушунасиз? Бу белгиларнинг тилда қандай роли бор?

3.Фонологик оппозиция (зидланиш) нима? Корреляция-чи?

4.Корреляциянинг ядросини нима ташкил қилади?

5.Корреляция ҳодисасини дастлаб ким аниқлаган?

6.¤збек тили консонантизмида корреляциянинг қандай турлари бор?

7.¤збек тили вокализмида корреляциянинг қандай турлари мавжуд?

8.Вокализм системасининг шаклланишида тилнинг кўтарилиши, тилнинг ётиқ ҳаракати ва лабларнинг иштироки қандай роль ўйнайди? Улардан қайсилари унли фонемаларнинг фонологик белгиларини шакллантиради?

9.Фонема оттенкалари ва фонема қатори нима?

10.Фонема оттенкалари ҳақидаги тушунчага ким асос солган?

11.Фонема оттенкаларидан бирининг ўрнида иккинчисини қўллаб бўладими?

12.Фонемаларнинг вариация ва вариантлари қандай фарқланади?

13.Фонемаларнинг мўътадиллашуви (нейтраллашуви) ва архифонема (гиперфонема) тушунчаларини қандай изоҳлайсиз?

Таянч тушунчалар

Фонема – сўзлар,  морфемалар ва грамматик шаклларнинг товуш қобиғини, бинобарин, маъноларини ҳам фарқлаш учун хизмат қиладиган энг кичик сегмент бирлик.

Фонемаларнинг дифференциал белгилари - ўзаро қарама-қарши қўйилаётган икки фонеманинг фарқланадиган белгилари. 

Фонемаларнинг интеграл белгилари - ўзаро қарама- қарши қўйилаётган икки фонеманинг фарқланмайдиган белгилари.

Фонологик оппозиция - дифференциал белгилар асосида икки фонеманинг бир-бирига қарама-қарши қўйилиши (фонологик зидланиш). 

Градуал оппозиция - поғонали зидланиш.  

Корреляция - бир фарқланиш белгиси асосида таркиб топган икки ва ундан ортиқ оппозициялар қатори.

Артикуляция ўрни - талаффузда иштирок этувчи асосий нутқ аъзоси ёки шу аъзонинг фаол иштирок этаётган қисми.

Артикуляция усули – нутқ аъзолари ҳосил қилган тўсиқдан ҳаво оқимининг портлаб, сирғалиб ёки титраб ўтиши. 

Жаранглилик-жарангсизлик белгиларига асосланган оппозициялар - ундош товушларнинг жаранглилик ва жарангсизлик белгилари асосида зидланиш ҳосил қилиши.

Лабланиш ва лабланмаслик оппозицияси - унли фонема-ларнинг лаблар иштирокига кўра зидланиши.

Тилнинг уч даражали кўтарилиши - унли фонемаларнинг ҳосил бўлишида тилнинг танглай томон кўтарилиш даражаси: қуйи кўтарилиш, ўрта кўтарилиш, юқори кўтарилиш каби.

Фонема оттенкалари - фонемаларнинг талаффуздаги реал кўринишлари.

Комбинатор оттенка - фонеманинг сўз таркибидаги товушлар таъсирида юзага келган кўриниши.

Позицион оттенка - фонеманинг сўз ёки бўғиндаги позиция талабига мослашган кўриниши.

Вариация - фонема оттенкасининг Москва фонологлари мактабига хос номи.

Транскрипция - фонемаларнинг турли оттенкаларини, шунингдек, лаҳжа ва шеваларга хос фонетик хусусиятларни ёзувда аниқ ифодалаш учун шакллантирилган махсус график белгилар тизими.

¥ОЗИРГИ ¤ЗБЕК АДАБИЙ ТИЛИ ВОКАЛИЗМИ

Адабиётлар:1[44-63],4[20-22],10[35-42],14[16-20],17[15-17], 20(17-21],  22[8-25].  

29-§. Вокализм ўзбек адабий тилининг унлилари тизимидир. У 6 та фонемани – и,э,а,у,ў,о товушларини ўз ичига олади. ¥озирги (кириллча) ўзбек ёзувида бу 6 та фонема учун 10 та ҳарф (и,э,а,у,ў,о,е,ё,ю,я), янги (лотинча) ўзбек ёзувида эса 6 та ҳарф (i,e,a,u,o,o') ишлатилади. Фонемалар миқдори билан ҳарфлар (графемалар) миқдори ўртасидаги бундай ҳар хиллик уларнинг бошқа-бошқа ҳодисалар эканлигидан далолат беради. (Бу ҳақда дарсликнинг "Графика" бўлимига қаралсин.)

Унли фонемалар ундошлардан қуйидаги белгиларига кўра фарқланади: а) физик-акустик жиҳатдан: унлилар овоздан таркиб топади, унда шовқин қатнашмайди. Ундош товуш таркибида эса шовқиннинг бўлиши шарт; б)анатомик-физиологик жиҳатдан: унли товушлар талаффузида нутқ аъзолари тўсиқ (фокус) ҳосил қилмайди, бу ҳол ўпкадан келаётган ҳаво оқимининг оғиз бўшлиғида тўсиққа учрамай ўтишини таъминлайди. Ундошлар артикуляциясида эса албатта тўсиқ (фокус) ҳосил қилинади, ҳаво оқими шу тўсиқдан портлаб, сирғалиб ёки титраб ўтади, бу жараён ундош товуш учун керак бўлган шовқинни юзага келтиради;        в) лингвистик-функционал жиҳатдан: унлилар ҳам, ундошлар ҳам сўз ва морфема таркибида "қурилиш материали" сифатида (шакллантирувчи функцияда) қатнашади; шакллантирилган фонетик сўз ёки морфемаларнинг товуш қобиғини бир-биридан фарқлайди, шу орқали уларнинг маъноларини тафовутлаш имконини яратади. Яна: унлилар бўғин ҳосил қилувчи асосий товушдир, ундош фонемалар эса унли билан бирга қатнашади, ўзича бўғин ҳосил қилмайди (сонантлар бундан мустасно, чунки уларда бўғин ҳосил қилиш хусусияти бор)1. Шунинг учун бўғин таркибидаги унли шу бўгиннинг чўққиси ("вершина слога") саналади. Бундан ташқари, унлининг ёлғиз ўзи лексик ёки морфологик бирлик статусига кўтарилиши мумкин: учинчи шахс, бирлик маъносидаги "у" олмошининг, шунингдек "а?" сўроқ юкламасининг ифода плани - моддий-материал асоси бир унлидан иборатлиги бунинг далилидир. Ундошларда эса бу хусусият йўқ.

30-§. Унли фонемалар таснифи. ¤збек тилшунослигида унли фонемалар қуйидаги уч белги асосида тасниф қилинади:

     1. Лабларнинг иштирокига кўра: а) лаблашган унлилар (у,ў,о). Бу унлиларни талаффуз қилишда лаблар доира шаклида бир оз чўзилади; б) лаблашмаган унлилар (и,э,а). Бу унлиларни талаффуз қилишда лаблар доира шаклига кирмайди ва чўзилмайди. Таснифнинг  бу  тури  фонологик  системадаги  "лабланиш-лабланмаслик оппозицияси" талабларидан келиб чиқади.

     2.Тилнинг вертикал ҳаракатига кўра: а) юқори тор унлилар (и,у). Бу унлиларни талаффуз қилишда оғиз тор очилади, тил билан қаттиқ танглай ораси ҳам тор бўлади; б) ўрта кенг унлилар (э,ў). Бу унлиларни талаффуз қилишда оғиз ўрта даражада очилади, тил билан қаттиқ танглай ораси ҳам ўртача кенгликда (юқори кўтарилиш билан қуйи кўтарилиш орасида) бўлади;  в) қуйи кенг унлилар (а,о). Бу унлиларни талаффуз қилишда оғиз кенг очилади, тил билан қаттиқ танглай ораси ҳам юқоридаги икки ҳолатдан анча кенг бўлади. Таснифнинг бу тури фонологик системадаги "тилнинг уч даражали кўтарилиши" оппозициясига асосланади.

      3.Тилнинг горизонтал (ётиқ) ҳаракатига кўра: а) олд қатор унлилар (и,э,а). Бу унлиларни талаффуз қилишда тилнинг учки қисми пастки тишларга тиралади (демак, олдинга чўзилади); б)орқа қатор унлилар (у,ў,о). Бу унлиларни талаффуз қилишда тилнинг учки қисми пастки тишларга тиралмайди (демак, бир оз орқага тортилган бўлади).

Таснифнинг биринчи ва иккинчи моддаларидаги белгилар (лабланиш-лабланмаслик, тилнинг юқори, ўрта ва қуйи кўтарилишига асосланган аломатлар) фонемаларнинг фонологик хусусиятларини ифодалайди. Учинчи моддадаги белги (ётиқ ҳаракатдаги аломатлар) эса ўзича фонологик роль ўйнамайди, чунки товушларнинг олд қатор ёки орқа қатор бўлиши лабларнинг иштирокига боғлиқ: лабланмаслик тилнинг тиш томон силжишини, лабланиш эса тилнинг тишдан орқага тортилишини тақозо қилади. Демак, олд қатор (и,э,а,) ва орқа қатор (у,ў,о) унлиларининг фонологик хусусияти лаблар иштирокисиз намоён бўлмайди.

Таснифнинг бу тури қуйидаги жадвал шаклида берилиши мумкин;

	№
	Тилнинг вертикал (тик) ҳаракатига кўра
	Тилнинг горизонтал (ётиқ) ҳаракатига ва лабларнинг иштирокига кўра.

	
	
	Олд қатор, лабланмаган
	Орқа қатор, лабланган 

	1.
	Юқори тор унлилар
	И
	У

	2.
	¤рта кенг унлилар
	Э
	ў

	3.
	£уйи кенг унлилар
	А
	О


¤збек тилшунослигида унли фонемаларнинг бошқачароқ таснифлари ҳам бор. Чунончи, "¤збек тилининг тараққиёт босқичлари" (Б. Тўчибоев) номли қўлланмада вокализм тизимининг қадимги туркий, эски ўзбек ва ҳозирги ўзбек адабий тилларидаги ҳолатлари диахрон (тарихий) планда ўрганилиб, ҳозирги ўзбек адабий тили вокализмида ҳам, эски ўзбек адабий тилида бўлганидек, 9 та унли бор, деган хулоса берилади      (22,25-б.)  Бу унлиларнинг сифат белгилари ҳам бошқачароқ баҳоланади. £ўлланмада келтирилган қуйидаги жадвалга эътибор беринг:

¥озирги ўзбек адабий тилидаги унлилар тизими.

	Лабларнинг иштирокига кўра
	Лабланмаган 
	Лабланган 

	Тилнинг тик ҳаракатига кўра 
	Тилнинг тўғри йўналишига кўра
	Тил олди
	Тил орқа 
	Тил олди
	Тил орқа 

	Тор 
	
	И
	ы
	Ÿ
	У

	¤рта кенг
	
	Э
	
	(
	О

	Кенг 
	
	Э
	
	а
	


Юқоридаги жадвалдан қуйидагилар маълум бўлади:              а) ҳозирги ўзбек адабий тили вокализмида унлиларнинг контраст жуфтлари мавжуд: и-ы, ÿ-у, (-о,э-а каби; б)лабланмаган унлилар     3 та эмас, 4та (и,э,  э,ы); в) лабланганлар эса 5 та (ÿ,у, (,о,а);

Проф. О. Азизов ҳозирги ўзбек адабий тили вокализмини қуйидагича тасниф қилади (4,20-21):

1. Тилнинг кўтарилиши ва унинг танглай томон яқинлашувига кўра:

а) тил олди (олдинги қатор) унлилари - и(ъ),э;

б) тил орқа (орқа қатор) унлилари – ы(ь),а,у,о;

2.Лабларнинг ҳолати ва иштирокига кўра:

а) лабланган – у, ÿ,о, (;

б) лабланмаган –   (ä), а,  (а),и,ы.

3.Тилнинг кўтарилиши ва оғизнинг очилиш даражасига кўра:

а) тор унлилар – и(i),ы,у,Ÿ
б) ўрта кенг унлилар – э,о,о.

в) кенг унлилар –  (ä),а,  (а).

Юқоридаги таснифни хулосалаб, муаллиф шундай дейди:            "¥озирги замон ўзбек адабий тилида олтида унли фонема бўлиб, уларни белгиларига кўра жадвалда шундай кўрсатиш мумкин  (4,21-б):

	Тилнинг кўтарилиш ўрнига кўра
	Тил олди (олдинги қатор)
	Тил орқа қатор

	Лабнинг ҳолати ва иштирокига кўра
	Лабланма-ганлар
	Лаблан-ганлар
	Лабланма-

ганлар
	Лаблан-ганлар

	Тилнинг кўтарилиш ва оғизнинг очилиш даражасига кўра
	
	
	
	

	Тор унлилар
	И
	 Ÿ
	ы
	У

	¤рта кенг унлилар
	Э

 Рисоладан келтирилган бу маълумотларни (тасниф ва жадвални) қуйидагича шарҳлаш мумкин: ўзбек адабий тили вокализми 6 унлидан иборат, аммо уларнинг нутқдаги реал кўринишлари (демак, оттенкалари) анча кўп. "Уларни белгиларига кўра жадвалда шундай кўрсатиш мумкин" дейилганда айни шу оттенкалар назарда тутилган бўлса керак.

Проф. М. Миртожиевнинг "¤збек тили фонетикаси" ўқув қўлланмасида ҳам бу масала ўзгача ёритилган. Унда тор унлиларга i,ь,и,ы,у, ÿ, ўрта кенг унлиларга э,е,о,o', кенг унлиларга эса э, а, ä,  ,      товушлари киритилган. Тилнинг ёнлама ҳаракатига кўра улар олд қатор (i, и, ÿ, э, (, э) ва орқа қатор (ь,ы,у,о,а) типларга, лаб иштирокига кўра эса лабланган (ÿ,у,(,о) ва лабланмаган  (i,и,э,э) типларга бўлинган. Бу таснифда русча ўзлашмаларда  қўлланадиган и,ы фонемаларининг ўзбек тили вокализми таркибида берилганини кўрамиз (14,16-20).

Шундай қилиб, ўзбек адабий тили вокализмининг таснифи ва тавсифи масалалари ҳозирча анча мунозарали бўлиб қолаётганлигини  англаш қийин эмас. Бундай мунозараларга сабаб бўлаётган омиллар қаторида қуйидагилар бор: 1) эски ўзбек адабий тили вокализмига хос 9 унлили тизимнинг ҳамда шу тизимга хос контраст жуфтликларнинг (и-ы,ÿ -у,э-а,(-о каби оппозицияларнинг) ҳозирги ўзбек адабий тили вокализмида ҳам сақланганлигини асослашга интилиш;   2) қипчоқ лаҳжаси шевалари вокализмига хос фонологик хусусиятларнинг ҳозирги ўзбек адабий тили вокализмида борлигини асослаш ҳаракати;    3) фонемалар ўрнида уларнинг оттенкаларини (аллофонлари, вариацияларини) кўрсатиш ҳолатларининг мавжудлиги; 4) қуйи кенг "  " фонемасининг лабланиш-лабланмаслик белгисига берилаётган тавсифларнинг ҳар хиллиги ва бошқалар.

31-§. Айрим унлилар тавсифи:  

"и" фонемаси- юқори тор, олд қатор, лабланмаган унли. Бу фонема сўзнинг барча бўғинларида учрайди; ички              (биринчи ва охирги бўғинларда), тирикчилик (биринчи, иккинчи, учинчи ва охирги бўғинларда) каби. У чуқур тил орқа қ,ғ,х ундошлари билан ёнма-ён келганда йўғон (орқа қатор) унли тарзида, бошқа барча позицияларда эса ингичка (олд қатор) унли сифатида талаффуз қилинади. £иёс қилинг: кир ва қир, таркиб ва тарғиб,ҳиммат ва хилват  каби. Урғусиз бўғинда кучсизланади: бироқ, билан (бър қ,бълэн) каби. Сўзнинг охиридаги очиқ бўғинда бир оз кенгаяди; борди>борде, кетди > кэтте каби;

"э" фонемаси - ўрта кенг, олд қатор, лабланмаган унли. Бу фонема бир бўғинли сўзларда (мен,сен,беш каби), кўп бўғинли сўзларнинг биринчи бўғинида (бешик,этик,телпак каби) кўпроқ қўлланади.

Тобе,толе,воқе,фойе,телефон, телевизор каби ўзлашма сўзларда қўлланган  "э" унлиси этимологик жиҳатдан ўзбекча      "э" нинг ўзи эмас.

¤збекча "э" экин,эшик сўзларининг бошидаги тўла очиқ бўғинда, шунингдек, эртак, эллик каби сўзлар бошидаги беркитилмаган бўғинда очиқроқ талаффуз этилади, бегзод, мерган каби сўзлар бошидаги тўла ёпиқ бўғинда юмуқроқ бўлади; хез, хезламоқ каби сўзларда (чуқур тил орқа х ундоши билан ёнма-ён келганда) эса орқа қатор, йўғон унли тарзида айтилади;

"а" фонемаси - қуйи кенг, олд қатор, лабланмаган унли.  Сўзнинг барча бўғинларида кела олади: анор (биринчи бўғинда), телпак (иккинчи, охирги бўғинда), нафақа (сўзнинг учала бўғинида) каби. Бу фонема ҳам, бошқа унлиларда бўлганидек, чуқур тил орқа қ,ғ,х ундошлари билан ёнма-ён қўлланганда орқа қатор, йўғон унли тарзида талаффуз қилинади, саёз тил орқа к,г,нг, тил ўрта й ва фарингал ҳ ундошлари билан ёндош бўлганда эса  ингичка оттенка билан айтилади. £иёс қилинг: касал ва қасам, камар ва қамар, така ва тақа, маҳал ва шағал, сўгал ва нағал, насиҳат ва тилхат, дангал ва дағал каби;

"у" фонемаси - юқори тор, орқа қатор, лаблашган унли. Сўзнинг барча бўғинларида қўлланади: ука (биринчи бўғинда), узум (биринчи, иккинчи бўғинларда), кўзгу (охирги очиқ бўғинда) каби. Урғули бўғинда кучли, бир оз чўзиқ; урғусиз бўғинда эса қисқа, кучсиз талаффуз қилинади. £иёс қилинг: бутун,учун,тузук (биринчи бўғинлар - урғусиз, охирги бўғинлар- урғули) каби. Бу унли ҳам қ,ғ,х билан ёндош қўлланганда йўғонлашади (орқа қатор оттенкага айланади), к,г,нг,й,ҳ  ундошлари билан ёнма-ён келганда эса олд қатор, ингичка оттенка тарзида айтилади. £иёс қилинг: кул ва қул, тугун ва турғун, кўзгу ва қайғу, буюк (буйук)ва уруғ, ҳукм ва хулқ, гув ва ғув, мангу ва урғу каби;

"ў" фонемаси - ўрта кенг, орқа қатор, лаблашган унли. Содда сўзнинг биринчи бўғинида қўлланади: ўн, бўр (бир бўғинли сўзлар), ўтин, тўлқин (икки бўғинли содда сўзлар) каби. Биринчи бўғиндан кейин қўлланиш ҳолатлари айрим қўшма сўзларда (гултожихўроз, Гўрўғли каби) ёки тожикча ўзлашмаларда (обрў сўзида) учрайди. Бу унли ҳам к,г,ҳ,й ундошлари ёнида ингичкалашади (олд қатор оттенка билан қўлланади), қ,ғ,х ундошлари ёнида эса йўғон талаффуз қилинади. £иёс қилинг: кўл ва қўл, гўл ва ғўр, ҳўл ва хўр ("хўр бўлмоқ"), йўл ва хўш каби;

"о" фонемаси - қуйи кенг, орқа қатор, кучсиз лаблашган унли. Бу фонема ҳам сўзнинг барча бўғинларида учрайди: ота (биринчи бўғинда), баҳодир (иккинчи бўғинда), баҳо (охирги бўғинда), бобо (ҳар иккала бўғинда) каби; к,г,й,ҳ ундошлари ёнида ингичка (олд қатор унли тарзида), қ,ғ,х ундошлари ёнида эса йўғон (орқа қатор унли тарзида) талаффуз қилинади. £иёс қилинг: комил ва қобил, гов ва ғов, ёш (йош) ва қош, ҳол ва хол каби.  

ИЗО¥: ер, баён, таёқ, яхши,юрак каби сўзлар таркибидаги унли фонемаларга тавсиф берилганда е,ё,ю,я графемаларининг иккитадан товушни (й+э, й+о,й+у,й+а фонемаларини) ифодалаётганлиги ҳисобга олинади, шунга кўра "й" ундоши алоҳида, "э","о", "у", "а" унлилари ҳам алоҳида тавсифланади.

Текшириш саволлари

1.Вокализм нима?

2.¤збек адабий тили вокализми қайси фонемаларни ўз ичига олади?

3.Унли фонемалар ундошлардан қандай фарқланади?

4.Унли фонемалар таснифи нималарга асосланади?

5.Лабларнинг иштирокига кўра унлиларнинг турлари?

6.Тилнинг вертикал (тик) ҳаракатига кўра унлиларнинг турлари?

7.Тилнинг горизонтал ҳаракатига кўра унлиларнинг турлари?

8.Таснифга асос бўлган қайси белгилар фонологик характерда?

9.£айси белги ўз ҳолича фонологик хусусиятга эга эмас?

   10.¤збек тилшунослигида ҳозирги ўзбек адабий тили вокализмига оид қандай
 масалалар мунозарали бўлиб қолмоқда?

11.Унли фонемаларнинг комбинатор ва позицион оттенкалари қандай фарқланади? Уларнинг ҳар бири алоҳида фонема деб қараладими?

Таянч тушунчалар
Вокализм- унли фонемалар тизими.

Фокус -  талаффузда фаол ва нофаол нутқ аъзолари орасида ҳосил қилинган тўсиқ. ¤пкадан келаётган ҳаво оқимининг портлаб ёки сирғалиб ўтишидан шовқиннинг юзага келиши ана шу фокусда содир бўлади.

Бўғин чўққиси - бўғин маркази, ядроси. Одатда унли товуш бўғин чўққиси саналади.

Лаблар иштироки - унли товушнинг ҳосил қилинишида лабларнинг фаол ёки нофаол иштироки.

Тилнинг вертикал (тик) ҳаракати - тилнинг уч даражали кўтарилишида юзага келадиган белгилар.

Тилнинг горизонтал (ётиқ) ҳаракати - фонемалар артикуляциясида тилнинг пастки тишлар томон чўзилиши ёки орқага тортилиши.

¥ОЗИРГИ ¤ЗБЕК АДАБИЙ ТИЛИ

КОНСОНАНТИЗМИ
Адабиётлар:1[19-26],4[22-24],10[43-50],14[23-34],17[17-20],  20[21-25]

32-§. Консонантизм ҳозирги ўзбек адабий тили ундош фонемалари тизимидир. У 24 фонемани-б, в, г, д, ж, ж, з, й, к, л, м, н, н, п, р, с, т, ф, х, ч, ш, қ, ғ, ҳ  товушларини ўз ичига олади. Айрим манбаларда қоришиқ "ц" ундоши ҳам ўзбек тили консонантизми таркибига киритилган, шунга кўра ўзбек тили ундошлари 24 та эмас, 25 та деб қаралган (1-25,54,65-б.).

Ундош товушнинг шаклланишида албатта шовқин қатнашади, у нутқ аппаратидаги (масалан, оғиз бўшлиғидаги) актив ва пассив аъзоларнинг бир-бирига тегиши ёки жуда яқинлашиши натижасида ҳосил бўлган тўсиқдан ҳаво оқимининг портлаб ёки сирғалиб (аъзоларга ишқаланиб) ўтишидан пайдо бўлади. Бундай тўсиқ фонологияда фокус дейилади.  Демак, ундошларда фокуснинг бўлиши шарт.

33-§. Ундошлар таснифи. Бунда ўзбек тили консонантизми тизимига хос асосий фонологик жиҳатлар – артикуляция ўрни (товушнинг фокуси), артикуляция усули ва жарангли- жарангсизлик белгилари ҳисобга олинади, шу белгиларни шакллантиришда иштирок этадиган физик-акустик ва анатомик - физиологик омилларга таянилади. Бундай тасниф қуйидаги тартибда берилиши мумкин:  


I. Артикуляция ўрнига кўра. Бунда нутқ аппаратининг қайси аъзоси фаол иштирок этаётганлиги ва аппаратнинг қаерида тўсиқ (фокус) ҳосил қилиниши назарда тутилади. Бу жиҳатдан товушлар лабиал, тил ва бўғиз ундошларига бўлинади: 


1.Лабиал ундошлар лабларнинг фаол иштирокида ҳосил қилинади. Улар икки хил бўлади: а) лаб-лаб ундошлари (билабиал ундошлар)- п,б,м,в0. Бу ундошларнинг фокуси икки лаб орасида бўлади; б) лаб-тиш ундошлари (лабио-дентал ундошлар) – в,ф. Бу ундошларнинг фокуси пастки лаб билан юқори тишлар орасида бўлади. 


ИЗО¥: лаб-лаб "в0" ундоши ов,сув,қовун,совуқ каби туркий сўзларда кўпроқ ишлатилади. Бу товушнинг лаб-тиш "в" дан ўсиб чиққанлиги, лаб-тиш "в"нинг эса б,ғ,г ундошларида содир бўлган ўзгариш асосида шаклланганлиги ҳақида маълумотлар бор  (22,51-б; 16,63-64-б.).1 ¥озирги ўзбек адабий тилидаги лаб-тиш "в" юқорида келтирилган туркий "в" нинг ўзи эмас, у этимологик жиҳатдан бошқа тил бирлигидир, чунки бу товуш ўзбек тилига араб ва рус тилларидан ўзлашган сўзларда қўлланади; ватан (араб.), вақт (араб.) ваъда (араб.), вагон(рус.), авиация (рус.) каби.

Айрим манбаларда ҳозирги ўзбек адабий тилида лаб-лаб "f"ва лаб-тиш "ф" ундошлари борлиги қайд этилган (14,26-27-б). Бизнингча, ҳозирги ўзбек адабий тилида битта лаб-тиш "ф"нинг ўзи бор, лаб-лаб "f" эса алоҳида мустақил фонема эмас, балки лаб-тиш "ф"нинг лаблашган унли таъсирида (аккомодация қонуниятига кўра) ўзгарган оттенкаси, холос. £иёс қилинг: фасл ("ф"-лаб-тиш), фусункор ("ф"- лаб-лаб),афв ("ф"-лаб-тиш), уфқ ("ф"- лаб-лаб) каби.

2.Тил ундошлари - тилнинг фаол иштирокида ҳосил бўла-диган ундош фонемалар. Улар товуш фокуси қаерда ҳосил бўлишига кўра қуйидаги турларга ажратилади: 1) тил олди ундошлари: а) тил олди-дорсал ундошлар –с,з. Бу ундошлар артикуляциясида тилнинг учи пастки тишларга тиралади, тилнинг икки ёни эса тарновсимон букилиб, ҳаво оқими учун бўшлиқ қолдирилади; б) тил олди – алвеоляр ундошлар - т, д, л, н. Бу ундошлар артикуляциясида тилнинг учи юқори тишлар милкига (альвеолага) тақалиб, тўсиқ (фокус) ҳосил қилади; в) тил олди- танглай (какуминал) ундошлар- ш, ж, ч, ж, р. Бу ундошлар артикуляциясида тилнинг учи юқорига кўтарилиб, бир оз букилади, натижада тўсиқ милкда эмас, қаттиқ танглайнинг олд қисмида (милкка етмай) пайдо бўлади. Ш,ж,ч,ж ундошлари артикуляциясида иккинчи фокус- тилнинг орқароқ қисми билан юмшоқ танглай орасида юзага келадиган тўсиқ ҳам иштирок этади, шунга кўра ш,ж,ч,ж ундошлари икки фокусли фонемалар саналади; 2) тил ўрта ундоши (палаталь ундош)-й. Бу ундош талаффузида тилнинг ўрта қисми қаттиқ танглай томон кўтарилади, фокус шу икки аъзо оралиғида шаклланади; 3) саёз тил орқа ундошлари - к,г,н. Бу ундошларнинг талаффузида тилнинг орқа қисми юмшоқ танглайга тегиб, тўсиқ (фокус) ҳосил қилади; 4) чуқур тил орқа ундошлари- қ,ғ,х. Бу ундошларнинг талаффузида тилнинг энг орқа қисми (илдизи) кичик тилга тегиб, тўсиқ(фокус) ҳосил қилади, шунга кўра улар увуляр ундошлар деб ҳам аталади (1, 64-б.).

3.Бўғиз ундоши (фарингал ундош)-ҳ. Бу ундошнинг талаффузида ҳаво оқими бўғиз ва ҳалқумдан ишқаланиб ўтади.

II. Артикуляция усулига кўра. Бунда ўпкадан келаётган ҳаво оқимининг тўсиқдан (фокусдан) қай тарзда ўтиши назарда тутилади. Бу белгисига кўра ундошлар ҳозирги ўзбек тилида қуйидаги турларга бўлинади:

1.Портловчилар - ҳаво оқимининг тўсиқдан портлаб ўтишидан ҳосил бўлувчи ундошлар. Буларга б,г,д,к,п,т,қ фонемалари киради. Бу ундошларнинг талаффузида нутқ аппаратидаги икки аъзо бир-бирига тегиб, ҳаво йўлини тўсади, натижада портлаш юз беради.

2.£оришиқ портловчилар (аффрикаталар) - ч,ж,ц. Бу ундошлар артикуляциясининг иш ҳолати икки хил кечади: битта фокуснинг ўзида портлаш ва сирғалиш жараёнлари содир бўлади- артикуляция портлаш билан бошланиб, сирғалиш билан тугайди.
3.Сирғалувчилар - в,ж,з,й,л,с,ф,х.ш,ғ,ҳ. Бу ундошларнинг талаффузида нутқ аппаратидаги икки аъзо бир-бирига жуда яқинлашади, аммо жипслашмайди: ҳаво оқимининг сирғалиб ўтиши учун оралиқ қолдирилади.
4.Юмуқ фокусли бурун товушлари (русча: смычно-носовые согласные)1. Бу гуруҳга м,н,н ундошлари киритилади: а) "м" нинг артикуляциясида иккала лаб орасида юзага келган тўсиқ ҳаво йўлини ёпади (юмуқ фокус юзага келади), натижада, ҳаво оқими тўсиққа урилиб, орқага қайтади ва бурун бўшлиғидан сирғалиб ўтади (бунда бурун йўли очиқ ҳолатда бўлади); б)"н" нинг артикуляциясида тил учи билан милк орасида ҳаво йўли ёпилади, орқага қайтган ҳаво оқими (ун билан бирга) бурун бўшлиғидан сирғалиб ўтади: в) "нг"нинг артикуляциясида тилнинг орқа қисми билан юмшоқ танглай орасида ҳаво йўли ёпилиб, бурун бўшлиғида сирғалиш кечими содир бўлади.

ИЗО¥: м,н,н ундошлари артикуляциясида портлаш ўта кучсизланади, бунга ҳаво оқимининг тўсиққа урилиб, орқага қайтиши ва бурун бўшлиғидан сирғалиб  ўтиши сабаб бўлади. Шунинг учун адабиётларда бу товушнинг артикуляция усули ҳар хил баҳоланмоқда: "портловчи-сирғалувчилар"2,"портловчилар" (22,28-б.) , "сирғалувчилар"  (14,25-б.), «бурун (назал)  ундошлари» (1,118-бет) каби.

5.Титроқ ундош - "р". Бу ундошнинг талаффузида тилнинг учи қаттиқ танглайнинг олд қисми томон кўтарилади ва ҳаво зарбидан титрайди, ҳаво оқими тебранади.

III. Ун пайчалари иштирокига кўра. Таснифнинг бу аспектида ун (овоз) пайчаларининг товуш ҳосил қилишда иштирок этиш-этмаслиги назарда тутилади. Бу белги асосида ундошлар қуйидаги икки турга бўлинади: 

1.Жарангсиз ундошлар - к,п,с,т,ф,х,ц,ч,ш,қ,ҳ. Жарангсиз ундошларнинг талаффузида ҳаво оқими бўғиздаги ун пайчалари орасидан тўсиққа учрамай ўтади, натижада ун пайчалари тебранмайди, овоз ҳосил бўлмайди, товуш ҳалқумда ёки оғиз бўшлиғидаги тўсиқда юзага келган шовқиннинг ўзидангина таркиб топади.

2.Жарангли ундошлар- б,в,г,,д,ж,ж,з,й,л,м,н,н,р,ғ. Жарангли ундошларнинг талаффузида бўғиздаги ун пайчалари тортилиб, таранглашади, улар оралиғидаги бўшлиқ йўқолади, натижада ўпкадан келаётган ҳаво оқими ун пайчаларига урилиб, уни тебратади, тебраниш эса овозни юзага келтиради, овоз ўз навбатида оғиз бўшлиғидаги тўсиқда пайдо бўлган шовқинга қўшилиб, товушнинг жаранглашувига сабаб бўлади.
IY.Овоз  ва шовқин муносабатларига кўра. Бунда товуш таркибида овоз, шовқин ва қўшимча тон каби физик-акустик омилларнинг иштирок этиш даражаси назарда тутилади. Бу белгига кўра ундошлар сонорлар ва шовқинлиларга бўлинади:

1.Сонорларда овоз шовқинга нисбатан устун бўлади (шовқин жуда кам миқдорда қатнашади). ¥озирги ўзбек адабий тилида м,н,н,л,р,й ундошлари сонор товушлар (сонантлар) ҳисобланади. Сонорлар резонатор тон манбаи нуқтаи назаридан икки гуруҳга бўлинади: а) бурун сонантлари- м,н,нг; б) оғиз сонантлари- р,л,й. Булардан 1) "м"ни талаффуз қилишда бўғиздан келаётган ун (овоз) икки лаб орасидаги тўсиққа урилиб, орқага қайтади, шу тарзда яна ҳалқум орқали бурун бўшлиғига йўл олади. Бу жараёнда бўғиз, ҳалқум, оғиз бўшлиғи ва бурун бўшлиғи резонатор тон манбаига айланади: шуларда қўшимча тонлар пайдо бўлиб, овознинг шовқинга нисбатан устун бўлиши таъминланади; 2) "н"ни талаффуз қилишда бўғиздан келаётган ун (овоз) тилнинг учки қисми билан юқори милк орасидаги тўсиққа урилиб, орқага (ҳалқумга) қайтади, сўнг бурун бўшлиғига ўтади (бунда бурун йўлидаги тўсиқ очилган бўлади). Натижада оғиз, ҳалқум, бўғиз, бурун бўшлиқлари резонатор тон манбаи вазифасини бажаради. Аммо оғиз бўшлиғининг резонаторлик имконияти "м" даги ҳолатдан  камроқ бўлади (чунки ҳажм ва шакл ўзгаради); 3) "нг"ни талаффуз қилишда келаётган ун(овоз) тилнинг орқа қисми билан юмшоқ танглайнинг бошланиш қисми орасидаги тўсиқдан орқага қайтиб, яна ҳалқум ва бўғизга боради, ҳалқум орқали бурун бўшлиғига ўтади (бунда ҳам бурун йўлидаги тўсиқ очилган бўлади), натижада оғиз, бўғиз, ҳалқум ва бурун бўшлиқларида қўшимча тонлар пайдо бўлиб, овознинг устунлиги таъминланади. Бунда шуни ҳам алоҳида таъкидлаш керакки, "нг"нинг артикуляциясида оғизнинг резонаторлик имкониятлари "м"ва"н" сонорларидаги ҳолатдан анча чекланган  бўлади, чунки бўғиздан келаётган ун тилнинг орқа қисмидаги тўсиқданоқ орқага қайтганлиги туфайли, оғиз бўшлиғининг резонаторлик майдони жуда қисқаради; 4) "л" ни талаффуз қилишда тўсиқ (фокус) тилнинг учки қисми билан устки тиш (милк) орасида юзага келади, аммо тилнинг икки ёни очиқ бўлади. Ундан сирғалиб ўтган ун лунж деворига тегиб, қўшимча тонлар ҳосил қилади, бундай қўшимча тонлар ҳалқум ва ҳиқилдоқда (бўғизда) ҳам юзага келади, аммо бурун бўшлиғи резонатор манбаи сифатида иштирок этмайди, чунки юмшоқ танглай охиридаги кичик тил бурунга ўтадиган йўлни тўсиб қўяди. Шунинг учун "л" оғиз сонанти ҳисобланади; 5) "р"ни талаффуз қилишда тилнинг учи қаттиқ танглайнинг олд қисми томон кўтарилади, бўғиздан келаётган ҳаво оқими тилнинг учига урилиб, уни бир-икки силкитади, натижада ҳаво тебраниши юзага келади. Лунжнинг бир қадар кенгайиши резонатор тоннинг ҳосил бўлишига имкон яратади; "р" нинг артикуляциясида ҳам бурун бўшлиғи иштирок этмайди, чунки ҳаво оқимининг бурунга ўтадиган ўрни кичик тил томонидан тўсилган бўлади; 6) "й"ни талаффуз қилишда тилнинг ўрта қисми қаттиқ танглай томон кўтарилади, тилнинг ўзи олдинга силжийди, унинг икки чети ён тишларга, учи эса пастки тишлар милкига тегади. Бу сонорнинг ҳосил бўлишида ҳам оғиз бўшлиғи, ҳалқум ва бўғиз резонатор тони манбаи бўлиб хизмат қилади, аммо бурун бўшлиғи бу жараёнда иштирок этмайди (кичик тил ҳаво йўлини тўсиб туради).

       Айрим изоҳлар: 1) сонорларнинг барча турларида: а) ун пайчалари фаол қатнашади; б) резонаторлар иштирок этади;         в) овоз шовқиндан устун бўлади; г) сонорларда ҳатто бўғин ҳосил қилиш хусусияти ҳам бор.  Масалан: за-йл (за-йил), ма-йл (ма-йил), ша-кл (ша-кил), ҳа-жм (ҳа-жим), ба-зм (ба-зим), ва-зн (ва-зин),    зе-ҳн (зе-ҳин), да-вр (да-вир), са-йр (са-йир), са-бр (са-бир) каби. Демак, сонорларнинг бир жиҳати (бўғин ҳосил қила олиши) унлиларга, бошқа жиҳатлари эса ундошларга ўхшайди. Бу ҳолат уларни унлиларга ҳам, ундошларга ҳам зид қўйиш мумкин бўлган алоҳида гуруҳга бирлаштириш имконини беради1. Бироқ бундай фикрга қўшилмайдиган тилшунослар ҳам бор.  Чунончи, таниқли фонолог Н. С. Трубецкой бу ҳақда шундай дейди: "Унли", "ундош"лар товушга оид бўлган акустик тушунчалардир. Уларни таърифлашда акустик ёки артикуляцион тушунчаларни ҳисобга олмаслик, албатта, муваффақиятсизликка олиб келади2. Адабиётларда ўзбек тилидаги сонор товушларнинг таркиби ҳам ҳар хил кўрсатилиб келинмоқда. Хусусан, м,н,нг,л,р ундошларининг сонантлиги фонетика ва фонологияга оид адабиётларнинг деярли барчасида қайд этилган бўлса, "й" нинг сонантлиги айрим адабиётлардагина таъкидланган,3 таниқли турколог   Э. В. Севортян эса ўзбек тили сонорлари қаторига  в,ғ ундошларини ҳам киритади4. М. Миртожиев саёз тил орқа "н" дан ташқари, чуқур тил орқа "(" нинг борлигини ҳам кўрсатади, аммо "й" ни сонорлар қаторига киритмайди.5 

2. Шовқинлиларда овоз шовқинга нисбатан кам бўлади ёки мутлақо қатнашмайди. Масалан: б,г,в,д,ж,ж,з ундошларида овоз кам,шовқин кўп, аммо к,п,с,т,ф,х,ц,ч,ш,қ,ҳ ундошларида овоз йўқ, бу ундошлар фақат шовқин ҳисобига таркиб топган.

ИЗО¥: "ғ" ундоши кўпчилик адабиётларда шовқинлиларга қўшилади, аммо уни сонант деб ҳисоблайдиган тилшунослар ҳам   бор.6 

Текшириш саволлари
1. Консонантизм нима?

2.¥озирги ўзбек адабий тили консонантизми қандай ундошлардан таркиб топган? Уларнинг сони нечта?

3.Товуш фокуси нима? Унинг аҳамияти?
4.¤збек тилининг қайси товушлари икки фокусли? Сабаби?

5.Ундош фонемалар қайси белгилар асосида тасниф қилинади?
6.Артикуляция ўрнига кўра ундошлар таснифи?

7.Артикуляция усулига кўра ундошлар таснифи?

8.Ун пайчалари иштирокига кўра ундошлар таснифи?

9.Овоз ва шовқин муносабатига кўра ундошлар таснифи?

10.¤збек тили консонантизмидаги мунозарали масалалар?
Таянч тушунчалар

Консонантизм - ундош фонемалар тизими.

Лабиал ундошлар - лаб-лаб ва лаб-тиш ундошлари. 

Тил-тиш ундошлари (дорсаль ва альвеоляр ундошлар)- тилнинг учки қисми билан пастки ёки юқори тишларнинг милки орасидаги тўсиқда ҳосил бўладиган ундошлар.

Тил олди- танглай ундошлари -  тил олди қисмининг қаттиқ танглай томон кўтарилишидан ҳосил бўлган тўсиқда юзага келадиган ундошлар.

Тил ўрта ундоши - тилнинг ўрта қисми билан танглай орасидаги тўсиқда ҳосил бўлган "й" ундоши.

Саёз тил орқа ундошлари - к,г,н  фонемалари. Улар веляр (қаттиқ)ундошлар саналади.

Чуқур тил орқа ундошлари -қ,ғ,х фонемалари. Улар увуляр (кичик тил иштирокида ҳосил бўлган) ундошлар саналади.

 Бўғиз ундоши - "ҳ" фонемаси. У фарингал ундош деб ҳам аталади.

Юмуқ фокусли бурун товушлари (назал товушлар) - м,н,н сонантлари.

УНДОШ ФОНЕМАЛАР ТАВСИФИ

  Адабиётлар: 10[50-58], 16[60-70], 20[21-25], 22[26-54].

34-§. Лабиал ундошлар тавсифи.
1. "б" фонемаси - лаб-лаб, портловчи, жарангли, шовқинли ундош. Сўз бошида (бодом), унли ёки жарангли ундош билан ёнма-ён қўлланганда (табрик) жарангли бўлади, демак, бундай ўрин "б" ундоши учун кучли позиция ҳисобланади. Бу фонема сўз ўртасида жарангсиз ундошлар билан ёнма-ён қўлланганда ассимиляцияга учраб, жарангсиз "n" тарзида талаффуз этилади: ибтидоий> иптидоий, обкаш>опкаш, жабҳа>жапҳа каби. Бундай ўрин "б" фонемаси учун кучсиз позиция ҳисобланади, жарангсиз "n" эса жарангли "б"нинг комбинатор оттенкаси (вариацияси) саналади, чунки жарангсизланиш комбинатор омил таъсирида – ёнма-ён келган товушлар ассимиляцияси туфайли содир бўлмоқда. Жарангли "б" ундоши сўз охирида ҳам жарангсизлашади: мактаб>мактап, ғазаб>ғазап, асаб>асап, қассоб>қассоп каби. Демак, сўз охири ҳам "б" фонемаси учун кучсиз позициядир. Бундай ўринда жарангсиз "п" жарангли "б"нинг позицион оттенкаси (вариацияси) саналади, чунки жарангсизланиш ёндош жойлашган товушлар таъсирида эмас, "б"нинг сўз охирида келиши (позицион омил) туфайли содир бўлмоқда; "б" фонемаси икки унли орасида (интервокал позицияда) кўпинча сирғалувчи "в" га ўтади; чивин<чибин, қовоқ<қобоқ, товоқ<тобоқ каби. Бундай ўзгариш икки сўз бирикканда ҳам содир бўлади; боравер<бора бер, Жўравой<Жўрабой, тошвақа<тошбақа каби.

 "б" фонемасининг кучли позициядаги кўриниши асосий оттенка ҳисобланади, чунки бу оттенка "б" фонемаси учун типикдир. Унинг кучсиз позициядаги кўринишлари ўзгарган оттенкалар (аллофонлар) саналади, демак, "б" фонемаси сўз таркибида асосий оттенка ва аллофонлар шаклида намоён бўлади;

2. "п" фонемаси - лаб-лаб, портловчи, жарангсиз, шовқинли ундош. Бу ундош сўзнинг барча позицияларида - сўз бошида (пахта), ўртасида (опа), охирида (қоп) келади. Деярли барча ҳолатларда асосий оттенкаси сақланади. Жарангли "б"нинг сўз охирида жарангсизланиши "б" ва"п"  фонемаларининг мўътадиллашувига – нейтрализацияга олиб келади. £иёс қилинг: китоб>китоп, каноп>каноп каби. Бундай пайтда иккала сўз охиридаги "п" бир фонемага айланмайди, улардаги физик-акустик ва артикуляцион белгилар нейтраллашади, холос; фукционал (фонологик) жиҳатдан эса ҳар иккала сўз охиридаги "п" бошқа-бошқа фонемаларнинг шу сўзлардаги реал кўринишлари- оттенкалари ҳисобланади;

3. "в(" фонемаси - лаб-лаб, сирғалувчи, жарангли, шовқинли ундош (Э.В. Севортян уни сонор товушлар сирасига киритади). Сўз ўртасида (гавда,товуқ), охирида (ов,сув) ишлатилади. ¤збек тилига тожик-форс ва араб тилларидан ўзлашган сўзларда ҳам қўлланади: наво(тож), наводир (арабча);

4. "в" фонемаси -  лаб-тиш, сирғалувчи, жарангли, шовқинли ундош. Бу фонема ўзбек тилига араб ва рус тилларидан ўзлашган сўзларда кўпроқ қўлланади, сўз бошида (вақт,ваъда, вагон), ўртасида (овқат,авиация) ва охирида (афв,устав) учрайди. Русча ўзлашмаларда лаб-тиш "в" ундоши жарангсиз ундош таъсирида ёки сўз охирида жарангсиз "ф" тарзида талаффуз этилади: автомат>афтомат, устав>устаф каби. Демак, русча лаб-тиш "в"нинг комбинатор (автомат сўзида) ва позицион (устав сўзида) оттенкалари бўлиши мумкин;

5. "ф" фонемаси - лаб-тиш, сирғалувчи, жарангсиз ундош. Бу ундош соф туркий сўзларда қўлланмайди, форс, араб, рус тилларидан ўзлашган сўзлардагина учрайди: фарзанд (тож),  фарқ (араб.), фабрика (рус.)  каби. Лаблашган унлилар билан ёнма-ён қўлланганда лаб-тиш "ф" нинг лаб-лаб оттенкаси юзага келади: фазл-фозил-фузало; фақир-фуқаро  каби. Бундай ҳолат фирма ва функция каби русча ўзлашмаларда ҳам учрайди.     

Жонли сўзлашувда лаб-тиш "ф"нинг лаб-лаб, портловчи, жарангсиз "п" тарзида талаффуз қилиниш ҳолатлари учраб туради: фақат>пақат, қафас>қапас, улфат>улпат каби. Бундаги "п" ундоши сирғалувчи "ф"нинг комбинатор ёки позицион оттенкаси эмас, услубий оттенкасидир, у туркий тил вакилларида "ф" га хос артикуляция базасининг (психо-физиологик кўникманинг) ўтмишда бўлмаганлиги таъсирида содир бўлади;

6. "м" фонемаси - лаб-лаб, сонор, бурун товуши. Сўзнинг барча қисмларида – сўз бошида (мой,мана), ўртасида (амаки, осмон), охирида (том, хум) қўлланади. £адимги туркий тилда сўз бошида "б"нинг факультатив оттенкаси сифатидагина учраган (минг<бинг сўзида), сўз ўртаси ва охирида мустақил фонема сифатида қўлланган; қамуғ (ҳамма), қум каби.1 

       35-§.  Тил олди ундошлари тавсифи.
1)"т" фонемаси - тил олди-альвеоляр, портловчи (соф портоловчи), жарангсиз, шовқинли ундош. Бу ундош сўзнинг барча позициясида учрайди: сўз бошида (тош,тоғ), сўз ўртасида (ота, ботир) ва сўз охирида (от, қават) каби. Бу ундош тожик тилидан ўзлашган дарахт, дўст, гўшт, мушт, маст, паст каби сўзлар охирида (сирғалувчи х,с,ш ундошларидан сўнг қўлланганда) талаффуз этилмаслиги ҳам мумкин. Бундай ҳодиса туркий сўзларда, шунингдек, русча-байналмилал ўзлашмаларда камроқ учрайди; юрист>юрис, аферист>аферис, август>авгус, артист>артис, тўрт>тўр каби. Аммо ост, уст, торт (тортмоқ), юрт каби туркий сўзларда ва порт, пост, торт ("кондитер маҳсулоти") каби русча ўзлашмаларда сўз охиридаги "т" тушириб қолдирилмайди; 

2)"д" фонемаси - тил олди-альвеоляр, соф портловчи, жарангли, шовқинли ундош. Сўз бошида (дарё), ўртасида (одам), охирида (озод) қўлланади.  Сўз боши (дарахт), интервокал ҳолат (одат), жарангли ёки сонор билан ёндош ҳолат (гижда,сажда,банда,онда-сонда)бу ундош учун кучли позициядир. Бу позицияда "д" ундошининг асосий оттенкаси қўлланади, бошқа ҳолатлар "д" учун кучсиз позиция ҳисобланади, бунда жарангли "д"нинг жарангсизлашган оттенкаси қатнашади. Масалан: кетди>кетти (д>т), тушди>тушти (д>т), асад>асат (д>т), савод>савот (д>т) каби. Булар жарангли "д"нинг комбинатор ва позицион оттенкалари (аллофонлари) саналади.   

     "Д" фонемаси қадимги туркий тилда сўз бошида қўлланмаган;

3) "с" фонемаси - тил олди-дорсал, сирғалувчи, жарангсиз, шовқинли ундош. Сўз бошида (сават), ўртасида (қасам), охирида (олмос) қўлланади. Деярли барча позицияларда ўзининг асосий оттенкасини сақлайди: асбоб, аста, осди, ўсди, қафас, асос каби; 

4) "з" фонемаси - тил олди-дорсал, сирғалувчи, жарангли, шовқинли ундош. Сўз бошида (замон, зафар), ўртасида (бозор,озод) ва охирида (оз,азиз,майиз) қўлланади. Жарангсиз ундош таъсирида "с" га ўтади: изтироб>истироб, мазкур>маскур каби. Бундаги "с" жарангли "з" фонемасининг жарангсизлашган комбинатор оттенкаси саналади ("т"  ва "к"нинг таъсирида бўлганлиги учун). Баъзан сўз охирида ҳам бир оз жарангсизлашади: саккиз>саккис (з>с), танноз>таннос (з>с) каби. Бундаги "с" жарангли "з" фонемасининг позицион оттенкаси ҳисобланади (сўз охирида бўлганлиги учун). Демак, сўз боши (замон), икки унли ораси (гўзал) ва жарангли ёки сонор билан ёнма-ён бўлган ҳолат (жонзот, туздон) "з" учун кучли позиция, бошқа ҳолатлар эса кучсиз позиция саналади.  

£адимги туркий тилда сўз бошида қўлланмаган;

5) "л" фонемаси - тил олди-альвеоляр, сирғалувчи жарангли, сонор товуш. Сўз бошида (лаган), ўртасида (олам) ва охирида (қамал) қўлланади. Орқа қатор унлидан сўнг қаттиқроқ (ол, бол каби), олд қатор унлидан сўнг эса юмшоқроқ (ил, эл, бел каби) талаффуз этилади. Феълнинг шарт майли ва сифатдош шаклларида ("-са","-ган" қўшимчаларидан олдин қўлланганда) жонли сўзлашув нутқида ўзак охиридаги "л" тушиб қолиши ҳам мумкин: келса>кеса, келган>кеган каби;

£адимги туркий тилда "л" фонемаси сўз бошида қўлланмаган.
6) "н" фонемаси - тил олди-альвеоляр, жарангли, сонор, бурун товуши. Сўз бошида (нок, нарса), ўртасида (она, анор) ва охирида (бурун, тутун) ишлатилади. Лаб ундошидан олдин қўлланганда ассимиляцияга учраб, лаб-лаб "м" тарзида талаффуз қилинади: шанба>шамба ( н>м), танбур>тамбур (н>м) каби;
7) "р" фонемаси - тил олди-танглай, титроқ, жарангли, сонор товуш. Сўзнинг бошида (рақс, рўмол), ўртасида (дарак,гуруч) ва охирида (хабар, агар, зарар) кела олади. Тошкент шевасида отнинг "-лар" билан қўлланган шаклида шу қўшимча охиридаги "р"нинг тушиб қолиши кенг тарқалган: китоблар>китобла, болалар>болала, акамлар>акамла, ойимлар>ойимла каби. Талаффузнинг бу шакли адабий тил меъёри саналмайди.

£адимги туркий тилда "р" фонемаси сўз бошида қўлланмаган.
8) "ш" фонемаси - тил олди-танглай, сирғалувчи, жарангсиз, шовқинли ундош. Сўзнинг бошида (шамол,шоли), ўртасида (тушунча, ўша) ва охирида (нақш, равиш) кела олади. Деярли барча позицияда асосий оттенкаси сақланади: гўшт, ғишт, товушлар, товушни, товушдан, тушгин, тушкинлик каби;
9) "ж" фонемаси - тил олди-танглай, сирғалувчи, жарангли, шовқинли ундош. Сўз бошида, ўртасида ва охирида қўлланиш ҳолатлари фақат русча-байналмилал ўзлашмаларда учрайди: жанр,жетон,жемпер,журнал (сўз бошида); мажор,баржа (сўз ўртасида); блиндаж, пейзаж, дренаж, экипаж, персонаж,гараж, тираж, массаж, саботаж, стаж (сўз охирида) каби. Сўз ўртасида қўлланиши тожик тилидан ўзлашган бир неча  сўзда ҳам учрайди: мужда, гижда, аждаҳо (аждарҳо) каби. Бундай позицияда сирғалувчи "ж" қоришиқ "ж"нинг "д" таъсирида ўзгарган оттенкаси бўлиши ҳам мумкин. Бу ундош сўз охирида жарангсизлашади: массаж>массаш, дренаж>дренаш, экипаж>экипаш каби;
10) "ж" фонемаси - тил олди-танглай, қоришиқ портловчи (аффриката), жарангли, шовқинли ундош. Бу фонема сўзнинг бошида (жой, жийда, жўра), ўртасида (мажлис, ожиз, ижозат) ва охирида (ҳаж, авж, бож, тож, илинж) кела олади. Сўз охирида бир қадар жарангсизлашиб, "ч" га яқин талаффуз этилади: лунж>лунч, важ>вач, илож>илоч, хирож>хироч, дилхирож>дилхироч каби. Сўз ичида жарангсиз ундош билан ёнма-ён бўлганда ҳам жарангсизлашади (ассимиляция қилинади): ижтимоий>иштимоий (ж>ш) каби. Демак, қоришиқ "ж" ассимилятив ҳолатда ёки сўз охирида ўзининг асосий бўлмаган (нотипик) оттенкаси билан қатнашади;
11) "ч" фонемаси - тил олди-танглай, қоришиқ портловчи (аффриката), жарангсиз, шовқинли ундош. Бу ундош сўзнинг бошида (чой,чегара), ўртасида (бечора,кўча) ва охирида (омоч,тилмоч, кеч, соч) кела олади. Жарангсиз ундош таъсирида баъзан "ш" га ўтади: учта>ушта (ч>ш) каби.
      36-§. Тил ўрта ундоши тавсифи.

"й" фонемаси - тил ўрта, сирғалувчи, жарангли, сонор ундоши (оғиз сонанти). Бу ундош сўз бошида (йил, йўқ), ўртасида (байрам, вайрона) ва сўз охирида (бой, тўй) қўлланади, "и" унлисидан сўнг қўлланганда, шу унли билан сингишиб, фонетик дифтонг ҳосил қилади: водий>води:, доҳий>доҳи: каби.1  

"й" ундоши юмшоқ (палатал) товушдир, шунинг учун у билан ёндош қўлланган унлилар аккомодацияга учрайди- орқа қатор унлилар олд қатор (ингичка) оттенка билан талаффуз қилинади. £иёс қилинг: қўл (қол)- йўл (й(л), қувмоқ (қувм қ)- ювмоқ    (йув-

м қ) каби. 

       37-§. Саёз тил орқа ундошлари тавсифи.
1) "к" фонемаси - саёз тил орқа, портловчи, жарангсиз, шовқинли ундош. Бу фонема сўз бошида (катта, кийим), ўртасида (ака, тикан) ва охирида (ўрдак, гўдак) кела олади. Кўп бўғинли сўзларга эгалик аффикси қўшилганда, асосдаги "к" жарангли     "г" га ўтади; ковак>коваги (к>г), телпак> телпагим (к>г), юрак>юрагинг (к>г) каби. Бир бўгинли сўзларда ва айрим ўзлашма сўзларда бундай ўзгариш бўлмайди: юк - юким, юкинг, юки;  иштирок - иштироким, иштирокинг, иштироки; идрок- идрокинг, идроки каби. Демак, кўп бўғинли сўзларнинг баъзи грамматик шаклларида жарангсиз "к" нинг жаранглашган оттенкаси қатнашади. "к" дан сўнг унли товушларнинг фақат олд қатор оттенкалари қўлланади кўл (к(л), кул (к(л), китоб (кът  п) каби;

2) "г" фонемаси - саёз тил орқа, портловчи, жарангли, шовқинли ундош. Бу фонема сўз бошида (гул, гўзал), ўртасида (тегирмон, агар) ва охирида (барг, жувонмарг) кела олади. £адимги туркий тилда сўз бошида қўлланмаган. Сўз охирида келиши кўпроқ ўзлашма сўзларда учрайди, бундай позицияда у жарангсиз "к" тарзида талаффуз этилади: барг>барк, педагог>педагок каби; "г" дан сўнг унли фонемаларнинг фақат олд қатор оттенкаси қатнашади: гўзал (г(з л), гул (г(л), гилам (гълэм) каби;    
3) "н" фонемаси - саёз тил орқа, жарангли, бурун сонанти. Бу фонема сўз бошида қўлланмайди, сўз ўртасида (кўнгил, сингил) ва охирида (онг, минг) ишлатилади. Бу фонема билан ёнма-ён қўлланган унлилар доимо ингичка талаффуз этилади: жанг-жэн, кўнгил-к(нъл каби. Бу фонема қаттиқ ўзакли сўзлар ёки сўз шаклларида чуқур тил орқа оттенка билан талаффуз этилиши ҳам мумкин; ғинг (ғынг), хўнг-хўнг (хонг-хонг) каби.
38-§. Чуқур тил орқа ундошлари тавсифи.
1) "қ" фонемаси - чуқур тил орқа, портловчи, жарангсиз, шовқинли ундош. Бу фонема сўз бошида (қозон, қор), ўртасида (тўқай, соқол) ва охирида  (булоқ, озиқ) кела олади. Кўп бўғинли сўзларга унли билан бошланган аффикс қўшилганда, асос охиридаги "қ" ундоши "ғ" га ўтади: тароқ- тароғим, тароғинг, тароғи каби. Бир бўғнли сўзларда (ёқ, йўқ сўзларидан бошқаларида), шунингдек, айрим кўп бўғинли ўзлашма сўзларда асос охиридаги "қ" "ғ" га ўтмаслиги мумкин: ҳақ- ҳақим, ҳақинг, ҳақи; иттифоқ- иттифоқимиз, иттифоқингиз, иттифоқи каби. Жонли сўзлашувда "қ"нинг диссимиляцияга (мақтанмоқ>махтанмоқ) ёки ассимиляцияга (тўқсон>тўхсон) учраш ҳолатлари кузатилади. Кўп бўғинли сўзларнинг охиридаги "қ" жонли сўзлашувда сирғалувчи "ғ" тарзида талаффуз этилади: балиқ>балиғ, тароқ>тароғ каби. £адимги туркий тилда қ-к товушлари битта фонеманинг икки кўрниши бўлган, кейинчалик бу фонема дивергенцияга учраб, иккита фонемага айланган. Демак, "қ"ни "к" нинг дивергенти дейиш мумкин;

2) "ғ" фонемаси -  чуқур тил орқа (увуляр),  сирғалувчи, жарангли, шовқинли (айрим тилшунослар фикрича - сонор) ундош. Бу фонема сўз бошида (ғор, ғалвир), ўртасида (тоғора, соғинч) ва охирида (тоғ, ёғ, маблағ) кела олади. £адимги туркий тилда "г" нинг вариацияси бўлган ва сўз бошида қўлланмаган. Демак, тарихан "г"нинг дивергенцияга учраши натижасида "ғ" юзага келган, шунинг учун уни "г"нинг дивергенти дейиш мумкин. ¥озирги ўзбек адабий тилида "ғ" билан тугаган сўзларга "г" билан бошланган аффикслар қўшилганда "ғ" ва    "г" ларнинг "қ" га кўчиш ҳолатлари учрайди: тоғ+га>тоққа, боғ+га>боққа, оғган>оққан, соғ+гани>соққани каби. Шеваларда сўз охирида "ғ" ўрнида "в" нинг қўлланиш ҳоллари учрайди: тоғ>тов, тўғри>туври, оғиз>овуз каби. Бундай ҳолатлар адабий  тил учун меъёр ҳисобланмайди;

3) "х" фонемаси - чуқур тил орқа, сирғалувчи, жарангсиз, шовқинли ундош. Бу фонема сўз бошида (халқ, хабар), ўртасида (махсус, махфий) ва охирида (дўзах, мих, тарих) кела олади. £адимги туркий тилда "х" ундоши бўлмаган. У эски туркий тил даврида пайдо бўлган: хан (хон), хайу(қайси), яхсақ (оқсоқ) каби (22, 52- б.)

£ипчоқ лаҳжаси шеваларида "х"нинг ўрнида "қ" нинг қўлланиш ҳолатлари учрайди: хабар>қабар, халқ>қалқ, халта>қалта каби. "Х" ундошидан сўнг қўлланган унлилар, одатда, орқа қатор оттенка билан талаффуз этилади (аккомодация ҳодисаси содир бўлади): хулқ, хавф, хато каби.

      39-§. Бўғиз ундоши тавсифи. 

"ҳ" фонемаси - бўғиз ундоши, сирғалувчи, жарангсиз, шовқинли товуш. Бу фонема сўз бошида (ҳам, ҳозир), ўртасида (қаҳрамон, маҳсулот) ва охирида (шоҳ, гуруҳ) кела олади. Асосан, араб ва форс тилларидан ўзлашган сўзларда ёки шу сўзлардан ясалган ўзбекча сўзларда қўлланади: ҳаммол, ҳақиқат, ҳуқуқ, ҳумо ("ҳумо қуши"), ҳунар, ҳуррият, жумҳурият каби. ¥озирги ўзбек тилида "ҳ"нинг "й"га ўтиш ҳолатлари учрайди: шоҳи>шойи (ҳ>й), Раҳим>Райим (ҳ>й), Соҳиб>Сойиб (ҳ>й), Моҳира>Мойира (ҳ>й) каби. "¥"нинг бу хусусияти баъзан унинг сўз таркибидан тушиб қолишига ҳам олиб келади: шаҳар>ша:ар, Солиҳ>Соли, Тоҳир>Тоир каби. ¥атто Муҳаммад Раҳим> Муҳаммад Раим> Мамараим> Мараим каби фонетик жараёнларда ҳам "ҳ"нинг юқоридаги хусусиятлари таъсири бор.

40-§.£оришиқ "Ц" ундоши тавсифи.

"ц" фонемаси - тил олди-альвеоляр, қоришиқ-портловчи, жарангсиз, шовқинли ундош. Бу фонема фақат русча лексик ўзлашмаларда қўлланади. Дастлаб "ц" ўрнида "ч" ва "с" товушлари ишлатилган: Царизм>Чоризм, цирк>сирк каби. Кейинги          50-60 йил давомида ўзбек-рус икки тиллилигининг шаклланиши ва мустаҳкамланиши туфайли кўпчилик ўзбек зиёлиларида "ц" нинг русча артикуляция базаси (талаффуз кўникмаси) ҳам шаклланган: конституция, авиация, эволюция, инфляция каби сўзларнинг ўзбеклар нутқидаги қўлланиши шундан далолат беради, аммо ўзбек тилида "ц" билан қўлланадиган бирорта сўзга қарама-қарши қўйиш мумкин бўлган бошқа сўзнинг (квазиомонимнинг) йўқлиги бу фонеманинг ўзбек тилидаги фонологик функциясини мунозарали қилиб қўймоқда.

Текшириш саволлари
1.Тасниф ва тавсиф қандай фарқланади?

2.Лабиал ундошлардан қайсиларининг қандай фонетик позицияда асосий бўлмаган оттенкалари қатнашади?

3.Портловчи товушларнинг қайсилари интервокал ҳолатда сирғалувчига ўтади?
4.Жарангли ундошларнинг қайсилари қандай позицияда жарангсизлашади?

5.Лаб-лаб "в(" ва лаб-тиш "в" қандай фарқланади?

6.£андай позицияда лаб-тиш "ф" нинг лаб-лаб оттенкаси шаклланади? Бу ҳодиса тилшуносликда нима деб аталади?

7.£андай сўзлар охиридаги "т" талаффуз этилмайди?

8.£андай ҳолатларда "л" ундоши тушиб қолиши мумкин?

9.£андай позицияда тил олди "н" лаб-лаб "м" га ўтади? Сабаби?

10.Ж ва ж ундошлари қандай фарқланади? £андай позицияларда бу фонемаларнинг аллофонлари юзага келади?

11.£андай ҳолатда "ч"нинг "ш"га ўтиши учрайди? Бу ҳодиса нима деб аталади?

12.Саёз тил орқа "к", "г" ундошлари қандай позицияда ўзгаради? Чуқур тил орқа ундошлари-чи?

13."¥" ундоши талаффузида қандай ўзгаришлар кузатилади?

14."Ц" ундошининг қайси жиҳатлари ўзбек тилшунослигида мунозарага сабаб бўлмоқда?

15.Дивергент нима?
Таянч тушунчалар

 Кучли позиция - фонеманинг асосий оттенкаси сақланадиган позиция.

Кучсиз позиция- фонеманинг асосий оттенкаси ўзгаришига олиб келадиган позиция.

Интервокал ҳолат - ундош фонеманинг икки унли орасидаги ҳолати.

Ассимилятив ҳолат - нутқ оқимида фонемалар ассимиляциясига олиб келувчи вазият.

Диссимилятив ҳолат - нутқ оқимида фонемалар диссими-ляциясига олиб келувчи вазият.

Дивергент - дивергенция йўли билан бир фонеманинг от-тенкаларидан ўсиб чиққан янги фонема.

Фонетик Ўодисалар

Адабиётлар: 10[53-65],14[74-88],20(28-31].

41-§. Умумий маълумот.  Фонеманинг нутқ оқимида турли оттенкаларда намоён бўлиши, бундай оттенкаларнинг юзага келишида комбинатор, позицион ёки аралаш (комбинатор- позицион) ва б. омилларнинг иштироки борлиги юқорида айтиб ўтилган эди. Фонетик ҳодисалар ҳам аслида ана шу омиллар маҳсули сифатида содир бўлади. Уларнинг асосий турлари қуйидагилардан иборат:

I. Комбинатор омиллар таъсирида содир бўладиган ҳодисалар:

1. Ассимиляция бир хил категориядаги товушларнинг (мас, ундош билан ундошнинг) ўзаро мослашувидир. Бундай мослашувнинг қуйидаги турлари бор:

а) прогрессив ассимиляция - олдинги товушнинг кейинги товушни ўзига мослаштириши: кетди>кетти (тд>тт), экган>эккан (кг>кк), қишлоқга>қишлоққа (қг>ққ) каби;

б) регрессив ассимиляция. Кейинги товушнинг олдинги товушни ўзига мослаштириши: тузсиз>туссиз (зс>сс), бирта>битта (рт>тт) каби; 

в)  тўлиқ ассимиляция. Бунда кучли ва кучсиз позициядаги товушлар бир-бирига айнан мослашади (улар ўртасида нейтраллашув содир бўлади): нонвой>новвой (нв>вв), теракга>теракка (кг>кк) каби;

г) тўлиқсиз ассимиляция. Бунда кучли ва кучсиз позициядаги товушлар бир-бирига қисман мослашади: танбур>тамбур (нб>мб), шанба>шамба (нб>мб) каби. Бу сўзларда "н" (тил-тиш ундоши) лаб-лаб "б"га фақат артикуляция ўрни жиҳатдан мослашган (лаб-лаб "м"га ўтган), аммо бошқа белгилари мослашмаган. £иёс қилинг: "м"-сонор, "б"- шовқинли; "м"- юмуқ фокусли бурун товуши (назал товуши), "б"- соф портловчи каби;

д) контакт ассимиляция - кетма-кет жойлашган товушларнинг ўзаро мослашуви (қ. юқоридаги мисоллар);

е) дистант ассимиляция - сўз таркибида бир-биридан узоқроқда жойлашган товушларнинг ўзаро мослашуви: сичқон>чичқон, соч>чоч каби.
¤збек тилида ўзак билан аффиксдаги унлилар ассимиляцияси ҳам учрайди. Ассимиляциянинг бу тури сингармонизм (унлилар уйғунлашуви) деб ҳам номланади. Бунда унлиларнинг уйғунлашуви лаб гармонияси ва тил гармонияси (лингвал гармония) шаклида  намоён бўлади. Масалан: келди-"э" (олд қатор), "и" (олд қатор). Бунда ўзак ва аффикслар таркибидаги ҳар иккала унли олд қатордир (тил гармонияси); қолди- "о" (орқа қатор), "и" (орқа қатор). Бунда аффиксдаги олд қатор "и" ўзакдаги орқа қатор "о"га мослашган- "и"нинг орқа қатор оттенкаси юзага келган (бу ҳам тил гармонияси ҳисобланади); лаб гармонияси кўпроқ шеваларда учрайди: ўғлим (адабий тилда)- улум (қипчоқ лаҳжаси шеваларида). кўзим (адабий
 тилда)- кўзум (к(зYм: қипчоқ лаҳжасида) Бунда ўзак ва қўшимчалардаги унлиларнинг лабланиш жиҳатдан мослашуви содир бўлади. ¥озирги ўзбек адабий тилида ассимиляциянинг бу тури деярли учрамайди.

Ассимиляцияда фонеманинг комбинатор оттенкаси юзага келади (ўзгариш товушларнинг бир-бирига таъсири натижасида бўлганлиги учун). 

2. Аккомодация – турли категориялардаги товушларнинг, масалан, унли билан ундошнинг ўзаро таъсири туфайли юзага келадиган мослашув. Масалан: кишт (къшт: "и"нинг олд қатор оттенкаси, у саёз тил орқа "к" ундошига мослашган)- қиш (қыш: "и"нинг орқа қатор оттенкаси, у чуқур тил орқа "қ" ундошига мослашган). Баъзан унли ундошга эмас, аксинча, ундош унлига мослашади. Масалан, лаб-тиш (лабио-дентал) "ф" ундоши лаблашган "у" унлиси таъсирида лаб-лаб "ф"га айланиши мумкин. £иёс қилинг: фақат ("ф"- лаб-тиш), нуфуз("ф" –лаб-лаб), афт    ("ф"- лаб-тиш)- уфқ ("ф"- лаб-лаб), саф ("ф" –лаб-тиш)- туф      ("ф"- лаб-лаб) каби.

¤заро таъсирда бўлган товушларнинг бир-бирига нисбатан олдин ёки кейин келишига кўра аккомодация қуйидаги икки турга бўлинади:

а) прогрессив аккомодация. Бунда олдинги товуш кейинги товушга таъсир қилади: кулмоқ сўзида саёз тил орқа "к" ундоши орқа қатор "у"ни олд қатор "(" га айлантиргани каби. £иёс қилинг: қул ("у"- орқа қатор унли)- кул ("("- олд қатор унли), қўл ("ў"- орқа қатор "о" унлиси)- кўл ("ў"- олд қатор "(" унлиси);

б) регрессив аккомодация. Бунда кейинги товуш олдинги товушга таъсир қилади. Масалан: тўк сўзида саёз тил орқа "к" ундоши орқа қатор "ў" унлисини олд қатор "ў"га айлантиради. Ассимиляцияда бўлганидек, аккомодацияда ҳам фонеманинг комбинатор оттенкаси юзага келади.

3. Диссимиляция - сўз таркибидаги бир хил (ёки ўхшаш) товушлардан бирининг бошқа товушга кўчиши: бирорта>биронта (рор>рон), кисса-киста (сс>ст) каби. Бу ҳодисани ассимиляциянинг акси дейиш мумкин.

Диссимиляция ҳодисаси йўналишига қараб икки хил  бўлади:

а) прогрессив диссимиляция. Бунда кейинги товуш ўзгаради: зарур>зарил  каби;

б) регрессив диссимиляция. Бунда олдинги товуш ўзгаради: мақтанмоқ>махтанмоқ каби.

Товушнинг ўзгариш даражасига кўра диссимиляция яна икки турга бўлинади:

а) тўлиқ диссимиляция. Бунда иккита бир хил товушдан бири ноўхшаш товушга айланади: кисса>киста (сс>ст) каби;

б) тўлиқсиз диссимиляция (қисман диссимиляция). Бунда товушнинг артикуляцион хусусиятларидан айримларигина ўзгаради. Масалан, учта>ушта (ч>ш) каби: "ч" ва "т" ундошларининг иккаласи ҳам портловчи, аммо "т"нинг таъсирида "ч" сирғалувчи "ш" га ўтган. 

Товушлар ўртасидаги масофага нисбатан ҳам диссимиляция икки хил бўлади:

а) контакт диссимиляция. Бунда ёнма-ён турган товушлардан бири ўзгаради: кисса>киста каби;

б) дистант диссимиляция. Бунда диссимиляцияга учраётган товушлар бир-биридан узоқроқда жойлашган бўлади. Масалан: бирорта>биронта каби.

4. Назализация - сўз таркибидаги бурун сонантлари таъсирида шу сонантлар ёнида қўлланган унлининг резонатор тон билан айтилиши: нон, нок, мен, менг каби. Бундай ҳолларда ҳам фонеманинг комбинатор оттенкаси (унлининг кўриниши) пайдо бўлади. 

II. Позицион омиллар таъсирида содир бўладиган ҳодисалар:
1. Редукция - унли фонеманинг урғусиз бўғинда кучсиз-ланиши: билан- б:лэн, бироқ- б:р қ каби. Бунда "и" унлисининг кучсизланган, қисқа (билинар-билинмас) талаффуз этиладиган позицион оттенкаси юзага келади;

2. Сўз охиридаги очиқ бўғинда тор унлиларнинг бир оз кенгайиши: борди>борде каби. Бунда ҳам тор "и" унлисининг бир оз кенгайган позицион оттенкаси юзага келади;

3. Жарангли "б" ва "д" ундошларининг сўз охирида жарангсизланиши: мактаб>мактап (б>п), савод>савот (д>т) каби. Бундай ҳолат жарангли ж,ж,з ундошларида ҳам учрайди: массаж>массаш (ж>ш), дилхирож>дилхироч (ж>ч), саккиз>саккис (з>с)  каби. Юқоридаги барча ҳолатларда б,д,ж,ж,з фонемаларининг жарангсизлашган позицион оттенкалари қўлланган. ¤збек тилида кўп бўғинли сўзларда портловчи, жарангсиз "қ" нинг сўз охирида сирғалувчи, жарангли "ғ" тарзида талаффуз қилиниш ҳоллари ҳам учрайди: балиқ>балиғ, ўртоқ>ўртоғ, тароқ>тароғ каби.
III.Туркий сўзларнинг анъанавий фонетик таркибига мослашиш. ¤збек тилида бундай мослашишнинг қуйидаги турлари учрайди:

1.Протеза – сўз бошида товуш орттилиши: а) рус>ўрис, рўза>ўраза, рўмол>ўрамол каби. Маълумки, қадимги туркий тилда сонор "р" товуши сўз бошида қўлланмаган, демак, уни сўз бошида қўллаш кўникмаси ҳам бўлмаган, бу ҳол бошқа тиллардан ўзлаштирилган сўзлар бошидаги сонор "р"дан олдин бир унлининг орттирилишига олиб келган, шу тариқа олинма сўзнинг фонетик таркиби  туркий  сўзнинг  фонетик  таркибига  мослаштирилган;

 б) шкаф>ишкоп, стакан>истакан каби: туркий тилларда сўз ёки бўғин бошида (позицион омил) ундошлар ўзаро бирика олмайди (синтагматик омил), айни шу қонуният юқорида келтирилган русча ўзлашмалар бошида бир унлининг орттирилишига,демак, шу сўзларнинг туркий тил қонуниятига мослаштирилган шаклининг яратилишига олиб келган.

2.Эпентеза – сўз ўртасида товуш орттирилиши. Бу ҳодиса ҳам асосан бошқа тиллардан ўзлаштирилган сўзлар таркибида юз  беради – уларнинг фонетик таркиби туркий тил қонуниятларига мослаштирилади (сўз ёки бўғин бошида қаторлашиб келган икки ундош орасида бир унли орттирилади: план>пилон, клубника> қулупнай, трактор>тирактир каби).

Маълумки, туркий сўзлар таркибида икки унли ҳам ёнма-ён қўлланмайди. Бу ҳол Саид, оила, соат каби арабча ўзлашмаларнинг жонли тилда Сайид, ойила, соғат деб (икки унли орасида бир ундошнинг орттирилиб) талаффуз қилинишига сабаб бўлади.

3.Эпитеза (аустеза)- сўз охирида товуш орттирилиши: Бу ҳодиса кўпроқ сўз охирида қаторлашиб келган  ск, нк ундошларидан сўнг юз беради: отпуск>отпуска, киоск>киоска, танк>танка, бланк>бланка каби. Бунда ҳам позицион-синтагматик омил (туркий сўз охирида  ск, нк ундошлари бирикмасининг учрамаслиги) кўпроқ даражада асос бўлган.

IV. Фонетик ҳодисаларнинг бошқа турлари: 

1.Товуш тушиши. Сўз ўзагидаги ёки унга қўшилган қўшимчалар таркибидаги айрим товушларнинг маълум фонетик қуршов ёки позиция таъсирида талаффуз этилмаслиги. Бу ҳодисанинг қуйидаги турлари бор:

а) прокопа, анкопа - сўз бошидаги товушнинг тушиб қолиши: йилон>илон, йағоч>ағоч>оғоч, йигна>игна каби. Бунда тил ўрта "й"да овознинг устунлиги, демак, унинг унлига яқинлиги, ўзидан кейинги унлига сингиб кетиши каби омиллар таъсири бор. Прокопа, асосан, тарихий жараён маҳсули бўлиб, ҳозирги ўзбек адабий тилида учрамайди;

б) синкопа - сўз ўртасидаги товушнинг тушиб қолиши. Бу ҳодиса редукциянинг давоми сифатида кўпроқ учрайди- ўзак морфемага аффикс морфема қўшилганда, урғу охирги бўғинга кўчиб, ўзакдаги унли кучсизланади ва тушиб қолади: бурун>бурним,бурнинг,бурни; ўғил>ўғлим,ўғлинг,ўғли каби.   Сўз ўртасидаги унлининг тушиб қолиши баъзан тарихий (диахрон) планда содир бўлган бўлиб, ҳозир сезилмаслиги ҳам мумкин: олча<олича, келяпти<келаяпти каби. ¤збек тилида ундош товушлар синкопаси ҳам учрайди: пастқам>пасқам, пастда>пасда каби. Уларнинг баъзи турлари тарихий пландагина қаралиши мумкин: эрди>эди каби;

в) апокопа - сўз охиридаги товушнинг ёки қўшма сўз компонентининг тушиб қолдирилиши: баланд>балан, хурсанд>хурсан, ғишт>ғиш, гўшт>гўш, обрўй>обрў, подшоҳ>подшо каби. £ўшма сўз компонентининг тушириб қолдирилиши асосан русча лексик ўзлашмаларда учрайди: метрополитен>метро, килограмм>кило, таксомотор>такси каби.

Товуш ёки компонентнинг тушиб қолишига олиб келадиган сабаблар қаторида позицион (урғусиз бўғиндаги редукция) ва синтагматик (ёнма-ён қўлланган товушларнинг сингишиб кетиши) билан бирга фонацион энергияни тежаш, ихчамликка эришиш каби омиллар ҳам қатнашади;

2.Элизия – унли товуш билан тугаган сўзга унли билан бошланган сўзнинг қўшилиши натижасида бир унли товушнинг тушиши (112, 133). Масалан, айта олди>айтолди, Дили ором> Дилором каби. Бу ҳодиса унлилар сингишувининг бир кўринишидир. Яна қаранг: синерезис;
3.Сандхи ҳодисаси - аналитик шаклларнинг ихчамлашуви натижасида содир бўладиган фонетик ўзгаришлар. Масалан:  ишлар эди>ишларди, борган эмиш>борганмиш каби. Бу ҳодиса ўз табиатига кўра элизияга жуда яқин туради;

4. Аферезис - олдинги сўзнинг сўнгги товуши (ёки товушлари) таъсирида кейинги сўз бошидаги товушнинг (ёки товушларнинг) тушиши:  не учун>нечун, мулла ака>муллака каби (14, 85-86). Бу ҳодиса сандхининг бир кўриниши, холос;

5. Гаплология - ясама сўз таркибида бирин-кетин келган иккита бир хил бўғиндан бирининг тушириб қолдирилиши. Бу ҳодиса ҳам кўпроқ ихчамлаштириш, энергияни тежаш асосида содир бўлади. Масалан, трагикомедия<трагикокомедия: Бу сўзнинг таркибида иккита бир хил бўғин ("ко"- учинчи бўғин ва "ко"-тўртинчи бўғин)бирин-кетин келганлигидан талаффузда улардан бири тушириб қолдирилган ва сўзнинг ана шу ихчамлаштирилган шакли адабий тил учун меъёр бўлиб қолган. Бундай ҳодиса минералогия<минералология, морфонология<морфофонология сўзларида ҳам кузатилади.

6.Товушларнинг ўрин алмашинуви (метатеза). Бу ҳодиса кўпроқ жонли сўзлашувга, айниқса, шеваларга хос бўлиб, адабий тилда кам учрайди: тупроқ>турпоқ (Тошкент шевасида), дарё>дайро (қипчоқ лаҳжаси шеваларида), тўғрамоқ>тўрғамоқ (айрим шеваларда) каби.

¤рин алмашинувига учраган товушлар сўз таркибида бир-бирига яқин ёки узоқ жойлашган бўлиши мумкин, шунга кўра метатезанинг икки тури фарқланади:

а)контакт метатеза- ёнма-ён жойлашган товушларнинг ўрин алмашуви: тупроқ>турпоқ (пр>рп), аҳвол>авҳол (ҳв>вҳ) каби;

б) дистант метатеза - бир-биридан узоқроқда жойлашган товушларнинг ўрин алмашинуви: айланайин>айналайин (бунда иккинчи бўғин бошидаги "л" билан учинчи бўғин бошидаги "н" товушлари орасида "а" унлиси бор). 

Таркибида метатеза ҳодисаси юз берган айрим сўзлар ҳозирги адабий тилда меъёр даражасига кўтарилган: ёғмир (этимологик шакли)>ёмғир (ҳозирги адабий тилдаги шакли) каби.

7. Геминация - иккита бир хил ундошнинг сўз таркибида қаватланиши: муддат, иззат каби. Бундай қаватланиш маълум услубий мақсадларда юзага келтирилиши ҳам мумкин: Масалан, маза’ , (битта "з", бунда услубий бўёқ йўқ.)- мазза (иккита "з". Сўзнинг бу шаклида маъно кучайтирилган). Яна қиёс қилинг: яшамагур>яшшамагур, учаласи>уччаласи, роса>росса, жуда>жудда каби. Геминация ҳодисаси сўз ясалишида ҳам учрайди: ачимоқ (феъл)- аччиқ (сифат), исимоқ (феъл)- иссиқ (сифат), қотмоқ (феъл)- қаттиқ (сифат) каби. Сифатларнинг кучайтирув (интенсив) формаларида ҳам геминация ҳодисаси учрайди: оқ>оппоқ, соғ>соппа-соғ каби.

Дегеминация-  сўз таркибидаги геминациянинг йўқолиши: мен+нинг>менинг, сизни>сиззи>сизи; қайер>қаер каби. 

8. Синерезис-сўз таркибида ёндош қўлланган икки унлининг дифтонглашуви- бир чўзиқ унли ҳолига келиши: мутолаа>мутола: матбаа>матба: саодат>со:дат каби. Бу ҳодиса икки унли орасидаги ундошнинг тушиб қолиши ҳисобига юз бериши ҳам мумкин: заҳар>за:р, шаҳар>ша:р каби.

9. Спирантизация - айрим портловчи ундошларнинг икки унли орасида (интервокал позицияда) сирғалувчи ундошга ўтиши: бора бер>боравер (б>в), кабоб>кавоб (б>в), пўстлоқ>пўстлоғи (қ>ғ), тароқ> тароғи (қ>ғ) каби. Бу ҳодисада позицион омил (интервокал ҳолат) билан бирга комбинатор омил (унлиларнинг ундошга таъсири) ҳам иштирок этган.

Текшириш саволлари
1.Фонетик ҳодисалар деганда нимани тушунасиз?

2.Комбинатор омиллар нима? Улар фонеманинг қандай оттенкасини юзага келтиради?

3.Ассимиляция,  аккомодация ва диссимиляция қандай фарқланади? Уларнинг қандай турлари бор?

4.Позицион омилларга нималар киради? Улар фонеманинг қандай оттенкаларини шакллантиради?

5.Позицион ўзгаришларнинг қандай турлари бор?

6.Комбинатор ва позицион омиллар фонетик жараёнда аралаш иштирок этиши мумкинми?

7.Спирантизация нима?

8.Синтагматик омилларга нималар киради? Бу омил таъсирида  қандай фонетик жараёнлар содир бўлади?

9.£андай ҳолатларда ва нима сабабдан сўз бошида, ўртасида ёки охирида баъзан товуш орттирилади?

10.Протеза, эпентеза ва эпитеза нима?

11.£андай ҳолатларда ва нима сабабдан сўз таркибидаги айрим товушлар тушиб қолади?

12.Товуш тушишининг қандай турлари бор?

13.Метатеза нима?

14.Геминация нима? Дегеминация-чи?

15.Назализация нима? У қандай омиллар таъсирида юз беради? 

16.Сандхи қандай ҳодиса? Аферезис-чи?

17.Синерезис нима? У қандай ҳолатда юз беради?

Таянч тушунчалар
Ассимиляция- бир хил категориядаги товушларнинг сўз таркибида ўзаро мослашуви.

Аккомодация- турли категориядаги товушларнинг сўз таркибида ўзаро мослашуви.

Назализация- унли товушларнинг сўз таркибидаги бурун сонантлари таъсирида резонатор тон билан айтилиши.

Редукция- урғусиз бўғиндаги унлининг кучсизланиши.

Спирантизация- портловчи ундошнинг интервокал ҳолатда сирғалувчи ундошга ўтиши.

Протеза- сўз бошида товуш орттирилиши.

Эпентеза- сўз ўртасида товуш  орттирилиши.

Эпитеза- сўз охирида товуш орттирилиши.

Прокопа – сўз бошидаги товушнинг тушиб қолиши.

Синкопа-  сўз ўртасидаги товушлардан бирининг тушиб қолиши.

Апокопа-  сўз охирида товуш тушиш ҳодиса.

Сандхи- сўзнинг аналитик шаклларида биринчи сўз охиридаги товуш билан иккинчи сўз бошидаги товуш ўртасидаги сингишув натижасида содир бўладиган ўзгаришлар.

Аферезис- сандхининг бир кўриниши.

Метатеза- сўз таркибидаги айрим товушларнинг ўрин алмашинуви.

Диссимиляция- сўз таркибидаги иккита бир хил (ёки ўхшаш) товушлардан бирининг ноўхшаш товушга кўчиши.

Геминация- сўз таркибида бир хил ундошларнинг қаватланиши.

Дегеминация- сўз таркибидаги геминациянинг йўқолиши.

Синерезис- сўз таркибидаги икки унлининг дифтонглашуви.

Б¤¢ИН

(силлабема)

          Адабиётлар: 1[13-16],10[66-70],14[35-49],19[147],20[25-26].

        42-§. Бўғин бир ҳаво зарби билан айтиладиган товуш ёки товушлар бирикмасидир. Масалан: она(о-на), ота(о-та), бола(бо-ла) каби. Бўғин нутқ оқимининг товушдан катта, сўздан кичик (баъзан бир сўзга тенг) сегмент бирлигидир. Фонологик нуқтаи назардан бўғин силлабема дейилади, уни ўрганадиган соҳа эса силлабика деб номланади.

Бўғин унлисиз тузилмайди, шунинг учун унли товуш бўғиннинг маркази ҳисобланади- у ундошларни ўзига тортиб, бир ҳаво зарби билан айтиладиган фонетик бўлакни (бўғинни) ҳосил қилади. Ундошлар ўзича бўғин ясамайди (сонорлар бундан мустасно). Улар унлидан олдин келганда кучсиз бошланиб, кучли тугайди; китоб сўзидаги "ки-" бўғини бошида келган "к" ундоши шундай. Ундош товуш унлидан кейин келганда, кучли бошланади, сўнг кучсизланиб тугайди: китоб сўзидаги "-тоб" бўғини охирида келган "б" ундоши шундай. Баъзан икки бўғин орасида иккита бир хил ундош ёнма-ён келиб қолади: муддат (муд-дат) каби. Бу ҳодиса геминация саналади. Бунда иккала "дд" бир товушдек талаффуз этилади, бинобарин, кучли бошланиб, кучли тугайди, оралиғида эса бир оз пасайиш кузатилади. Булар икки баландликка эга ундошлар саналади. Демак, бўғин тузилишида ундошлар кучсиз бошланувчи, кучли туговчи ва икки баландликка эга характерида бўлади.    (16,36-бет). Шунга кўра бўғин уч қисмга бўлинади; а) бўғин боши- бўғин ясовчи товушнинг (унлининг) баландлигигача бўлган қисм;   б) бўғин маркази (бўғин баландлиги); в) бўғин марказидан кейинги қисм (бўғин баландлигидан сўнгги қисм). 

Унли (V) ёки унли +ундош (VC) типидаги бўғиннинг боши нулга тенг бўлади: о+та (биринчи бўғин боши нулга тенг), ол+ма (биринчи бўғин боши нулга тенг); ундош+унли (CV) типидаги бўғиннинг охири ҳам нулга тенг: ол+ма ("ма" бўғинининг охири нулга тенг) каби. ¤збек тилидаги умумтуркий сўзларда: а) боши нулга  тенг  бўғин  фақат  сўз  бошида учрайди: о+та, уч+та каби;

 б) боши нулга тенг бўлган бўғин биринчи бўғиндан кейин қўлланмайди. Бу типдаги бўғиннинг сўз ўртасида ёки охирида келиши фақат арабча ва русча лексик ўзлашмаларда учрайди: ма-о-риф (арабча), а-ор-та (русча-байналмилал) каби; в) охири нулга тенг (CV типидаги) бўғин сўзнинг барча қисмларида қўлланиши мумкин: бо+ла, да+ла каби; г) бўғин бошида ундошларнинг қаторлашиб келиши фақат русча-байналмилал сўзларда учрайди: трактор (биринчи бўғин схемаси- CCVC) каби.

43-§. Бўғин типлари:

1)беркитилган бўғин. У ундош билан бошланади: олти сўзининг иккинчи бўғини (-ти);

2)беркитилмаган бўғин. У унли товуш билан бошланади: олти сўзининг биринчи бўғини (ол-);

3)ёпиқ бўғин. У ундош билан тугайди: олти сўзининг биринчи бўғини (ол-);

4)очиқ бўғин. У унли билан тугайди: олти сўзининг охирги бўғини (-ти).

Таснифнинг бу турида о-та, о-на сўзларидаги бир унлидан иборат бўғин, шунингдек, тартиб, мактаб сўзларидаги "ун-дош+унли+ундош" (CVC) типидаги бўғинлар назардан четда қолган. Шунинг учун мавжуд адабиётларда бўғин типлари таснифининг бошқа кўринишлари ҳам учрайди. Масалан,        М.М. Миртожиев бўғин типларини шундай тасниф қилади:

1)очиқ бошланувчи очиқ бўғин: а+на, о+на, и+лиқ каби сўзларнинг биринчи бўғини;

2)очиқ бошланувчи ёпиқ бўғин: ол+тин, ил+гак, ас+лий, арс+лон каби сўзларнинг биринчи бўғини;

3)ёпиқ бошланувчи ёпиқ бўгин: бор+моқ, қий+шиқ, нон+вой, рас+сом каби сўзларнинг барча бўғинлари;

4)ёпиқ бошланувчи очиқ бўғин: да+ла, қо+ра, са+ра каби сўзларнинг барча бўғинлари.

М.М.Миртожиев унли ва ундошлардаги овоз ва шовқин миқдори ҳар хил бўлишини назарда тутиб, бўғиннинг акустик таснифини ҳам беради. У шундай дейди: "Унли ва ундош товушлар таркибида, бизга маълумки, ун ва шовқин миқдори турличадир. Агар уларни балл тизимига асосланган шкала бўйича ҳисобласак, унлилар 4 балл, сонорлар 3 балл, жаранглилар 2 балл, жарангсизлар эса 1 балл деб қаралиши мумкин. Шунга кўра бўғин товушларини тавсифласак, бўғинлар ҳар хил турларга бўлинади. Албатта, бунда бўғиннинг боши ва охири назарда тутилади:

1)силлиқ бўғин (бўғин боши ва охири йўқ, кесилган ҳолатда). Масалан, а+э+ро+план сўзининг биринчи ва иккинчи бўғинлари шундай;

2)кучаювчи бўғин (ёпиқ бошланувчи очиқ бўғин типлари эътиборда тутилади). Масалан, ма, де, шу, бу сўзларини таркиб топтирган бўғин шундай;

3)пасаювчи бўғин (очиқ бошланувчи ёпиқ бўғин типлари эътиборда тутилади). Масалан, от, ол, ит, эт каби;

4)кучаювчи-пасаювчи бўғин (тўла, яъни ёпиқ бошланувчи ёпиқ бўғин типлари эътиборда тутилади). Масалан, кўз, нон, бир, тур каби.

Шуни ҳам айтиб ўтиш керакки, бри+га+дир сўзининг биринчи бўғини ҳам кучаювчи бўғин деб қаралади. Аммо унинг бўғин боши икки ундошдан иборат. Шунга қарамай улар балл шкаласига кўра ҳар хил, яъни 2-3-4 деб олинади. Унда товушлар кучайиб борганлиги кузатилади..."(14,43-44).

Илмий адабиётларда бўғин типлари таснифининг яна бошқа турлари ҳам бор. Хусусан, таниқли фонетист А. Маҳмудов бўғинларни қуйидагича тасниф қилади:

1)тўла очиқ бўғин. У фақат унлидан иборат бўлади: а+на, а+ка, о+па сўзларининг биринчи бўғини;

2)тўла ёпиқ бўғин. Бундай бўғин ундош билан бошланиб, ундош билан тугайди: тар-тиб, тар-вуз сўзларидаги барча бўғинлар;

3)боши ёпиқ бўғин. Бундай бўғин ундош билан бошланиб, унли билан тугайди: бо+ла, та+на сўзларидаги барча бўғинлар;

4)охири ёпиқ бўғин. Бундай бўғин унли билан бошланиб, ундош билан тугайди: ор+тиқ, ўр+та сўзларининг биринчи бўғинлари.

Муаллиф тўла ёпиқ бўғин структураси 7 хил бўлишини таъкидлайди: 1)CVC -бет,куч; 2)CCVC-£рим,план; 3)CVCC- қирқ, ҳинд; 4)CCVCC –Днепр,спорт; 5)CVCCС–текст,пункт; 6)CCCVC– штраф,сквер; 7)CCVCCC–Днестр,Братск.

Боши ёпиқ бўғин учга бўлинади: 1)CV–бу; 2) CCV–драма, смена сўзларининг биринчи бўғини; 3) CCCV–Брно каби.

Охири ёпиқ бўғиннинг тўрт хил бўлиши аниқланади: 1)VC-ўқ, эл,уй; 2)VCC- айт,илм,арк; 3)VCCC- Омск; 4)VCCCC- Эрнст.

Шундай қилиб, муаллиф ўзбек тилидаги бўғинлар ўн беш структурада ифодаланаётганлигини кўрсатади1. Бунда ўзбек тилининг ўз ва ўзлашган қатлам сўзлари бирга қаралган.

44-§. Бўғиннинг тил ва нутқдаги аҳамияти қуйидагилардан иборат: 

1.Сўзнинг, хусусан, фонетик сўзнинг шаклланишида "қурилиш материали" ва қолипловчи вазифаларни бажаради. Айрим тилларда бўғиннинг дистинктив (тафовутлаш, фарқлаш) функцияси ҳам бор. Масалан, корейс, вьетнам, хитой тилларида бўғин оҳанг турига қараб сўз маъносини фарқлайди, айни шу хусусияти бўлган тилларда у силлабема ҳисобланади. ¤збек тилида бўғиннинг бу функцияси ниҳоятда кучсиздир.

2.Бўғиннинг педагогик-методик аҳамияти ҳам бор: биринчи синф ўқувчиларини тўғри ўқиш ва тўғри ёзишга ўргатишда, уларда тўғри талаффуз ва имло кўникмаларини шакллантиришда бўғинлаб ўқитиш ва бўғинлаб ёздириш яхши натижа беради.

3.Орфография қоидаларининг бир қисми бўғин кўчирилишига асосланади.

4.Бўғиннинг шеъриятдаги туроқларни, оҳангдошлик ва мусиқийликни таъминловчи восита сифатидаги роли ҳам катта. У шеърий мисралардаги ритмни юзага келтирувчи асосий унсурлардан бири, айни пайтда вазн ўлчови бўлиб хизмат қилади.

£уйидаги шеърий парчаларни қиёслаб кўрайлик:

     1.Куй авжида узилмасин тор, 

Шеър ярмида синмасин қалам.

Яшаб бўлмай умрини зинҳор,

Бу дунёдан кетмасин одам.

(Э.Воҳидов. "Куй авжида узилмасин тор").

2.Шеърларим- чечагим, ҳаётим,

Шеърларим бойликдир, бисотим,

Ёмғирдан намланмас қанотим,

Ошаман булутлар тоғидан!

       (А. Умарий. "Ёмғирда").

Келтирилган бу икки шеърий парчани бир-бирига оҳанг жиҳатдан солиштирсак, уларнинг тўққизлик туркумига мансублиги маълум бўлади, шунга қарамай бу икки шеърнинг ритмик хусусиятлари бир хил эмас. Бунинг сабаби шуки, уларнинг ҳар бирида бўғинлар турлича гуруҳланиб келмоқда. £иёс қилинг:

     1.Куй авжида4 / узилмасин тор5=9

Шеър ярмида4 /синмасин қалам5=9

Яшаб бўлмай4/умрини зинҳор5=9

Бу дунёдан4/кетмасин одам5=9

 2.Шеърларим3 /чечагим3,/ ҳаётим3=9

Шеърларим3 / бойликдир3,/бисотим3=9

Ёмғирдан3 / намланмас3 / қанотим3=9

Ошаман3/ булутлар3 / тоғидан3=9

Текшириш саволлари

1.Бўғин нима?

2.Бўғин тузилишининг қандай хусусиятлари бор?

3.Бўғин маркази нима?

4.Бўғиннинг қандай типлари бор?

5.Бўғинга оид қандай таснифларни биласиз?

6.Бўғиннинг тил ва нутқдаги аҳамияти нималардан иборат?

7.Силлабема ва силлабика деганда нималар англашилади?

Таянч тушунчалар
Бўғин- нутқ оқимининг товушдан катта, сўздан кичик (баъзан бир сўзга тенг) сегмент бирлиги.

Силлабема- бўғиннинг фонологик бирлик сифатидаги номи.

Силлабика- бўғин (силлабема) ҳақидаги таълимот.

Бўғин маркази- бўғин баландлиги, у бўғин таркибидаги унлига тўғри келади.

Беркитилган бўғин- CV, CVC типидаги бўғинлар.

Беркитилмаган бўғин- V,VC типидаги бўғинлар.

Очиқ бўғин- V,CV типидаги бўғинлар.                

Ёпиқ бўғин- VC, CVC типидаги бўғинлар.

Тўла очиқ бўғин- фақат бир унлидан  иборат (V типидаги) бўғин.

Тўла  ёпиқ бўғин- CVC типидаги бўғин.

Боши ёпиқ бўғин-  CV типидаги бўғин.

Охири ёпиқ бўғин- VC типидаги бўғин.

Силлиқ бўғин- фақат бир унлидан иборат (V типидаги) бўғин.

Кучаювчи бўғин- CV типидаги бўғин.
Пасаювчи бўғин- VC типидаги бўғин.

Кучаювчи-пасаювчи бўғин- CVC типидаги бўғин.
УР¢У

(акцентема)


Адабиётлар: 1[13-14],10[70-76],14[49-62],20[26-28].

45-§. Урғу сўз таркибидаги бўғинлардан бирининг бошқасига нисбатан кучлироқ овоз билан айтилиши ёки гаплардаги айрим бўлакларнинг, нутқ оқимидаги айрим фразаларнинг махсус оҳанг билан таъкидланишидир. Урғу муайян тил фонетик-фонологик тизимининг суперсегмент бирлиги саналади. Тилнинг қайси сатҳидаги бирликларга алоқадор бўлишига кўра урғунинг қуйидаги типлари ўзаро фарқланади: 1) сўз урғуси; 2) синтагма урғуси;       3) айирув (таъкидлов) урғуси.

     46-§.Сўз урғуси бевосита сўзга алоқадор бўлган, сўз таркибидаги бўғинлардан бирига тушадиган урғудир. Фонетик табиатига, тушадиган ўрнига ва ҳаракат қилиш белгисига кўра сўз урғуси ҳар хил бўлади.

1.Фонетик табиатига кўра сўз урғуси динамик, квантитатив, типик оттенкали ва тоник (мусиқий) характерларда бўлиши мумкин:

а)динамик урғу (зарб урғуси). Урғунинг бу тури сўз таркибидаги бўғинлардан бирининг, айниқса, ундаги унли товушнинг кучли зарб билан талаффуз қилинишига асосланади. Кучли зарб ва баланд овоз динамик урғунинг акустик белгиси бўлса, шу овозни юзага келтирувчи нутқ аъзолари мускулларининг кучланиши (тортилиши, таранглашиши) бундай урғунинг физиологик белгиси саналади. Динамик урғули бўғинда кучли зарбнинг бўлиши унинг шу сўз таркибидаги бошқа бўғинлардан ажралиб туришини таъминлайди;

б) квантитатив урғу. Урғунинг бу тури урғули бўғиндаги унли товушнинг чўзиқ (давомли) талаффуз этилиши билан характерланади;

в)типик оттенкали урғу (сифат урғуси). Урғунинг бу тури бўғиндаги унлининг ўзига хос типик оттенкаси (сифат белгиси) сақланган бўлиши билан характерланади, шу белгисига кўра у урғусиз бўғиндаги унлининг нотипик оттенкасидан фарқланади;

г) тоник (мусиқий) урғу. Урғунинг бу турини олган бўғин овоз тонининг ўзгариши билан урғусиз бўғинлардан фарқ қилади. Демак, тоник урғуда ун пайчалари частотаси тезлашади, овоз тони эса баландлашади.

Кўпчилик тилларнинг сўз урғусида юқоридаги фонетик (физик-акустик) белгилардан бир нечаси бирга иштирок этади, аммо улардан биттаси, баъзан, иккитаси шу тил учун етакчи белги ҳисобланади. Масалан: рус тилидаги сўз урғусида тоник (мусиқий) урғу белгиси йўқ, қолган белгиларнинг барчаси бор: чўзиқлик мавжуд , бўғиндаги унлининг асосий сифат (акустик) белгилари сақланган, зарб ҳам иштирок этади. £уйидаги мисолларнинг қиёсида буни яққол англаб олиш мумкин: а) олтин (ўзб.) ва карантин (рус.), овсин (ўзб.) ва апельсин (рус.) сўзларининг барчасида охирги бўғин урғулидир, барча урғули бўғинларда "и" унлиси қатнашган, аммо русча карантин, апельсин сўзларидаги "и" унлиси ўзбекча олтин, овсин сўзларидаги "и" дан чўзиқроқ талаффуз этилмоқда. Бундай тафовутни  мавзу (ўзб.) ва медуза (рус.), мангу (ўзб.) ва мангуста (рус.) сўзларининг урғули бўғинларидаги "у" унлиси қиёсида ҳам кўрамиз. Рус тили фонетистларининг таъкидлашича, русча унли фонемаларнинг урғули бўғиндаги чўзиқлик даражаси урғусиз бўғиндан бир ярим баробар ортиқдир1;       

б) город (им.падеж,ед.число)- города (им.падеж,мн.число), вода (им.падеж,ед. число)- воды (им.падеж,мн.число)- воды (род. падеж, ед.число). Келтирилган сўзларнинг барча грамматик шаклларида лаб-лаб, ўрта кенг "о" унлиси қатнашган, аммо у ўзининг ана шу сифат белгиларини (лаб-лаб, ўрта кенг "о" учун типик оттенкаларни) фақат урғули бўғинда сақлаган, урғусиз бўғинларда  эса бу белгилар ўзгариб, "о" унлиси қисқа "а" (лабланмаган, қуйи кенг унли) тарзида талаффуз қилинмоқда: гарада, вада, вады каби. Унли фонеманинг асосий (типик) оттенкаси намоён бўлиши учун сўз урғусининг қандай аҳамияти борлигини шу мисоллар таҳлилидан англаб олиш мумкин. Шунинг учун ҳам сўз урғусининг фонетик табиатини баҳолашда рус тилшунослари биринчи ўринга сифат белгиларини (унли фонемадаги асосий оттенкаларнинг сақланиш даражасини), иккинчи ўринга чўзиқлик  белгисини ва, ниҳоят, учинчи ўринга зарб белгисини  қўядилар2. 

¤збек тилида ҳам мусиқий урғу йўқ, аммо унда чўзиқлик белгиси ва зарб бор. Бу белгилар урғули бўғинни шу сўздаги урғусиз бўғинлардан ажратиш имконини беради. Бунда шуни ҳам таъкидлаш керакки, сўз урғусининг чўзиқлик даражаси рус ва ўзбек тилларида бир хил эмас: рус тилидаги сўз урғусининг чўзиқлик белгиси ўзбек тилидагидан кўпроқ даражада сезилади. Буни юқорида олтин ва карантин, овсин ва апельсин  сўзлари қиёсида ҳам кўриб ўтдик. Демак, ўзбек тилидаги сўз урғусида зарб биринчи ўринда туради, шунга кўра уни динамик урғу деб баҳолаш мақсадга мувофиқдир.

Мусиқий (тоник, мелодик) урғу япон, хитой, корейс тилларига хосдир. Урғунинг бу тури бошқа фонетик белгилар, хусусан, зарб урғуси билан аралаш ҳолда швед, норвеж, серб, хорват ва литва тилларида ҳам учрайди.

2. ¤рнига кўра сўз урғуси икки хил бўлади: боғланган урғу ва эркин урғу.

а) боғланган урғули тилларда урғу сўздаги бирор бўғинга доимий боғланган бўлади. Масалан, туркий тилларда урғу сўзнинг охирги бўғинига тушади. Бу хусусият ўзбек тилига ҳам хос: китоб, дарахт, бола, ота, шаҳар каби. Венгер ва чех тилларида сўз урғуси биринчи бўғинга, поляк тилида эса сўзнинг охиридан битта олдинги бўғинга тушади. Бундай хусусият юқорида келтирилган тилларнинг урғу тизимига хос доимий ва асосий белгилардир;

б) эркин урғули тилларда урғу сўзнинг турли бўғинларига тушади. Рус тили ана шундай эркин урғули тиллар типига киради. Унда урғу сўзнинг биринчи бўғинига (магний, завуч), иккинчи, учинчи бўғинларига (оратор, бактерия, одуванчик, барахолка) ва охирги бўғинига (бандероль, пейзаж) тушиши мумкин.

Эркин урғули тилларда урғунинг ўрни сўз маъноларини фарқлаш функциясини (фонологик вазифани) ҳам бажаради, ана шу функциясида у акцентема ҳисобланади: замок (қулф) ва замок (қалъа,қаср, сарой, қўрғон), парить (буғламоқ) – парить (парвоз қилмоқ) каби. Боғланган урғули тилларда бу ҳолат жуда кам учрайди: рус тилидан ўзлашган сўз билан ўзбек тили сўзлари ўртасида шундай муносабат пайдо бўлганда (атлас ва атлас каби), сифатлар равишга кўчганда (янги ва янги каби) урғунинг ўрни маъно фарқлаш хусусиятига эга бўлиши мумкин, аммо бу хусусият боғланган урғули тиллар учун етакчи ва доимий белги ҳисобланмайди.

3. ¥аракат қилиш белгисига кўра сўз урғуси кўчадиган ва кўчмайдиган турларга бўлинади:

а) кўчадиган урғу муайян тилдаги сўзларда, айниқса, уларнинг турли грамматик шаклларида бир бўғиндан бошқа бўғинга ўтиб туради, демак, ҳаракатда бўлади. Бу хусусият рус тилида кўпроқ учрайди. Масалан: загнать-загнан-загонять; задать-задал-задала; рана-ранение каби. Рус тилидаги урғунинг турли ўринларга кўчиши ҳатто бир сўзнинг ўзида ҳам учрайди: докрасна-докрасна, залитый-залитый, казаки-казаки, иначе-иначе, загиб-загиб каби. Бу хусусият рус тилидаги эркин урғунинг харакатчанлик белгисидир. Бундай белги (ҳаракат қилиш, кўчиш) ўзбек тилидаги боғланган урғуда ҳам учрайди. Масалан: темир-темирчи-темирчилик каби. Демак, сўз урғусининг ҳаракат қилиш, кўчиш белгиси эркин урғули тилларда ҳам, боғланган урғули тилларда ҳам бор, аммо улардан бирида (масалан, рус тилида) кўчиш турли йўналишда– олдинги бўғиндан кейинги бўғинга ёки, аксинча, кейинги бўғиндан олдинги бўғинларга қараб бўлади. Масалан: трава (урғу сўзнинг охирги бўғинида)- травы (урғу охирги бўғиндан олдинги бўғинга кўчган), видно (урғу биринчи бўғинда)- видать (урғу охирги бўғинга кўчган) каби. ¤збек тилидаги кўчиш эса асосан бир йўналишда содир бўлади: урғу ўзак охиридан қўшимчаларга томон ҳаракат қилади. Масалан, шаҳар-шаҳарлик-шаҳарликлар каби. Демак, ўзбек тилидаги сўз урғусининг ҳаракат қилиши бу тилдаги урғунинг охирги бўғинга боғланганлик белгисига хилоф эмас, аксинча, у айни шу меъёр талаби асосида охирги бўғинга кўчмоқда. ¤збек тилида сўз урғусининг олдинги бўғинга қараб кўчиши жуда кам учрайди: янги (янги уй) ва янги (янги келиб-кетди) каби. Булардан ташқари, сўз маънолари кучайтирилганда, бу маъноларга услубий бўёқ қўшиш зарурати бўлганда юзага келтириладиган геминация (бир хил ундошларнинг қаватланиши) ҳодисасида ҳам урғунинг олдинги бўғинларга кўчирилиши кузатилади: маза қилмоқ - мазза қилмоқ, яшамагур- яшшамагур каби. Бундай пайтларда урғу фоностилистик воситага айланади; 

б) кўчмайдиган урғу сўз таркибидаги битта бўғинга боғланган бўлиб, у бошқа бўғинларга ўтмайди: рус тилидаги завод, народ, работать сўзларининг турланиши ва тусланишида бу ҳодиса кузатилади: народ- народы – народов – народами – для народа; работать – работаю – работаешь – работает – работают – проработай – проработали каби. ¤збек тилида бу хусусият айрим олмошларнинг турланишида кузатилади: ҳамма-ҳаммани- ҳамманинг - ҳаммага- ҳаммада- ҳаммадан; барча – барчани- барчанинг – барчага- барчада – барчадан каби.

¤збек тилидаги қўшма ва жуфт сўзларда урғу икки ва ундан ортиқ бўлиши ҳам мумкин. Бундай пайтларда охирги бўғиндаги зарб кучлироқ бўлади ва асосий урғу саналади, қолган урғулар иккинчи даражали ҳисобланади: калтакесак, темирбетон, гултожихўроз, ака-ука, қозон-товоқ каби. Бундай иккинчи даражали урғулар, рус тилида ҳам учрайди: железобетон, самопроизвольность, темно-синий каби.

Сўз урғусининг тил ва нутқдаги роли: а) сўзнинг фонетик қобиғини бир бутун (комплекс) ҳолатда ушлаб турувчи марказ бўлади; б) нутқ оқимида сўзни бошқа сўздан ажратиб олишга ёрдам беради; в) сўз урғусининг ҳаракатчан тури сўзларнинг лексик ва грамматик маъноларини фарқлаши ҳам мумкин;            г) нутқда фоностилистик восита бўла олади. Кейинги икки ҳолат урғунинг фонологик ва акцентологик хусусиятлари саналади.

47-§. Синтагма урғуси – нутқ оқимининг маъно жиҳатдан муҳим бўлган қисмини (синтагмани) алоҳида таъкидлаш, ажратиш учун қўлланган урғу. Синтагмани аниқлаш мезони иккитадир:      а) семантик мезон; б) синтактик мезон. Бу мезонлар синтагманинг грамматик-семантик жиҳатдан яхлит бир бутун конструкция эканлигидан келиб чиқади. Синтагма урғуси фраза (гап) ичидаги мазмунан яхлит, грамматик жиҳатдан бир бутун бўлган қисмни махсус таъкидлаш, уни шу фраза (гап) ичидаги бошқа синтагмалардан ажратиш учун хизмат қиладиган фонетик воситадир. Буни қуйидаги нутқий парча таҳлилида  кўриб чиқайлик: "Иқтисодий ва сиёсий соҳалардаги барча ислоҳотларимизнинг пировард мақсади юртимизда яшаётган барча фуқаролар учун муносиб ҳаёт шароитларини ташкил қилиб беришдан иборатдир. Айнан шунинг учун ҳам маънавий жиҳатдан мукаммал ривожланган инсонни тарбиялаш, таълим ва маорифни юксалтириш, миллий уйғониш ғоясини рўёбга чиқарадиган янги авлодни вояга етказиш давлатимизнинг энг муҳим вазифаларидан бири бўлиб қолади." (Президент И. Каримовнинг 1995 йил февраль ойидаги ¤збекистон Республикаси Олий Мажлисининг биринчи сессиясидаги маърузасидан).

Юқоридаги нутқий парчада иккита содда ёйиқ гап бор:         1."Иқтисодий ва сиёсий соҳалардаги барча ислоҳотларимизнинг пировард мақсади юртимизда яшаётган барча фуқаролар учун муносиб ҳаёт шароитларини ташкил қилиб беришдан иборатдир". 2."Айнан шунинг учун ҳам маънавий жиҳатдан мукаммал ривожланган инсонни тарбиялаш, таълим ва маорифни юксалтириш, миллий уйғониш ғоясини рўёбга чиқарадиган янги авлодни вояга етказиш давлатимизнинг энг муҳим вазифаларидан бири бўлиб қолади". ¥ар бир гап нутқнинг фонетик бўлинишида бир фразага тенг бўлишини ҳисобга олсак, келтирилган нутқий парчада иккита фраза борлиги маълум бўлади. Фразалар, маълумки, катта паузалар билан бир-биридан ажратилади (пауза ҳам фонетик восита – интонациянинг таркибий узвларидан бири). ¥ар бир фраза тактларга (синтагмаларга) бўлинади. Демак, синтагмалар фразанинг кичикроқ (қисқароқ) паузалар билан ажратиладиган парчаларидир. Юқоридаги икки фразадан биринчисида қуйидаги парчалар – синтагмалар бор: а) "Иқтисодий ва сиёсий соҳалардаги барча ислоҳотларимизнинг пировард мақсади";  б) "юртимизда яшаётган барча фуқаролар учун муносиб ҳаёт шароитларини ташкил қилиб беришдан иборатдир". Бу синтагмалардан биринчиси алоҳида урғу (синтагма урғуси) билан якунланган бўлиб, унинг фонетик табиати қуйидаги белгиларга эга: синтагма охиридаги "мақсади" сўзининг сўнгги бўғини  очиқ бўлиб, бу бўғиндаги "и" унлиси чўзиқ талаффуз этилмоқда (квантитатив урғу), товуш тони кўтарилган (тон белгиси), кучи эса интенсивлашган (зарб белгиси), бу ҳол шу синтагманинг маъносини алоҳида таъкидлаш имконини берган. Синтагма урғусидан сўнг келган қисқа пауза биринчи ва иккинчи синтагмаларни бир-биридан ажратиш вазифасини бажарган.(14,54-56). Синтагма урғусининг ўрни кузатилган мақсад ва нутқ ситуациясига қараб ўзгартирилиши ҳам мумкин. Бундай пайтда у гапнинг грамматик жиҳатларига ҳам таъсир қилади. £иёс қилинг: Бу шифокор – Дилбарнинг онаси. (Бу шифокор-эга состави; Дилбарнинг онаси – кесим состави). Бу -  шифокор Дилбарнинг онаси. (Бу – эга, шифокор Дилбарнинг онаси – кесим состави). 

48-§. Айирув урғуси – гап бўлакларидан бирини алоҳида таъкидлаш учун ёки сўзловчининг ҳис-ҳаяжони, воқеликка муносабатини махсус ифодалаш мақсадида қўлланадиган урғу . У икки турга бўлинади: логик урғу (мантиқ урғуси) ва эмфатик урғу.

1. Логик урғу - тингловчининг эътиборини гап бўлакларидан бирига алоҳида жалб этиш, шу бўлак орқали ифодаланган маънони махсус таъкидлаш учун қўлланадиган урғу. Гапнинг логик урғу олган бўлаги одатда бошқа бўлаклардан кучлироқ талаффуз этилади. £иёс қилинг: 1) Мен университетда ўқийман (бошқа биров эмас, мен...). 2) Мен университетда ўқийман (лицейда эмас, университетда...).3) Мен университетда ўқийман (ишламайман, ўқийман...) каби.

Логик урғу объекти бўлган бўлакнинг лексик урғули бўғини бошқа бўғинлардан кучлироқ, ундаги унли эса анча чўзиқ талаффуз этилади.

2.Эмфатик урғу (эмоционал урғу). Урғунинг бу тури ҳам бирор гап бўлагини алоҳида таъкидлашга асосланади, аммо логик урғуда бўлакнинг (сўзнинг) маъно томони таъкидланса, эмфатик урғуда шу маъно билан бирга сўзловчининг ҳис-ҳаяжони, воқеликка бўлган субъектив муносабатини ифодалаш ҳам мақсад қилинади: бу урғу гапдаги сўзнинг таъсирчанлигини кучайтиришга хизмат қилади. Масалан: "Эҳ, қандай гўзал манзара! Табиат шу даража гўзалки, кўриб баҳридилинг очилади!" Бу гапда қандай ва гўзал сўзларига, аниқроғи, шу сўзлардаги "қан-" ва "-зал" бўғинларига эмфатик урғу тушган: шу бўғинлардаги унли товуш анча чўзиқ ва махсус тон билан талаффуз этилган.

Текшириш саволлари

1.Урғу нима? Унинг қандай типлари бор?

2.£андай ҳолларда урғу акцентема саналади?

3.Сўз урғусининг фонетик табиатига нималар киради? Бу белгиларига кўра сўз урғусининг қандай турлари фарқланади?

4.¤рнига кўра сўз урғусининг қандай турлари бор?

5.Эркин ва боғланган урғулар қандай фарқланади?

6.¥аракат қилиш белгисига кўра сўз урғусининг қандай турлари бор?

7.Кўчадиган ва кўчмайдиган урғулар қандай фарқланади?

8.Синтагма урғуси нима? 

9.Айирув урғусининг асосий белгилари нималардан иборат?

10.Урғунинг тил ва нутқдаги ролини қандай тушунасиз?

Таянч тушунчалар

    Урғу - муайян тил фонетик-фонологик тизимидаги супер-сегмент бирликлардан бири.

    Акцентема - урғунинг сўз ёки нутқ оқимидаги фонологик-акцентологик хусусиятларига нисбатан номланиши.

    Диманик урғу - зарб урғуси.

    Квантитатив урғу (миқдор урғуси)- чўзиқлик белгисига эга бўлган урғу.

    Типик оттенкали урғу - бўғин таркибидаги унлининг асосий оттенкасини сақлаш имконини берадиган урғу.

    Тоник (мусиқий) урғу - овоз тонининг ўзгариши, товланишига асосланган урғу.

    Боғланган урғу - муайян тилда сўздаги бирор бўғинга доимий боғланган урғу.

    Эркин урғу - муайян тилда сўзнинг турли бўғинларида учрайдиган урғу.

    Кўчадиган урғу - муайян тилда сўзнинг бир бўғинидан бошқа бўғинига кўчиб турадиган урғу.

    Кўчмайдиган урғу - сўз таркибидаги бир бўғинга доимий боғланган бўлиб, бошқа бўғинга кўчмайдиган урғу.   

    Синтагма урғуси - нутқ оқимининг маъно жиҳатидан муҳим бўлган қисмини (синтагмани) алоҳида таъкидлаш, ажратиш учун қўлланадиган урғу. 

    Айирув урғуси – гап бўлакларидан бирини алоҳида таъкидлаш учун ёки сўзловчининг ҳис-ҳаяжони, воқеликка муносабатини махсус ифодалаш мақсадида қўлланадиган урғу.

   Фоностилистика – фонетик-фонологик бирликларнинг, шу жумладан урғунинг ҳам матндаги услубий хусусиятларига оид таълимот. У стилистиканинг бир бўлими саналади.

ИНТОНАЦИЯ

(интонема)

     

 Адабиётлар: 1[15-18],10[76-78],14[62-74].

49-§. Интонация-оғзаки нутқнинг ритмик-мелодик томони, ундаги овоз (тон) товланишлари. Интонация фонетик-фонологик тизимнинг суперсегмент бирлиги саналади, уни ўрганувчи соҳа эса и н т о н о л о г и я ёки п р о с о д и к а (просодия) дейилади.

¥ар қандай нутқ ҳаракатдир, бу ҳаракат эса албатта маълум интонация билан қўшилиб, қоришиб юзага келади: нутқнинг тони, суръати, паузалари, тоннинг баландлиги ва кучи гапнинг мазмуни ва эмоционаллиги талабларидан келиб чиққан ҳолда ўзгариб, товланиб туради. Демак, интонациясиз гап ҳам бўлмайди: ҳар бир гапнинг ўзига хос интонацияси борлиги ҳам шундан. Интонация бир қатор просодик элементлардан таркиб топади. Бундай элементларга қуйидагилар киради:

       1.Нутқ мелодикаси. Бунда нутқда иштирок этган гаплардаги овознинг кўтарилиши ва пасайиши назарда тутилади. Бу жараён гап таркибидаги бўғинларда қўлланган унли товушларнинг баланд ёки паст талаффуз этилишига асосланади. Табиийки, гапдаги барча бўғинлар бир хил баландликда талаффуз этилмайди, улар гапнинг мазмун планига (фикр, ҳис-туйғу ва ҳоказоларга) қараб ўзгариб боради. Шунинг учун ҳам дарак, сўроқ ва буйруқ гапларнинг ёхуд эмоционал ва эмоционал бўлмаган гапларнинг интонациялари бир хил эмас.

      2.Нутқ ритми – урғули ва урғусиз, чўзиқ ва қисқа бўғинларнинг қўлланишида вазндошлик, оҳангдошликнинг мавжуд бўлиши. Нутқ ритмининг бадиий ёки ифодали ўқишда, шунингдек, шеърий мисралардаги қофиядошлик, оҳангдошликни таъминлашда аҳамияти катта: банд ритми, аллитерация ритми, анафора, эмфаза кабилар нутқ ритмини таъминловчи муҳим воситалар саналади.

      3.Темп – суръат, даража, тезлик. Бундай тезлик гап таркибидаги товушлар талаффузига сарфланган вақт билан белгиланади. Бундай вақт гап бўлаклари, уларнинг ўрни, гапнинг тури, ситуация каби омиллар таъсирида ҳар хил бўлади. Масалан: дарак гапларда гап бошида келган эга талаффузида темп секинроқ бўлади, бу темп кесим составида тезлашади. Агарда эга логик урғу олса, унинг талаффузидаги темп кучаяди.

Сўроқ гапда эганинг тезлиги дарак гапдаги эганикидан бир оз ортиқ бўлади, кесим тезлиги эса нисбатан камаяди. Буйруқ гапларда темп гап охирига томон тезлашиб боради, аммо охирги сўз тезлиги кескин пасаяди. (14,63-66).

     4. Нутқ интенсивлиги -  талаффузнинг кучли ва кучсиз бўлиши. Нутқ интенсивлиги, одатда, нафас чиқаришнинг кучайиши ёки кучсизланишига асосланади. Масалан, хонадаги нутқ очиқ майдондаги нутқ интенсивлигидан кучсизроқ бўлади.

     5. Нутқ тембри – товушнинг бўёқдорлиги. Бундай бўёқдорлик асосий тон ва қўшимча тонлар нисбатидан келиб чиқиб, нутқнинг таъсирли, қувноқ, ўйноқи ёки, аксинча, маъюс, ғамгин бўлишини таъминлайди.

      6. Пауза – нутқ оқимидаги айрим тўхталишлар. Паузанинг синтактик ва носинтактик турлари бор: синтактик пауза гап бўлакларини белгилаш функциясини бажаради; носинтактик пауза эса сўзловчининг нафас олишини ростлаш эҳтиёжи билан юзага келади.

      Изоҳ: Логик урғу ва эмфатик урғулар ҳам, аслида, интонация билан боғлиқ ҳодисалардир, аммо улар урғулар тизимига ҳам даҳлдор, шу боис уларни дарсликнинг акцентуацияга оид бўлимида кўриш маъқул топилди.

       50-§. Интонация турлари – интонациянинг юқорида санаб кўрсатилган просодик элементлар иштирокида шаклланган махсус кўринишлари. Уларга қуйидагилар киради:

        1.Тугалланган интонация. ¥ар бир гап нисбий тугал интонацияга эга бўлади.

        2.Тугалланмаган интонация. Айрим сўз ёки сўз бирикмасининг гап эмаслигини билдирадиган интонация. Масалан: Аълочи талаба (аниқловчи-аниқланмиш қолипидаги бирикма. Бунда интонацион тугаллик йўқ). Талаба – аълочи: эга+кесим=гап. (Бунда гапга хос интонацион тугаллик бор).

       3. Дарак интонацияси -  тинч оҳанг.

       4. Сўроқ интонацияси – кўтарилувчи оҳанг.

       5.Ундов интонацияси – фикрни кучли ҳис билан ифодалашда қўлланадиган оҳанг. Бу оҳанг эмоционал гапларда қўлланади.

       6.Чақирув ёки ундаш интонацияси – ундалмаларга, вокатив гапларга, буйруқ гапларга хос интонация.

       7.Санаш интонацияси – тенг грамматик муносабатда бўлган сўзларни – уюшиқ бўлакларни боғловчи фонетик восита.

        51-§.Интонациянинг тил ва нутқдаги роли: а) гапнинг интонацион тугаллигини ифодаловчи муҳим восита сифатида хизмат қилади; б) гапнинг ифода мақсадига ва эмоционалликка кўра турларини фарқлашда иштирок этади; в) синтактик алоқаларни ифодаловчи муҳим фонетик восита саналади.

Текшириш саволлари

1.Интонация нима?

2.Интонациянинг қандай просодик элементлари бор?
3.Интонациянинг турлари?
4.Интонациянинг тил ва нутқдаги роли?
5.Фонетиканинг интонацияни ўрганувчи бўлими қандай номланади?
Таянч тушунчалар

     Интонация - оғзаки нутқнинг ритмик-мелодик томони, ундаги овоз (тон) товланишлари.

     Нутқ мелодикаси – гапда овознинг кўтарилиши ва пасайиши.

     Нутқ ритми – урғули ва урғусиз бўғинларнинг, улардаги чўзиқ ва қисқа унлиларнинг қўлланишида вазндошлик, оҳангдошликнинг мавжуд бўлиши.
     Темп – нутқ оқимининг суръати, тезлик даражаси.

     Нутқ интенсивлиги – талаффузнинг кучли ёки кучсиз бўлиши.

     Нутқ тембри - нутқ оқимида асосий тон ва қўшимча тонлар нисбатидан келиб чиқадиган товуш бўёқдорлиги.
     Пауза – нутқ оқимидаги айрим тўхталишлар.

     Тугалланган интонация – гапга хос интонация.

     Тугалланмаган интонация – сўз бирикмасига хос интонация.

     Дарак интонацияси – тинч оҳанг.
     Сўроқ интонацияси – кўтарилувчи оҳанг.

     Ундов интонацияси – эмоционал гапларга хос интонация.

     Чақирув ёки ундаш интонацияси – ундалмаларга, вокатив ва буйруқ гапларга хос интонация.

     Санаш интонацияси – уюшиқ бўлакларни боғлаш вазифасини бажарувчи интонация.

Графика ва орфография

Графика

   
Адабиётлар: 10[93-100],9[4-19],18[6-11],41[72-75].

    52-§.Графика муайян тилнинг фонетик-фонологик, лексик-семантик ва морфологик бирликларини ёзувда ифодалаш учун шакллантирилган оптик-график белгилар тизимидир. Бу тизим белгиларининг ҳар бири график тилшуносликда графемалар саналади.1 Ёзувнинг товуш тили билан алоқаси, одатда, ана шу графемалар воситасида амалга оширилади.

    Графема ифода ва мазмун планларига эга бўлган билатераль (икки томонли) белгидир. Уни қуйидаги чизмалар шаклида тавсифлаш мумкин:

1)ифода плани- Ж ҳарфининг босма ва

ёзма шакллари (оптик-график тасвири)

 Ж(графема)      

2)мазмун плани- сирғалувчи "ж" (жур-

нал сўзидаги) ва қоришиқ "ж" (жуда

                         сўзидаги) фонемалари.

                                     1)ифода плани-сўроқ (?) белгисининг 

                                      оптик-график тасвири.

? (графема)

2)мазмун плани-сўроқ оҳанги (интоне-

              ма, просодема).

                                     1)ифода плани-5 рақамининг оптик- 

                                        график тасвири.

5 (графема)

                                     2)мазмун плани-"олти" билан "тўрт" 

                                     орасидаги  миқдор тушунчаси. 

Юқорида келтирилган графемалардан биринчиси               (Ж графемаси) алифбодаги ҳарфга, иккинчиси (? графемаси) тиниш белгисига, учинчиси (5 графемаси)эса рақамга асосланади, шунга кўра биринчи тип графемалар ҳарфий белгилар гуруҳини, иккинчи ва учинчи тип графемалар эса ноҳарфий белгилар гуруҳини ташкил этади. Муайян тил ёзувининг график тизими ана шундай белгилар мажмуидан таркиб топади. 

   Шуни алоҳида таъкидлаш керакки, графема ёзув бирлиги, фонема, интонема, акцентема ва лексемалар эса тил бирликларидир. Бинобарин, графема билан фонема, интонема ёки лексема ўртасидаги алоқа тўппа-тўғри (табиий ҳолда) бўлиши мумкин эмас, бунга товуш тилининг физик-акустик асосга, ёзувнинг эса оптик-график асосга таянганлиги йўл қўймайди. Шунинг учун графема билан фонема, интонема ва лексема ўртасидаги алоқа кодлаштириш орқали таъминланади: ҳар бир графеманинг мазмун плани олдиндан (график тизим шакллантирилган пайтда) кодлаштириб қўйилади.    

Графемаларнинг ёзувдаги лингвистик-функционал хусусиятларини реаллаштиришда уларнинг дифференциал белгилари (шакли ёки тасвиридаги тафовутлар) муҳим роль ўйнайди: бу жиҳатдан графемалар товуш тилидаги фонемаларга ўхшайди, чунки фонемалар ҳам, маълумки, дифференциал белгилар туфайли фонологик жиҳатдан релевант характердаги оппозицияларни ҳосил қилади, фарқи шундаки, фонемаларнинг дифференциал белгилари акустик-артикуляцион факторларга таянади, графемаларнинг дифференциал белгилари эса оптик-график омилларга асосланади. Масалан, гул ва кул сўзларининг маъноларини фарқлашда "г" ва "к" фонемаларидан биринчисининг жарангли, иккинчисининг эса жарангсиз бўлиши (акустик тавофути) товуш тили учун қанчалик аҳамиятли бўлса, шу товушларни ёзувда ифодаловчи г ва к графемаларининг шаклий тафовутлари (оптик-график тасвири) тилнинг ёзма формаси учун шунчалик аҳамиятлидир.

Графемалар ўзларининг тилдаги муқобили (кодлаштирилган референти) ва ёзувдаги вазифаларига кўра фонографема, просодемографема, логографема, орфографик белги ва сигнализатор каби типларга бўлинади.

53-§. Фонографема товуш тилидаги фонемани ифодалайди:     а фонографемаси "а" фонемасини, з фонографемаси                  "з" фонемасини ифодалагани каби.

Фонографеманинг ифода плани (оптик-график тасвири) битта ҳарфга тенг бўлиши (масалан, к) ёки икки ҳарф қўшилмасидан таркиб топиши (масалан, нг) мумкин. Бундай пайтда улар монограф (бир ҳарфли фонографема) ва полиграф (кўп ҳарфли фонографема) номлари билан фарқланади. Полиграфлар ўз навбатида икки ҳарфли (диграфлар), уч ҳарфли (триграфлар) ва ҳатто тўрт ҳарфли шаклларда бўлиши мумкин. ¥озирги (кириллча) ўзбек ёзувида нг,шч диграфлари мавжуд. Уч ёки тўрт ҳарф қўшилмасидан иборат полиграфлар ўзбек ёзувида йўқ. Улар ¢арбий Европа тилларининг ёзув тизимларида учрайди. Масалан, немис ёзувида "ш" товуши sch триграфи билан, "ч" ундоши эса tsch полиграфи (тўрт ҳарф қўшилмаси) билан ифодаланади. Полиграфлар тилшуносликда аналитик графемалар деб ҳам аталади.1 

Фонографеманинг мазмун планида битта ёки бир неча фонема кодлаштирилган бўлиши мумкин. Чунончи, ўзбек ёзувидаги ў фонографемасининг мазмун планида битта               "ў" фонемаси (ўзбек тилининг лабланган, ўрта кенг унлиси),          қ фонографемасининг мазмун планида битта "қ" фонемаси (ўзбек тилининг чуқур тил орқа "қ" ундоши) кодлаштирилган. Булар графемикада монофонемали графемалар деб номланади;2 ўзбек ёзувидаги о ва ж фонографемаларида эса бошқачароқ ҳолат кузатилади: о  фонографемасининг мазмун планида иккита фонема- ўзбек тилининг қуйи кенг "о" унлиси (ота сўзи бошидаги фонема) ва рус тилининг ўрта кенг, лабланган "о" унлиси  (тонна сўзининг урғули бўғинидаги "о" фонемаси) кодлаштирилган;            ж фонографемасининг мазмун планида ҳам иккита фонема –сирғалувчи ж (журнал сўзи бошидаги ундош) ва қоришиқ "ж" (жуда сўзи бошидаги ундош) кодлаштирилган. Бундай фонографемалар графемикада бифонемали графемалар деб юритилади.3
Фонографемаларнинг монограф, полиграф, моносемантик ва полисемантик характерда бўлиши уларнинг парадигматик  тавсифига хосдир. Синтагматик тавсифда (ёзма нутқ оқимида) эса графемаларнинг яна бир қатор хусусиятлари борлиги кўзга ташланади. Хусусан, онг, минг сўзларидаги н ва г ҳарфлари бир товушни (саёз тил орқа "н"ни), менга, сенга сўз шаклларида эса шу икки ҳарф бир "н"ни эмас, икки товушни ("н" ва "г"ни) ифодаламоқда. Шунга кўра, онг, минг сўзларидаги нг диграфи синтагматик планда аналитик графема (ёзма нутқ оқимида икки ҳарф бир товушни ифодалагани учун), менга, сенга сўз шаклларидаги н ва г ҳарфлари эса оддий графемалар (ёзма нутқ оқимида иккита бошқа-бошқа товушни ифодалагани учун) ҳисобланади; е монографида эса бошқачароқ ҳолат (график қоида) кузатилади: у сўз ёки бўғин бошида бир йўла икки фонемани – "й+э" ни ифодалайди, демак, синтетик характердаги графема саналади (мас., елкан сўзида), боши ёпиқ ёки тўла ёпиқ бўғин таркибида эса е монографи битта "э" унлисининг ўзини ифодалайди, демак, оддий графема характерида (бир товушга бир ҳарф муносабатида) бўлади. (мас., мен сўзида) Бу ҳол турли фонетик-график позицияда қўлланган э ва е графемалари ўртасида синонимик муносабатни ҳам шакллантиради. £иёс қилинг: экин   (э-"э")-текин (е-"э"). Бу икки сўзда ифода плани (шакли) ҳар хил бўлган э ва е графемалари битта "э" унлисини ифодалаган. Бундай ҳолни парад ва наряд (а ва я ="а"), суд ва салют (у ва ю ="у"), флот ва слёт (о ва ё= "о") сўзлари таркибидаги графемалар синонимиясида ҳам кўрамиз. Булар рус графикасига асосланган ўзбек ёзуви фонографемаларининг структуравий ва функционал, парадигматик ва синтагматик хусусиятлари анча мураккаблигидан далолат беради.

54-§. Просодемографемалар (просодемограммалар). Графемаларнинг бу типи фонографик ёзувнинг ноҳарфий белгиларини бирлаштиради ҳамда товуш тилининг ритмик-интонацион воситаларини (урғу, оҳанг, мелодика, пауза кабиларни) ёзувда ифодалаш учун хизмат қилади.  Хусусан, урғу белгиси сўзнинг урғули бўғинини ёзувда кўрсатиш зарур бўлган пайтларда ишлатилади; у урғули бўғиндаги унли товушни ифодалаган  ҳарф устига қия чизиқ тарзида қўйилади: атлас ("матонинг бир тури"), атлас ("географик атлас") каби. Тиниш белгилари эса гап ва нутқнинг мазмун мундарижасини шакллантиришда муҳим роль ўйнайдиган фонетик-фонологик воситаларни (кўтарилувчи оҳанг, пасаювчи оҳанг, тўлқинли оҳанг, санаш оҳанги, пауза каби суперсегмент бирликларни) ёзувда ифодалаш учун қўлланади. Бундай белгилар қуйидаги вазифаларни бажариш учун ишлатилади:

а) ижтимоий алоқани (фикр алмашуви жараёнини) ёзувда тўғри ифодалаш учун;

б) мақсад , мазмун ёки маънони, уларнинг ўзига хос "ранг" ва "тус"ларини ёзувда аниқ ифодалаш учун;

в) гапнинг  таркибини ҳамда шу таркиб элементлари (компонентлари) ўртасидаги грамматик-семантик муносабатларни ифодалаш учун;

г) ёзма нутқнинг ихчам ва равонлигини таъминлаш учун;

д) ёзма нутқдаги мураккаб фикрий муносабатларни ифодалаш учун.1  

¤збек тилшунослигида тиниш белгиларининг қуйидаги 10та тури графиканинг марказий системасига киритилади:

Нуқта ------------------------------------------------------------(.)

Сўроқ белгиси -------------------------------------------------(?)

Ундов белгиси  ------------------------------------------------(!)

Нуқтали вергул ------------------------------------------------(;)

Кўп нуқта (уч нуқта)------------------------------------------(...)

Вергул (қўш вергул)-----------------------------------------(,ёки ,,)

Икки нуқта (баён белгиси)-----------------------------------(:)

Тире (қўш тире)---------------------------------------------(-ёки- -)

£авс (қўш қавс)-------------------------------------------------(),[]

Тирноқ (қўш тирноқ) --------------------------------------(" ")(,,  ,,)

Изоҳ: тиниш белгиларининг юқорида шарҳланган хусусиятлари ва шу асосда яратилган классификациялар уларнинг график белги (просодемографема) сифатидаги характеристикаси ҳисобланади, аммо тиниш белгиларининг қўлланишини меъёрлайдиган қоидалар тизими эса графикада махсус кўрилмайди, чунки "қоидалар" "Графика"нинг эмас, "Пунктуация"нинг предмети саналади.

     Юқорида санаб кўрсатилган тиниш белгиларининг мисра баландлигига нисбатан жойлаштирилиши ҳам бир хил эмас: нуқта (.), вергул (,), кўп нуқта (...) мисранинг пастки чизиғи бўйича қўйиб борилади; қолган белгилар, масалан, қавс (), нуқтали вергул (;), ундов белгиси (!), сўроқ белгиси (?), икки нуқта (:), қўш тирноқ     (« ») мисранинг устки чизиғидан остки чизиғигача бўлган масофа ҳажмида ёзилади. £ўш тирноқнинг асосан қўл ёзмада қўлланадиган тури (" " )сўз ёки гап бошида мисранинг остки чизиғи бўйлаб, шу сўз ёки гап охирида эса мисранинг устки чизиғи бўйлаб жойлаштирилади.

55-§. Логографемалар (логограммалар). Графемаларнинг бу типи тушунчаларни ёки тушунча номи бўлган сўзларни ёзувда ифодалашга асосланади. Бундай белгилар аслида идеографик (семасиографик) ёзув типига мансуб бирликлар саналади, аммо улардан фонографик ёзув таркибида ҳам фойдаланилади. Ёзув тизимининг мураккаб оптик-график система эканлиги ҳам шундан.

   Рус графикаси асосидаги ўзбек ёзувида логографемаларнинг қуйидаги турлари ишлатилади:

Рақамлар -  сон туркумига мансуб сўзларнинг маъноларини ифодаловчи логографемалар. Улар ўз навбатида икки турга бўлинади:

а) ғарбий араб (ғубор) рақамлари: 0, 1, 2, 3, 4, 5, 6, 7, 8, 9, 10, 20, 100, 1000, 100000, 1000000, 1000000000 каби.

   Араб рақамлари аслида ¥индистонда (5-асрга яқин) кашф этилган бўлса-да, араб Шарқига буюк ўзбек олими Муҳаммад Хоразмийнинг араб тилида ёзилган "Арифметика" асари орқали кириб келган, бу асар лотин тилига таржима қилиниб, Европага (10-асрда Испанияга, 12- асрда Европадаги бошқа мамлакатларга) тарқалган. Демак, ¥индистонда юзага келган юқоридаги рақамларнинг "араб рақамлари" номи билан оммалашиб кетишида ҳамюртимиз Муҳаммад Хоразмийнинг улкан хизмати бор;

б) рим рақамлари - қадимги римликлар ишлатган рақамлар бўлиб, улар қуйидаги белгилардан таркиб топган: I (бир),Y (беш),   Х (ўн), L (эллик), С (юз), D (беш юз), М (минг). £олган рақамлар шу белгилар комбинациясига асосланади: I(1), II(2), III(3), IV(4), V(5), VI(6), VII(7), VIII(8), IХ(9), Х(10), ХI(11), ХII(12), ХIII(13), ХIV(14), ХV(15), ХVI(16), ХVII(17), ХVIII(18), ХIХ(19), ХХ(20), ХХХ(30) ХL(40), L(50), LХ (60), LХХ(70), LХХХ(80), ХC(90), C(100), CD(400), D(500), DC(600), CM(900), M (1000), MC(1100), MD(1500) ва бошқалар.

   Рим рақамлари милоддан олдинги 500-йилларда этрусклар томонидан кашф қилинган. 

Символлар -  илм-фаннинг маълум соҳаларида қабул қилинган махсус идеографик белгилар: а) математик символлар - ( (илдиз), - (олув), +(қўшув), х(кўпайтирув), : (бўлув), Х(икс), Х2 (икс квадрат),((даврийлик, узлуксизлик), >(катта), <(кичик) ва бошқалар; б) астрономик символлар – ( (£уёш), С(Ой), О(Марс), О О (Меркурий), Ч (Юпитер), О (Венера, Зуҳра) h (Сатурн) ва бошқалар; в) кимёвий символлар – О (олтин), С (кумуш), О (мис), b (қўрғошин), О (симоб), О (темир) ва бошқалар; г) ботаник символлар – А (андроцей., чангчилар), О (бир йиллик ўсимлик), ( (икки йиллик ўсимлик), h (бўта), G (гинецей, уруғчи), () гул бўлаклари қўшилиб ўсган), __(дарахт),О (кузги ўсимлик) ва бошқалар.

    56-§. Орфографик белгилар -  тўғри ёзиш нормаларини таъминлашда қўлланадиган махсус ноҳарфий график воситалар. Рус графикаси асосидаги ўзбек ёзувида бундай белгиларнинг бир тури (дефис) мавжуд: дефис жуфт ва такрорий сўзлар орасига қўйиладиган горизонтал (тиредан қисқароқ) чизиқчадир. Масалан, эрта-кеч, катта-кичик, қоп-қоп, кўп-кўп каби.

    Изоҳ: 5-синф, 9-модда, 24-мактаб каби бирикмаларда дефис логограмма вазифасида қўлланади, чунки у бундай ҳолатларда тартиб сон таркибидаги "-инчи" ("-нчи") морфемасини (маъноли қисмни) ифодалайди.

    57-§. Сигнализаторлар -  ўз референтига (товуш тилидаги фонемасига) эга бўлмаган, аммо синтагматик планда ўзидан олдин келган ҳарф билан бирикиб, битта қўшма графема (диграф) ҳосил қиладиган белгилар. ¤збек алифбосидаги айириш (ъ) ва юмшатиш (ь) белгилари (диакритик ҳарфлар) ана шундай сигнализаторлар саналади. Чунончи, айириш белгиси таъна, меъмор, мўътабар каби арабча лексик ўзлашмаларда аъ, еъ, ўъ каби диграфларнинг таркибига киради ва "а", "э(е)", "ў" унлиларининг орқароқ артикуляция билан чўзиқроқ талаффуз этилишига ишора қилади; юмшатиш белгиси эса альбом, вольт, ультратовуш, октябрь, сентябрь каби сўзларда ль ва рь диграфлари таркибида қўлланиб, "л" ва "р" ундошларининг (рус тили фонемаларининг) юмшоқлигини билдиради.

   Баъзан ўз референтига эга бўлган монографлар ҳам диграф таркибида қўшимча вазифани – сигнализаторлик функциясини бажариши мумкин. Масалан, и,е,ю,я монографлари тип, телеграф, сюрприз, сентябрь каби русча лексик ўзлашмаларда ти, те, сю, тя  диграфлари таркибига киради ва ўз референтларини ("и","э","у","а" фонемаларини) ифодалаш билан бирга, ўзидан олдин қўлланган т ва с ҳарфлари орқали ифодаланган товушларнинг юмшоқлигига ҳам ишора қилади (шунинг учун бу типдаги графемалар фақат структурасига кўра эмас, балки функциясига кўра ҳам мураккаб график белгилар саналади.)

¥арфларнинг босма турларига хос шрифт ранглари (қора, ярим қора, оч ранг), шакллар (масалан, курсив) ва усуллар (масалан, ҳарфларнинг разрядка билан терилиши) ҳам графикада сигнализаторлар деб баҳоланиши мумкин, чунки улар босма матннинг айрим элементлари ёки қисмларини алоҳида таъкидлаш функциясини бажаради.

  
¤з хусусиятига кўра апостроф (тутуқ белгиси) ҳам сигнализаторларга яқин туради, чунки унда "ишора қилиш" функцияси устундир. Бу белги рус графикасига асосланган ўзбек ёзувида 1956 йилгача қўлланган (ма`но, ра`но, мў`жиза, э`лон каби). 1956 йилдан бошлаб апострофнинг ўрнида айириш белгиси (ъ) ишлатилмоқда: маъно, раъно, мўъжиза, эълон каби. ¥озирги пайтда бу белги фақат Жанна д`Арк, д`Аламбер, д`Артанян каби французча номларни ўзбек тилидаги матнда бериш керак бўлгандагина ишлатилади.

58-§. Амалдаги (кириллча) ўзбек ёзувининг график тавсифи бўйича хулосалар: юқорида келтирилган маълумотлардан шу нарса маълум бўладики, рус графикаси асосидаги ўзбек ёзуви фонографик (ҳарф-товуш) ёзув типига мансуб бўлса-да, амалда у идеографик (семасиографик) ёзув элементлари билан қоришган ҳолда қўлланиб келмоқда. Бу табиий бир ҳолдир, чунки ёзувнинг функционал-услубий хусусиятлари, ёзма матннинг грамматик ва композицион қурилиши фонографик ва семасиографик ёзув бирликларидан комплекс ҳолда фойдаланишни тақозо қилади. бу ҳол ёзувнинг график "тўқима"сида фонографема, просодемографема ва логографема каби графема типларининг ҳамда сигнализаторлик функциясида қўлланадиган қатор махсус белгиларнинг шаклланишига сабаб бўлган.

Рус графикаси асосидаги ўзбек ёзувининг ўзига хос хусу-сиятларидан яна бири шуки, унда график полисемия (бифонемалилик, полифонемалилик) ва график синонимия ҳодисаларига кенг ўрин берилган, бу системада графемаларнинг синтетик ва аналитик типлари ҳам мавжуд. Буларнинг барчаси ўзбек ёзуви графикасининг ниҳоятда мураккаб система эканлигидан далолат беради. Унинг шу қадар мураккаб бўлишига олиб келган омиллар ичида биттаси - ўзбек алифбоси ва графикасига рус алифбоси ва ёзувининг структурал-функционал хусусиятларини максимал сингдиришга бўлган интилиш алоҳида ўрин тутади: айни шу интилиш ўзбек ёзувининг ортиқ даражада русчалаштирилишига олиб келган: ўзбек ёзуви графемаларига бир йўла икки тил - ўзбек ва рус тиллари фонемаларини ифодалаш функцияси юклатилган, рус графикасининг рус тили консонантизмига хос қаттиқлик ва юмшоқлик оппозициясини ифодалашга мослаштирилган хусусиятлари ўзбек ёзувига механик равишда кўчирилган, натижада ўзбек ёзувида ўзбек тилининг фонологик табиатига мос бўлмаган график бирликлар (ти,те,тя,ли,лю,ле каби мураккаб функцияли графемалар) юзага келган, а ва я, у ва ю,э ва е,о ва ё каби синонимик қаторлар шаклланган. ¤збек ёзувининг бундай байналмилал характери ¤збекистонда ўзбек-рус икки тиллилигини (билингвизмни) ривожлантиришга, шунингдек рус тилининг миллатлараро тил сифатидаги позициясини  мустаҳкамлашга хизмат қилганлиги аниқ, аммо унинг ўзбек ёзуви миллий жиҳатларини анча чеклаб қўйганлиги ҳам шубҳасиз: унда ўзбек тилининг айрим миллий товушлари, масалан, "ж","н"," " фонемалари учун махсус ҳарф белгиланмаган, бу товушларни ифодалаш функциялари рус графикасидаги "ж","нг","о" графемаларининг ўзларига юклаб қўя қолинган, оқибатда, ўзбек тилидаги ёзма матнларда омографларнинг –ток ("узум ўсимлиги") ва ток ("электр токи"), торт ("тортмоқ"нинг иккинчи шахс, буйруқ майлидаги шакли) ва торт ("кондитер маҳсулоти"нинг бир тури) каби бир хил ёзиладиган, аммо ҳар хил ўқиладиган сўзлар ва сўз формаларининг юзага келишига йўл очилган, бу ҳол, ўз навбатида, шу типдаги сўзлар таркибида қўлланган "о" (ўрта кенг) ва "о" (қуйи кенг) унлиларининг дифференциал белгиларини ёзувда илғаб олиш имкониятларини чеклаб қўйган. Бундай қийинчиликлар журнал ва жуда, виждон ва мажлис сўзларининг ўқилишида ҳам учрайди: "ж" графемасининг полисемантик характери қоришиқ "ж" ва сирғалувчи "ж" ундошларининг дифференциал хусусиятларини ёзувда фарқлаб бера олмайди. ¤збек графикасидаги бундай чекланишлар, айниқса, ўзбек тилининг бошқа миллат вакиллари томонидан ўрганилишига салбий таъсир қилмоқда: ўзбек тилининг фонетик-фонологик системаларидан етарли хабардор бўлмаган бундай кишилар журнал ва жуда сўзларини, торт(1) ва торт(2) типидаги омографларни русча кўникмалар асосида ўқишга мажбур бўлмоқда.

¤збек ёзувининг график тизимида синтетик ва аналитик графемаларнинг борлиги ҳам кўпчилик мутахассислар томонидан салбий ҳодиса сифатида баҳоланиб келинган. Дарҳақиқат, бу типдаги графемаларнинг мавжудлиги сўз ва морфемаларнинг акустик ва график образларида асимметрия ҳодисасини юзага келтирмоқда:  ёшлик (6 та фонема, 5 та графема, 5 та ҳарф), онг   (2 та фонема, 2 та графема, аммо 3 та ҳарф) каби. Бундай асимметриянинг мавжудлиги сўзнинг фонетик ва морфемик таркибини ёзувда тўғри ифодалашга, айниқса, ҳарф билан товуш ўртасидаги алоқани илғаб олишга халақит бермоқда. Буларнинг барчаси турли мунозара-баҳсларнинг юзага келишига, охир оқибатда ўзбек миллий ёзувининг бутунлай бошқа график системага кўчирилишига сабаб бўлган.

Текшириш саволлари
1.Амалдаги (кириллча) ўзбек ёзувининг фонографик характерини қандай тушунасиз?

2.¥арфий ва ноҳарфий белгилар тизимига нималар киради?

3.Графема нима?

4.Нима учун графемалар билатераль ҳодиса саналади?

5.Графеманинг ифода ва мазмун планларини (ифодаловчи ва ифодаланувчиларини) нималар ташкил этади?

6.Графеманинг қандай типлари бор?

7.Фонографема, просодемографема ва логографемалар қандай фарқланади?

8.Монограф, диграф ва триграфлар нима?

9.Моносемантик ва полисемантик графемалар қандай фарқланади?

10.Аналитик, синтетик ва синоним графемаларни қандай тушунасиз?

11.Орфографик белгилар ва сигнализаторлар нима? Улар ёзувда қандай вазифаларни бажаради?

Таянч тушунчалар

Графика – ёзув тизимининг биринчи (етакчи) компоненти. У ҳарфий ва ноҳарфий белгилар воситасида ёзувнинг товуш тили билан алоқасини таъминлайди.

Графема – график тизимнинг энг асосий бирлиги, ифодаловчи ва ифодаланувчи томонлари бор бўлган семиотик белги.

Фонографема – графемаларнинг фонемаларни ифодалашга асосланган типи.

Монограф -  шаклан бир ҳарфга тенг графема.

Полиграф -  шаклан икки ёки ундан ортиқ ҳарфлар қўшилмасига тенг бўлган аналитик графема.

Моносемантик графема – мазмун планида фақат битта фонема кодлаштирилган фонографема.

Полисемантик графема – мазмун планида икки ва ундан ортиқ фонема кодлаштирилган фонографема. 

Синтетик графема – нутқ оқимида бир йўла икки фонемани ифодалайдиган монограф.

График симметрия (фонетик-график симметрия) – сўз таркибидаги товуш ва ҳарфларнинг миқдоран тенг бўлиши ("бир товушга бир ҳарф" муносабатининг таъминланиши).

График асимметрия (фонетик-график асимметрия) – сўз таркибида ўзаро муносабатга киришаётган ҳарф ва товушлар ўртасидаги миқдорий тенгликнинг бузилиши.

График синонимия – шакли ҳар хил бўлган икки графеманинг маълум фонетик-график позицияларда битта фонемани ифодалаши.

Просодемографемалар – ёзув тизимининг ноҳарфий белгилари (урғу белгиси ва тиниш белгилари).

Логографемалар – тушунчаларни ёки тушунча номи бўлган сўзларни ёзувда ифодалайдиган графемалар (рақамлар, символлар).

Орфографик белги – тўғри ёзиш нормаларини таъминлашда қўлланадиган махсус ноҳарфий белгилар (мас., дефис).

Сигнализаторлар - ўз референтига эга бўлмаган, аммо нутқ оқимида ўзидан олдин келган ҳарф билан бирикиб, битта қўшма графема (диграф) ҳосил қиладиган белгилар (айириш, юмшатиш белгилари).

Янги (лотинча) ўзбек ёзувининг

график тизими


Адабиётлар: 9[20-26],10[100-103],18[11-28],32[87-91],39[78-82].

59-§. Янги (лотинча) ўзбек ёзуви ҳам фонографик характердаги система бўлиб, унинг график тизими, кириллча ўзбек ёзувида бўлганидек, ҳарфий ва ноҳарфий белгилардан таркиб топган.

  1. ¥арфий белгиларнинг оптик-график тасвири кириллча ўзбек ёзуви графемалари шаклидан жиддий фарқ қилади. 

Бу алифбо ¤збекистон Республикаси Олий Мажлисининг      1995 йил 6 май қарори билан тасдиқланган. Ана шу алифбо ҳарфларига асосланган фонографемаларнинг монограф (t,l,i...),полиграф (sh,ch,ng,ts) каби типлари мавжуд. Мазмун планига кўра полифонемали графемалар кўпчиликни ташкил қилади:          v графемаси ўзбек тилининг лаб-лаб "в" ва русча ўзлашмалардаги лаб-тиш "в" фонемаларини, j графемаси сирғалувчи "ж" ва қоришиқ "ж"ни, i графемаси ўзбек тилининг "и" (bir сўзида), рус тилининг "и" (lirika сўзида) ва "ы" (richag сўзида) фонемаларини ифодалайди.

Синтетик ва синоним графемалар янги (лотинча) ўзбек ёзувининг график тизимида йўқ.

Янги (лотинча) ўзбек ёзувида ўзбек тилининг 6 та унли фонемаси 6 та графема воситасида ифодаланади: i,e,a,u,o`,o каби. Кириллча ўзбек ёзувида эса бу 6 унли учун 10 та графема қўлланмоқда: и,э,а,у,ў,о,е,ё,ю,я каби.

2. Ноҳарфий белгиларнинг аксарияти (сигнализаторлардан бошқалари) кириллча ўзбек ёзувидагидан фарқ қилмайди: тиниш белгилари (просодемографемалар), рақамлар (логографемалар) ва дефис (чизиқча) ҳар иккала ёзув учун умумийдир.

Сигнализаторлик функциясида тутуқ белгиси (апостроф) қатнашади, у кириллча ўзбек ёзувидаги айириш (ъ) белгиси ўрнида қўлланади.

Янги (лотинча) ўзбек ёзувида сигнализаторлик вазифасини бажарувчи юмшатиш (ь) белгиси ҳам йўқ.

60-§. Юқоридаги маълумотлардан шундай хулоса қилиш мумкин:

1. Янги (лотинча) ўзбек ёзувида ҳам, кириллча ўзбек ёзувида бўлганидек, монографлар кўпчиликни ташкил қилади, уларнинг аксарияти ёзма нутқ оқимида оддий графема сифатида қатнашиб, ҳарф ва товуш алоқасида симметрияни – "бир товушга бир ҳарф" муносабатини таъминлайди. £иёс қилинг: maktab (фонемалар- 6 та, графемалар –6 та, ҳарфлар –6 та) – мактаб (фонемалар 6та, графемалар –6 та, ҳарфлар –6 та) каби. Бу ҳол ҳар иккала тизим воситасида ёзиш ва ўқиш кўникмаларининг шакллантирилишини осонлаштиради, шунга кўра ёзув амалиётининг педагогик аспектида ижобий баҳоланиши мумкин.

2. sh,ch,ng,ts каби диграфларнинг (аналитик графемаларнинг) мавжудлиги ёзма нутқ оқимида фонетик-график асимметриянинг юзага келишига сабаб бўлади. £иёс қилинг: хushchaqchaq (фонемалар- 9 та, графемалар – 9та, ҳарфлар- 12та), shoshilinch (фонемалар-8 та, графемалар-8 та, ҳарфлар- 11 та) каби. Бундай асимметрия ёзиш ва ўқиш кўникмаларининг шакллантирилишини бир оз қийинлаштиради, шунга кўра ёзув амалиётининг педагогик аспектида салбий ҳолат тарзида баҳоланиши мумкин.

3. Кириллча ўзбек ёзувининг график тизимида рус тили орқали ўзлаштирилган сўзлар таркибидаги қаттиқ ва юмшоқ ундошларни фарқлаш системаси бор, бу система ёзма нутқ оқимида қаттиқ ундошни ифодаловчи ҳарфлардан сўнг а,о,у ҳарфларининг, юмшоқ ундошларни ифодаловчи ҳарфлардан сўнг эса и,е,ё,ю,я ҳарфларининг ва юмшатиш (ь) белгисининг қўлланишига асосланади. Янги (лотинча) ўзбек ёзувининг график тизимида эса бундай система йўқ, бунга ўзбек тили консонантизмида  қаттиқлик-юмшоқлик оппозициясининг (зидланишининг) йўқлиги асос қилиб олинган. £иёс қилинг: укол ва пароль (кириллча ўзбек ёзувида) – ukol va parol  (лотинча ўзбек ёзувида), плуг ва плюс (кириллча ўзбек ёзувида) – plug va plus  (лотинча ўзбек ёзувида), кислота ва слёт  (кириллча ўзбек ёзувида), kislota va slot (лотинча ўзбек ёзувида) каби. Янги (лотинча) ўзбек ёзувининг бу хусусияти ўзбек ёзувининг миллий позицияларини мустаҳкамлаш омили сифатида хизмат қилади, аммо айрим русча-байналмилал ўзлашмаларнинг фонетик-орфоэпик хусусиятларини ёзувда фарқлаш имконини чеклаб қўйиши ҳам муқаррар. £иёс қилинг: мотор ва актёр (кириллча ўзбек ёзувида) – motor va aktor (лотинча ўзбек ёзувида), парад ва наряд (кириллча ўзбек ёзувида)- parad va narad (лотинча ўзбек ёзувида), футбол ва бюро (кириллча ўзбек ёзувида)- futbol va buro (лотинча ўзбек ёзувида) каби. Бу типдаги сўзларни русча меъёр асосида талаффуз қилиш кўпчилик ўзбекларда нутқий кўникма ҳолига келиб қолганлигини ҳисобга олсак, уни ёзувда ҳам акс эттириш зарурати бордек туюлади. Адабий тил нормаларининг (меъёрларининг) тарихий категория эканлиги ҳам шундан далолат беради. Демак, янги ўзбек ёзувида бу масалани ўйлаб кўриш керак.

4. Янги (лотинча) ўзбек ёзувида тутуқ белгиси (‘ ) ва o', g’ каби босма ҳарфларнинг мавжудлиги сўзларнинг ёзувдаги оптик-график тасвирини бир қадар дағаллаштираётганлиги ҳам шубҳасиз. £иёс қилинг: ғўр (кириллча ўзбек ёзувида) – g’ o’ r (лотинча ўзбек ёзувида), ғўза (кириллча ўзбек ёзувида) – g’o’za (лотинча ўзбек ёзувида), бўғма (кириллча ўзбек ёзувида), bo'g’ma (лотинча ўзбек ёзувида) каби.

Булардан шундай хулоса келиб чиқади: янги (лотинча) ўзбек ёзувининг график тизимини шакллантиришда асосий эътибор унинг миллийлик позицияларини мустаҳкамлашга, ёзув техникасидан, айниқса, компьютер аппаратларидан фойдаланишни осонлаштиришга қаратилган, аммо ёзувнинг педагогик ва эстетик жиҳатларига оид айрим талаблар бу жараёнда эътибордан четда қолган.

Текшириш саволлари
1.Янги (лотинча) ўзбек ёзувининг фонографик хусусиятини қандай тушунасиз?

2.Янги (лотинча) ўзбек ёзувининг алифбоси қачон қабул қилинган? Унда нечта ҳарф бор?

3.Янги (лотинча) ўзбек ёзувининг қайси жиҳатлари кириллча ўзбек ёзувига ўхшайди?

4.Янги (лотинча) ва амалдаги (кириллча) ўзбек ёзувларининг график тизимларида қандай тафовутлар бор?

5.¥ар иккала ёзув тизимларининг оптик-график, педагогик имкониятлари ва эстетик жиҳатларини сиз қандай баҳолайсиз?

Таянч тушунчалар

Оптик-график тасвир – 1) сўз ёки грамматик формаларнинг ёзма шакли; 2) графеманинг ифода плани.

Педагогик аспект – ёзув тизимининг ёзиш ва ўқиш кўникмаларини шакллантиришдаги имкониятлари.

Эстетик аспект – ёзма матннинг эстетик (гўзаллик, нафислик) жиҳатлари.

Тутуқ белгиси (‘) – сигнализаторлик функциясида (айириш белгиси ўрнида) қўлланадиган махсус белги: a’lo, e’lon, Nu’mon, mo'tabar каби.
ОРФОГРАФИЯ

      Адабиётлар: 3[43-45],9[26-38],10[103-115],18[29-53],20[45-49],23[3-21],64[5-21],75[6-27].

61-§. Орфография (грек. Orthos- "тўғри" + grapho- "ёзаман") ёзув системасининг иккинчи компоненти бўлиб, у тўғри ёзиш меъёрларини белгилайдиган қоидалар тизимидан таркиб топади. Огфография графикадан қуйидаги белгилари билан фарқланади: графика қоидалари графемаларнинг мазмун планини кодлаштиришга, орфография қоидалари эса маълум принциплар асосида орфограммаларни танлашга асосланади. Чунончи, одам сўзида "д" нинг ёзилиши "д" графемасининг графикада кодлаштирилган фонемасига мос, шу сабабли бу сўзнинг ёзилиши графика томонидан бошқарилади. Савод  сўзида эса бошқачароқ ҳолатга дуч келинади: сўз охиридаги "д" жарангсиз "т"га ўтади (савот тарзида талаффуз қилинади), демак, уни икки хил ёзиш мумкин: савод (фонематик принцип асосида) – савот (фонетик принцип асосида). Бу икки ҳолатдан бирини имло учун меъёр (орфограмма) қилиб танлаш орфография зиммасига тушади. ¥озирги ўзбек орфографиясида савод деб ёзиш қоидалаштирилган. Бундан ташқари, орфографияда қўшма сўз компонентларининг қўшилиб ёки ажратилиб ёзилишини, сўз қисмларининг сатрдан сатрга кўчирилишини, бош ва кичик ҳарфларнинг қўлланишини белгилаб берадиган қоидалар ҳам борки, улар ёзувнинг графикага алоқадор бўлмаган жиҳатларини тартибга солиш ва бошқариш имконини беради.

Адабий тилнинг оғзаки шаклида сўз танлаш, гап тузиш ва тўғри талаффуз меъёрларига амал қилиш қанчалик аҳамиятли бўлса,унинг ёзма шаклида орфография меъёрларига (имло қоидаларига) амал қилиш шунчалик муҳимдир. Бундай меъёрларга амал қилиш ёзма нутқ мазмунининг тўғри ва аниқ идрок қилинишига ёрдам беради, ёзма нутқда анархиянинг (бошбошдоқликнинг) авж олишига йўл қўймайди. Адабий тилнинг, хусусан, ёзма нутқнинг ижтимоий-маданий ва маърифий ролини мустаҳкамлашда бунинг ўзига яраша аҳамияти бор. 

62-§. Орфография принциплари – орфография қоидаларининг тузилишига асос бўлган тамойиллар. Уларнинг қуйидаги турлари бор: 

1.Фонетик принцип. Бу принцип асосида тузилган имло қоидаларига кўра сўз ёки сўз шакллари талаффуздаги кўринишига мос равишда ёзилади. Масалан, тожик тилидаги танур сўзининг ўзбек тилида тандир деб, русча щетка сўзининг эса чўтка деб ёзилиши шу сўзларнинг ўзбек тилидаги талаффуз меъёрларига (фонетик принципга) асосланади. Шунингдек, тоғ+га, боғ+га, эк+ган, эк+гунча каби сўз шакллари ҳам амалдаги (кириллча) ўзбек ёзуви имло қоидаларига кўра тоққа, боққа, эккан, эккунча деб (талаффузига мос тарзда) ёзилади.

£уйидаги ҳолатларда ҳам фонетик принципга амал қилинади:

а) айрим отларга эгалик аффикси қўшилганда: бурун>бурни, кўнгил>кўнглим, оғиз>оғзинг, ўғил>ўғлим каби;

б)айрим сифатлардан феъл ясалганда: улуғ>улғаймоқ, сариқ>сарғаймоқ каби;

в)қотмоқ, ачимоқ, исимоқ феълларидан сифат ясалганда: қот(моқ)>қаттиқ, ачи(моқ)>аччиқ, иси(моқ)>иссиқ каби;

г)сон, от, ёш, онг сўзларидан феъл ясалганда: сон>сана, от>атамоқ, ёш>яшамоқ, онг>англамоқ каби;

д)икки, етти сонларига "-ов" аффикси қўшилганда: икки>икков, етти>еттов каби;

е) "-а" ёки "-я" билан тугаган феълларга "-в" ёки "-қ" қўшилиб от ясалганда: танла>танлов, сана>санов, сўра>сўроқ, бўя>бўёқ, сайла>сайлов каби.

Орфографиянинг фонетик принципи ёзув билан талаффузни бир-бирига яқинлаштиради ва имло қоидаларининг ўзлаштирилишини ҳам осонлаштиради.

2.Фонематик принцип. Бу принцип асосида тузилган имло қоидаларига кўра ҳарфлар (ёки графемалар) сўз таркибидаги фонемаларга мослаб танланади. Чунончи, китоб, омад сўзларининг охиридаги "б" ва "д" фонемалари жарангсиз "п" (китоп) ва жарангсиз "т" (омат) тарзида талаффуз қилинса-да, фонеманинг асосий оттенкасига мос равишда "б" (китоб) ва "д" (омад) ҳарфлари билан ёзилади.

¤збек тилшунослигида «фонематик принцип» тушунчаси XX асрнинг охирроғида қўллана бошланди,1 бунгача у морфологик принцип билан бир ҳодиса сифатида изоҳланиб келинган.2
Рус тилшунослигида ёзувнинг фонемага таяниши ҳақидаги дастлабки фикр 1928 йилда Н.Ф.Яковлев томонидан айтилган эди,3 аммо у бу фикрни орфографияга нисбатан эмас, ёзувнинг ўзига нисбатан билдиради. Орфографияга нисбатан буф икр биринчи марта 1930 йилда Р.И.Аванесов ва В.Н.Сидоровлар томонидан билдирилади: улар имлонинг бу тамойилини фонологик принцип деб аташади.4 

Рус тили имлосининг фонематик характерига оид назария эса дастлаб И.С.Ильинская ва В.Н.Сидоровларнинг махсус мақоласида анча кенг ёритилган.5 Кейинроқ бу принцип А.А.Реформатский томонидан шундай таърифланади: «Ёзувнинг фонематик принципи шундан иборатки,унга кўра ҳар бир фонема қайси позицияда қўлланган бўлишидан қатъи назар ўзига бириктирилган ҳарф билан ифодаланади».6
3.Морфологик принцип ёки аналогия принципи. Бу принцип асосида тузилган имло қоидалари сўзнинг маъноли қисмларини (ўзак ва аффиксал морфемаларни), улар қандай талаффуз қилинишидан қатъи назар, аслига (типик шаклига) мос равишда ёзишни талаб қилади. Чунончи, "г" билан бошланган "-га",   "-ган", "-гани", "-гунча" қўшимчалари "ш","т","п", "с" каби жарангсиз ундошлар билан тугаган ўзакларга қўшилганда "-ка", "-кан", "кани", "-кунча" шаклларида талаффуз қилинса-да, морфемаларнинг асл шаклларига мос равишда "-га", "-ган",     "-гани", "-гунча" ёзилади. £иёс қилинг: ишга (ёзувда) – ишка (талаффузда), кетган (ёзувда) – кеткан (талаффузда), кетгунча (ёзувда) – кеткунча (талаффузда), топган (ёзувда) – топкан (талаффузда), мисга (ёзувда) – миска (талаффузда) каби.

  Эслатма: "қ","к","г","ғ" билан тугаган сўзларга "г" билан бошланган аффиксларнинг қўшилишида бу қоидага амал қилинмайди: улар кириллча ўзбек ёзувида талаффузига кўра (фонетик принцип асосида) ёзилади. £иёс қилинг: оқ+ган(асл шакли)-оққан (талаффузда)–оққан (ад.-орф.ёзувда), эк+ган (асл шакли)–эккан (талаффузда)–эккан (ад.-орф.ёзувда), туғ+ган (асл шакли)–туққан(талаффузда)–туққан (ад.-орф.ёзувда), соғ+ган (асл шакли)–соққан (талаффузда)–соққан(ад.-орф.ёзувда) каби.

4.График принцип. Бу принцип, аслида, офография қоидаларини эмас, графика қоидаларини белгилайди–графе-маларнинг графикада кодлаштирилган фонемаларини ифодалашга асосланади,шунга кўра у, баъзан, фонемографик принцип деб ҳам номланади.1 Чунончи, сирғалувчи "ж" билан қоришиқ "ж" нинг ёзувда битта ж графемаси орқали ифодаланиши, "н" фонемасининг эса нг диграфи билан ифодаланиши графикада кодлаштирилган. Ёзувда бу меъёрга амал қилинади, холос: жемпер (сирғалувчи "ж"), жанг (қоришиқ "ж" ва саёз тил орқа "н") каби.Орфографиянинг бундай кодлаштиришга бевосита алоқаси йўқ, бу графемаларнинг ёзувда қўлланишини  графиканинг ўзи бошқаради.

¤збек тилшунослигида график принципни этимологик принципга асос бўлган тамойил де бёки ҳатто бу икки принципни бир ҳодиса сифатида таърифлаш ҳоллари ҳам бор.2 Хусусан, ўзбек график лингвистикасининг етакчи вакилларидан бири Фахри Камолов уни айни шу маънода шарҳлайди: «Имлода,-дейди у,- график принцип бир халқнинг иккинчи халқ билан бўлган маданий алоқасига ва ёзувнинг қайси график система иегизида майдонга келишига боғлиқдир. Араб алфавити асосидаги эски ўзбек ёзувида этимологик принципнинг тўла равишда амалга оширилиши учун ўша даврнинг график системаси асос бўлган.Шунинг учун ҳам арабча-форсча сўзлар, маҳаллий тилларда қандай ўқилиши ва қайси хилда талаффуз этилишидан қатъи назар, ўзининг график шаклини тўла равишда сақлаб қолган—араб имлосида қандай бўлса, айнан шу шаклда ёзилган. Бу эса араб алфавитини қабул қилган халқлар ёзувида умумий қонун сифатида асосий принциплардан бири ҳисобланган...»3
Дарҳақиқат, график принципнинг юзага келишида бир халқнинг иккинчи халқ билан бўлган маданий алоқаси, унинг ёзув системасига таяниши каби омилларнинг роли бор: араб графикасидаги эски ўзбек ёзувида қисқа унлиларнинг ёзувда ифодаланмаганлиги ( بقا  - бақо: «абадийлик», «мангулик»;  صغار – сиғор: «ёш болалар», «гўдаклар» каби), арабча лексик ўзлашмаларнинг ёзма шаклларида ўзбек тили фонологик тизимига хос бўлмаган фонемаларни ифодаловчи  ع (айн),  ٽ(се),  ص (сод),       ض(зод), ط(то),ظ    (зо) каби ҳарф-графемаларнинг қўлланганлиги   ( عزم – азм: «қатъий қарор», «жазм»;ٽنا –сано: «мақтов»;          صاببر  - собир: «сабрли», «бардошли»; ضاببت – зобит: «оқсоқол»;طالع- толеъ: «бахт», «тақдир»;  ظفر  - зафар: «ғалаба» кабилар) шундан далолат беради.Бироқ график принципнинг моҳиятини ўзбек ёзувига асос бўлган бошқа тил ёзувига хос график белгилар ва қоидаларнинг айнан (манба тилнинг ёзуви ва имлосида қандай бўлса, шундайлигича) сақланиши билан боғлашнинг ўзи етарли эмас: бу принцип манба тилдаги ҳарф-товуш муносабатларидан четга чиқиши, бевосита ўзбек тилининг ўзидаги ҳарф-товуш муносабатларини қамраб олиши ҳам мумкин. Масалан, кириллча ўзбек ёзувининг график тизимидаги о графемаси русча лексик ўзлашмалардаги ўрта-кенг лабланган «о» унлисини ифодалайди: опера, тонна сўзларининг ёзилиши о графемасининг шу хусусиятига асосланган, бу хусусият аслида рус тилининг график тизимидаги ҳарф-товуш муносабатларининг (график қоиданинг) ўзбек ёзувига айнан (ўзгаришсиз) кўчирилишига таянади, Фахри Камоловнинг «график принципи»да шу ҳолат назарда тутилган. Бироқ о графемасининг мазмун планида ўзбек тили вокализмининг қуйи-кенг, кучсиз лабланган «о» унлиси (ота, бола сўзларининг биринчи бўғинидаги фонемаси) ҳам кодлаштирилган. Бу ҳолат рус тилининг график тизимига хос эмас, чунки рус тилида қуйи-кенг «о» фонемаси ҳам, уни ёзувда ифодалайдиган графема ҳам йўқ: о  графемасининг ўзбекча қуйи-кенг «о» фонемасини ифодалаши ўзбек тилининг график тизимида назарда тутилган, шунга кўра  ота, бола сўзларидаги                      о графемасининг қўлланиши ҳам график принципнинг маҳсули бўлади.Бундай ҳолат кириллча ўзбек ёзувидаги ж, ё, ю, я графемаларининг қўлланишида ҳам кузатилади.Фахри Камоловнинг этимологик ёки график принципга берган таърифи эса кўпроқтарихий-анъанавий принцип талабларига мосдир. Рус тилшуноси А.Н.Гвоздевнинг уни этимологик ёки тарихий принцип деб номлашида ҳам шу хусусият ҳисобга олинган.1    

5.Тарихий-анъанавий принцип. Бу принципга асосланган имло қоидалари сўзларнинг ёки сўз шаклларининг қадимдан одат бўлиб қолган формада ёки анъанага мос шаклда ёзилишини ҳозирги имло учун меъёр тарзида белгилайди. Чунончи, ҳуррият сўзи таркибида иккита "р"нинг мавжудлиги ҳозирги ўзбек тили учун меъёр саналади, аммо шу сўз иштирокида ясалган жумҳурият сўзида эса бир "р" ёзилади, чунки бу сўзни бир "р" билан ёзиш қадимдан одат бўлиб қолган.

Тарихий-анъанавий принцип сўзнинг ёки сўз шаклларининг ҳақиқий таркиби (фонема ёки морфемалари) етарли аниқланмаган ҳолатларга нисбатан ҳам қўлланади. Масалан, тақозо сўзининг охирги бўғинидаги унли баъзан "о", баъзан "а" ҳолида (тақозо-тақоза каби) талаффуз қилинади, шулардан қайси бири тўғри эканлиги ҳозирча аниқ эмас. Бироқ, шу нарса маълумки, ёзувда тақозо шакли активроқ қўлланиб келган, бу омил ҳозирги ўзбек ёзуви имлосига ҳам асос бўлган. ¥озирги ўзбек имлосида "улуш, буюк, буюм, юлдуз каби ҳамда ютуқ, учқун, турғун, бутун, юмуқ, тузум, уюм, турмуш, тугун, туркум, гумбур-гумбур, ғовур-ғувур каби биринчи бўғинида у(ю) келган сўзларнинг иккинчи бўғинида, айтилишига мувофиқ, у(ю) ёзилади", - деган қоида бор. (£. "¤збек орфографиясининг асосий қоидалари", 2-параграфнинг 3-банди.) Шу қоидага амал қилинса, қуйидаги сўзларнинг иккинчи бўғинида "у" ёзилиши керак: муқум, муруд, мунус, муҳут каби. Аммо бу сўзлар барча имло луғатларида муқим, мурид, мунис тарзида (иккинчи бўғинида "и" билан) берилган, демак, уларнинг имлосига ҳам тарихий-анъанавий принцип асос қилиб олинган.

Тарихий-анъанавий принципга амал қилиш ҳолатлари ҳозирги пайтда яратилаётган айрим бадиий асарлар тилида ҳам учраб туради: классик адабиёт тилига тақлид тарзида сўзларнинг эски ўзбек тилига хос шакллари ишлатилади. Масалан:

                           Гул фасли санам

                                 Сайр ила гулшанда бўлибдур.

                           ¢унча кўз очиб

                                 Гул юзида ханда бўлибдур.

                           Гуллар ичида

                                 Шоҳи ўзим дер эди лола,

                           Мағрурлигидан

                                 Ул ўзи шарманда бўлибдур (Э.В.)

(Эски ўзбек тилига хос бирликлар – ила, ул, "-дур".)

6.Дифференциация принципи (символик принцип). Бу принцип асосида тузилган имло қоидаларига кўра, шакли бир хил бўлган сўзлар (омонимлар) ёзувда сигнализаторлар (ишора белгилари) воситасида ёки бир ҳарф ўрнида бошқа ҳарф ишлатиш орқали фарқланади: атлáс (мато) – áтлас (географик атлас), янги (сифат) – янги (равиш), танá (гавда) – таъна (миннат), мил (соат мили) – миль (ўлчов бирлиги) бандà (қул) – бàнда (шайка), уриш (урмоқ) - уриш («жанг») каби. Келтирилган сўзларда урғу белгиси ((), айириш (ъ) ва юмшатиш (ь) белгилари орфографиянинг дифференциация принципи талабига кўра қўлланган; уриш ва уруш сўзларида эса «и» ва «у» ҳарфларининг ишлатилиши ҳам шу принципга асосланган.
7.Шаклий-анъанавий ёзув. Бу принцип сўз бошида ёки охирида икки ундош қаторлашиб келган лексик бирликларнинг имлосини қоидалаштиришга асос бўлади. Маълумки, ўтмишда туркий тилларда сўз бошида икки ундош қаторлашиб келмаган. Шунинг учун бошқа тиллардан ўзлаштирилган айрим сўзларнинг бошида икки ундошнинг ёнма-ён қўлланиши учраса, улардан олдин ёки шу икки ундош орасида бир унлини орттириш одати бўлган. Бу одат ҳозирги жонли сўзлашувда ҳам учраб туради: шкаф>ишкоп, стаж>истаж, драп>дирап, план>пилон каби. Баъзан сўз охирида ҳам икки ундош орасида бир унли орттирилади ёки ундошлардан бири (сўнггиси) тушириб қолдирилади: сабр>сабир, наср>насир, нашр>нашир, гўшт>гўш, ғишт>ғиш  каби. Шаклий-анъанавий ёзув принципига кўра бундай пайтларда сўзлар талаффузи асосида эмас, ўзларининг асл шаклини сақлаган ҳолда ёзилади: шкаф, стаж, драп, план, сабр, наср, нашр, ғишт, гўшт  каби.

Бу принципнинг моҳияти Фахри Камолов томонидан «этимологик ёки график принцип» деб номланган тамойил моҳиятига жуда яқин туради.1 

8.Семантик-услубий принцип: а) семантик принцип сўз ёки сўз шаклларининг  имлосини уларнинг маъноларига таяниб белгилайди. Масалан, лола, пўлат (турдош отлар) – Лола, Пўлат (атоқли отлар), ишчи («-чи» касб оти ясовчи) – иш-чи?(«-чи»- сўроқ юкламаси), сенда («-да»- ўрин-пайт келишиги аффикси)- сен-да!   («-да»- кучайтирув ва таъкид юкламаси) каби;   б) услубий принцип асосида тузилган қоидалари сўз ёки грамматик шаклларнинг семантик таркибидаги услубий семаларнинг нутқдаги фаоллашувиниёзувда ифодалаши учун хизмат қилади. Масалан,ота, она, ватан, сиз, ўзингиз каби сўзлар ёки грамматик шакллар шу сўзлар (шакллар) орқали ифодаланган шахсларга ёки туғилиб-ўсган юртга, диёрга алоҳида ҳурмат-эътибор билдирилганда бош ҳарф билан ёзилади:Ота, Ватан,Она,Сиз,¤зингиз каби.Шунингдек,гап ичида Тинчлик, Озодлик, Меҳнат, Бахт каби сўзларнинг баъзан бош ҳарф билан бошланиши ҳам услубий принцип талабларидан келиб чиқади.Масалан,Яшасин Озодлик, Тинчлик каби.

Оғзаки нутқда сўз маъносини кучайтириш мақсадида сўз таркибидаги айрим ундошларни қаватлантириш (геминация) ёки унлиларни чўзиш каби ҳолатлар учраб туради. Улар ёзувда ҳам ҳарфларни қаватлантириш орқали ифодаланади: маза ва мазза, яшамагур ва яшшамагур, роса ва росса, опа ва опа-а каби.Бундай ҳолатлар негизида ҳам услубий мақсадлар ётади.

Боб, абзац, гап бошидаги биринчи сўзнинг бош ҳарф билан бошланиши кўпроқ синтактик принципга таянади.

Орфографиянинг семантик-услубий принциплари В.Ф.Иванованинг «Принципы русской орфографии» монографиясида махсус ёритилган,1 аммо ўзбек тилшунослигида бу масала ҳали етарли тадқиқ этилмаган.

Амалдаги (кириллча) ўзбек ёзуви имло қоидаларининг шакллантирилишида фонетик, фонематик ва морфологик принципларга кўпроқ амал қилинган.

Имло қоидалари

63-§. Кириллча ўзбек ёзувининг имло қоидалари дастлаб   1940 йилнинг 4 июлида янги алифбе ҳукумат комиссияси томонидан тасдиқланган2 ва шу йилнинг ўзида "Бирлашган ўзбек алфавити ва орфографияси" номли тўпламда эълон қилинган. Кейинчалик бу қоидалар яна бир неча марта қайта ишланди, шулар асосида 1952,1953,1955 йилларда "¤збек орфографиясининг асосий қоидалари" лойиҳа тарзида беш марта қайта нашр қилинди, ниҳоят, унинг 5-нашри 1956 йилнинг 4 апрелида ¤збекистон Олий Совети Президиуми томонидан тасдиқланди. ¥озирги (кириллча) ўзбек ёзувининг имлоси ана шу "... қоидалар"га асосланган. У қуйидаги   5 бўлимни ўз ичига олади:

  1. Айрим ҳарфлар имлоси (1-30-§ қоидалари)

  2. ¤зак-негиз ва қўшимчалар имлоси (31-55-§ қоидалари).

  3. £ўшма сўз ва сўз бирикмалари имлоси (56-58-§ қоидалари).

  4. Бўғин кўчирилиши (59-62-§ қоидалари)

  5. Бош ҳарфларнинг ёзилиши (63-72-§ қоидалари).

64-§. Янги (лотинча) ўзбек ёзувининг имло қоидалари       1995 йилнинг 24 августида ¤збекистон Республикаси Вазирлар Маҳкамасининг 339-сонли қарори билан тасдиқланган ва шу йилнинг ўзида "¤збек тилининг асосий имло қоидалари" номи билан китобча шаклида нашр қилинган. У қуйидаги 7 бўлимни ўз ичига олади:

  1.¥арфлар имлоси:

   Унлилар имлоси (1-7-қоидалар)

   Ундошлар имлоси (8-32-қоидалар)

  2.Асос ва қўшимчалар имлоси (33-37-қоидалар).

  3.£ўшиб ёзиш (38-50-қоидалар).

  4.Чизиқча билан ёзиш (51-56-қоидалар)

  5.Ажратиб ёзиш (57-65-қоидалар)

  6 Бош ҳарфлар имлоси (66-74-қоидалар).

  7.Кўчириш қоидалари (75-82-қоидалар).

Амалдаги (кириллча) ва янги (лотинча) ўзбек

ёзувларининг имло қоидаларидаги

тафовутлар

65-§. Амалдаги "...қоидаларнинг" айрим параграфлари янги "...қоидалар"га киритилмаган. Масалан: 2-параграф (3-моддаси);     6-параграф (2 ва 3-моддалари); 8-параграф  (1-моддаси); 9-параграф ("ё" ҳарфи), 10 параграф ("ю" ҳарфи), 11-параграф ("я"ҳарфи),     12-параграф (2-моддаси), 13-параграф (в>б каби ҳолатлар),          21-параграф, 22-параграф (2-моддаси), 26-параграф (1-моддаси),       27-параграф, 28-параграф, 31-параграф, 40-параграф, 41-параграф, 48-параграф, 49-параграф, 50-параграф (2-моддасидаги "у/ю" га алоқадор қисм), 52-параграф, 58-параграф ва бошқалар. Юқорида берилган қоидаларнинг янги қоидалар тўпламига киритилмаганлиги бир қатор омилларга асосланади: "е" ҳарфининг янги ёзувда фақат "э" унлисини ифодалаши ("й"+э"ни эмас), ё,ю,я ҳарфларининг янги алифбода йўқлиги, айрим қоидаларнинг ўзини оқламаганлиги каби сабаблар шулар жумласидандир. Фактлар таҳлилига мурожаат этайлик:

1. 1956 йил "...қоидалари"нинг 2- параграфида "у" ҳарфининг ёзилишига оид 3 та қоида берилган бўлиб, шулардан биттаси       (2-қоида) қовун, совун, тарвуз, тасаввур, қувур каби сўзлар имлосига тааллуқлидир. Бу қоидага кўра сўзларнинг олдинги бўғинларида о,а,у унлиларидан бири бўлса ва шу унлидан кейинги ёпиқ бўғин бошида “в” ундоши келса, "в"дан сўнг "у" ёзилади. Янги (лотинча) ўзбек ёзуви имлосида бу қоида фақат "о" унлисидан кейинги ёпиқ бўғинга (qovun,sovun,tovush сўзларидаги  "v"дан сўнг "u" ёзилишига) нисбатан сақланган, олдинги бўғинда "а" (масалан,tarvuz  сўзида) ёки "u" (масалан quvur сўзида) бўлган ҳолатлар янги "қоидалар"дан тушириб қолдирилган.

1956 йил "...қоидалари"нинг 31-§ да ош-оша, бош-бошла, соғ-соғай, ёш-ёшла каби сўзларда талаффузига кўра о ёки ё  ёзилиши, аммо сон, онг, ёш, от каби бир бўғинли баъзи сўзларда ясовчи қўшимчалар қўшилганда, "о" товуши "а" га, "ё" товуши  "я" га айланиши айтилган: сон>санамоқ, саноқ; онг>англа, англатмоқ, англашиладиган; ёш>яша, яшамоқ, яшасин; от>ата, атамоқ, аталади каби. 1995 йил имло қоидалари тўпламида бу қоида берилмаган.

1956 йил "...қоидалари"нинг 40-§да "исимоқ, ачимоқ, қотмоқ каби феъллардан сифат ясалганда, баъзан ўзакдаги с,ч ва т ундоши такрорланади ва шунга мувофиқ ёзилади",- дейилган: исимоқ-иссиқ, ачимоқ-аччиқ, қотмоқ-қаттиқ каби. Шунингдек, фан сўзига -ий қўшиб ясалган сифат ҳам икки н билан ёзилиши айтилган: фанний каби. 1995 йил тўпламида бу қоида йўқ.

1956 йил тўпламида бор бўлган қуйидаги қоидалар ҳам       1995 йил тўпламида йўқ: "ёз, кел, тер, кузат, келтир каби ундош билан тугаган феъл ўзак-негизларига –ув+чи, -ув+чилик, -ув+чан қўшимчалари қўшилиб, янги сўз ясалганда, бу қўшимчалар –увчи , -увчилик, -увчан шаклида в билан ёзилади: ёз-ёзувчи, ёзувчилик, кел-келувчи, тер-терувчи, кузат-кузатувчилик, келтир-келтирувчи, кул-кулувчи, кузатувчан каби" (41-§.).

"Сифат ва отларни бир-биридан фарқ қилиш учун ишлатиладиган –ли ва –лик қўшимчалари қуйидаги ўринларда ёзилади..." (48-§).

"Фамилияни билдирувчи қўшимчалар ундош билан тугаган киши отларга –ов, -ова шаклида: Содиқов, Содиқова... каби; унли билан тугаган отларга эса –ев, -ева шаклида: Хайруллаев, Хайруллаева... каби қўшилиб ёзилади" (49-§).

66-§ Янги тўпламда янгича талқинда, баъзан жиддий ўзгаришлар билан берилган қоидалар:

1. Рус графикаси асосидаги ўзбек орфографиясида "-уқ" (-иқ) қўшимчасининг имлоси қоидалаштирилмаган, лотин графикаси асосидаги янги ўзбек ёзуви орфографиясида эса бу қўшимчанинг имлосига оид махсус эслатма бор, унда шундай дейилади: "Ундош билан тугаб, таркибида u унлиси бор феълга uq қўшилади: uz-uzuq, yut-yutuq каби. Лекин uyushiq, burushiq, uchiriq (шунингдек, bulduriq) каби сўзларнинг учинчи бўғинида "i" айтилади ва шундай ёзилади. (£:. 33- қоиданинг эслатма қисми);

2. Маълумки, отларга эгалик қўшимчаларининг қўшилишида ҳар хил ҳолатлар учраб туради. Масалан, бобо ва авзо сўзларига эгалик қўшимчаси икки хил тарзда – бобо сўзига "-м" ва "-нг" шаклларида (бобом, бобонг каби), авзо сўзига эса "й+им", "й+инг" шаклларида ("о"дан сўнг бир "й" орттирилиб) қўшилади: авзо+й+им, авзо+й+инг каби. Бундай ҳолатни "у" билан тугаган айрим сўзларда ҳам учратамиз: уйқу+м, уйқу+нг, аммо мавзу+й+им, мавзу+й+инг каби. Рус графикаси асосидаги ўзбек ёзувининг имлосида бундай ҳолатларни меъёрлаштирувчи қоидалар йўқ. Бу ҳол айрим грамматик формаларнинг ёзув амалиётида турлича ифодаланишига (орзум ва орзуйим, иншонг ва иншойинг шаклларида ёзилишига) сабаб бўлаётир. Лотин графикаси асосидаги янги ўзбек ёзувининг имло тизимида эса юқоридаги каби ҳолатлар ҳисобга олинган. Унда, хусусан, шундай қоида берилган: "o,o’,u,e"унлилари билан тугайдиган сўзларга эгалик қўшимчалари қуйидагича қўшилади:

а) кўпчилик сўзларга эгалик қўшимчалари –m, -ng, -si;           -miz, -ngiz (ёки-lari) шаклида товуш орттирмай қўшилади: bobom, bobong, bobosi; bobomiz, bobongiz, bobosi (ёки bobolari); orzum, orzung, orzusi; orzumiz orzungiz, orzusi каби;  

б) parvo, obro`, mavqe, mavzu, avzo сўзларига I, II шахс эгалик қўшимчалари қўшилганда бир "у" товуши қўшиб айтилади ва шундай ёзилади: parvoyim, parvoying; parvoyimiz, parvoyingiz; obro`yim, obro`ying; obro`yimiz, obro`yingiz каби; III шахс эгалик қўшимчаси parvo, avzo, obro`, mavqe сўзларига  –yi шаклида, xudo, mavzu сўзларига эса "-si" шаклида қўшилади: avzoyi, mavzusi каби (dohiy каби "у" ундоши билан тугаган сўзга ҳам III шахсда "-si" қўшилади: dohiysi каби). (£аранг: 35-қоиданинг 3-банди).

3. Рус графикаси асосидаги ўзбек ёзуви имлосига кўра шовул, овул, қувур сўзларида "в"дан сўнг "у", шовилламоқ, ловилламоқ, гувилламоқ каби сўзларда (тақлидий сўзлардан ясалган феълларда) эса "в"дан сўнг "и" ёзилади. (£.: 2- ва 50-параграф қоидалари). Лотин графикаси асосидаги янги ўзбек ёзувида юқоридаги от ва феъллар учун битта умумий қоида берилган, бу қоидаги кўра тақлидий сўзлардан ясалган феълларда ҳам "v"дан сўнг "i" эмас, "u" ёзилади: shovullamoq, lovullamoq, gurullamoq каби. (£аранг:         37-қоиданинг 1-банди).

4.Рус графикаси асосидаги ўзбек ёзуви имлосида ("...қоида"нинг 42-параграфида) феълларнинг орттирма даража ясовчи "-дир" қўшимчаси жарангли ундош билан тугаган кўп бўғинли сўзларга "-тир" шаклида қўшилиши айтилган, аслида эса жарангли "з"дан сўнг "-тир" эмас, "-дир" қўшилади. £иёс қилинг: чўмилтирмоқ, севинтирмоқ, аммо томиздирмоқ, оқиздирмоқ каби. Лотин графикаси асосидаги янги ўзбек ёзуви имлосида бу камчиликка барҳам берилган. Унда шундай қоида бор: "нисбат шаклини ясовчи –дир қўшимчаси жарангли ундош билан тугаган бир бўғинли сўзларга (кел сўзидан бошқа), шунингдек z ундоши билан тугаган орттирма нисбат ясовчидан кейин қўшилади: quvdir, egdir, kuldir, yondir; o`tkazdir, tomizdir каби". (£аранг: 37-қоиданинг 2-банди).

5.Рус графикаси асосидаги ўзбек ёзуви имлосида ("қоидалар"нинг 34-параграфида) "ғ" ёки "г" билан тугаган сўзларга "г" билан бошланган қўшимчалар қўшилганда, сўз охири ва қўшимча бошидаги ундошлар, айтилишига мос ҳолда ёзилиши қоидалаштирилган: боғ-боққа, тоғ-тоққа, барг-баркка, тег-теккан каби. Лотин графикасига асосланган янги ўзбек ёзуви имлосига кўра эса бундай сўзлар талаффузига (фонетик принципга) кўра эмас, морфемаларнинг асл ҳолига мос равишда (морфологик принцип асосида)ёзилади: bog`ga, tog`ga, sog`ga, og`gan, sig`guncha, bargga, teggan каби (қаранг: 37- қоиданинг "d" банди).

6.1956 йил "қоидалари"нинг 43-параграфига кўра "-гин",        "-гир", "-гиз", "-газ" қўшимчалари жарангсиз ундош билан тугаган сўзларга қўшилганда айтилишига мувофиқ "-кин",   "-қин", "-кир", "-қир", "-киз", "-қиз", "-каз", "-қаз" шаклларида ёзилади: торткин, топкин, тушкин, тортқиз, ўтказ, ўткир, чопқир каби. Лотин графикаси асосидаги янги ўзбек ёзуви имлосига кўра "-gin" қўшимчаси "-k" ёки "-q" билан тугаган сўзлардан бошқа сўзларга қўшилганда, сўз қандай товуш билан тугашидан ва қўшимчаларнинг бош товуши k ёки g айтилишидан қатъи назар, "'g" билан ёзилиши айтилган. £иёс қилинг: торткин (1956 йил қоидасига кўра), tortgin (1995 йил қоидасига кўра), топкин       (1956 йил қоидасига кўра), topgin (1995 йил қоидасига кўра). Бироқ,    "-gir","-giz","-gaz" қўшимчалари бу қоида доирасига киритилмаган. 

7.Рус графикаси асосидаги ўзбек ёзувининг "...асосий қоидалари"да икки отдан тузилган қўшма сифатларнинг ажратиб ёзилиши айтилган: дутор бўйин (от+от=қўшма сифат), ҳаво ранг  (от+от=қўшма сифат), бодом қовоқ (от+от=қўшма сифат), қўй кўз (от+от=қўшма сифат), ғўза пўчоқ (от+от=қўшма сифат) каби (58-параграф, 3-қоида). £ўшма сифатлар имлосига оид бу қоида амалда ўзини оқлагани йўқ: оромбахш, буғдойранг, илҳомбахш сўзлари "от+от=қўшма сифат" қолипида тузилган бўлишига қарамай, деярли барча имло луғатларида қўшиб ёзилган, девсифат, одамсифат сўзлари эса (улар ҳам "от+от=қўшма сифат " қолипида шаклланган) луғатларда ҳар хил берилмоқда. Лотин графикаси асосидаги янги ўзбек ёзуви "қоидалари"да бу типдаги қўшма сифатларнинг имлоси бир қадар тартибга солинган: "қоидалар"нинг 38-бандида, xona, noma, baxsh, rang, mijoz, sifat каби сўзлар ёрдамида ясалган қўшма от ва қўшма сифатларнинг қўшиб ёзилиши қайд этилган: qabulxona,  tabriknoma, orombaxsh, kamquvvat, bug`doyrang, sovuqmijoz, devsifat, suvtalab каби. (£аранг: 38-қоида). Шу қоида талабларидан келиб чиққан ҳолда, ҳаво ранг, жигар ранг, бодом қовоқ, қўй кўз каби қўшма сифатларнинг компонентлари ҳам лотинча ўзбек ёзувида  қўшиб ёзилиши керак: havorang, bodomqovoq, qo`yko`z, jigarrang каби. 

8.Рус графикаси асосидаги ўзбек ёзуви имло қоидаларига кўра минг боши, ўн боши, сўз боши кабилар "бирикмалик хусусиятини сақлаган сўзлар (?)" сифатида ажратиб ёзилади (қаранг: 58-параграф, 12-қоида). Лотин графикаси асосидаги янги ўзбек ёзуви имлосига кўра эса "қаратувчили бирикманинг бир сўзга айланиши билан юзага келган қўшма отлар қўшилиб ёзилади: mingboshi, so`zboshi, olmaqoqi"(қаранг: 46-қоида).

9.1956 йил "қоидалари"да иккинчи компоненти "ё"лашган товуш билан бошланган шер юрак, муз ёрар, иш ёқмас, қўл ёзма типидаги сўзларнинг ажратиб ёзилиши айтилган (қаранг:            58-параграф, 14-қоида). Лотин графикасидаги янги ёзувда бундай сўзлар қўшилиб ёзилади: sheryurak, muzyorar, ishyoqmas каби (қаранг: 39-қоида).

10.Рус графикаси асосидаги ўзбек ёзуви имлосига кўра еру осмон, ору номус, туну кун, кечаю кундуз, ёшу қари, қўю қўзи каби жуфт сўзларда дефис (чизиқча) қўйилмайди (58-параграф, эслатма). Лотин графикаси асосидаги ўзбек ёзуви имлосига кўра ҳам бундай сўзлар ажратиб ёзилади, аммо уларнинг қисмлари орасида -u(-yu) боғловчиси келса, шу элементлардан олдин чизиқча қўйилади: dost-u dushman, kecha-yu kunduz каби (51-қоидадаги эслатманинг 2-банди).

11.Рус графикаси асосидаги ўзбек ёзуви имлосига кўра йил ва ойларни (числоларни) кўрсатувчи арабча рақамдан сўнг чизиқча (дефис) ёзилмайди: 1956 йил 22 сентябрь каби (47-параграф қоидаси). Лотин графикаси асосидаги янги ўзбек ёзуви имлосига кўра бундай ўринларда чизиқча қўйилади: 1991-yilning 1-sentabri, 60-yillar каби (56-қоида).

12.Рус графикаси асосидаги ўзбек ёзуви имлосига кўра алла, қай элементлари сўзга қўшиб ёзилади: аллаким, аллақандай, қайбир, қайвақт каби (58-қоида, 13-банди). Лотин графикаси асосидаги янги ўзбек ёзуви имлосига кўра qay сўзи ўзидан кейинги ёки олдинги сўздан ажратиб ёзилади: qay kuni. Агар qay сўзи yoq, yer сўзлари билан ишлатилганда, бир "у" товуши тушса, бу сўзлар қўшилиб ёзилади: qayoqqa, qayerga каби(60-қоида).


Изоҳ: лотин графикаси асосидаги янги ўзбек имлосида алла (alla) компонентли сўзларга қоида берилмаган, уларга муносабат ҳам билдирилмаган.

 
13.Рус графикаси асосидаги ўзбек ёзуви имлосига кўра бир оз равиши компонентлари ажратиб ёзилади. Лотин графикаси асосидаги янги ўзбек ёзуви имлосига кўра biroz сўзининг компонентлари қўшиб ёзилади (60-қоида).


14.Рус графикаси асосидаги ўзбек ёзуви имлосида   кўпдан-кўп типидаги бирликлар жуфт сўзлар доирасида қаралган, шу боис уларнинг компонентлари орасида чизиқчанинг (дефиснинг) ёзилиши қоидалаштирилган (57-параграф, 1-қоида). Лотин графикаси асосидаги янги ўзбек ёзуви имлосига кўра биринчи қисми чиқиш келишигида, иккинчи қисми жўналиш келишигида бўлган бирикмаларнинг компонентлари, шунингдек, белгининг ортиқ даражасини билдирувчи kopdan kop, tekindan tekin, yangidan yangi, ochiqdan ochiq, qizigandan qizigan кабилар ажратиб (чизиқасиз) ёзилади (64-қоида).

15.Рус графикаси асосидаги ўзбек ёзуви имлосида изофали сўзларнинг (нуқтаи назар, ойнаи жаҳон, дарди бедаво кабиларнинг) ажратиб ёзилиши назарда тутилган (58-параграф, 7-қоида). Лотин графикаси асосидаги янги ўзбек ёзуви имлосида бу қоидаги битта ўзгариш киритилган: эндиликда (янги ёзувда) изофа ундош билан тугаган сўзларга "i" шаклида (масалан dardi bedavo каби), унли билан тугаган сўзларга эса "yi" шаклида (масалан, nuqtayi nazar каби) қўшилади (65-қоида).

16.Рус графикаси асосидаги ўзбек ёзуви "қоидалари"нинг 69- ва 71-параграфлари бир хил ҳодисанинг бирикмали номларини икки хил ёзишга йўл очади: бирикма муҳим йиғилиш номи бўлганда, ундаги ҳар бир сўз бош ҳарф билан, бирикма муҳим тарихий воқеа номи бўлганда эса ундаги биринчи сўз бош ҳарф билан, қолганлари кичик ҳарф билан бошланади, £рим Конференцияси (69-параграф қоидасига мос) - £рим конференцияси (71-параграф қоидасига мос). 

Изоҳ: биринчи мисолда £рим Конференциясининг муҳим йиғилиш номи эканлиги, иккинчи мисолда эса шу бирикманинг муҳим тарихий воқеа номи ҳисобланиши назарда тутилган.


Лотин графикаси асосидаги янги ўзбек ёзуви имлосида шу икки қоидадан фақат биттаси сақланган, унга кўра "Муҳим тарихий сана ва байрамларнинг номлари таркибидаги биринчи сўз бош ҳарф билан бошланади: Mustaqillik kuni, Xotira kuni, Ramazon hayiti, Navro`z bayrami каби" (70-қоида). Демак, лотин графикаси асосидаги янги ўзбек ёзуви имлосида юқоридаги икки қоиданинг параллель яшашига чек қўйилган, шу билан мазкур қоиданинг изчил бўлиши таъминланган. 


17.Лотин графикаси асосидаги янги ўзбек ёзуви имлосининг "Кўчириш қоидалари"да рус графикаси асосидаги ўзбек ёзуви имлосида берилмаган қуйидаги қоидалар бор:

77- қоида: ўзлашма сўзларнинг бўғинлари чегарасида келган икки ёки ундан ортиқ ундош қуйидагича кўчирилади:

1)икки ундош келса, улар кейинги сатрга биргаликда кўчирилади: dia-gramma, mono-grafiya каби;

2)уч ундош келса, биринчи ундош олдинги сатрда қолдирилиб, қолган икки ундош кейинги сатрга кўчирилади: silin-drik каби.

79-қоида: ...бўғинга тенг қисм ва бош ҳарфлардан иборат қисқартмалар сатрдан сатрга бўлиб кўчирилмайди: ToshDU каби.

Изоҳ: 79-қоиданинг бош ҳарфлардан тузилган қисқартмаларга (AQSh, BMT кабиларга), шунингдек, кўп хонали рақамларга (16,245, 1994, ХIХ кабиларга) алоқадор қисми рус графикаси асосидаги ўзбек ёзуви имлосида ҳам бор.

80-қоида: ¥арфлардан иборат шартли белги ўзи тегишли рақамдан ажратиб кўчирилмайди: 5-"А" sinf, V "B" guruh, 110kg,     15 ga, 105 m, 25 sm, 90 mm каби.

81-қоида: Атоқли от таркибига кирадиган рақам номдан ажратилган ҳолда кейинги сатрга кўчирилмайди: "Navroz-92" (фестиваль), ",Oqituvchi-91" (кўрик танлов), "Andijon-9",  "Termiz-16" (ғўза навлари), "Boing-767" (самолёт), "Foton-774" (телевизор) каби.

82- қоида: A.J. Jabborov, A.D. Abduvaliyev кабиларда исмнинг ва ота исмининг биринчи ҳарфига тенг қисқартмалар фамилиядан ажратиб кўчирилмайди. Шунингдек, v.b (va boshqalar), sh.k. (shu kabilar) сингари ҳарфий қисқартмалар ҳам олдинги сўздан ажратиб кўчирилмайди.

Текшириш саволлари

1.Орфография нима? У графикадан қандай фарқланади?

    2.Орфография қоидаларининг тузилиши қандай принципларга асосланади?

 3.Амалдаги (кириллча) ўзбек ёзуви имло қоидалари қачон тасдиқланган? Янги (лотинча) ўзбек ёзувининг имло қоидалари-чи?

    4.Амалдаги "¤збек орфографиясининг асосий қоидалари" қандай бўлимлардан таркиб топган? (Бўлимларнинг номланиши, параграфлари...).

    5.Янги (лотинча) ўзбек ёзувининг имло қоидалари қандай бўлимлардан таркиб топган? (Бўлимларнинг номланиши, модда ва бандлари).

    6.Амалдаги (кириллча) ўзбек ёзуви имлосидаги қайси қоидалар янги (лотинча) ўзбек ёзуви имло қоидалари сирасига киритилмаган? Сабаблари?

    7.¥ар иккала "...қоидалар" тўпламида ҳарфлар имлосига оид қандай фарқлар бор?

    8.¥ар иккала "...қоидалар" тўпламида асос ва қўшимчалар имлосига оид қандай тафовутлар бор?

     9.¥ар иккала "...қоидалар" тўпламида қўшма сўзлар имлосига оид қандай тафовутлар бор?

    10.¥ар иккала "...қоидалар" тўпламида чизиқчанинг қўлланишига оид имлода қандай тафовутлар бор?

    11.¥ар иккала "...қоидалар" тўпламида бош ҳарфлар имлосига оид қандай тафовутлар бор?

Таянч тушунчалар

Орфография - муайан тил ёзув системасининг тўғри ёзиш меъёрларини белгилайдиган имло қоидалари. Тилшуносликнинг имло қоидалари хусусида баҳс юритувчи бўлими ҳам орфография дейилади.

 
Орфограмма - сўзнинг ёки сўз формасининг имло қоидасига мос равишда ёзилган шакли.



Орфография принциплари - имло қоидаларининг тузилишига асос бўлган тамойиллар: фонетик принцип, фонематик принцип, морфологик ёки фонематик-морфологик принцип, график принцип, тарихий-анъанавий принцип, шаклий- анъанавий ёзув принципи, семантик-услубий принцип каби.

¥озирги ўзбек адабий тили ёзув тизимлари

ҳақида тарихий-хронологик маълумот

Адабиётлар:2[3-22],10[79-92],43[73-75],44[71-74],45[19-24],  46[58-60],47[23-27].

67-§. ¤збек адабий тили тарихини даврлаштиришга оид манбаларда ҳозирги ўзбек адабий тили ХIХ-ХХ асрларда1  ёки ХХ асрнинг 20-йилларида2 шаклланган деган қарашлар мавжуд. Демак, унинг ёзув тизимларини ҳам ХХ аср бошидан то ҳозирга қадар бўлган ва бўлаётган жараёнлар билан боғлаб ўрганиш мақсадга мувофиқдир. Ундан олдинги даврларда қўлланган ёзувларни (суғд, туркий рун, уйғур ва араб алифболаридаги ёзувларни) эса "£адимги туркий тил", "¤збек тилининг тарихий грамматикаси", "¤збек адабий  тили тарихи", "Эски ўзбек тили ва ёзуви практикуми" курслари доирасида кўздан кечирган маъқул.

68-§. ¤збек ёзувининг ХХ аср тарихи мураккаб жараёнларга бойлиги билан характерланади: бу даврда ўзбек ёзуви бир неча марта туб ислоҳ қилинди – бир график тизимдан бошқа график тизимга кўчирилди. Жаҳон халқларининг ёзув тарихида бундай ҳодиса камдан-кам учрайди.


Мавжуд манбалар таҳлилидан шу нарса маълум бўладики, ўзбек ёзувининг ХХ аср тарихи тўрт даврни ўз ичига олади:


1-давр – араб графикасига асосланган йиллар (1900-1929)1.


2-давр – лотин графикасига асосланган йиллар (1929-1940).


3-давр – рус графикасига асосланган йиллар (1940-1995).


4-давр – икки ёзувлиликка (рус ва лотин графикаларидаги ёзувларга) асосланган йиллар (1995-2005)2.

69-§. Биринчи давр: бу даврнинг 1917 йилгача бўлган босқичида ёзувни ислоҳ қилишга қаратилган жиддий ҳаракатлар кузатилмайди. Бу босқичда асосий эътибор савод чиқариш, ўқиш-ўқитиш ишларини ташкил этиш каби масалаларга қаратилади, шу мақсадда бир қатор ўқув-услубий китоблар яратилади: "Устоди аввал" (Саидрасул Саидазизов, 1902), "Биринчи муаллим" (Абдулла Авлоний, 1911), "Иккинчи муаллим" (Абдулла Авлоний, 1912), "Туркча қоида" (М.М. Фахриддинов, 1913), "Раҳбари сони" (Абдуллахўжа Саидмуҳаммадхўжаев, 1916), "Имло" (Ашурали Зоҳирий, 1916) каби қўлланмалар шулар жумласидандир. Бундай китобларда ёзувни ислоҳ қилиш масалаларини кўриш мақсад қилинмаган, аммо уларни яратиш, шулар асосида савод чиқариш, ёзиш ва ўқиш кўникмаларини шакллантириш жараёнида ёзувни соддалаштириш, унинг алифбоси ва имлосини ўзбек тили хусусиятларига мослаштириш зарурати борлиги сезила борган, бундай зарурат сезгиси эса, ўйлаймизки, ёзув ислоҳотига жиддий замин ҳозирлаган.


Ёзув тарихимизнинг 1918 йилдан кейинги даврлари алифбо ва имлони миллийлаштириш, соддалаштириш, кейинроқ эса уларни бутунлай бошқа график тизимга кўчириш ҳаракатларининг юзага келганлиги билан характерланади. Хусусан:


1918 йилда Тошкентда тил-имло ва адабиёт масалалари билан шуғулланувчи тўгарак-семинар – "Чиғатой гурунги" жамияти ташкил топади. Унга Фитрат (Абдурауф Абдураҳимов) ва £айюм Рамазонов бошчилик қилишади. Шу йилнинг ўзида Туркистон Мухтор Жумҳурияти Маориф Халқ Комиссарлигида "Турк шуъбаси" ташкил этилади. Бу шуъба ўзбек мактаблари иши билан шуғулланади, хусусан, таълим дастурлари ва мактаб дарсликларини яратиш бўйича иш олиб боради. Иш жараёнида алифбо, имло ва истилоҳ (термин) масалалари билан боғлиқ муаммоларга дуч келинган, натижада, шу муаммоларни ҳал этиш зарурати пайдо бўлган.1 

1919-1920 йилларда "Чиғатой гурунги" жамияти алифбони ислоҳ қилиш билан боғлиқ қатор ишларни амалга оширади: "Битим йўллари" китобчаси яратилади, унда араб ёзувини ўзбек тили товушлари тизимига мослаштириш лозимлиги айтилади, шу мақсадда алифбога  ("у" унлиси учун),  ("ў"унлиси учун),   ("о" унлиси учун),       ("а" унлиси учун),        ("и унлиси учун),     ("э" унлиси учун) ҳарфларини киритиш тавсия этилади.2 


1921 йилда Тошкентда 1-5 январь кунлари ўзбек алифбоси ва имлоси масалаларига бағишланган биринчи ¤лка қурултойи бўлиб ўтади, унда Абдурауф Фитрат, Ашурали Зоҳирий ва Боту (М.¥одиев) маърузалари тингланади.


Фитрат ўз маърузасида араб алифбосининг ўзбек тили хусусиятларига мослашмаганлигини, унда унли товушларни ифодалаш учун белгилар етишмаслигини, унли ва ундош товушларни ифодаловчи ҳарфларнинг шаклан фарқланмаганлигини, ҳар бир ҳарфнинг тўрт шакли борлигини ёзувдаги жиддий нуқсон деб баҳолайди, бундай номукаммаликдан қутулиш учун эса араб алифбосидаги ҳарфларнинг тўрт хил шаклидан фақат биттасини (сўз бошидаги шаклини) қолдириш, унли товушлар учун 6 та ҳарф белгилаш, сўзлардаги оҳангдошликни ёзувда акс эттириш имконини яратиш, чет (олинма) сўзларни ўзбек тили хусусиятларига мослаб ёзиш кераклигини айтади.3 Бу фикрга Элбек ҳам қўшилади.4  Ашурали Зохирий эса Фитратнинг таклифига эътироз билдириб, чет сўзларнинг, хусусан, арабча ва форсча ўзлашмаларнинг араб имлосидаги шаклларини ўзгартирмай ёзиш маъқуллигини, акс ҳолда бундай сўзларнинг маънолари ўзгариб кетиши мумкинлигини айтади. Шу тариқа имлочилар иккига – янги имлочилар ва ўрта имлочилар гуруҳига бўлиниб кетади.1



Боту (М. ¥одиев) араб алифбосидан бутунлай воз кечиб, лотин графикаси асосида янги алифбо тузиш кераклигини айтади. Бу ҳақда у шундай дейди: - "... Бутунлай ҳозирги араб ҳарфларини ташлаб, кўп миллатлар томонидан қабул қилинган лотин ёзувини тилимиздаги товушларга мувофиқ бир ҳолғо келтириб қабул қилиш керакдир".2  


Шу маърузасида Боту ўзининг лотин ҳарфлари асосида тузилган алифбосининг лойиҳасини қурултой иштирокчиларига кўрсатади, музокарага чиққан С.Усмонхўжаев Ботунинг фикрини ва лойиҳасини маъқуллайди, аммо қурултой қатнашчиларининг кўпчилиги амалдаги (арабча) алифбони айрим тузатишлар киритиш билан сақлаш керак деган фикрни қувватлайди.3 


£урултойда ёзув ва алифбога оид қуйидаги қарор қабул қилинади:


1. Бу вақтга довур ўзбеклар орасида йуруб келган йозувлар йўлсиз ва қоидасиз бўлғонлигидан, қўнферанс йозувларимизни ислоҳ этилувини тилайдир.


2. Имломизнинг ислоҳи учун олти чўзғули имло қабул этилса.


3. ¥арф-чўзғуларимиз айри-айри шаклда бўлур.


4. ¤збек сўзларида қалинлик ва ингичкалик қоидаси қабул этилсун.


5. ¥арфларнинг ҳаммаси икки турли шаклдан бир турли шаклга туширулсин.


6. Тилимиз орасига кириб қолғон йот сўзлар ўз ҳарфларимиз билан йозилсун".4  


1922 йилда Тошкентда Туркистон Республикаси "¤збек маданияти ва маорифи ходимлари қурултойи" бўлиб, унда имло масалалари бўйича Шокиржон Раҳимий, Неъмат ¥аким ва Е.Д.Поливанов маърузалари тингланади. Шокиржон Раҳимий ўз маърузасида тил ва ёзувнинг ижтимоий ҳаётдаги роли хусусида гапириб, шундай дейди: "¥ар қайси улуснинг адабиётининг тугаллашмаси шу улуснинг тил ва ёзувининг тартиблик ва йўсунлик бўлишига боғлиқдир. Тартибсиз ва қоидасиз тил, ёзув бўйича тузилган адабиётнинг бир кун эмас бир кун битишига ҳеч гумон йўқдир. Тил жон бўлса, ёзув унинг баданидир. Соғ бўлмағон бир танда жоннинг яшамоғи қийиндир. Бизнинг ёзувимиз касал. Бунинг иложига тездан киришилмаса иш ҳавплидир".


£урултойда ёзувни лотин алифбосига кўчириш масаласи ҳам кўрилади, ҳатто лотин ҳарфлари асосида тузилган янги ўзбек алифбоси (лойиҳа) кенгаш иштирокчиларига кўрсатилади.


Юқоридаги таклифлар муҳокама қилиб бўлингач, қуйидаги қарор қабул қилинади:


1. ¤збек имлосини ислоҳ қилиш зарур: бунда ўқиш ва ёзишга ўргатишни енгиллаштириш назарда тутилиши, айни вақтда тегишли илмий асослар ва бу соҳадаги янги йўналишлар эътиборга олиниши керак.


2. Лотин алифбоси ўзбек тили учун тўлиқ яроқли эканлигини эътироф қилиб, бу ишни ҳозирда амалга оширишдаги катта қийинчиликларни ҳисобга олиб, бу иш келажакнинг вазифаси эканлиги кўрсатилсин, ҳозирда эса араб алифбосини ислоҳ қилиш билан кифояланилсин. (Бу қарорда ўзбек тили унлиларининг сони 6 та, ундошларининг сони эса 23 та эканлиги қайд этилган.1)    


1922 йилнинг 5 декабрида Озарбайжон турк янги алифбо қўмитаси Туркистон Маориф Халқ Комиссарлигига янги (лотинча) туркий алифбо лойиҳасини юборади.2 


1923 йилда Бухорода 9-10 октябрь кунлари ¤рта Осиё ўзбекларининг алифбо ва имло масалаларига бағишланган биринчи конференцияси бўлиб ўтади. Унда 1922 йилдаги қарор асосида ислоҳ қилинган янги араб алифбоси қабул қилинади. Алифбога қуйидаги ҳарфлар киритилганлигини кўрамиз: унлилар учун-         

      ("у"),        ("ў"),       ("о"),       ("а"),        ("и"),     ("э") ҳарфлари; ундошлар учун - ﺏ ("б"), ﭖ   ("п"), ﺕ    ("т"),    ﺝ  ("ж"),             ﭺ ("ч"),  ﺡ ("ҳ"), ﺥ ("х"), ﺩ ("д"),  ﺭ ("р"),  ﺯ ("з"),  ﮊ ("ж"),   ﺱ  ("с"),       ﺵ  ("ш"),     ﻍ   ("ғ"),   ﻑ   ("ф"),     ﻕ  ("қ"),  ﮎ ("к"),              ﮒ ("г"),           ("нг"),   ﻞ  ("л"),   ﻡ  ("м"),  ﻥ("н"),  ﻮ    ("в"),ﻩ (Русча "а"), ﻯ ("й"), ҳарфлари. Араб тилининг специфик товушларини ифодалаб келган ﺙ ("се"),  ﺫ ("зол"), ﺹ("сод"),  ﺾ ("зод"), ﻁ ("то"),  ﻅ ("зо"), ﻉ ("айн") ҳарфлари бу алифбога киритилмайди. Конференцияда янги алифбо билан бирга имло қоидалари ҳам қабул қилинади,3 бу алифбо ва имло қоидалари Туркистон Маорифи  Комиссарлиги томонидан  1923 йилнинг       18 октябрида тасдиқланиб, 1929 йилгача амалда қўлланиб келади4.

1924 йилнинг 11 апрелида  Маориф Халқ Комиссарлигида алифбо масалаларига бағишланган махсус мажлис ўтказилади. Унда Москвадан юборилган лотин алифбоси (туркий халқлар учун тавсия этилган лойиҳа) муҳокама қилинади.1 

1925 йилнинг 29-31 ноябрида Самарқандда тил мутахассислари ва ўзбекшунослар кенгаши ўтказилади. Унда ёзувга оид қуйидаги қарор қабул қилинади: "Бугун ишлатилмоқда бўлган имломизнинг етишмасликларига қарамасдан айтиш мумкинки, кўп имлолардан мукаммалдир... шунинг учун-да бошқадан бир лотин ҳарф ва имлоси масаласини кўтариш ортиқчадир".2 "Бутун турк оламининг кўпчилиги томонидан араб ҳарфлари асрлардан бери ишлатилиб келиб, туркларнинг аксариятининг тарих ва адабиёт билан боғланганлигини эътиборга олиб, биз, турклар учун араб ҳарфларини олишни мувофиқ топамиз".3 

1926 йилнинг 26 февраль – 6 март кунлари Бокуда туркологларнинг биринчи Бутуниттифоқ қурултойи бўлиб ўтади, унда араб ва рус графикалари асосида иш кўраётган туркий халқларнинг ёзувларини лотинлаштирилган алифболарга кўчириш масаласи кўрилади.  £урултойда туркий халқларнинг ёзувларини лотинлаштирилган алифболарга кўчириш таклифи маъқулланади, бу таклифнинг ҳар бир Республикада махсус кўриб чиқилиши тавсия этилади. Ана шу тавсиядан сўнг ¤збекистонда лотин графикасига кўчиш ҳаракати анча тезлашади. Чунончи, "Маориф ва ўқитғувчи" журналида чиққан бир мақолада бу ҳақда шундай дейилади: "Нима учун арабдан лотинга ўтиш керак. Шу сўроққа қисқа қилиб шундай жавоб берамиз: 

1.Араб алифбоси турк тилидаги товушларнинг шаклини тамомила бера олмайдир. 

2.Араб алифбоси техника томонидан лотиндан қуйида турадир. Арабда нуқталар, аломатлар, бош, ўрта ва сўнгги ҳарфлар бордир. Лотин эса булардан узоқдир. 

3.Араб алифбоси ўқитиш, ўрганиш ишида лотиндан ортда турғони, техника томонининг бузуқлиги устига стенографийа, телеграфийа ишида ҳам тўсқинлик қиладир"4 

1926 йилнинг 19-21 майида Самарқандда ўзбек зиёлиларининг алифбо муаммоларига бағишланган илмий кенгаши бўлиб ўтади ва кенгаш қарорига биноан янги алифбо лойиҳаси тузилади, у ¤збекистон Маориф Халқ Комиссарлиги томонидан тасдиқланади.1
1926 йилнинг 10 июнида ¤збекистон Ижтимоий Шўролар Жумҳурияти Кенгашининг 1-чақириқ 4-сессияси бўлиб ўтади. Унда янги алифбога ўтишни режали равишда амалга ошириш мақсадида Ижроия £ўмита ҳузурида ¤збекистон Янги алифбе Марказий қўмитасини ташкил этиш тўғрисида қарор қабул қилинади. Шу қарорга кўра янги алифбе Марказий қўмитасининг 44 кишидан иборат таркиби ва унинг раиси (Й.Охунбобоев) белгиланади.2
1926 йилнинг 16 октябрида ¤збекистон Ижроия Шўролар Жумҳурияти Марказий £ўмитаси ўзининг 88-сонли қарори билан янги алифбо Марказий ва маҳаллий қўмиталари низомини тасдиқлайди. Бу Низомда Марказий ва маҳаллий қўмиталар структурасининг ҳуқуқ ва вазифалари белгиланади.3
1927 йилнинг июнь ойида Бокуда янги турк алифбоси Марказий £ўмитаси ўзининг биринчи пленумини ўтказади. Унда лотин графикаси асосида тузилган бирлашган турк алифбоси қабул қилиниб, барча туркий Республикаларга тарқатилади. £уйида шу алифбодан кўчирма нусха келтирилади:

1928 йилнинг январида Тошкентда Бутуниттифоқ янги алифбо Марказий £ўмитасининг иккинчи пленуми бўлиб ўтади. Пленумда янги (лотинлаштирилган) алифбога ўтиш йўлида учраётган тўсиқларни енгиб, алифбо ислоҳотини тезлаштириш кераклиги алоҳида таъкидланади. Бутуниттифоқ янги алифбо Марказий £ўмитасининг иккинчи пленумидан сўнг янги ўзбек (лотин) алифбоси Марказий £ўмитаси ҳам ўзининг иккинчи пленумини ўтказади, бу пленумда янги ўзбек алифбосини амалга киритишнинг беш йиллик режаси тасдиқланади.1 

1928 йилнинг 7 мартида ¤збекистон Республикаси   2-чақириқ Марказий Ижроия £ўмитаси Олий Кенгашининг  3-сессияси янги ўзбек алифбоси Марказий £ўмитасининг ҳисоботини ва 5 йиллик режаси ҳақидаги ахборотини тинглайди ҳамда бу ишни амалга оширишнинг янги тадбирларини ишлаб чиқиш лозимлигини таъкидлайди.

Сессия мажлисининг баённомасида (унинг 6-моддасида) қайд этилишича, ¤збекистон Марказий Ижроия £ўмитаси янги ўзбек алифбосини Давлат алифбоси деб тан олади ва бу ҳақда махсус қарор тайёрлаб, уни матбуотда эълон қилишни Марказий Ижроия £ўмита Президиумига топширди.2
1928 йилнинг 11 августида ¤збекистон Республикасининг  Марказий Ижроия £ўмитаси шу йилнинг 7 мартида бўлиб ўтган сессия топшириғини амалга ошириш мақсадида 123-сонли махсус қарор қабул қилади. £арорга биноан янги (лотинлаштирилган) ўзбек алифбоси Давлат алифбоси деб эълон қилинади ҳамда бу алифбога аста-секин (босқичма-босқич) ўтиш тартибининг янги алифбо Марказий  £ўмитаси режасига мувофиқ амалга ошири-лиши лозимлиги кўрсатилади. Бу қарорда янги алифбога тўла ўтишни 1932 йилнинг охиригача якунлаш назарда тутилади.3
1928 йилнинг 1 декабрида ¤збекистон   Марказий Ижроия £ўмитаси ўзининг 209-сонли қарори билан шу йилнинг               11 августида қабул қилинган 123-сонли қарорига ўзгартириш киритади, бу янги (209-сонли) қарорда янги (лотинлаштирилган) алифбога ўтиш муддатини 2 йилга қисқартириш (уни 1930 йилнинг 1 январигача тугаллаш) назарда тутилади.4 

70-§. Иккинчи давр: Бу давр лотинлаштирилган ўзбек ёзувига тўла ўтиш билан бошланади:

1929 йилнинг 15-23 майида Самарқандда Республика тил-имло конференцияси бўлиб ўтади. Унда асосан 3 та масала – адабий тил, истилоҳ (термин) ва имло масалалари кўрилади. Бу конференцияда адабий тил меъёрларини белгилашда сингармонизмли қишлоқ шеваларининг хусусиятларини ҳисобга олиш лозимлиги ҳақида таклифлар бўлади, шу асосда алифбода ҳам унлиларни ифодаловчи 9 ҳарфнинг бўлиши маъқулланади; алифбога бош ҳарфлар қўшилади ва ҳарфлар тартиби белгиланади.1    

1929 йилнинг 10 августида ¤збекистон Халқ Маорифи Комиссарлиги коллегиясининг йиғилиши бўлиб, унда май ойида бўлиб ўтган тил-имло конференцияси тавсия қилган янги имло қоидалари тасдиқланади.2 "£оидалар" 29 моддадан иборат бўлиб, уларда сингармонизмли шева хусусиятларини ёзувда ифодалашга кўпроқ ўрин берилади. Ёзувнинг айни шу жиҳати жамоатчиликда эътироз туғдиради, бу эътироз 1933 йида ўзбек орфографияси қоидаларининг янги лойиҳаси яратилишига олиб келади.3
1934 йилнинг январь ойида Тошкентда ўзбек орфографиясининг янги лойиҳаси муҳокамаларини якунлаш мақсадида биринчи Республика £урултойи ўтказилади, унда алифбодан 3 та ҳарф (о,у,ь) чиқарилади, натижада "о" – "о", "u"-"у", "i" – "ь" жуфтликлари ўрнида "o", "u" ва "i" ҳарфларининг ўзини қўллаш қоидалаштирилади, бироқ бу билан алифбо ва имлодаги қийинчиликларга тўла барҳам берилмайди: "а" билан "э" ҳарфларининг қўлланишидаги ноизчилликлар, "-ga" ва "-  a", "-gan" ва "-  an", "-gac" ва " - ac", "-lik" ва "-liq" ... каби кўп вариантлиликнинг ёзувда сақланганлиги жонли тил билан имло ўртасида жиддий тавофутларни юзага келтиради, изчил ва барқарор саводхонликни таъминлаш ишига ҳалақит беради.

1938 йилнинг бошларида ¤збекистон Фанлар Комитетининг А.С.Пушкин номли Тил-адабиёт институтида А.К.Боровков (раҳбар), Олим Усмонов, Фахри Камолов, Б.Авизовлардан иборат махсус муаллифлар гуруҳи тузилиб, унга лотин графикаси асосидаги ўзбек алифбоси ва орфографиясини матбуотда билдирилган фикрлар асосида қайта кўриш ва такомиллаштириш вазифаси юклатилади.4   

1938 йилнинг 9 декабрида лотин графикаси асосидаги ўзбек алифбоси ва имлосининг юқоридаги ишчи гуруҳ томонидан тайёрланган янги лойиҳаси муҳокама учун матбуотда эълон қилинади.1 Лойиҳада алифбо сирасига қуйидаги ўзгаришлар киритилганлигини кўрамиз: а) "э" ҳарфи алифбодан чиқарилади, унинг вазифаси "а" ҳарфига юкланади; б) кучсиз лабланган   "   " унлиси учун алифбога усти чизиқли "ā" ҳарфи киритилади;           в) алифбодаги ҳарфлар тартиби қисман ўзгартирилади:  ç,q,  ,h,n,( ҳарфлари алифбо охирига олинади. Натижада алифбо лойиҳаси қуйидаги 30 ҳарфдан таркиб топади: а,b,v,g,d,e,z,z,i,j,k,l,m,n,ā,o, p,r,s,t,u,f,x,c,ş,ç,q,  ,h,ŋ, ‘(апостроф).

Лойиҳада бевосита имло билан боғлиқ ўзгаришлар борлиги ҳам маълум бўлади: "-gan" ва "-  an","-gac"  ва   "-  ac",   "-gunca" ва "-  uncа","-ga" ва "-  a", "-mak" ва "-maq", "-rak" ва    "-raq" каби жуфт қўшимчаларнинг ингичка ва йўғон вариантларидан фақат биттаси имло учун стандарт сифатида белгиланганлигини, kşi, pcaq каби сўзларнинг биринчи бўғинида қисқа "i" унлисининг ёзилиши (kişi, picaq каби), jazuci, toquci каби сўзларнинг jazuvci, toquvci шаклида бир "v" қўшиб ёзилиши қоидалаштирилганлигини кўрамиз.

1938 йилнинг 12 декабрида юқоридаги лойиҳа А.С.Пушкин номли Тил-адабиёт ва тарих институти илмий кенгашида муҳокама қилинади, аммо бу муҳокама пайтида ёзувни рус графикасига кўчириш кераклиги ҳақида ҳам таклифлар бўлади: бунга мамлакатда рус графикасига ўтиш жараёни оммавий тус олганлиги асос қилиб кўрсатилади. Дарҳақиқат, 1936-38 йиллар орасида 30 га яқин халқнинг (абазин, авар, адигей, болқор, бурят, дарғин, ёқут, ингуш, черкес, коряк, лак, лезгин, нанай, ненец, нўғай, олтой, осетин, татар, хакас, чечен, чукчи, шор, эвен, эвенк, эскимос, қорачай, қрим-татар, қумиқ халқларининг) ёзувлари рус графикаси тизимига кўчириб бўлинган, бошқа Иттифоқчи Республикаларда эса бу жараёнга тайёргарлик бошланган эди. Институтнинг илмий кенгаши шу омилни ҳисобга олиб, рус графикасига ўтиш бўйича таклифлар тайёрлашни Олим Усмоновга топширади.2 

1939 йил, айтиш мумкинки, рус графикаси асосидаги ўзбек алифбосини шакллантириш йили бўлган: шу йилнинг бошида бу алифбони (шунингдек, орфографияни ҳам) тузиш иши А.С.Пушкин номли Тил, адабиёт ва тарих институтининг лингвистика сектори режасига киритилади, уни бажариш эса Ф.Камолов, О.Носирова ва З.Маъруфовларга топширилади. 3
1939 йилнинг 25-27 март кунлари шу институтда алифбо ва орфография масалаларига бағишланган республика илмий сессияси бўлиб ўтади, бу сессияда гарчи лотин графикасидаги ўзбек орфографиясининг 1938 йил декабрь ойида эълон қилинган янги лойиҳаси ва унинг муҳокамаси якунлари кўрилган бўлса-да, унда рус графикаси асосидаги янги алифбога ўтиш вақти келганлиги алоҳида таъкидланади. 1
1939 йилнинг 13 октябрида Тошкентда пойтахт зиёлиларининг шаҳар партия комитети томонидан уюштирилган йиғилиши бўлади. Унда рус графикаси асосидаги янги ўзбек алифбосига кўчиш масаласи кўрилади. Йиғилиш қарорида бу ҳақда шундай дейилади: "Биз, интеллигенция йиғилишининг қатнашчилари, бу энг муҳим масалани меҳнаткашларнинг кенг муҳокамасига қўйишни табриклаймиз ва ўз вақтида қилинаётган иш деб топамиз.

Биз ¤збекистон ¥укуматидан лотинлаштирилган алифбедан рус графикаси асосидаги янги алифбега ўтишни тезлаштиришни сўраймиз"2 
1939 йилнинг 22 октябрида ¤збекистон Халқ Комиссарлари Кенгаши Раисининг ўринбосари £ори Ниёзов ҳузурида рус графикаси асосидаги янги ўзбек алифбосининг проектини муҳокама қилишга бағишланган яна бир муҳим кенгаш бўлиб ўтади. Унда Фахри Камолов проект ҳақида доклад қилади. Музокарага чиққанлар проектни асосан маъқуллаб, уни тезроқ омма муҳокамасига қўйиш ва жорий қилиш зарурлигини айтишиди. 
1939 йилнинг 23 октябрида "¤қитувчилар газетаси"да "¤збек адабий тилининг рус графикаси асосидаги янги алфавити" номли бош мақола чоп этилади. Унда шундай дейилади: "¥озирги кунда РСФСР да 36 миллат рус графикаси асосидаги янги атфавитга кўчди. Озарбайжон, Тожикистон, £озоғистон ва бощқа қардош  республикалар янги алфавитга ўтиш олдида турадилар...". "Рус графикаси асосидаги янги алфавитга ўтиш – келажакда ҳам шакл, ҳам мазмун жиҳатдан бир... маданият ва тилга қўшилиб кетувчи ўзбек ҳалқи маданияти ва тилининг тараққиётини тезлатиш демакдир".

1939 йилнинг 18 ноябрида матбуотда  "Рус графикаси асосида тузилган янги ўзбек алифбеси" нинг проекти муҳокама учун эълон қилинади. Унга қуйидаги ҳарфлар киритилганлигини кўрамиз; а, б, в, г, д, е (ё), ж, з, и, й, к, л, м, н, о, п, р, с, т, у, ф, х, ц, ч, ш, щ, ъ,ы, ь, э, ю, я, о, ч, қ, ғ, h  , н.

1940 йилнинг 26 – 28 мартида Тошкентда янги ўзбек алфавити ва орфографияси масалаларига бағишланган Республика илмий кенгаши бўлиб ўтади. Кенгаш алифбо лойиҳаси бўйича билдирилган фикрларни ҳисобга олиб, унга қуйидаги ўзгаришларни киритади: а)"ы" ва "щ" ҳарфлари алифбодан чиқарилади; б) "ч", "h", "(" ҳарфлари "ж", "ҳ" ва "ў"  билан алмаштирилади; в) "ё"  мустақил ҳарф деб белгиланади. Натижада лойиҳа қуйидаги ҳарфларни ўз ичига олади: а, б, в, г, д, е, ё, ж, з, и, й, к, л, м, н, о, п, р, с, т, у, ф, х, ц, ч, ш, ъ, ь, э, ю, я, ў, ж, қ, ғ, ҳ, н.1
71-§.Учинчи давр: 1940 йилнинг 5-8 майида ¤збекистон Республикаси Олий Кенгашининг 1-чақириқ III сессияси бўлиб ўтади. Сессия ўзининг 8 майдаги йиғилишида рус графикасига асосланган янги ўзбек алифбосининг 35 ҳарфдан иборат қуйидаги лойиҳасини тасдиқлайди: а,б,в,г,д,е,ё.ж,з,и,й,к,л,м,н,о,п,р,с,т,у,ф,х,ц, ч,ш,ъ,ь,э,ю,я,ў,қ.ғ,ҳ.

Олий Кенгаш ¤збекистоннинг барча халқ комиссар-ликларига, республика муассасаларига, меҳнаткашлар депутатлари кенгашларининг область ижроия комитетларига республикада лотинлаштирилган ёзувдан янги алифбега кўчиш ишларининг ҳаммасини икки йил ичида ўтказиш, бу ишни 1942 йилнинг           1 январигача тугаллаш мажбуриятини юклайди.2
1940 йилнинг 4 июлида янги алифбе ҳукумат комиссияси йиғилишида "¤збек адабий тилининг орфографияси" (лойиҳа) ҳам баъзи ўзгариш ва тузатишлар билан тасдиқланди. Шундай қилиб, ўзбек ёзуви тарихининг янги босқичи – рус графикасига асосланган даври бошланади.

1940-1941 ўқув йилида мактабларнинг қуйи синфларида ўқув жараёни янги ёзувга кўчирилади.

1941-1942 ўқув йилида мактабларнинг юқори синфларида ҳам ўқув жараёни янги (кириллча ўзбек) ёзувга кўчирилади.

1943-1946 йилларда алифбе ва имло асосларини оммага сингдириш ишлари олиб борилади. Шу йиллар ичида ёзув амалиётида имло қоидаларидан четга чиқиш, уларга ғайри қонуний ўзгартиришлар киритиш, адабий тилнинг таянч шеваларига етарли амал қилмаслик каби нуқсонларга йўл қўйилаётганлиги ҳам маълум бўлади. Бундай нуқсонларга барҳам бериш, камчиликларни тузатиш мақсадида 1946 йилда орфография қоидаларининг янги тўплами яратилади, имло луғати ва қийин сўзлар луғатини тузишга киришилади.

1947-1950 йилларда А.С. Пушкин номидаги Тил ва адабиёт институтида махсус тузилган орфография комиссияси иш олиб боради: бу комиссия 1946 йилда тузилган ва нашр эттирилган қоидалар тўпламини матбуотда ва турли кенгашларда билдирилган фикрлар асосида қайта ишлайди, шу асосда янги лойиҳа яратади.

1950-1952 йилларда тил ва имло масалаларига бағишланган бир неча конференция ва кенгашлар бўлиб ўтади. Уларда орфография лойиҳаси бўйича бир қатор танқидий фикрлар билдирилади, алифбони такомиллаштириш кераклиги айтилади.

1953-1955 йилларда матбуотда билдирилган танқидий фикрлар ва таклифлар асосида "¤збек орфографияси асосий қоидалари"нинг бир неча янги лойиҳалари яратилади, улардан сўнггиси ¤збекистон Олий Кенгаши Президиумига топширилади. 

1956 йилнинг 4 апрелида "¤збек орфографиясининг асосий қоидалари" (қайта ишланган ва такомиллаштирилган варианти) ¤збекистон Олий Кенгаши Президиуми томонидан тасдиқланди (83).

1956-1991 йилларни рус графикасига асосланган ўзбек ёзуви учун жиддий синов йиллари бўлди деб баҳолаш мумкин: бу йиллар ичида алифбо ва имло қоидаларининг ижобий баҳоланиши мумкин бўлган жиҳатлари билан бирга, анчагина камчиликлари борлиги ҳам маълум бўлиб қолди: ўзбек тилининг айрим миллий товушлари учун махсус ҳарфларнинг йўқлиги, графика ва орфографиянинг ортиқ даражада рус тили фонологик хусусиятларига мослаштирилганлиги бир қатор мутахассислар томонидан салбий ҳодиса сифатида баҳоланиб келинди.

1991-92 йилларда ўзбек ёзуви муаммолари билан боғлиқ янги давр бошланди: бу даврда русчалаштирилган ўзбек алифбосини бошқа системадаги алифбо билан алмаштириш ғояси пайдо бўлади ва шу ғоя атрофида тўрт хил йўналиш шаклланади. Биринчи йўналиш тарафдорлари ўзбек ёзувини лотинлаштирилган алфавитга кўчириш масаласини ўртага қўяди; иккинчи йўналиш тарафдорлари араб графикасидаги эски ўзбек ёзувига қайтишни ёхуд уни (эски ёзувни) маълум вақт амалдаги ёзув билан параллель қўллашни, шу тарзда бу икки ёзувдан бирининг танланишини вақт ихтиёрига беришни таклиф қиладилар; учинчи йўналиш тарафдорларининг аниқ шаклланган хулоса ва таклифлари бўлмаса-да, уларнинг фикрларида қадимги туркий (урхун) алифбосини  тиклашга мойиллик бордек туюлади; тўртинчи йўналиш  тарафдорлари эса амалдаги алифбони маълум ўзгаришлар билан сақлаш кераклигини айтишади.

Юқоридаги йўналишларнинг тарафдорлари ўртасидаги баҳслар, охир оқибатда, ўзбек ёзувини лотинлаштирилган алифбога кўчириш ғоясининг устун келиши билан якунланади.

72-§. Тўртинчи давр:  1993 йилнинг 2 сентябрида ўн иккинчи чақириқ ¤збекистон Республикаси Олий Кенгашининг ўн учинчи сессияси "Лотин ёзувига асосланган ўзбек алифбосини жорий этиш тўғрисида" қонун қабул қилади. £онунга мувофиқ янги ўзбек алифбосининг таркиби қуйидаги 31 ҳарф ва 1 та тутуқ белгисидан иборат деб белгиланади: 

a,b,c,d,e,f,g,h,i,j,k,l,m,n,o,p,Q,r,s,t,u,v,x,Y,z,(,g,j,ñ,ō,ş,(`)тутуқ белгиси (апостроф) (85).

1995 йилнинг 6 майида ¤збекистон Олий Мажлиси "Лотин ёзувига асосланган ўзбек алифбосини жорий этиш тўғрисидаги қонунга ўзгартириш киритади. Унда шундай дейилади:

1.1-моддадаги "31 ҳарф ва 1 та тутуқ белгиси (апостроф)" дан сўзлари "26 та ҳарф ва 3 та ҳарфлар бирикмаси" сўзлари билан алмаштирилсин.

2.Cc,Jj ҳарфлари мустақил белги сифатида алифбодан чиқарилсин.

3.Ōō ҳарфи O'o' шаклида, Ğğ ҳарфи G‘g‘ шаклида, Şş ҳарфи Sh sh шаклида, Çç ҳарфи Ch ch шаклида, Ññ ҳарфи Ng ng шаклида, Q ҳарф белгиси q шаклида ифодалансин.

4.Aa, Ii,Gg, G‘g‘,Qq, O'o',Zz  ҳарфлари ва Ch ch ҳарфлари бирикмасининг ёзма шакли тегишлича 

тарзида ифодалансин.

¤збекистон Республикаси Президенти

                                                      И.КАРИМОВ.

Шундай қилиб, лотин ёзувига асосланган ўзбек алифбосининг ўзгартирилган янги варианти қуйидаги кўринишда тасдиқланади:

1995 йилнинг 24 августида ¤збекистон Республикаси Вазирлар Маҳкамасининг 339-сонли қарори билан лотин графикаси асосидаги янги ўзбек ёзувининг асосий имло қоидалари ҳам тасдиқланади. (87)

Юқорида келтирилган қонунни амалга киритиш бўйича қабул қилинган қарорда кўрсатилишича, ўзгартирилган янги алифбога тўла ўтиш муддати 2005 йилнинг 1 сентябрига қадар узайтирилади (86), шу тариқа ¤збекистонда маълум муддат ичида                 (1995-2005-йиллар орасида) ўзига хос янги вазият – икки ёзувлилик ҳолати юзага келтирилади.

Текшириш саволлари

1.¤збек халқи ХХ асрда қандай ёзувлардан фойдаланган?

2.Араб графикаси асосидаги эски ўзбек ёзувига қайси йилларда қандай ўзгартиришлар киритилган?

3.Араб графикаси асосидаги ўзбек ёзувидан нечанчи йилгача фойдаланилди?

4.Араб графикасидан лотин графикасига кўчиш жараёни қандай кечди?

5.Лотин графикасига асосланган ўзбек алифбосига йўл-йўлакай қандай ўзгартиришлар киритилди?

6.Рус графикасига асосланган ўзбек алифбоси қачон қабул қилинди?

7.Рус графикасига асосланган ўзбек ёзувининг имло қоидалари қачон тасдиқланди?

8.Рус графикаси асосидаги ўзбек ёзувидан янги ёзувга ўтиш ғояси қачон юзага келди? Сабаблари?

9.Янги (лотинча) ўзбек алифбосининг биринчи ва иккинчи вариантлари қачон қабул қилинди?

10.Янги (лотинча) ўзбек ёзувининг имло қоидалари қачон тасдиқланган?

Таянч тушунчалар

Чиғатой гурунги – 1918 йилда Тошкентда ташкил топган маърифатчилар жамияти. У ўзбек тили ва унинг имлоси масалалари билан шуғулланган.

Янги турк алифбоси Марказий £ўмитаси -  собиқ иттифоқда туркий халқларнинг алифболарини уйғунлаштириш масалалари билан шуғулланган комитет. У 1926-1938 йиллар орасида фаолият кўрсатган.

¤збекистон Янги алифбе Марказий £ўмитаси – 1926 йилнинг 10 июнида ¤збекистон Ижтимоий Шўролар Жумҳурияти Кенгашининг 1-чақириқ 4-сессияси қарори билан ташкил этилган комитет. У янги (лотинча) ўзбек алифбосига ўтишни планли равишда амалга ошириш вазифасини бажарган.

Алифбе, алифбо – муайян ёзув тизими ҳарфларининг маълум тартибда жойлаштирилган мажмуи. Алифбе атамаси ҳозир "ҳарфлар мажмуи" маъносида эмас, "бошланғич савод китоби" маъносида кўпроқ ишлатилади.

Орфография – муайян ёзув тизимининг имло қоидалари.

ОРФОЭПИЯ

Орфоэпия ҳақида маълумот

Адабиётлар: 3[45-48],4[49-50],10[116-124],20[35-41].

73-§. Орфоэпия сўзларни, уларнинг таркибидаги товушларни, шунингдек, ўзак ва қўшимчалардан иборат сўз формаларини тўғри талаффуз қилиш меъёрлари тизимидир. Тилшуносликнинг бу тизим ҳақидаги бўлими ҳам орфоэпия дейилади.

Орфоэпик меъёрлар аслида халқ жонли тили фактлари асосида яратилади – жонли тилдаги турлича талаффуз кўринишларидан адабий тил анъаналарига, тараққиёт тради-цияларига мос келадиганлари танланади. Масалан, ўзбек шеваларида бир сўз турлича талаффуз қилинади: йўқ-жўқ, кўз-гўз,ота-ата,ака-ока,анор-онар каби. ¥озирги замон давом феъли қўшимчаси шеваларда – яп(ти), -оп(ти), -утти, -вот(ти) шаклларида қўлланади: боряпти,боропти, борутти, борвотти каби. Адабий тилда шулардан йўқ, кўз, ота, ака, анор боряпти вариантлари адабий талаффуз меъёри (орфоэпик норма) сифатида сараланган.

Тўғри талаффуз нутқ маданиятининг муҳим белгиларидан бири саналади. Адабий тилда тўғри ёзиш қанчалик муҳим бўлса, тўғри талаффуз ҳам шунчалик аҳамиятлидир. Шунинг учун ҳам ўқувчи ва талабаларда тўғри талаффуз кўникмаларининг шакллантирилишига таълимнинг барча босқичларида жиддий эътибор берилади.

74-§. Унли товушлар орфоэпияси.

И унлиси: 1) бир бўғинли сўзларда қисқа ва ингичка талаффуз қилинади: тил, тиш, бил, сир каби; 2) қ,ғ,х ундошлари билан ёндош қўлланганда йўғон (орқа қатор унли тарзида) талаффуз этилади: қиш, ғишт, хил каби; 3) й, нг ундошларидан олдин ингичка ва бир оз чўзиқ талаффуз этилади: чий, кий, минг каби; 4) ҳ билан ёндош бўлганда ҳам бир оз чўзиқ ва ингичка талаффуз қилинади: ҳид, ҳинд, ҳис каби; 5)кўп бўғинли сўзларнинг урғусиз бўғинида кучсиз ва қисқа (билан, бироқ, сира, тилак, гилам, гилос, виқор каби), урғули бўғинда эса кучлироқ ва чўзиқроқ (нозик, алик, ростлик каби) талаффуз этилади; б) сўз охиридаги очиқ бўғинда бир оз кенгаяди ("и"дан кенгроқ, "э"дан торроқ унли тарзда талаффуз қилинади): тепки, борди, офтоби, худди, рози каби.

У унлиси: 1) бир бўғинли сўзларда ва кўп бўғинли сўзларнинг урғусиз бўғинида қисқа (туш, тус, пул, булоқ, буғдой каби), урғули бўғинида эса кучлироқ ва чўзиқроқ (булут, етук, попук каби) талаффуз этилади; 2) к,г,й ундошларидан кейин ингичка (олд қатор унли тарзида), қ, ғ, х ундошларидан сўнг эса йўғон (орқа қатор унли тарзида) талаффуз қилинади. £иёс қилинг: кул ва қул, атиргул ва норғул, юк(йук) ва хулқ каби; 3) –увчи, -ув аффикслари таркибида чўзиқроқ айтилади: ёзувчи, ўқувчи, тўқувчи, олув, қўшув каби.

¤ унлиси: 1) бир бўғинли сўзларда, шунингдек кўп бўғинли сўзларнинг урғусиз бўғинида қисқа талаффуз этилади: бўр, тўр, рўмол, сўроқ каби; 2) такрорий формаларнинг биринчи компонентида (урғули бўғинда) чўзиқ талаффуз қилинади: кўп-кўп, зўр-зўр, мўл-мўл каби; 3) саёз тил орқа к,г, тил ўрта й ва бўғиз ундоши (ҳ) дан сўнг юмшоқ (олд қатор) унли тарзида, чуқур тил орқа қ,ғ,х ундошларидан сўнг қаттиқ ва йўғон (орқа қатор) унли тарзда талаффуз этилади. £иёс қилинг: кўл ва қўл, гўр ва ғўр, ҳўл ва хўр, йўл ва қўр каби.

Э унлиси: 1) сўз ва бўғин бошида кенгроқ (эркин, экин, эсламоқ каби), бўғин ичида бир оз торроқ (кеча, беда, текин, секин каби) талаффуз қилинади.

А унлиси: 1) саёз тил орқа к,г ундошлари билан ёнма-ён келганда юмшоқ ва ингичка унли тарзида (кам, катта, гап, гал, газлама, кайфият каби), чуқур тил орқа қ,ғ,х ундошлари билан ёндош қўлланганда эса йўғон унли тарзида (қалам, қарға, қасида, ғам, ғалвир, халқ, хабар, хат каби) талаффуз этилади.

О унлиси: 1) қуйи кенг, кучсиз лабланган унли тарзида талаффуз қилинади: тош, баҳор, сомон, шамол каби. Шеваларда ва жонли тилда бу унлининг урғусиз бўғинда "а"га яқин талаффуз қилиниш ҳоллари ҳам учрайди: самон, давон каби, аммо бу ҳол адабий талаффуз (орфоэпик меъёр) ҳисобланмайди; 2) саёз тил орқа к,г ундошларидан сўнг юмшоқ, чуқур тил орқа қ,ғ,х ундошларидан сўнг эса йўғон унли тарзида талаффуз қилинади. £иёс қилинг: косиб ва қошиқ, котиб ва қолип, комил ва қобил, гов ва ғов, говмиш ва ғовламоқ каби; 3) урғули бўғинда кучлироқ ва бир оз чўзиқ талаффуз этилади: боғбон, обод сўзларининг биринчи ва охирги бўғинларидаги о унлиси талаффузини қиёсланг; 4) й ва ҳ ундошлари билан ёндош қўлланганда ҳам о унлиси бир оз юмшоқ, ингичка унли ҳолида талаффуз этилади. £иёс қилинг: ёр (йор) ва қор, ҳоким ва холис каби.

75-§. Ундош товушлар орфоэпияси.

Ундош товушлар орфоэпияси кўпроқ комбинатор ва позицион омиллар таъсирида юз берадиган фонетик ҳодисаларга боғлиқ бўлади. Хусусан: 1)б,д жарангли ундошлари сўз охирида жарангсиз п,т тарзида талаффуз этилади, бу ҳол ўзбек адабий талаффузи учун меъёр ҳисобланади: китоб>китоп, бориб>борип, ёзиб>ёзип, савод>савот, обод>обот каби; 2)б,д ундошлари жарангсиз ундошлар билан ёнма-ён қўлланганда ассимиляцияга учраб, п,т ҳолида талаффуз этилади, бу ҳол ҳам адабий талаффуз меъёри ҳисобланади:ибтидоий>иптидоий,кетди>кетти;3)ж,з ундошларининг жарангсиз ундошлар таъсирида ш,с деб талаффуз этилиши ҳам адабий тил учун меъёрдир:  ижтимоий> иштимоий, мазкур>маскур каби; 4)б,қ ундошларининг интервокал ҳолатда (икки унли орасида) сирғалувчи в,ғ ундошларига ўтиши ҳам адабий талаффуз меъёрига хилоф эмас: бора бер>боравер, кета бер>кетавер каби.

76-§. Сўз қисмлари талаффузи.

1.£,К билан тугаган отларнинг эгалик аффикслари билан турланган шакллари қуйидагича талаффуз этилади: а) кўп бўғинли сўзларда қишлоқ> қишлоғимиз, қишлоғингиз, қишлоғи; телпак> телпагим, телпагинг, телпаги каби. Бир бўғинли сўзларда бундай ўзгариш бўлмайди: ўқ>ўқи, ток>токи каби (ёқ, йўқ сўзлари бундан мустасно).

2.£,К,Г,¢ билан тугаган отларнинг жўналиш келишигидаги шакллари қуйидагича талаффуз қилинади: қишлоқ+га>қишлоққа, челак+га>челакка, тоғ+га>тоққа, педагог+га>педагокка каби. Бошқа барча ҳолатларда: а) жарангсиз ундошлардан сўнг   –ка, жарангли ундошдан ва унлидан сўнг –га талаффуз этилади: отка, ошка, қопка, аммо уйга, овга, толга, томга, болага, акага каби.

3.Феълларда: а)онг+ла>англа, сон+а>сана, ёш+а>яша каби; б)эк+ган > эккан,   кет+ган > кеткан,    оқ+ган > оққан, туш+ган>тушкан каби.

4. Олмошларда: у+н+да>унда, бу+н+да>бунда, шу+н+да>шунда (бир "н" орттирилади), мен+нинг>менинг, сен+нинг>сенинг (бир "н" тушириб қолдирилади).

5.Бир сўзидан дона сон ясалганда, ўзакдаги "р" ундоши    "т"га  ўтади: бир+та>битта каби.

77-§. Бошқа тиллардан ўзлаштирилган айрим сўзлар орфоэпияси.      


1.Туркий тилларда, маълумки, ф ундоши бўлмаган, шунинг учун жонли сўзлашувда араб, форс ва рус тилларидан ўзлашган сўзлардаги "ф"ни "п" деб талаффуз қилиш ҳоллари учрайди: улфат>улпат, фанер>панер, ферма>перма каби. ¥озирги ўзбек адабий тилида уларни "ф" билан талаффуз қилиш меъёр ҳолига келган. 


2.Сўз ёки бўғин бошида ундош товушларнинг қаторлашиб келиши туркий тилларга хос бўлмаган. Бу ҳодиса кейинчалик бошқа тиллардан ўзлаштирилган сўзлар талаффузига ҳам таъсир қилган – жонли сўзлашувда сўз ёки бўғин бошида ёхуд бўғиндаги икки ундош орасида бир унлининг орттирилишига олиб келган: шкаф>ишкоп, стакан>истакон, план>пилон, трактор>тирактир каби. Бундай ҳолат сўз охирида ҳам учрайди: ақл>ақил, фикр>фикир, илм>илим, ҳукм>ҳукум каби. ¥озирги ўзбек адабий тилида бундай сўзларни асл ҳолича (унли орттирмай) талаффуз қилиш орфоэпик меъёр саналади. Бундай меъёр шу типдаги сўзларнинг ёзувдаги шаклини (имлосини) тўғри белгилашга ҳам ёрдам беради.


3.Умумтуркий сўзларда икки унли ёнма-ён қўлланмайди, бу ҳол араб тилидан ўзлашган оила, доир, раис, маориф, саодат, мутолаа каби сўзлар талаффузига таъсир қилган: оила, доир, раис сўзларида битта "й" орттирилган (ойила, дойир,райис каби), маориф, саодат, мутолаа сўзлари эса унлиларнинг дифтонглашувига – мо:рип, со:дат, мутола: каби талаффуз қилинишига олиб келган. Кейинги бир аср ичида рус тилидан сўз ўзлаштиришнинг фаоллашганлиги, русча ўзлашмаларнинг рус тилидаги талаффуз ва имло меъёрларини ўзбек тилига айнан сингдириш тенденциясининг устун бўлганлиги ўзбек тилида икки унлининг сўз таркибида ёнма-ён келишини орфоэпик ва орфографик меъёрга айлантирди: биология, геометрия, геология, геодезия ва бошқалар. Бу ҳол арабча ўзлашмаларда (оила, доир, раис, маориф, саодат, матбаа, мутолаа кабиларда) ҳам икки унлининг ёнма-ён талаффуз қилиниши ва ёзилишини меъёр даражасига кўтарди.


4.Араб тилидан ўзлаштирилган таъна, даъво, маъно, эълон, меъмор, мўътабар каби сўзларнинг биринчи бўғинидаги унлилар бўғиз артикуляцияси билан чўзиқроқ талаффуз этилади.


5.Рус тилидан ўзлашган сўзларда "и" унлиси ўзбек тилининг "и" унлисидан торроқ ва чўзиқроқ талаффуз этилади. £иёс қилинг: тиш (ўзб.) – тип>ти:п (рус.), тил (ўзб.) – тир>ти:р (рус.) каби.


6.Рус тилидан ўзлаштирилган кўп бўғинли сўзларнинг урғусиз очиқ бўғиндаги "и" ўзбекча "и"дан торроқ ва чўзиқроқ талаффуз этилади. £иёс қилинг: билан (ўзб.) – билет (рус.), киноя (ўзб.) – кино (рус.) каби.

7.Рус тили орқали ўзлаштирилган сўзларнинг сўнгги очиқ, урғули бўғинида "и" унлиси ўзбекча "и"дан тор ва чўзиқ талаффуз этилади. £иёс қилинг: махси(ўзб.) – такси(рус.), тепки(ўзб.)- коньки(рус.) каби. Урғули бўғиннинг бошқа типларида (ёпиқ, тўла ёпиқ бўғинларда) ҳам русча "и" ўзбекча "и"дан чўзиқроқ ва торроқ талаффуз қилинади. £иёс қилинг: метин (ўзб.) -никотин>никоти:н (рус.), овсин (ўзб.) -апельсин>апельси:н (рус) каби.

8.Рус тилидан ўзлаштирилган бир бўғинли сўзларда "у" унлиси ўзбек тилидаги "у"дан чўзиқроқ ва кучлироқ талаффуз этилади. £иёс қилинг: дуд(ўзб.) – дуб>ду:б(рус), пул(ўзб.) – пульс>пу:льс(рус.), туш(ўзб.) – тушь>ту:шь(рус.) каби.

9.Рус тилидан ўзлаштирилган кўп бўғинли сўзларнинг урғули бўғинида "у" унлиси ўзбек тилидаги "у"дан анча чўзиқ ва бир оз йўғонроқ талаффуз этилади. £иёс қилинг: бу-да(ўзб.) – будка (рус.), мангу (ўзб.) - мангуста (рус.), мавзу (ўзб<араб.)-медуза (рус.)  каби.

10.Рус тилидан ўзлаштирилган кўп бўғинли сўзларнинг урғусиз бўғинидаги "у" қисқа талаффуз қилинади, аммо ўзбек тилидаги "у" айни шу фонетик позицияда русча "у"дан ҳам қисқароқ бўлади. £иёс қилинг: душман>дъшмэн(ўзб.)- турбина(рус.), муздай>мъздэй(ўзб.)-музей(рус) каби.

11.Сўз бошидаги беркитилмаган, урғусиз бўғинда "у" унлиси русча сўзларда йўғонроқ, ўзбекча сўзларда ингичкароқ (юмшоқроқ) талаффуз этилади. £иёс қилинг: уклад(рус.) – ухламоқ (ўзб.), узуал (рус.)-узум (ўзб.) каби.

12.Русча лексик ўзлашмаларда "у" унлиси юмшоқ ундошдан сўнг ўта ингичка (олд қатор унли тарзида), қаттиқ ундошдан сўнг эса йўғон (орқа қатор унли тарзида) талаффуз қилинади. Имлода ингичка  "у" товуши "ю" ҳарфи билан ифодаланади. £иёс қилинг: абажур ва маникюр(маник’ÿр), ультиматум ва костюм (каст’ÿм), плуг ва салют(сал’ÿт) каби. Рус тилидан ўзлаштирилган сўзларда юмшоқ ундошдан кейин келган "у" ўзбекча "у"дан ҳам ингичкароқ ва юмшоқроқ талаффуз этилади. £иёс қилинг: гул (ўзб.)-тюль>т’ÿл (рус.) каби.

13.Русча лексик ўзлашмаларнинг урғусиз бўғинидаги "э" унлиси ўзбекча "э"дан анча тор ("и"га яқин) талаффуз этилади: телефон>тилифон., телевизор>тиливизър, адрес>адрис каби.

14.Рус тили орқали ўзлашган сўзларда "а" унлиси ўзбекча "а"дан йўғонроқ талаффуз этилади. £иёс қилинг: кана(ўзб.)-канал (рус.) каби. 

15.Рус тилидан ўзлаштирилган сўзлардаги ўрта кенг, лабланган "о" унлиси урғули бўғинда ўзбек тилидаги ўрта кенг, лабланган "ў"дан кенгроқ талаффуз этилади. £иёс қилинг: тон (рус.) -тўн (ўзб.), ток (рус.) -тўқ (ўзб.), торт (рус.)-тўрт (ўзб.) каби. Урғусиз бўғинда эса русча "о" редукцияга учраб, ўта кучсизланади ва "қисқа "и" ёки "а" тарзида талаффуз қилинади: трактор>търактър, самолёт>самал’öт каби.

16.Жонли тилда "р" билан бошланган арабча, форсча ва русча сўзларнинг бошида бир "ў" товушининг орттирилиши анча кенг тарқалган: рўза>ўраза, рус>ўрис, рўмол>ўрамол каби. Адабий талаффуз меъёри сифатида рўза, рус, рўмол шакллари сараланган.

17.Рус тилидан ўзлаштирилган сўзларнинг охирида лаб-тиш "в" ундоши жарангсиз "ф" тарзида талаффуз қилинади: актив>актиф, пассив>пассиф, устав>устаф, курсив>курсиф каби; "в"нинг жарангсизланиши сўз ичидаги ассимилятив ҳолатда ҳам юз беради: автомат>афтомат, ставка>стафка каби. Бундай талаффуз адабий тил учун меъёр саналади, аммо ўзбек тилининг ўз сўзларида қўлланадиган лаб-лаб "в" ундоши сўз охирида ҳам, жарангсиз ундош таъсирида ҳам "ф" га ўтмайди: ов, биров, овқат, шавкат каби. (Бу ҳолат ҳам орфоэпик меъёр саналади).

18.Рус тилидан ўзлаштирилган сўзларнинг кўпчилигида урғу эркин бўлади, бу ҳол ўзбек адабий тили ва талаффузига ҳам сингиб бормоқда: атлáс, троллéйбус, трамвáй каби.

19.¤збек тилидаги урғу асосан сўзнинг охирги бўғинига тушади, аммо айрим ўзлашган сўзларда урғу сўзнинг олдинги бўғинларида бўлиши ҳам мумкин: ҳáмма, жáми, ҳамúша, афсýски каби. Бундай ҳолатлардан хабардор бўлиш адабий талаффуз меъёрларига амал қилиш имконини беради.

Текшириш саволлари

1.Орфоэпия нима?

2.Орфоэпиянинг адабий тилдаги аҳамияти?

3.Унли товушлар орфоэпияси ҳақида нималарни биласиз?

4.Унлилар қандай позицияда ингичка талаффуз қилинади?

5.Унлилар қандай ундошлар таъсирида йўғон талаффуз этилади?

6.Б,д ундошлари қандай позицияда жарангсиз п,т тарзида талаффуз этилади?

7.Ж,з ундошлари қандай ўринларда жарангсизланади?

8.Б,қ ундошларининг сирғалувчи "в" ва "ғ"га ўтиши қандай ҳолатда юз беради?

9.£андай пайтларда ўзак охиридаги "к" ундоши "г"га, "қ" ундоши "ғ"га ўтади?

10."Г" ундоши билан бошланган аффикслар қандай сўзларга қўшилганда "--ка", "-кан", "-қа", "-қан" тарзида талаффуз қилинади?

11.£андай сўзлар ўзагидаги "о" феъл ясовчилар қўшилганда "а" га ўтади?

12.Бошқа тиллардан олинган ўзлашма сўзлар орфоэпияси ҳақида нималарни биласиз?

Таянч тушунчалар

Орфоэпия – тўғри (адабий) талаффуз меъёрлари тизими.

£исқа талаффуз – урғусиз бўғиндаги унлининг қисқа ва кучсиз (билинар-билинмас) талаффуз этилиши.

Чўзиқ талаффуз – урғули бўғиндаги унлининг урғусиз бўғиндаги унлидан чўзиқроқ бўлиши. Бу хусусият русча лексик ўздашмаларда, айниқса, сезиларли бўлади.

Ингичка талаффуз – унли товушларнинг саёз тил орқа "к","г","нг", тил ўрта "й" ва бўғиз ундоши "ҳ" билан ёндош бўлганда олд қатор фонема тарзида ингичка талаффуз этилиши.
Йўғон талаффуз – унли товушларнинг чуқур тил орқа "қ","ғ","х" ундошлари таъсирида орқа қатор фонема тарзида йўғонлашуви.

Жарангсизланиш – айрим жарангли ундошларнинг сўз охирида ёки ассимилятив ҳолатларда жарангсиз ундош тарзида талаффуз этилиши.
Интервокал ҳолат – ундош фонеманинг икки унли орасида қўлланиши. Бундай позицияда (кўп бўғинли сўзларда) портловчи "қ" ундоши сирғалуви "ғ" тарзида (қишлоқ>қишлоғимиз каби), жарангсиз "к" ундоши жарангли "г" тарзида (телпак>телпагим каби) талаффуз қилинади.

ЛЕКСИКОЛОГИЯ
Лексикологиянинг объекти, предмети вазифалари
Адабиётлар: 2[56-59], 4[3-6], 11[6-9], 12[49-53], 14[58-59].

1-§. Лексикологиянинг объекти тилнинг луІат бойлигидир. Бу бойлик тилшуносликда лексика деб аталади, у муайян тилдаги барча сўзларни ва шу сўзлар боІланишидан таркиб топган кўчма маъноли турІун бирикмаларни (фраземаларни) ўз ичига олади. Лексика атамаси баъзан тор маъноларда ҳам қўлланади: диалектал лексика, касб-ҳунар лексикаси, илмий лексика, вульгар лексика, Тоҳир Малик асарлари лексикаси каби.

Лексикологиянинг предмети – луІат бойлигининг структуравий ва системавий хусусиятларини, тараққиёт қонуниятларини, тилнинг бошқа сатҳлари (фонетик сатҳ, грамматик сатҳ) билан алоқасини тадқиқ қилиш.

Лексикологиянинг вазифалари; а) муайян тил луІат бойлигидаги эскириш ва янгиланиш жараёнларини, бу жараёнларда лисоний ва нолисоний (лингвистик ва экстра- лингвистик) омилларнинг иштирокини ўрганиш; б) луІавий бирликларнинг функционал-семантик тавсифини бериш, эскирган, янги ва замонавий қатламларини, тематик гуруҳлари ва микросистемаларини аниқлаш, лисоний ва услубий хусусиятларини ёритиш; в) талабаларни лексикага оид назарий билимлар билан қуроллантириш, уларда лексик-семантик таҳлил кўникмаларини шакллантириш.

2-§. Лексикологиянинг турлари. Лексикология барча тилларнинг луІат бойлиги тараққиётига хос умумназарий масалалар билан бирга, айрим олинган бир тилнинг луІат бойлиги масалалари билан ҳам шуІулланади. Шунга кўра у дастлаб икки турга – умумий лексикология ва хусусий лексикологияга бўлинади.

1.Умумий лексикологияда барча тилларнинг луІат таркиби тараққиётини белгиловчи қонуниятлар кўрилади: тил ва жамият, тил ва онг, тил ва тафаккур муносабатларининг луІат таркибига таъсири, бунинг луІат таркибида маълум ўзгаришларга олиб келиши, луІавий бирликларнинг замонийлик, тарихийлик, экспрессив-стилистик жиҳатдан қатламланиши, маълум тематик ва лексик-семантик гуруҳларга уюшиши каби жараёнлар барча тилларга хосдир.

2.Хусусий лексикологияда муаяйн бир тилнинг луІат бойлиги ўрганилади: ¤збек тили лексикологияси, рус тили лексикологияси, немис тили лексикологияси каби.

Хусусий лексикология муайян бир тилнинг луІат бойлигини тадқиқ қилишда умумий лексикология тажрибалари ва хулосаларига таянади. У ўз навбатида тавсифий (синхрон) ва тарихий (диахрон) лексикология каби турларга бўлинади:

а)тавсифий лексикологияда айрим олинган бир тилнинг, масалан, ўзбек тилининг лексикаси статик ҳолатда – шу тил лексикасининг аввалги (ўтмишдаги) тараққиёт динамикасига боІланмай ўрганилади, шунга кўра у синхрон лексикология саналади;

б)тарихий лексикологияда айрим олинган бир тилнинг лексикаси динамик ҳолатда – тарихий тараққиёт жараёни билан боІлаб ўрганилади, шунга кўра у диахрон лексикология ҳисобланади. 

¥озирги ўзбек тили лексикологияси, асосан, тавфсифий (синхрон) лексикологиядир, аммо унда тарихий (диахрон) лексикологияга мурожаат этиш ҳоллари ҳам бўлиб туради: ўзбек тили луІат бойлигининг тарихий ва замонавий қатламларини, сўзларнинг ҳозирги ва эскирган маъноларини қиёслаш, тавфсифлаш керак бўлганда шундай қилинади. 

3-§. Лексикологиянинг бошқа фанлар билан алоқаси. Лексикология тилшуносликнинг семасиология, ономасиология, этимология ва фразеология каби бўлимлари билан ҳамкорликда иш кўради, бундай ҳамкорликсиз тилнинг луІат бойлигидаги лексик-семантик ҳодисаларни, луІат таркиби тараққиётига оид тил фактларини тўІри ёритиб бўлмайди: семасиологияда луІавий бирликларнинг мазмун плани – семантик таркиби ва шу билан боІлиқ масалалар тадқиқ қилинади; ономасиологияда нарса-ҳодисаларни ёки тушунчаларни номлаш принциплари ўрганилади; этимологияда сўзларнинг келиб чиқиши аниқланади; фразеологияда тилнинг луІат бойлигидаги кўчма маъноли турІун бирикмалар – фраземалар хусусида баҳс юритилади.

Тилнинг лексик, фонетик ва грамматик сатҳлари ҳам ўзаро боІлиқдир: фонетик бирликлар сўзни борлиқ тусига киритади, морфемалар ясама сўзларни шакллантиради, сўзларнинг бирикувчанлик имкониятлари, услубий восита сифатидаги хусусиятлари уларнинг лексик ва грамматик маъноларига ҳамда услубий семаларига таянади. Булар лексикологиянинг фонетика, морфемика, сўз ясалиши, грамматика ва услубшунослик (стилистика) билан алоқада бўлишини тақозо қилади.

4-§. Лексикологияда тилнинг луІат бойлиги система сифатида тадқиқ қилинади, чунки бу бойлик сўзлар ва ибораларнинг оддий, механик йиІиндиси эмас, балки ўзаро алоқада бўлган, бирининг бўлиши иккинчисининг бўлишини тақозо қиладиган луІавий бирликлар ва элементлар тизимидир, бу тизимдаги сўз ва элементлар яхлит бир "организм"нинг "тўқималари" ва "ҳужайралари" муносабатида бўлади: сўзларнинг ифода ва мазмун томонлари орасидаги алоқалар, лексик маъно ва унинг семалари ўртасидаги бутун ва қисм муносабатлари, сўз маъноларининг парадигматик ва синтагматик хусусиятлари шундан далолат беради. Бу тизимнинг асосий бирлиги сўз эканлигини ҳисобга олсак, лексикологияда бевосита сўзнинг ўзи билан боІлиқ масалалар ҳам кўрилади: сўзнинг тил бирлиги сифатидаги моҳияти, сўз структураси (ифода ва мазмун планлари, семантик таркиби), лексик маъно ва услубий семалар, лексик маъно ва этимон, лексик маъно тараққиёти, узуал ва окказионал маънолар шулар жумласидандир. 

Текшириш саволлари ва топшириқлар

1.Лексикология нимани ўрганади?

2.Лексика нима?

3.Лексикологиянинг мақсади ва вазифалари ҳақида маълумот беринг.

4.Лексикологиянинг қандай турлари бор?

5.Лексикология тилшуносликнинг қайси бўлимлари билан алоқада бўлади? Сабаблари? 

Таянч тушунчалар

Лексикологиянинг объекти – тилнинг луІат бойлиги, лексик тизими.

ЛуІавий бирликлар – сўз ва иборалар (лексема ва фраземалар).

Лисоний омиллар (лингвистик факторлар) – тилнинг структуравий ва системавий хусусиятларидан келиб чиқадиган омиллар.

Нолисоний омиллар (экстралингвистик факторлар) – тил тараққиётига (шу жумладан,лексик тизим ривожига) ташқаридан таъсир ўтказувчи омиллар: ижтимоий-сиёсий тузум, психология, урф-одатлар, илмий-техникавий тараққиёт, адабиёт-санъат ва бошқалар.

Умумий лексикология – лексикологиянинг барча (ёки кўпчилик) тиллар луғат бойлиги тараққиётига хос умумий қонуниятларни аниқлаш ва ёритиш билан шуғулланувчи тури

Хусусий лексикология – лексикологиянинг муайян бир тил луІат бойлиги ҳақида маълумот берувчи тури.

Тавсифий лексикология – айрим олинган бир тилнинг луІат бойлигини шу тил лексикасининг аввалги тараққиёти билан боІламай ўрганадиган лексикология.

Тарихий лексикология – айрим олинган бир тилнинг луІат бойлигини тарихий тараққиёт жараёни билан боІлаб ўрганадиган лексикология.

Семасиология – лексик бирликларнинг семантик таркиби ва у билан боІлиқ масалаларни ўрганувчи соҳа.

 Ономасиология – лексик бирликларни номлаш ва тушунча англатиш принциплари ҳамда қонуниятлари ҳақида маълумот берувчи соҳа.

Этимология – тилшуносликнинг сўз ва морфемаларнинг келиб чиқишини ўрганувчи бўлими.

Сўзнинг лексик бирлик сифатидаги

моҳияти

Адабиётлар: 2[53-66],4[6-8],8[47-54],11[11-15],12[49-55]

5-∙. Сўз тилнинг энг муҳим номинатив бирлигидир, чунки у борлиқдаги нарса-буюмларни, предмет сифатида тасаввур қилинадиган мавҳум тушунчаларни, ҳаракат-ҳолатни, ранг-тус, маза-таъм, ҳажм-миқдор, хислат каби белги-хусусиятларни номлайди: дарахт (предмет номи), онг (мавҳум тушунча номи), ишламоқ (ҳаракат номи), оқ (ранг-тус номи), ширин (маза-таъм номи), катта (ҳажм номи), беш (миқдор номи) каби. Тилнинг луІат бойлигидаги бундай сўзлар лексик бирликлар саналади.

Тилда номлаш хусусиятига эга бўлмаган, бинобарин, лексик бирлик саналмайдиган сўзлар ҳам бор, улар фақат грамматик ёки модал маъноларни ифодалайди, шунга кўра грамматик сўзлар ёки морфема-сўзлар ҳисобланади: ёрдамчи сўзлар, модал сўзлар, тақлидий сўзлар, ундовлар, олмошлар шулар жумласидандир. Булар тилшуносликда ифодаловчи сўзлар (ундовлар, модал сўзлар, юкламалар), кўрсатувчи сўзлар (боІловчилар, кўмакчилар), олмошловчи сўзлар (олмошлар) ва атовчи сўзлар (атоқли отларнинг маълум турлари) каби гуруҳларга ажратилади. (12,50-51).

Лексик мазмунли сўзлар лексикологияда, грамматик мазмунли сўзлар эса грамматикада (сўз туркумлари билан боІлаб) ўрганилади.

Тилшуносликда лексик мазмунли сўзларнинг структураси ҳар хил таърифланмоқда: айрим манбаларда лексик мазмунли сўзларнинг ифода плани (товушлардан таркиб топган моддий томони) лексема деб, мазмун плани (ифодаланувчиси) эса семема деб таърифланади. Демак, лексема ва семема лексик бирликнинг (сўзнинг) ўзаро алоқада бўлган икки томони эканлиги айтилади.1 Бошқа манбаларда эса лексема сўзнинг ифода планигина эмас, балки унинг ифода ва мазмун планлари бирлигидан иборат яхлит бутунлик эканлиги таъкидланади. Бу бутунлик номинатив функциядаги сўз ёки сўз бирикмаси шаклида бўлади. У ономасиолологияда тилнинг луІат таркибидаги бир компонент (вокабула) сифатида, семасиологияда эса маълум маънолар таркибидан иборат бирлик (семантема) сифатида ўрганилади.1
¤збек тилшунослигида лексеманинг ифода ва мазмун планлари бирлигидан иборат бир бутун лексик бирлик сифатида қаралиши кенг тарқалган, бунда унинг ифода плани (товуш томони) номема (8,54-55) термини билан, мазмун плани эса семема (12,51-б.) атамаси билан номланмоқда. Мазкур дарсликда ҳам шу анъанага амал қилинди.

6-∙. Лексемаларнинг лексик бирлик сифатидаги тавсифида қуйидаги белги-хусусиятларнинг алоҳида ўрни бор:                         

1.¥ар қандай лексема икки томоннинг - ифода ва мазмун планларининг (номема ва семеманинг) бирлигидан таркиб топади:

а)лексеманинг ифода плани унинг фонетик қобиІидир (фонемалар, бўІинлар ва сўз урІусидан иборат моддий-материал шакли). Масалан, қулоқ лексемасининг ифода планида 5 та фонема (қ,у,л,о,қ), 2 та бўІин (қу-лоқ) ва 1 та сўз урІуси (қулóқ) бор.

Лексеманинг ифода плани бўІин типлари, унинг фонетик таркиби билан боІланган бўлади: ўзбек тилининг ўз  қатламидаги умумтуркий лексемаларнинг кўпчилиги бир ва икки бўІинли туб сўзлардир. Бир бўІинли туб лексемаларнинг фонетик таркиби ундош+унли+ундош (бош, кўз), унли+ундош (ош, ўн) схемаларида бўлади; бўІин ва сўз бошида икки ундош қаторлашиб келмайди, аммо сўз охирида икки ундошнинг кетма-кет келиши учраб туради: тўрт, қирқ каби. Икки бўІинли туб лексемаларнинг биринчи бўІини унли (о-на), унли+ундош (ол-ти), ундош+унли+ундош (кат-та), ундош+унли (бо-ла), иккинчи бўІини эса ундош+унли (о-та), ундош+унли+ундош (ол-тин) схемаларида бўлади. Иккинчи бўІин ҳеч қачон унли билан бошланмайди, аммо унли билан тугаш ҳолатлари (очиқ бўІин бўлиши) кўп учрайди (ке-ча, қай-ғу, бо-ла, бо-бо каби). 

¤збек тилининг ўзлашган қатламидаги лексемаларнинг бўІинларида, бинобарин, сўзнинг ифода планида ҳам бир қатор ўзига хосликлар бор. (Бу ҳақда «¤збек тили лексикасининг тарихий тараққиёти» баҳсига қаралсин.)

Ясама сўзларда ўзак морфема ва сўз ясовчи морфемалар лексеманинг ифода плани бўлади: иш-чи>ишчи, бош-ла(моқ)>бошла(моқ) каби. Фонемалар эса ўзак ва аффиксларнинг ифода плани вазифасида қўлланади: ишчи-и,ш/ч,и; бошламоқ-б,о,ш/л,а/м,о,қ каби.

Лексик мазмунли жуфт ва такрорий сўзлар ҳам яхлитланган бир лексема ҳисобланади: катта-кичик (битта лексема), бола-чақа (битта лексема) жангир-жунгир (битта лексема) каби (12,55-б.).

Лексеманинг ифода планидаги турли шакллар унинг ташқи формаси саналади;

б) лексеманинг мазмун плани дейилганда унинг маъноси (ёки маънолари) ва услубий бўёқлари (маъно қирралари) назарда тутилади. Масалан, қулоқ лексемасининг мазмун планида қуйидаги лексик маънолар бор: «эшитиш аъзоси» (одамнинг қулоІи), «дутор, танбур торларини созлаш учун ўрнатилган мурувватлар» (дуторнинг қулоІи), «қозоннинг ён томонларидан чиқарилган тутқич-дасталар» (қозоннинг қулоІи) каби. Чеҳра лексемасининг мазмун планида эса лексик маъно қўшимча оттенка – усулбий бўёқ билан қопланган. Бу бўёқ киши кайфияти, руҳий ҳолати ёки хулқ-атворининг юздаги аксини ифодалайди: чеҳра деган кўнгилнинг ойнасидир. (¥амза).

Лексеманинг мазмун планидаги лексик маъно (ёки маънолар) ва услубий семалар унинг ички формаси саналади.

Лексеманинг ифода ва мазмун планлари диалектиканинг шакл ва мазмун категориялари муносабатига асосланади: шакл мазмуннинг бўлишини тақозо қилади, мазмун эса шаклсиз юзага келмайди, ифодаланмайди ҳам. £иёс қилинг: шаҳар, ҳашар лексемаларининг иккаласида бир хил фонемалар қатнашган, аммо бу фонемаларнинг жойлашиш тартиби, демак, лексеманинг шакли ҳар хил. Бу ҳол шу икки лексема маъноларининг тилда фарқланишини таъминлайди. Улардаги фонемалар тартибини ўзгартириш эса шаклнинг йўқолишига олиб келади: шаҳар (сўз, лексема) – ашҳар (сўз эмас), ҳашар (сўз, лексема) – рашаҳ (сўз эмас). Демак, товушларнинг ҳар қандай йиІиндиси сўз (лексема) бўлавермайди: бундай йиІинди тил бирлигининг (лексик бирликнинг) шакли даражасига кўтарилиши учун у албатта мазмун билан боІланган бўлиши керак.

2. Лексемаларга хос муҳим белгилардан яна бири шуки, уларнинг ҳар бири у ёки бу лексик-грамматик гуруҳларга мансуб бўлади: предмет номлари от туркумига, белги-хусусият номлари сифат туркумига, миқдор англатувчи сўзлар сон туркумига, ҳаракат-ҳолат мазмунли сўзлар эса феъл туркумига киради. Бундай мансублик лексемаларнинг нутқдаги грамматик шаклларини белгилайди: отлар эгалик, келишик, кўплик ёки бирлик шаклларида, сифатлар оддий, орттирма ёки қиёсий даража шаклларида, феъллар шахс-сон, замон, майл, бўлишли ёки бўлишсиз, нисбат шаклларида қўлланади. Бу ҳол тилнинг лексик ва грамматик сатҳлари ўртасидаги алоқадорликдан келиб чиқади.

3. Лексемалар албатта яхлитланган, бир бутун бирлик бўлади, шу хусусияти билан грамматик шакллардан, сўзлар бирикмаси ва гапдан фарқ қилади. Чунончи, мактаб лексемаси лексик бирлик сифатида ўзгармасдир, аммо унинг грамматик шакллари нутқда ўзгариб туради: мактабнинг, мактабни, мактабга, мактабда, мактабдан каби. Шунингдек, «бешта олма» бирикмасини «бешта қизил олма» деб қўллаш (бирикма таркибига «қизил» сўзини қўшиш) мумкин, аммо мактаб лексемаси таркибига бошқа бўІин ёки сўз киритилмайди.

4.Лексемада битта бош (асосий) урІу бўлади, у шу лексеманинг яхлитлигини, бир бутун бирлик бўлишини таъминловчи муҳим суперсегмент бирликдир: қовóқ, ошқовóқ, темúр, темúрбетóн (сўнгги сўзнинг иккинчи бўІинида иккинчи даражали урІу, охирги бўІинда эса бош урІу қўлланган) каби.

Юқоридагилардан шундай хулоса қилиш мумкин: ҳар қандай лексема шакл ва маъно бутунлигига эга. Лексеманинг шакли унинг ташқи формаси, мазмун плани эса шу лексеманинг ички формаси бўлади. Шакл маънони борлиқ тусига киритади, шу орқали маънонинг тилда ва инсон онгида яшашини таъминлайди.

Текшириш саволлари ва топшириқлар

1.Нима учун сўз номинатив бирлик саналади?

2.Лексик сўзлар ва грамматик сўзлар қандай фарқланади?

3.Лексик ва грамматик мазмунли сўзлар тилшуносликнинг қайси бўлимларида ўрганилади?

4.Лексема, номема, семема атамаларини тушунтиринг. 

5.Лексеманинг ифода ва мазмун планлари ҳақида маълумот беринг.

6.Туб ва ясама сўзларнинг ифода планлари қандай фарқланади?

7.Лексеманинг ташқи ва ички формалари ҳақида маълумот беринг.

8.Лексеманинг ифода ва мазмун планлари диалектиканинг қайси категорияларига мос?

9.Лексеманинг яхлит бир бутун бирлик эканлиги нималарда намоён бўлади?

10.Лексеманинг лексик бирлик сифатидаги асосий белгиларини тушунтиринг.

Таянч тушунчалар

Номинатив бирлик – номлаш хусусиятига эга бирлик.

Лексик сўз – лексик мазмунли сўз (лексема).

Грамматик сўз – лексик маъноси бўлмаган, грамматик мазмунли сўз (морфема-сўз). 

Семема – лексик маъно.

Номема – сўзнинг (лексеманинг) номи. 

ЛЕКСЕМАНИНГ СЕМАНТИК ТАРКИБИ

Адабиётлар: 4[10-14],8[54-57],12[61-73],14[60-64]

Лексеманинг семантик таркиби лексик маъно, қўшимча оттенкалар (маъно қирралари, услубий семалар) ва туркумлик семаларини ўз ичига олади.

7-∙. Лексик маъно лексеманинг ниманидир номлаши (аташи), англатиши ва ифодалашидир. У қуйидаги уч ҳодиса ўртасидаги боІланишдан таркиб топади: а) фонетик сўз (лексеманинг фонетик қобиІи, шакли); б) фонетик сўз томонидан номланган предмет, ҳодиса, тушунча (денотат, референт); в) фонетик сўз томонидан ифодаланган маъно (сигнификат, у инсон онгида денотат ҳақида шаклланган маънодир). Демак, фонетик сўз предметни, денотатни атайди (денотатив маъно), фонетик сўз инсон онгидаги сигнификатни ифодалайди (сигнификатив маъно). Ана шу учта бирлик ўртасидаги боІланишдан юзага келган семантик бирлик лексик маъно саналади. Буни қуйидаги семантик учбурчак шаклида тасвирлаш мумкин:

фонетик сўз                                          машина   



Ифодаламоқ                               ифодаламоқ
Предмет ёки
Маъно ёки       

Лексик маънонинг яна бир муҳим белгиси шуки, у лексеманинг тил системасидаги бошқа сўзлар билан турли даражада алоқага кириша олиш имкониятини (валентлигини) ҳам белгилайди. Масалан, нон ва емоқ лексемаларининг маънолари шу икки сўзнинг нутқда бирикишини тақозо қилади ("нон емоқ" каби), аммо нон ва ичмоқ лексемалари ўзаро бирика олмайди, чунки бу иккала лексеманинг маънолари, семик таркиби бунга йўл қўймайди. 

Лексек маъно лексеманинг ифода плани (фонетик сўз) билан тарихан боІлангандир, аммо бундан маъно ва товушлар ўртасида табиий боІланиш бор деган хулоса чиқмаслиги керак, чунки товуш – маъносиз бирлик, физик-акустик ҳодиса; маъно эса мавҳум умумлашмадир. Товушлар билан маъно ўртасида табиий боІланиш бўлганда эди, бир маъно тилда битта сўз билан ифодаланарди, аслида эса тилда бир маънонинг бир неча сўз билан номланиш ҳоллари ҳам учрайди: кулги ва ханда, ёлІончи ва алдамчи, челак ва сатил каби синонимларнинг борлиги бунинг исботидир. Демак, лексик маъно фонетик бирликлардан таркиб топган фонетик сўзга (ёки бир неча фонетик сўзга) шу тил эгаси бўлган жамоа томонидан бириктирилган бўлади. Буни қуйидагича тавсифлаш мумкин: борлиқдаги нарса-ҳодисалар сезги аъзоларимиз орқали онгимизга таъсир қилади, натижада инсон онгида шу нарса-ҳодисаларнинг инъикоси (образи) қолади, унга ном тарзида бириктирилган сўзнинг шакли ҳам онгимизда ўз аксини топади. Шундай қилиб бу икки ҳодиса-предмет инъикоси ва сўз шакли образи ўртасида доимий, мустаҳкам алоқа боІланиб, бир бутун бирлик юзага келади: ҳар сафар нарса-ҳодисани кўрганда ёки сезганда, онгимизда шу нарсанинг инъикоси билан бирга, унинг номи бўлган сўзнинг қиёфаси ҳам гавдаланади ёки, аксинча, сўзни эшитганда шу сўз қиёфаси билан бирга у атаган нарса-ҳодисанинг инъикоси, образи тикланади. Ана шу икки ҳодиса ўртасидаги доимий алоқа, боІланиш лексик маъно бўлади.1 Сўз ва унинг маъноси биргаликда инсон онгида тушунчани шакллантиради. Демак, сўзни тушунчанинг тилдаги белгиси (знак понятия) дейиш мумкин.2  Бироқ сўзнинг маъноси билан тушунча битта нарса эмас. Маъно тушунчанинг шаклланишида иштирок этади, унга пойдевор бўлиб хизмат қилади, аммо сўзнинг таркибий қисми бўлганлигидан тил бирлиги саналади, тушунча эса, гарчи сўз ва унинг маъноси билан алоқада бўлса-да, инсон тафаккурининг маҳсули сифатида логик категория ҳисобланади. Масалан, шох-шаббали, кўп йиллик ўсимлик ҳақидаги тушунча барча миллат вакиллари онгида бир хил бўлса-да, унинг шаклланишида пойдевор вазифасини бажарган сўзлар (номлар) ҳар хилдир: ўзбек тилида дарахт, рус тилида дерево, немис тилида дер Баум. Шунинг учун дарахт сўзининг маъносини немис ва рус билмайди, ўзбек эса дер Баум ва дерево сўзларининг маъноларини англай олмайди (агар шу тиллардан хабари бўлмаса), бундай ҳолат улардан бирининг (тушунчанинг) логик категория эканлигидан, иккинчисининг (сўз ва маънонинг) эса лингвистик категория эканлигидан келиб чиқади, сўз ва унинг маънолари қайси тилга мансуб бўлса, ўша тил системаси ичида қаралади, шунинг учун бир тушунча номи турли тилларда турлича бўлиши билан бирга, уларнинг маъноларида анчагина тафовутлар ҳам учрайди: бош (ўзб.) ва голова (рус.) сўзларининг асосий (тўғри) маънолари ўзаро тенгдир, аммо ўзбек тилидаги бош сўзининг кўчма маънолари – «кўчанинг боши», «ўчоқ боши», «дарё боши», «боши берк кўча» бирикмаларида реаллашган семалари русча голова сўзининг семантик таркибида йўқ.

8-∙. £ўшимча оттенкалар (маъно қирралари) лексеманинг семантик таркибидаги иккинчи ҳодисадир. Улар лексик маънога устама сема тарзида бириктирилган бўлади. Бу ҳақда «ифода семалари» баҳсига қаранг.
9-∙. Туркумлик семалари – лексеманинг мазмун планидаги учинчи компонент. Бундай семалар лексик маънога таянган ҳолда лексемаларнинг грамматик маъноларини белгилайди, шу асосда лексемаларнинг лексик-грамматик гуруҳланиши – сўз туркумларига уюшиши таъминланади. £иёс қилинг: дафтар – «предметнинг бир тури» (лексик маъно), китоб – «предметнинг бошқа бир тури» (лексик маъно), ёзмоқ - «ҳаракатнинг бир тури» (лексик маъно), юрмоқ - «ҳаракатнинг бошқа бир тури» (лексик маъно). Бу маънолар юқорида келтирилган ҳар бир лексеманинг ўзиникидир: китоб лексемаси «дафтар»ни, дафтар лексемаси «китоб»ни англатмайди; шунингдек, ёзмоқ лексемаси «юрмоқ»ни, юрмоқ лексемаси эса «ёзмоқ»ни ифодаламайди. Бироқ дафтар ва китоб лексемаларининг иккаласида «предметлик» семаси, ёзмоқ ва юрмоқ лексемаларининг иккаласида эса «ҳаракат» семаси ҳам борки, улар дафтар ва китоб лексемаларини от туркумига, ёзмоқ ва юрмоқ лексемаларини эса феъл туркумига бирлаштиради. ¥ар бир сўз туркумининг ички категорияларига хос маънолар – отларда эгалик, келишик, бирлик, кўплик; феъллардаги шахс-сон, замон, майл; сифатлардаги даража ҳам туркумлик семаларига асосланади. Демак, лексик маънода хусусийлик, индивидуаллик, грамматик маънода эса умумийлик устун туради. Бундай тафовутланиш лексеманинг мазмун мундарижасидаги лексик маъно семалари билан туркумлик семалари ўртасидаги муносабатлардан келиб чиқади. («Лексик маънонинг семантик таркиби» баҳсига ҳам қаранг.)

Текшириш саволлари ва топшириқлар

1.Лексеманинг семантик таркибига нималар киради?

2.Лексик маъно нима?

3.Фонетик сўз нима?

4.Денотат, референт нима?

5.Сигнификат нима?

6.Валентлик ҳақида маълумот беринг.

7.Лексик маъно билан сўзнинг номи ўртасидаги боғланишни қандай тушунасиз?

8.Лексик маъно ва тушунча ҳақида маълумот беринг, лексик маънонинг лингвистик категория, тушунчанинг эса логик категория эканлигини тушунтиринг.

9.Лексеманинг семантик таркибида лексик маънодан ташқари яна нималар бўлиши мумкин?

10.Ифода семалари ва туркумлик семалари ҳақида маълумот беринг.

Таянч тушунчалар

Лексик маъно – лексеманинг ниманидир номлаши, аташи, англатиши.

Фонетик сўз – лексеманинг фонетик қиёфаси, номи.

Денотат -  лексема томонидан номланган нарса-предмет, воқелик.

Референт – тил бирлиги ифодалайдиган тушунча, фикр предмети.

Сигнификат – тил бирлиги ифодалайдиган маъно.

Валентлик – лексеманинг бирикма ёки гап таркибида бошқа лексемалар билан алоқага кириша олиш хусусиятлари.

Тушунча – объектив борлиқдаги предмет ёки ҳодисаларнинг инсон миясида акс этган умумий тасаввури.

Туркумлик семалари – лексик маънога таянган ҳолда лексемаларнинг грамматик маъноларини белгилайдиган, шу асосда лексемаларнинг сўз туркумларига уюшишини таъминлайдиган семалар.
Лексик маънонинг семантик

таркиби

Адабиётлар: 4[14-16],8[57-67],11[15-17],12[62-71]   

10-∙. Лексик маънонинг семалари. Лексик маъно лексеманинг мазмун планидаги яхлит бир семантик бутунлик бўлса-да, кейинги вақтларда бу бутунлик таркибида маълум маъно қисмлари – семалар борлиги аниқланмоқда. Масалан, дарахт лексемасининг лексик маъносида қуйидаги семалар борлигини кўрамиз:               1) «предмет», 2) «ўсимлик», 3) «кўп йиллик ўсимлик», 4) «ерда ўсувчи», 5) «ёғочлашган танали», 6) «илдизли», 7) «шох-шаббали», 8) «баргли». Бу семалар бирлашиб, дарахт лексемасининг лексик маъносини шакллантиради. Лексик маънонинг семасиологияда семема дейилиши ҳам шундан.

Семалар маъно хусусиятига кўра қуйидаги турларга бўлинади:

1.Аташ семалари (денотатив семалар).

2.Ифода, тасвир, қўшимча маъно семалари (коннотатив семалар)

3.Вазифа семалари (функционал семалар) (19,58-б.)

11-∙. Аташ семалари (денотатив семалар) от, сифат, сон, феъл туркумидаги барча лексемаларнинг лексик маъноларида бор. Шунинг учун улар идеографик семалар деб ҳам аталади. 

12-∙. Ифода семалари семема таркибидаги услубий маъно қирраларидир. Улар лексемаларнинг аташдан, номлашдан ташқари, шахсий муносабатларни ифодалашига ёхуд шу лексемаларнинг қўлланиши доирасини белгилашга хизмат қилади. Масалан,буюм ва матоҳ лексемалари «тирикчилик-рўзІорда қўлланадиган мол» маъносига эга, аммо матоҳ сўзида бу лексик маъно салбий бўёқ билан қопланган: «Жон ота, матоҳларини олиб бориб беринг, агар мени қизим десангиз, олиб бориб беринг...» (Х.Сеитов.).

Баъзан семантик таркибида қўшимча маъно қирраси бўлмаган лексемалар ўзи қўлланган контекст ёки нутқий муҳит талаби билан услубий семали лексемага айланади. Бу ҳодиса лексеманинг ўзига хос бўлмаган контекстда қўлланиши туфайли содир бўлади. Масалан, бурун ва тумшуқ сўзларидан ҳар бирининг ўз контексти бор: бурун лексемаси асосан одамга нисбатан, тумшуқ лексемаси эса ҳайвон ва паррандаларга нисбатан қўлланади. £иёс қилинг:                   1) Шарофатнинг юпқа лаблари кўкариб пирпиради, бурни оқариб, катаклари керилди. (А.£аҳҳор); 2) Лайлакнинг бўйи новча, тумшуІи бор тарновча. Лапанглайди учганда, Уясидан кўчганда. (УйІун). Келтирилган мисолларнинг иккаласида бурун ва тумшуқ сўзлари ўз контекстида қўлланган, шу боис уларда қўшимча маъно қирралари, услубий баҳо оттенкалари ифодаланмаган. Я н а  м и с о л: У бир кўнгли бориб муттаҳам қозининг тумшуІига туширгиси ё ифлос башарасига тупургиси келди. (М. Исмоилий.) Бу гапда тумшуқ сўзи ўзига хос бўлмаган контекстда – одамга нисбатан қўлланган, натижада унда одамга (қозига) нисбатан ҳурматсизлик, нафрат муносабатлари ифодаланган.

¤збек тилида услубий баҳонинг морфемалар ёрдамида ифодаланиши кенг тарқалган: ойи-ойижон, тили-тиллари, дадам-дадамлар, ука-укагинам каби. Масалан: 1) Мушфиқ ва меҳрибон ойижоним. ¤з ташвишлари билан Сизни унутган беақл, адашган қизингизни маъзур тутинг. (Э. Самандар.);      2) ОІа, соІ борсангиз аввал Дадамларга салом айтинг, Югуриб чиққан ул мушфиқ Онамларга салом айтинг. (¥амза); 3) Мен унинг тилларини кесиб оламан, қўлимга бир тушсин яшшамагур. (Э.Самандар.); 4) Бир ойдан сўнг кўзин юмиб Маманиёз, Кўканчага мерос қопти буд-шуд, оз-оз. (¢. ¢.);  5) Сени ўзимдек биламан. Ол, укагинам.         (С. Аҳм.); 6) Ана сичқон, мушуквой, Ана хўроз кучуквой. (¢. ¢.).

13-∙. Вазифа семалари ҳам семема таркибига киради, аммо улар аташ, ифодалаш билан бирга лексемаларнинг нутқда ўзаро бирика олишини (валентлигини, дистрибуцияни), шу орқали гапда маълум вазифа бажаришини белгилайди. Масалан, чой лексемасининг лексик маъноси (семемаси) таркибида «қайта ишланган» «суюқлик», «ичимлик», «қуруқ», «қуритилган», «чой ўсимлиги» семалари бор. Бу семалар чой лексемасининг ўстирмоқ, ичмоқ, қайнатмоқ ва дамламоқ феъллари билан бирика олишини таъминлайди: чой ўстирмоқ, чой дамламоқ, чой ичмоқ, чой қайтанмоқ каби. Бироқ, чой лексемаси нутқда емоқ феъли билан бирика олмайди, бунга чой ва емоқ сўзларининг лексик маъноларидаги семалар таркиби йўл қўймайди.

Бир мазмуний гуруҳга мансуб лексемаларнинг семемалари қиёсланганда, уларнинг семантик таркибларида интеграл (бирлаштирувчи) ва дифференциал (фарқловчи) семалар борлиги ҳам маълум бўлади. Бундай семалар лексемаларни ўзаро бирлаштириш ва фарқлаш учун хизмат қилади. Масалан, ўзбек тилидаги амаки, амма, тоІа, хола, жиян лексемаларининг барчасида «қариндош», «яқин қариндош» семалари бор, шу семалар уларни битта мазмуний гуруҳга бирлаштиради, шунга кўра интеграл (бирлаштирувчи) семалар саналади; айни пайтда келтирилган лексемаларнинг маъно таркибида фарқланиш белгилари – дифференциал семалар ҳам мавжуд: амаки семемасидаги «отанинг акаси ёки укаси» семаси тоІа семемасида йўқ, тоІа семемасидаги «онанинг акаси ёки укаси» семаси эса амаки семемасида учрамайди, демак, бу икки сема юқоридаги икки сўзнинг маъноларини фарқлаш имконини беради; амаки ва амма, тоІа ва хола семемалари ҳам «қариндош», «яқин қариндош» семалари билан бирлашади, аммо «эркак» ва «аёл» семалари билан ўзаро фарқланади; жиян лексемасида эса «ёши кичик», «аканинг ёки уканинг фарзанди» семалари фарқлаш вазифасини бажаради.

Лексик маънони (семемани) таркибий қисмларга – семаларга парчалаб ўрганиш семасиологияда компонент таҳлил усули дейилади. Бу усул лексемаларнинг парадигмаларини, мазмуний, тематик ва ҳоказо гуруҳларини аниқлашда қўл келади.                                                
ТЕРМИНЛАР

14-∙. Терминлар фан, техника, адабиёт, санъат ва бошқа соҳаларга оид ихтисослашган, қўлланиши муайян соҳа билан чегараланган тушунчаларни ифодалайдиган номинатив бирликлардир: гулкоса, шона (ботаникада); тўртбурчак, квадрат (геометрияда); эга, кесим (тилшуносликда), қофия, туроқ, вазн (адабиётшуносликда) каби.

Терминларнинг ифода плани сўзга (ҳужайра, тўқима) ёки турІун бирикмага (ўқ илдиз, попук илдиз) тенг бўлади. ¥ар икки кўринишда ҳам термин лексема деб ҳисобланади, бунда унинг номинатив бирлик эканлиги эътиборга олинади.1
Терминларнинг мазмун планида муайян соҳа тушунчалари ифодаланган бўлади: Масалан, бошоқ терминининг мазмун планида «поя учида ўсадиган тўпгул ёки тўпмеванинг бир хили» тушунчаси ифодаланган.

Шаклан сўзга тенг термин аслида лексеманинг ўзидир, чунки у кўпинча тил системасида мавжуд бўлган ёки шу тилнинг сўз ясалиш моделлари асосида шаклланган лексеманинг терминлашиши натижасида юзага келади, натижада терминнинг ифода плани ҳам, мазмун плани ҳам лексема базасига таянади. £иёс қилинг: тиш (лексема: «одамнинг тиши», «ҳайвонлар тиши»)-тиш (термин: «одамнинг тиши», «ҳайвонлар тиши»). Бунда лексеманинг мазмун плани (лексик маъноси) терминнинг мазмун планига (тушунчага) тенгдир. Демак, терминларда кўпинча лексик маъно билан тушунча ўзаро тенг бўлади. Баъзи соҳаларда лексема ўзининг кўчма маъносида терминлашиб қолиши ҳам мумкин, аммо бу ҳодиса жуда кам учрайди. £иёс қилинг: гул-ботаникада: «ўсимликнинг урчиш (кўпайиш) органи»; гул-амалий санъатда: «Бирор нарсага чизиб, тикиб, босиб ёки ўйиб туширилган безак, нақш». Бу мисолларда гул лексемаси ўзининг бош маъносида ботаникада, кўчма маъносида эса амалий санъатда терминлашган. Аммо бир соҳанинг ўзида лексеманинг иккита тушунча номи сифатида терминлашиши (кўп маъноли термин бўлиши) терминологиянинг изчиллигига хилоф бўлади. Масалан, уруІ лексемаси узоқ йиллар ботаникада икки тушунчанинг номи бўлиб келди: 1) «ўсимликнинг уруІи» (русча: семя); 2) «турдан катта, оиладан кичик таксономик категория» (русча: род). Бундай полисемия кейинги йилларда таксономик категория маъносидаги уруІ терминининг туркум термини билан алмаштирилишига сабаб бўлган. Баъзан термин ўта оммалашиб, умумтил бирлигига айланиб қолади. Хусусан, радио, телевизор, телефон сўзлари ҳам маълум соҳа терминлари сифатида юзага келган, аммо ҳозирги пайтда бу терминлар оммалашиб, барчанинг нутқида қўлланадиган, барчага тушунарли бўлган сўзларга айланган. Бу ҳодиса тилшуносликда детерминлашиш дейилади.

Текшириш саволлари ва топшириқлар

1.Сема ва семема ҳақида маълумот беринг.

2.Семалар маъно хусусиятларига кўра қандай турларга бўлинади?

3.Аташ (денотатив) семалари нима? Ифода ва вазифа се-малари-чи?

4.Идеографик семаларнинг интеграл ва дифференцианал семаларга бўлинишини тушунтиринг.

5.Термин, унинг ифода ва мазмун планлари ҳақида маълумот беринг.

6.Терминларда лексик маъно билан тушунчанинг тенг келиш ҳолатларини тушунтиринг.

Таянч тушунчалар

1.Сема – лексик маъно (семема)ни ташкил топтирувчи компонент ва маъно қирралари.

2.Аташ семалари – лексеманинг лексик маъносидаги идеографик семалар (аташ, номлаш маъносини шакллантирувчи семалар).

3.Ифода семалари – семема таркибидаги услубий маъно қирралари.

4.Вазифа семалари – аташ, ифодалаш билан бирга лексемаларнинг нутқда ўзаро бирика олишини (валентлигини) белгилайдиган семалар.

5.Терминлар – фан, техника, адабиёт, санъат ва бошқа соҳаларга оид ихтисослашган тушунча номлари.

6.Ихтисослашиш, чегараланиш - терминларнинг маъноси ва қўлланишидаги ўзига хослик, маълум соҳа тушунчасини номлаш билан чекланиш.

7.Детерминлашиш – терминларнинг оммалашиб, умумнутқ бирлигига айланиши.
Лексеманинг узуал ва окказионал

маънолари

Адабиётлар: 4[16-19],12[71-73].

15-∙. Узуал маъно лексеманинг мазмун мундарижасида бор бўлган лексик маънодир. У тил эгаси бўлган халқ томонидан тан олинган, демак, кўпчиликка тушунарли бўлган маъно ҳисобланади. Масалан, тозаламоқ лексемасининг мазмун мундарижасида қуйидаги лексик (узуал) маънолар бор: 1) «кир, чанг, ифлослик ва шу кабилардан холи қилмоқ» (тиш тозаламоқ, идишларни тозаламоқ, уйни тозалаб супурмоқ каби): Йўлчи уларга беда ташлади. Кейин курак ва супурги олиб отхонани тозалай бошлади. («£утлуІ қон»дан); 2) «аралашмалардан, кераксиз, ортиқча нарса ва қисмлардан холи қилмоқ» (спиртни тозаламоқ, далани Іўзапоялардан тозаламоқ каби): Анвар гулларни суІориш, ўтларни юлиб тозалаш вазифасини ўзи бажарди. («Меҳробдан чаён»дан.).

16-·. Окказионал маъно лексеманинг тилдаги маъносига хос бўлмаган, айрим шахснинг (муаллифнинг) нутқий вазиятдан келиб чиқиб, шу лексема мазмунига янгича «тус» бериши натижасида юзага келтирилган сунъий маънодир. У индивидуал характерда бўлади ва фақат контекстда англашилади. «Ичак узар ҳангомалар»дан келтирилган қуйидаги диалогга эътибор берайлик:

£аттиқ кайф қилган эр хотинидан илтимос қиляпти: 

· Костюмимни тозалаб қўй.

· Тозаладим.

· Шимимни тозалаб қўй.

· Тозаладим.

· Туфлимни тозалаб қўй.

· Ие, туфлининг ҳам чўнтаги борми?

Юқоридаги матнда тозаламоқ сўзининг «шип-шийдам қилмоқ» маъноси кулгига сабаб бўлаётганлигини англаш қийин эмас. Аслида бу маъно тозаламоқ лексемасининг мазмун мундарижасида йўқ, у асар муаллифининг услубий мақсадда кашф этган лексик қўллашидир. Бундай лексик қўлланишни (окказионал маънони) гул лексемаси мисолида ҳам учратиб турамиз: гул лексемасининг тўІри («ўсимлик гули») ва кўчма («йигитларнинг гули», «қизларнинг гули») маънолари борлиги маълум, улар шу лексеманинг узуал маънолари (лексик маънолари) саналади, чунки гул сўзининг бу маънолари шу лексеманинг семантик таркибидан барқарор ўрин олган:

Шоҳ қиз, шакар қиз, қизларнинг гули,

£ошларингни кўрсатгил, мен унинг қули.

                                             («Дохунда»дан.)

Бироқ гул лексемасининг фан арбобларига нисбатан метафорик қўлланиши одат бўлмаган, атоқли ёзувчи Ойбекнинг қуйидаги мисраларида эса бу сўз айни шу маънода ишлатилган, демак, унинг мазмун мундарижасига окказионал маъно туси берилган: Фан, санъатнинг гуллари бутун, Тўпланганди суҳбати учун.

Гул лексемасининг окказионал маънода қўлланиши қуйидаги гапда янада кўпроқ воқе бўлади: «Гул юзинг очиб, эй гул, мажлисим гулистон қил». (Феруз).

Демак: а) узуал маъно тил бирлиги (лексик маъно), окказионал маъно эса нутқ бирлиги (лексик қўллаш) саналади;  б) узуал маъно (ёки маънолар) контекстгача шаклланган бўлади, окказионал маъно эса контекстнинг ўзида юзага келади, шу контекст доирасидагина лексемага бириктирилади; в) узуал маъно лексеманинг бирор предмет ёки ҳодисани номлаши билан боІлангандир (унда образлилик ифодаси бўлиши ҳам, бўлмаслиги ҳам мумкин), окказионал маъно эса номламайди, унда образлилик ифодаланади, холос; г) узуал маъно тилнинг луІат бойлигидан ўрин олади, окказионал маъно эса вақт ўтиши билан луІат бойлигига кириб қолиши мумкин бўлган (ҳозиргача кирмаган) потенциал имкониятдир. Бундай имконият амалга ошиши ҳам, ошмай қолиши ҳам мумкин. Чунончи, ўгирмоқ лексемасининг тилда қуйидаги лексик маънолари бор:  1) бирор томонга қаратмоқ, бурмоқ. Раъно юзини четга ўгириб, бошидаги рўмоли билан юзини артди, узун энтикди. («Меҳробдан чаён»дан.); 2) азиз-авлиёларга атаб боши ёки устидан пул ёки бирор буюмни айлантириб садақа қилмоқ: Офтоб ойим эрининг бу сўзини эштиши билан Хўжа Баҳовиддин йўлига ўгириб қўйган етти танга пулини Тўйбекага бериб, дарров эшонникига жўнатди. («¤тган кунлар»дан.). Бироқ, ўгирмоқ лексемаси кейинги йилларда «таржима қилмоқ» маъносида ҳам қўлланмоқда: Шуниси диққатга сазоворки, ХIХ асрларда рус ёзувчиларининг асарлари ҳам хорижий тилларда кўплаб таржима қилина бошланди. Масалан, XVIII аср ва XIX асрнинг бошларида яратилган рус лирикаси намуналари ва “Ревизор” комедияси немис тилига, Н.В.Гоголнинг бир қанча насрий асарлари француз тилига ўгирилди. (¢.Саломов)                          

Бу нутқий парчада ўгирмоқ лексемасининг услубий қиймати ҳам йўқ эмас: у таржима қилмоқ лексемасининг контекстда икки марта такрорланмаслигига эришиш (лексик тавталогияга барҳам бериш) мақсадида ишлатилган, шунинг учун бўлса керак ўгирмоқ лексемасининг «таржима қилмоқ» маъносида қўлланиши аста-секин одат тусига кириб бормоқда. Демак, бу лексеманинг ана шу окказионал маъноси узуал маънога ўтиш жараёнини бошидан кечирмоқда дейишга асос бор. 

Текшириш саволлари ва топшириқлар

1.Узуал ва окказионал маънолар қандай фарқланади?

2.Нима учун узуал маъно тил бирлиги, окказионал маъно эса нутқ бирлиги саналади?

3.Окказионал маънолар қандай юзага келади?

4.Окказионал маъно узуал маънога айланиши мумкинми?

5.Бирорта бадиий асар тилидан узуал ва окказионал маъноларда қўлланган лексемаларни топинг.

Таянч тушунчалар

Узуал  маъно – лексеманинг семантик таркибида бор бўлган лексик маъно.

Окказионал маъно – лексеманинг тилдаги маъносига хос бўлмаган, айрим шахснинг лексик қўллаши натижасида юзага келтирилган сунъий маъноси.

Лексик қўллаш – лексеманинг окказионал (нутқий) маънода қўлланиши.

Лексик моносемия ва полисемия

Адабиётлар: 2[63-70], 4[19-24], 8[67-73], 11[23-25],       12[79-81], 14[67-68], 33[59-61]

17-·. Лексик моносемия (юнонча: монос – «бир»+семиа – «белги») – лексеманинг фақат битта маънога эга бўлиши. Масалан, ўзбек тилидаги гуруч лексемаси «шолидан оқлаб олинадиган ошлик дон» маъносини, абадий лексемаси «мангу, доимий» маъносини, тун лексемаси «сутканинг кун ботишдан кун чиққунгача, оқшомдан тонг отгунча бўлган қисми» маъносини ифодалайди. Бу лексемаларнинг бошқа маънолари йўқ. 

Моносемия ҳодисаси ўзбек тилшунослигида бир маънолилик деб ҳам юритилади. Бир маънолилик кўпроқ терминларга, янги яратилган ёки бошқа тилдан янги ўзлаштирилган лексемаларнинг бошланІич ишлатилиш даврига хосдир: тўртбурчак (матем.термин), гуммахона (янги яратилган лексема), супермаркет (янги ўзлаштирилган сўз) ва б.лар.

Янги яратилган ёки бошқа тилдан янги ўзлаштирилган лексемалар вақт ўтиши билан турли лисоний ва нолисоний омиллар таъсирида кўп маъноли сўзларга айланиб қолиши мумкин.

Атоқли отлар ҳам шартли равишда моносемантик лексемалар қаторига қўшилади.1
18-·.Лексик полисемия(юнонча: поли-«кўп»+семиа-«белги») – лексеманинг бир неча маънога эга бўлиши. Масалан, туз лексемасининг семантик таркибида қуйидаги лексик маънолар бор: 1) «кислота таркибидаги водород ўрнини бирор металл эгаллаши натижасида ҳосил бўладиган кимёвий бирикмалар» (асосий тузлар, сульфат кислота тузлари);2) «кимёвий бирикманинг овқат учун ишлатиладиган бир тури» (ош тузи); 3) кўчма: «кимсанинг бошқа одамга берган, едирган-ичирган овқати» (туз бермоқ, тузини емоқ); 4) кўчма: мантиқ, маъно, мазмун: «Ийи-ийи, бу ойимчанинг гапида туз борми ўзи?» (И.Раҳим.)

Лексик полисемия, одатда, бир лексеманинг семантик таркибидаги лексик маънолар орасида мазмуний боІланиш борлигига таянади, шу хусусияти билан лексик омонимиядан фарқ қилади («Лексик омонимия» баҳсига қаралсин).

Лексик полисемиянинг юзага келиши маъно тараққиёти қонунияти билан белгиланади.

Лексик маъно тараққиёти

Адабиётлар: 2[67-70], 4[25-31], 8[73-78], 11[26-29],       12[81-89], 30[49-51], 40[29-32]. 

19-∙. Лексик маъно тараққиёти ҳақида умумий маълумот. Сўзнинг лексик маъноси қотиб қолган, ўзгармас ҳодиса эмас, у анча барқарор бўлса-да, маълум омиллар таъсирида, узоқ йиллар давомида ўзгариши мумкин. Бундай ўзгаришларга сабаб бўладиган омиллар икки хилдир: 1) экстралингвистик (нолисоний) омиллар – ижтимоий-иқтисодий ҳаёт, онг, тафаккур ривожи ва б.лар. Масалан, оёқ сўзи дастлаб инсон аъзоларидан бирини номлаган, кейинчалик у хонтахта, курси, стол, стул, каравот каби мебелларнинг «оёІи»ни ҳам атай бошлаган: хонтахтанинг оёІи, курсининг оёІи, столнинг оёІи, каравотнинг оёІи каби. Бунга инсон яшаб турган муҳитда турли-туман мебель-жиҳозларнинг пайдо бўлганлиги, шу билан боІлиқ равишда инсон онгида янги тасаввурларнинг юзага келганлиги, ниҳоят, тил билан ижтимоий ҳаёт, онг ва тафаккур ўртасидаги мураккаб алоқалар сабаб бўлган; 2) лингвистик (лисоний) омиллар – тил бирликларининг тил системаси ичидаги муносабатлари. Масалан, тилнинг луІат бойлигидаги аниқ ва очиқ лексемалари контекстуал синонимия муносабатида бўлиши мумкин: аниқ гапирмоқ ва очиқ гапирмоқ каби, аммо «очиқ эшик»ни «аниқ эшик» деб бўлмайди, бунга аниқ ва очиқ лексемаларининг маъно хусусиятларидаги ўзига хослик, уларнинг валентлик имкониятлари йўл қўймайди. Демак, лексеманинг лексик маъноси юқорида келтирилган омиллар таъсирида ўзгариб туради, лексик маъно тараққиёти дейилганда шулар назарда тутилади. Бундай тараққиётнинг йўллари ҳам ҳар хилдир: маънонинг кўчиши, кенгайиши ва торайиши, бундаги миқдор ва ҳажм ўзгаришлари шулар жумласидандир.

20-∙. Маънонинг кўчиши – бир предмет (ёки ҳодиса) номининг кейинчалик бошқа предмет ёки ҳодисани англатиш хусусиятига эга бўлиши.Бундай кўчиш шу ном билан аталаётган икки ёки ундан ортиқ предмет (ҳодиса) ўртасидаги алоқадорликка асосланади. Масалан, нафас лексемасининг бош (тўІри) маъноси «ўпкага олинадиган ва ундан чиқариладиган ҳаво»дир, аммо нафасингизни илиқ қилинг деганда нафас лексемаси «ҳаво»ни эмас, «гап»ни ва «ният»ни ифодаламоқда, чунки нафас олиш ва нафас чиқаришсиз гап шаклланмайди, гапсиз эса фикр-ният ифодаланмайди: нафас,   гап,    фикр-ният ўртасидаги ана шу алоқа ва боІланиш нафас лексемасининг мазмун мундарижасидаги маъно кўчишларига сабаб бўлган. 

Тилда маъно кўчишининг қуйидаги турлари учрайди:

1. М е т а ф о р а  й ў л и  б и л а н маъно кўчирилиши:

а)ифодаланаётган предметлар (ҳодисалар) ўртасидаги шаклий ўхшашлик асосида: бурун («одамнинг бурни»-бош лексик маъно) - бурун («чойнакнинг бурни»-ҳосила маъно); 

б) иккита белги-хусусият ўртасидаги нисбий ўхшашлик асосида: тез («оз вақт ичида, дарров»-бош лексик маъно: мажлис тез тугади) – тез («дарров аччиІланадиган, жиззаки»- ҳосила маъно: тез одам); чўққи («тик нарсаларнинг энг юқори нуқтаси»- бош лексик маъно: тоІ чўққиси)- чўққи («эришилган ёки эришилиши мумкин бўлган энг юқори поІона, даража, кўрсаткич»-ҳосила маъно: илм-фан чўққиси; бахт чўққиси);

в) нарса-предметларнинг у ёки бу қисмларини ўрин нуқтаи назаридан ўхшатиш асосида: бош («тананинг бўйиндан юқоридаги қисми»- бош лексик маъно: одамнинг боши) – бош («тик нарсаларнинг тепа қисми»-ҳосила маъно: шамол бўлмаса, дарахтнинг боши қимирламайди);

г) бажарилган ёки бажариладиган иш-ҳаракатлар ўртасидаги нисбий ўхшашлик асосида: урмоқ («қўл ёки бирор предмет воситасида зарба бермоқ»-бош лексик маъно: Бектемир милтиқ қўндоІи билан унинг пешанасига бир урди) – урмоқ («танқид қилмоқ»-ҳосила маъно; Ота-бувамни кавлаб, газетага уриб чиқишди).

2. В а з и ф а д а г и  ў х ш а ш л и к  а с о с и д а маънонинг кўчирилиши (функционал кўчириш): томир (анат. «қон томирлари»-бош лексик маъно) – томир (биол. «ўсимлик танасида суюқлик ва ундаги эриган моддалар оқадиган тўқима найчалар»-ҳосила маъно). Томир лексемасининг семантик таркибидаги бу икки маъно шу лексема билан аталаётган «қон томирлари» ва «ўсимлик танасидаги тўқима найчалар» бажараётган вазифадаги ўхшашликка асосланган: ҳар икки ҳолатда ҳам улар (томир ва найчалар) тирик организм учун керакли моддаларнинг бутун тана ва тўқималар бўйлаб тарқалиши учун хизмат қилади.

Вазифадошлик асосида маънонинг кўчирилиши ўқ (найзанинг ўқи) - ўқ (милтиқнинг ўқи)- ўқ (замбаракнинг ўқи) каби номланишларда ҳам бор;

И з о ҳ: Баъзан маънонинг кўчирилишида метафора ва функциядошлик (вазифадошлик) омиллари бирга қатнашади: тиш («одамнинг тиши») – тиш («арранинг тиши») каби. Бунда одам тишлари ва арра тишлари ўртасидаги шаклий-вазифавий ўхшашликлар маъно кўчирилишига олиб келган; қанот («қушнинг қаноти») лексемасининг кўчма маънога эга бўлиши (самолётнинг қанотини ифодалаши) ҳам шаклий-вазифавий ўхшашликка асосланган;

3. М е т о н и м и я  й ў л и  б и л а н маънонинг кўчирилиши (юнонча: метонимиа –«қайта номлаш»). Бундай кўчирилиш предметлар ёки ҳодисаларнинг ўзаро алоқадорлигига асосланади. Бунинг қуйидаги кўринишлари бор:

а) ўсимликнинг номи шу ўсимлик мевасидан ёки бошқа бирор қисмидан тайёрланган маҳсулотга кўчирилади: мускат (узумнинг бир нави) – мускат (шу узум навидан тайёрланган вино), чой (ўсимликнинг бир тури) – чой (шу ўсимликнинг баргларидан тайёрланган ичимлик), қаҳва (қаҳва дарахти) - қаҳва (шу дарахт мевасидан тайёрланган ичимлик, кофе);

б) замон ва маконда бир-бирининг бўлишини тақозо қилган ҳамда бирга қўлланадиган икки (ёки бир неча) предметдан бирининг номи иккинчисига кўчирилади: бир пиёла чой ичмоқ (пиёла ўз маъносида) – бир пиёла ичмоқ (пиёла-кўчма маънода); 

в) бир предметнинг номи шу предметдаги бошқа бир предмет-воқеликка кўчирилади: синф («ўқув хонаси») – синф («ўқувчилар гуруҳи»), шаҳар («йирик аҳоли пункти») – шаҳар («шаҳар аҳолиси») каби. Масалан: «Янги йилни кутиш баҳонасида тунни бедор ўтказган шаҳар тонгни кўзда уйқу билан кутиб олди» (Т.М.);

г) нарса номи шу нарсага асосланган ўлчов бирлигига ном бўлиб кўчади: кун («қуёш»)- кун («сутканинг ёруІ қисми»), ой («планета»)-ой («йилнинг ўн иккидан бир қисми»). Баъзан бунинг акси ҳам бўлади: вақт ўлчови номи вақтни ўлчайдиган асбобга ном бўлиб кўчади: соат («сутканинг йигирма тўртдан бирига тенг вақт»)-соат («вақтни сутка давомида ўлчаб борадиган асбоб»);

д) белгининг номи шундай белгиси бор бўлган нарсага (предметга) кўчирилади: кўк (ранг номи)-кўк («кўкат») – кўк («осмон»); юпқа («қалиннинг акси»)- юпқа (таом номи) (12,84-б.) Бундай кўчирилиш лексик-семантик йўл билан янги сўзнинг ясалишига ҳам олиб келади. £иёс қилинг: кўк (1)-сифат, кўк (2)-от, кўк (3)-от; юпқа (1)-сифат, юпқа (2)-от каби. Демак, кўк (1), юпқа (1) сифатларидан кўк (2), кўк (3) ва юпқа (2) отлари ясалган. Бу ҳол полисемия билан сўз ясалиши ва омонимия ҳодисалари ўртасида ўта мураккаб муносатлар борлигидан далолат беради. (12,202-203). Уларни махсус тадқиқ қилиш ўзбек тилшунослигининг навбатдаги вазифаларидан биридир;

е) асар муаллифининг номи нутқда «асар» маъносида қўлланган бўлиши мумкин: Навоийни ўқидим, Ойбекни ўқияпман каби. Бундай пайтларда муаллиф номи айтилади-ю, унинг асари (ёки асарлари) назарда тутилади. Демак, бунда ҳам метонимия бор, аммо у тил метонимияси эмас, нутқ метонимиясидир. (12,84-85)

4. С и н е к д о х а  й ў л и  б и л а н маънонинг кўчирилиши (юнонча: synekdoche – “бирга англамоқ”, “қўшиб англамоқ”). Бундай кўчирилиш номланаётган предмет ёки ҳодисаларнинг миқдор белгиларига таянади: 

а) бутуннинг номи қисмга кўчирилади:  қўл (бутун) - қўл (қисм – «бармоқ» маъносида: Беш қўл баробар эмас), бош (бутун)- бош (қисм-«мия», «ақл-хуш» маъноларида: ТоІнинг кўрки тош билан, одамнинг кўрки бош билан); 

б) қисмнинг номи бутунга кўчирилади: олма (қисм-«мева»)- олма (бутун – дарахт: олма гуллади), эшик (қисм – «уйнинг эшиги», «ҳовлининг эшиги») – эшик (бутун – «уй», «ҳовли»: Эшигимда жуда кўп одамлар ишлаган. О.), тирноқ (қисм) – тирноқ (бутун – «бола», «фарзанд»: Сизга оІир. Пешанангизга тирноқ битмади. Кўнглингиз ярим. Р.Ф.), туёқ (қисм) – туёқ (бутун – "уй ҳайвони", "мол": Николай замонида остонам туёқ кўрмаган. О.). 

21-§. Маънонинг кенгайиши – лексеманинг маъно ҳажмида тор маънодан кенг маънога қараб силжишнинг юз бериши. Масалан, яйлов сўзи дастлаб "тоІнинг тепасидаги ўтлоқ"ни ифодалаган: қадимги туркий тилда яй (йай) сўзи "ёз"ни, яйлаІ сўзи эса "ёзлайдиган жой"ни англатган (45,226-227). Чорвадорлар ёз пайти молни тоІнинг тепасидаги ўтлоқларда ("яйлаІ"да) боқишган, қишда эса "яйлаІ"дан "қишлаІ"га тушиб яшашган. ¥озирги пайтда яйлов сўзи фақат тоІнинг тепасидаги "мол боқиладиган ўтлоқ"ни эмас, балки умуман "мол боқиладиган майдон"ни англатади, бундай майдон тоІнинг тепасида ҳам, дашт-адирларда ва ҳатто пасттекисликларда ҳам бўлиши мумкин. Бундай маъно кенгайиши қишлоқ сўзининг семантикасида ҳам содир бўлган: у дастлаб "қиш фаслида яшайдиган жойни"ни англатган, ҳозир эса умуман "аҳоли яшайдиган пунктнинг бир тури" маъносини ифодалайди.

Тилшуносликда атоқли отнинг турдош отга ўтишини маъно кенгайиши деб баҳолаш ҳолатлари ҳам бор (12,86-87). Масалан: Ризамат (атоқли от) – ризамат (маҳаллий, хўраки ва майизбоп узум нави). Бу нав машҳур соҳибкор Ризамат ота Мусамуҳамедов томонидан етиштирилган ва шу соҳибкор номи билан аталган (демак, сўзнинг маъно ҳажми кенгайган).

22-§. Маънонинг торайиши – лексеманинг маъно ҳажмида кенг маънодан тор маънога қараб силжишнинг юз бериши. Масалан: ватан (кенг маънода: "киши туІилиб ўсган мамлакат, она-юрт") – ватан (тор маънода: "киши туІилиб ўсган шаҳар ёки қишлоқ").

Турдош отнинг атоқли отга ўтиши ҳам тилшуносликда маъно торайиши деб қаралади. Масалан: болта (турдош от) – Болта (атоқли от), лола (турдош от) – Лола (атоқли от) каби. 

23-§. Лексик маъно тараққиёти натижалари икки хил бўлади: 1) сўзнинг семантик таркибидаги маънолар миқдори кўпаяди, демак, миқдор ўзгариши юз беради, бу ҳол полисемияга (кўп маънолиликка) ва омонимияга олиб келади. Хусусан, метафора, вазифадошлик (функциядошлик) ва синекдоха йўллари билан маъно кўчирилишида кўпроқ полисемия юзага келади, чунки бир лексеманинг семантик таркибида лексик маънолар миқдори кўпаяди: кўз ("кўриш аъзоси") – кўз ("узукнинг кўзи") – кўз ("тахтанинг кўзи") – метафора; тиш ("одамнинг тиши") – тиш ("арранинг тиши")- метафора ва функциядошлик; гилос ("меванинг бир тури") – гилос ("гилос дарахти")-синекдоха. Метонимия йўли билан маъно кўчишида натижа икки хил бўлади: а) полисемия юзага келади (бунда маънолар ўртасидаги боІланиш сақланади): тил ("нутқ аъзоси") – тил ("алоқа-аралашув қуроли"); б) омонимия пайдо бўлади. Бунда маънолардаги боІланиш кучсизланади, узоқлашади, ҳатто унутилади, натижада шакли бир хил бўлган икки сўз юзага келади. Масалан, иссиқ (сифат) лексемаси асосида иссиқ (от) лексемаси юзага келган. Бунда: "белги" категориал семаси "предмет" категориал семасига алмашган; сифатдаги семалар таркибида "норма (ўлчов)", "ортиқ" семалари ташланган; "ҳарорат" семаси яна ҳам абстрактлашиш томон тараққий қилган, ана шу абстракт сема от лексемасининг семантик мундарижасини ташкил этиб қолган. Демак, сифатдаги семалар таркибида "ҳарорат" предмет семаси актуаллашиб, қолган семалар сўнган, шу билан от лексема (семема) юзага келган (51,11-12). Бу ҳол иссиқ (сифат) ва иссиқ (от) омонимларининг юзага келишига сабаб бўлган. Бундай омонимлашишни бир сўз туркумидаги кун (қуёш) ва кун ("сутканинг эрталабдан кечқурунгача бўлган қисми") сўзларида ҳам кўрамиз; 2) сўзнинг семантик таркибида маъно ҳажми ўзгаради. Бунда маънолар миқдори ортмайди, битта маънонинг ҳажм кўлами кенгаяди ёки тораяди, холос. 

Текшириш саволлари ва топшириқлар

1. Лексик моносемия ҳодисасини қандай тушунасиз? Лексик полисемияни-чи?

2.Моносемия ҳодисаси қандай луІавий бирликларга хос?

3.Полисемиянинг юзага келиши қандай содир бўлади?

4.Кўп маънолиликка олиб келувчи лисоний (лингвистик) ва нолисоний (экстралингвистик) омиллар ҳақида маълумот беринг.

5.Маъно тараққиётининг қандай йўллари бор? 

6.Метафора йўли билан маънонинг кўчиши?

7.Вазифадаги ўхшашлик асосида маънонинг кўчирилиши?

8. Метонимия йўли билан маънонинг кўчирилиши? 

9.Синекдоха йўли билан маънонинг кўчирилиши?

10.Лексик маъно миқдорининг ортиши?

11. Лексик маъно ҳажмининг ўзгариши: маънонинг кенгайиши ва торайиши?

12. Лексик маъно миқдорининг ўзгаришида полисемия ва омонимиянинг юзага келиши?

Таянч тушунчалар

1.Моносемия – бир маънолилик ҳодисаси.

2.Полисемия – кўп маънолилик ҳодисаси.

3.Метафора йўли билан маънонинг кўчирилиши – предметлар, ҳодисалар ўртасидаги нисбий ўхшашлик асосида маънонинг кўчирилиши.

4.Вазифадаги ўхшашлик асосида маънонинг кўчирилиши – предметларнинг бажарадиган вазифасидаги ўхшашлик асосида улардан бирининг номини иккинчисига нисбатан қўллаш.

5.Метонимия йўли билан маънонинг кўчирилиши – нарса-ҳодисалар ўртасидаги алоқадорлик асосида маънонинг кўчирилиши.

6.Синекдоха йўли билан маънонинг кўчирилиши – бутун-нинг номи билан қисмнинг ёки, аксинча, қисмнинг номи билан бутуннинг аталиши орқали юз берадиган маъно кўчирилиши.

ЛЕКСИК МАЪНО ТИПЛАРИ

Адабиётлар: 4[31-34], 8[73-78], 11[17-23], 24[89-95],        14[64-67], 18[64-65], 29[60-64].

24-§. Лексик маъноларнинг гуруҳланиши. Сўзнинг семантик таркибидаги лексик маънолар дастлаб иккита катта гуруҳга - ҳозирги лексик маъноларга ва аввалги лексик маъноларга ажратилади.

¥озирги лексик маъно тил тараққиётининг ҳозирги босқичига, аввалги лексик маънолар эса тил тараққиётининг ўтмишдаги босқичларига хосдир. Шунинг учун ҳозирги лексик маъно тавсифий семасиологияда, аввалги лексик маънолар эса тарихий (диахрон) семасиологияда ўрганилади.

25-§. ¥озирги лексик маънолар ўз навбатида бош маъно ва ҳосила маъно каби типларга бўлинади, улар контекст талабига кўра тўІри маъно ва кўчма маъно, номинатив (номловчи) маъно ва мажозий маъно, эркин маъно ва боІли маъно (ёки боІланган маъно) номлари билан ҳам аталади. Тилдаги лексик полисемия ана шу бош ва ҳосила маънолар тизимига асосланади. Масалан, "¤збек тилининг изоҳли луІати"да (59,136-138) бош лексемасининг 15 та лексик маъноси ва яна бир неча идеоматик маънолари (фраземалар таркибидаги қўлланиши) изоҳланган:1. Тананинг бўйиндан юқори (одамда) ёки олдинги (ҳайвонларда) қисми... 2. кўчма с.т. Ақл-хуш, мия. 3. Бошлиқ, раҳбар. Яхши йигит – давранинг боши... 4. сфт. Бошчилик, раҳбарлик қилувчи, энг катта ёки юқори. Бош врач...    5. сфт. Энг муҳим, асосий. Бош масала... 6. сфт. Энг олдинги, биринчи. Бош келин...  7. Кўчма. Одам, киши. Бир бошга бир ўлим... 8. (снқ сонлар билан) чорва ҳисобида ҳар бир адад жонивор. ¤н бош от. Икки бош қўй... 9. Тик нарсаларнинг тепа қисми, учи, чўққиси. Шамол бўлмаса дарахтнинг боши қимирламайди... ва б.лар.

Бош маъно сўзнинг семантик таркибидаги бошқа маъноларнинг ўсиб чиқиши учун асос бўлган маънодир. Масалан, тулки сўзининг бош маъноси "Итлар туркумига мансуб йиртқич сутэмизувчи ҳайвондир". У тўІри маъно (воқелик билан бевосита боІланганлиги учун), номинатив маъно (воқеликни, предметни номлаганлиги учун), эркин маъно (реаллашуви маълум контекст, сўз қуршови билан чекланмаганлиги учун) саналади. 

¥осила маъно бош маънодан тараққий этиб чиққан маънодир. Масалан, тулки сўзининг ҳосила маъноси "¤такетган айёр, маккор одам"дир. Бу маъно айрим кишиларнинг хатти-ҳаракатини тулкининг ҳийлакорлигига ўхшатиш, нисбатлаш орқали (метафора йўли билан) юзага келтирилган: ¥ақиқатда эса бу тулкилар уни лақиллатадилар. (А.£.)     

Сўзнинг ҳосила маъноси контекст талабидан келиб чиқиб, кўчма маъно (сўзнинг тўІри маънода ифодаланган нарса-ҳодисалардан бошқа нарсаларга ном бўлиб кўчганлиги учун), мажозий маъно (мавҳум тушунча ёки Іояларни конкрет образ орқали ифодалашга хизмат қилганлиги учун), боІли маъно (реаллашуви маълум контекст, сўз қуршови билан чекланганлиги учун) деган номлар билан ҳам аталади.  

И з о ҳ: ¥осила маъно айрим ҳолларда бош маъно даражасига ҳам эга бўлиб қолади. Буни тил лексемаси маънолари мисолида кўрса бўлади. £иёс қилинг: тил(1) – "маза-таъм билиш хусусиятига эга анатомик аъзо" (бош маъно); тил(2) – "кишилар орасида фикрлашиш воситаси вазифасини бажарувчи система, ижтимоий ҳодиса" (ҳосила маъно); тил(3) – "Нутқнинг ўзига хос хусусиятлари ва ифода воситалари билан ажралиб турадиган тури; илмий услуб, бадиий услуб ва б.лар" (ҳосила маъно); тил(4)- "ҳарбий асир" (ҳосила маъно); тил(5) – "асбоб, механизм ва ш.к.нинг осилиб, қимирлаб турадиган қисми": қўнІироқнинг тили (ҳосила маъно) каби. Келтирилган маънолар ўртасида қуйидаги муносабатлар бор: тил лексемасининг 1-маъноси    2 ва 5-маъноларга нисбатан бош маънодир; тил лексемасининг 2-маъноси шу сўзнинг                 3,4-маъноларига нисбатан бош маъно бўлади, аммо 1-маънога нисбатан у ҳосила маънодир. Шунга кўра бу маънолар тизимида   1-маъно тўнІич бош маъно,  2-маъно эса нисбий бош маъно саналади. (12,90-б.).

26-§. Аввалги лексик маънолар ҳам дастлаб икки турга бўлинади: 1) эски лексик маъно; 2) этимологик лексик маъно. Булардан биринчиси тарихий семасиологияда, иккинчиси эса тилшуносликнинг этимология бўлимида ўрганилади.

Эски лексик маъно лексеманинг ўтмишда қўлланган, ҳозир эса архаиклашган маъносидир. Масалан, ёІоч лексемасининг "дарахт" маъноси эски лексик маъно (семантик архаизм, архаизм-маъно)  саналади. Бу сўз "дарахт" маъносида эски туркий тил ва эски ўзбек тилида қўлланган: (йиІоч), (46,1-т.,310-б.); йиІоч, арча йиІочи1. ¥озир эса у шу маънода деярли ишлатилмайди (тарихий мавзуларда ёзилган бадиий, илмий асарлар тили бундан мустасно, албатта). 

Этимологик лексик маъно – лексеманинг келиб чиқишида унинг мазмун планига асос бўлган дастлабки маъно. У маъно этимони деб аталади. ("Этимон" баҳсига қаранг).

Этимон

27-§. Этимон (юн.: etymon – "ҳақиқат") – муайян лексеманинг келиб чиқишига асос бўлган сўз (туб ёки ясама) ёхуд сўз бирикмаси: қатун>хатун>хотин (этимон- қатун), бу кун>букун>бугун (этимон-"бу кун" сўз бирикмаси), қышлаІ>қышлақ>қишлоқ (этимон – қышлаІ) каби. Демак:            а) ҳозирги ўзбек тилидаги хотин лексемасининг шакл этимони қатун, маъно этимони эса "юқори мартабали кишининг умр йўлдоши" бўлган. ¥озир бу сўзнинг маъноси кенгайган: у "бирор эркак кишининг умр йўлдоши"ни ва умуман "аёл"ни ҳам англатади;2 б) бугун сўзининг шакл этимони "бу кун" сўз бирикмасидир, маъно этимони эса "сўз бораётган пайтда кечирилаётган ёки кечирилган кун" ҳақидаги ахборот,            (108,1-т,144-б.); в)қишлоқ лексемасининг шакл этимони "қышлаІ"дир, у қуйидаги морфемалардан таркиб топган: қыш(фасл)+ла(феъл ясовчи)+І(от ясовчи). Кейинчалик этимон таркибида фонетик ўзгаришлар юз берган: қышлаІ>қышлақ>      ("І" ундоши "қ"га ўтган)>қишлоқ ("а" унлиси "о"га ўтган, "ы" унлиси қаттиқлик белгисини йўқотган);1 бу сўзнинг маъно этимони эса "аҳоли ёзда далаларга кетиб, қишда қайтиб келиб яшайдиган жой" маъносидир. ¥озир бу маъно кучсизланиб, сезилмас ҳолга келган, сўниб қолган.

Баъзан бир неча тил сўзларининг этимони битта бўлади. Буни қадимги ҳинд тилидаги саккхара (sakkhara) сўзи тақдирида кўриш мумкин: у шакар (ўзбекча, форсча), шекер (туркча), цукер (немисча), цукор (украинча), суккар (арабча), сахар (русча), сакхарон (юнонча), сюкр (французча), сугар (инглизча) лексемалари учун дастлабки "пойдевор" бўлган; бу сўз (этимон) қадимги ҳинд тилида "шаІал", "йирик қум" маъноларини англатган, кейинчалик, у метафора йўли билан маъно кўчирилиши асосида "ширин таъмли қумсимон модда", "қумсимон ширинлик" маъносига эга бўлган. Демак, саккхара сўзининг "йирик қум" маъноси юқорида келтирилган барча сўзлар учун маъно этимонидир. 

Этимон вазифасини бажарган сўзнинг шакли ва маъноси турли омиллар таъсирида кўпинча ўзгариб кетади, бу ҳол унинг асл "нусха"си ва "маъно"сини хиралаштириб қўяди, уларни аниқлаш ва тиклаш ишларини ҳам қийинлаштиради. ¥озирги картошка лексемаси тарихида худди шундай бўлган: тартуфоло (итальянча:tartyfolo- "ер қўзиқорини") сўзи немис тилига ўтгач, картофиел (Kartofiel) шаклига кирган, сўнг рус тилига картофель шаклида ўзлашган, аммо рус деҳқонлари уни соддалаштириб картошка деб қўллай бошлашган, ўзбек тилига ҳам у шу шаклда кириб келган, фарқи шундаки, рус тилида картофель адабий тил бирлиги, картошка эса унинг жонли сўзлашувдаги варианти бўлса, ўзбек тилида картошка адабий тил бирлиги, картишка эса унинг жонли сўзлашувдаги варианти тарзида ишлатилмоқда. Демак: ўзбек тилидаги картошка сўзининг шакл этимони итальянча тартуфоло сўзи, маъно этимони (этимологик маъноси) эса "ер қўзиқорини"дир: маълумки, картошканинг ватани – Жанубий Америка. У ердаги маҳаллий ҳиндлар картошкани патата дейишган, шу ном билан у XVI асрда Испанияга келтирилган, кейинчалик картошка Европанинг бошқа мамлакатларига тарқалган, натижада Европадаги айрим халқлар картошкага янги ном қўйишган: французлар уни пом де тэр (pommes de terre –"ер олмаси") деб, итальянлар эса тартуфоло (tartyfolo – "ер қўзиқорини") деб аташган, бунда унинг шакли қўзиқоринга ўхшаш бўлганлиги, аммо қўзиқориндан фарқли равишда ер устида эмас, тупроқ орасида етилиши назарда тутилган.1 

Лексемаларнинг этимонини аниқлаш билан тилшуносликнинг этимология бўлими шуІулланади. Бундай тадқиқот натижалари тил системаси ва структурасидаги турли жараёнларни ҳамда сўзларнинг этимологик маъноларини аниқлашда, этимологик луІатлар тузишда аҳамиятлидир (Дарсликнинг "Лексикография" бўлимига ҳам қаранг).

Сўз этимологиясининг илмий (фактлар таҳлилига асосланган), сохта (Іайри илмий) ва халқ этимологияси (халқнинг тахминига таянган этимология) каби турлари бор.

Текшириш саволлари ва топшириқлар

1.Лексеманинг ҳозирги ва аввалги маънолари қандай фарқланади?

2.Бош маъно нима? ¥осила маъно-чи?

3.Контекст талабига кўра маънонинг қандай турлари ўзаро фарқланади?

4.ТўнІич бош маъно ва нисбий бош маъно ҳақида маълумот беринг.

5.Аввалги лексик маъноларнинг қандай турлари бор?

6.Эски лексик маъно ва этимологик лексик маъно ҳақида маълумот беринг.

7.Этимон нима?

8.Шакл ва маъно этимонлари ҳақида маълумот беринг.

9.Тилшуносликнинг қайси бўлими лексемаларнинг этимонини аниқлаш билан шуІулланади.

Таянч тушунчалар

¥озирги лексик маъно – лексеманинг ҳозирги ўзбек тилидаги маъноси.

Аввалги лексик маъно – лексеманинг ўтмишдаги лексик маъноси. 

Бош маъно – лексеманинг семантик таркибидаги ҳосила маъноларнинг ўсиб чиқишига асос бўлган маъно.

¥осила маъно – бош маънодан тараққий этиб чиққан маъно.

Эски лексик маъно – лексеманинг ҳозирги пайтда архаиклашиб қолган маъноси.

Этимологик лексик маъно – лексеманинг келиб чиқишида унинг мазмун планига асос бўлган дастлабки маъно. У маъно этимони деб ҳам аталади.

Шакл этимони – лексеманинг юзага келишида асос бўлиб хизмат қилган дастлабки шакл.

Лексик синонимия

Адабиётлар: 2[72-73],4[34-37],8[105-110],11[39-47],12[107-113],14[68-72],36[24-28],60[3-6].

28-§. Лексик синонимия лексемаларнинг бир хил маъно англатишига кўра гуруҳланишидир: елка, кифт, ўмиз (биринчи гуруҳ); ин, уя, ошён (иккинчи гуруҳ); нур, шуъла, ёІду, зиё (учинчи гуруҳ) ва б.лар. Бундай гуруҳлар тилшуносликда синонимик қаторлар деб номланади. ¥ар бир синонимик қаторда: 

а)лексемаларнинг денотатив маъноси бир хил, ифода семалари (маъно қирралари, услубий бўёқлари, субъектив баҳо, қўлланиш доираси) ҳар хил бўлади. Масалан, озод, эркин, ҳур, сарбаст лексемалари битта денотатни – "ўз эрки, ҳақ-ҳуқуқига эгалик"ни атайди, бироқ уларда ўзаро фарқланувчи ифода семалари ҳам бир: Хусусан, эркин лексемаси бир қадар бетараф маъноли бўлса, озод, лексемасида кўтаринки руҳни ифодалаш, ҳур лексемасида бадиий услубга хослик сезилиб туради, сарбаст лексемаси эса эскирган, китобийдир. £иёс қилинг: Эркин нафас олмоқ (¤ТИЛ,   2-том, 451). Токи, биздан олис авлодларга озод ва обод ватан қолсин! (И.Каримов). Яшнаган эл тилларда достон, £утлуІ номи ҳур ¤збекистон (М.Ш.). Подшоҳнинг никоҳида бўлган хотинлари посбонлар билан унча ҳисоблашмай, кўпинча уларни қўлга олиб, сарбаст яшайдилар (О.);

б)ифода семалари баъзан даражаланади: юз, бет, афт, башара, турқ лексемаларининг барчасида ("юз"дан бошқаларида) салбий бўёқли семалар бор, бироқ бу семаларда салбий бўёқнинг ифодаланиш даражаси ҳар хил: у "бет"дан "турқ"қа томон ортиб, кучайиб боради. £иёс қилинг: У бетлари юмдаланган, оппоқ сочлари юлинган бу телба хотинни ўзининг қирқ йиллик умр йўлдошига ўхшата олмади. (М.Исм.), Шербекнинг кўзига Хўжабековнинг афтидан наҳс томаётгандек жирканч бўлиб кўриниб кетди (С.Ан.), У бир кўнгли, бориб, муттаҳам қозининг тумшуІига туширгиси ё ифлос башарасига тупургиси келди. (М.Исм.). Девор устида турган ўн икки ёшлардаги бир қиз девордан кесак кўчириб олиб, Мулла Норқўзига ўхталди: "Ху ўл, турқинг қурсин!" (А.£.);

в)ифода семалари бўлмаган, бетараф маъноли лексемалар синонимик қаторнинг доминантаси саналади. Чунончи, юз, бет, афт, башара, турқ (доминанта - юз); нур, шуъла, ёІду, зиё (доминанта - нур); ёлІиз, якка, танҳо (доминанта - ёлІиз) каби. Булардан юз (биринчи қаторда), нур (иккинчи қаторда) ва ёлІиз (учинчи қаторда) бетараф маънолидир;

г)лексемаларнинг туркум семалари бир хил бўлади, бу ҳол синонимларнинг бир сўз туркумига бирлашишини тақозо қилади: баҳор ва кўклам (от), чиройли ва гўзал (сифат), сўзламоқ ва гапирмоқ (феъл) каби. 

Юқоридаги хусусиятлардан, айниқса, ифода семаларининг ҳар хиллигидан келиб чиқиб, лексик синонимлар қуйидаги турларга ажратилади:

1.Маъно синонимлари (идеографик синонимлар). Бундай синонимлар маъно қирралари билан фарқланади. Масалан, аччиқланмоқ, Іазабланмоқ, қаҳрланмоқ лексемалари "Іазаби келмоқ" маъноси билан бир синонимик қаторга бирлашади, аммо уларда шу маънони ифодалаш даражаси бир хил эмас, у "аччиқланмоқ"дан "Іазабланмоқ"қа, "Іазабланмоқ"дан эса "қаҳрланмоқ"қа қараб кучайиб боради. 

2.Услубий синонимлар (стилистик синонимлар). Бундай синонимларнинг лексик маъноси ижобий ёки салбий бўёқлар (услубий семалар) билан қопланган бўлади, айни шу услубий семалар синонимларнинг услубий восита сифатидаги қийматини белгилайди. Масалан, жилмаймоқ, илжаймоқ, иржаймоқ,  тиржаймоқ, ишшаймоқ ва иршаймоқ лексемаларининг барчасида битта лексик маъно – "овоз чиқармай мийиІида кулиш" ҳодисасини номлаш бор, аммо шу маъно жилмаймоқ лексемасида бир оз ижобий, илжаймоқ лексемасида эса бир оз салбий бўёқ билан  қопланган, бу салбий бўёқ иржаймоқ, тиржаймоқ, ишшаймоқ ва иршаймоқ лексемаларида яна-да ортиб боради. £иёс қилинг: У ҳамиша кулиб, ж и л м а й и б турадиган меҳрибон чеҳрани кўрмади (М.Исм.). Шўхроқ қиз, йигитлар  и л ж а й и б, бир-бирига кўз қисиб қўйишади ("Муштум"). Фосиҳ афанди бўлса... қора дулдул устида куйдирган калладай  и р ж а й и б  ўтирар эди (И.Исм.). Фазлиддин т и р ж а й и б, эгри-бугри тишларининг оқини кўрсатди (О.) Лекин Мурзин ҳайрон қолиб: "У эмас-ку!" – деган эди, коммендант: "Адашманг, айнан ўзи",  - деди сурбетларча  и ш ш а й и б. (Ш.).  Ер ютгурлар, нима қилиб   и р ш а й и б турибсизлар, ҳув, кўзларинг тешилсин!  - деди хотинлардан бири (М.Ос.).

3. Нутқий синонимлар – нутқнинг у ёки бу турига хосланиши билан ўзаро фарқланадиган синонимлар. Масалан, озгина, пича, сал, хиёл, жиндай, қиттай, жичча қаторидаги озгина лексемаси нутқнинг барча кўринишларида (адабий нутқда хам, сўзлашув нутқида ҳам) қўллана олгани ҳолда, пича, хиёл, жиндай, қиттай, жичча лексемалари фақат сўзлашув нутқига хослангандир. 

29-§. Контекстуал синонимия – тил бирлиги сифатида ўзаро синоним бўлмаган лексемаларнинг маълум контекст доирасида (демак, нутқ ичида) синонимик муносабатга киритилиши. Масалан, чинни ва коса сўзларининг лексик маънолари бир хил эмас: чинни «идиш-оёқ, изоляцион материаллар ясаш учун ишлатиладиган оқ лой»ни, коса эса «пиёладан каттароқ идиш»ни атайди. Демак, бири «материал»ни, иккинчиси эса шу материалдан ясалган «идиш»ни англатади, шунга кўра улар синоним ҳисобланмайди, аммо айрим шеваларда чинни лексемаси «коса» маъносида ҳам қўлланади, бинобарин, шу шевага хос контекст ичида у коса лексемасининг синонимига айланади. Масалан, Холжонбика... хитойи ч и н н и д а  мой олиб келди (Ж.Ш.)

Контекст доирасида синонимлашиш ҳодисаси айниқса муаллиф лексемасининг нутқдаги қўллнишида кўп учрайди. Маълумки, муаллиф лексемасининг семемаси таркибида "ёзувчи", "шоир", "ҳикоянавис", "олим", "ихтирочи" каби қатор семалар мужассамланган. Демак, унинг маъно кўлами анча кенг. Контекст ичида эса муаллиф семемасининг шу семаларидан бири актуаллашади, қолганлари реаллашмайди. Масалан, роман, ҳикоя каби насрий асарлар ҳақида гап кетганда муаллиф лексемаси фақат "ёзувчи" маъносида қўлланади, демак, ёзувчи лексемасининг контекстуал синонимига айланади, контекстдан ташқарида эса бу икки сўз синоним бўла олмайди, чунки уларнинг маъно кўлами ўзаро тенг эмас. 

Тилда лексик маънолари ўзаро тенг бўлиб, фарқловчи семалари бўлмаган лексемалар ҳам учрайди: сўроқ ва савол, хабар ва дарак, тема ва мавзу, ном ва от каби. Тилшуносликда бу типдаги лексемалар абсолют синонимлар ёки лексик дублетлар деб икки хил номланмоқда (12,109-б.).

30-§. £уйидаги ҳолатларда лексемалар ўзаро синоним бўла олмайди: 

1. Турли туркум лексемалари: от билан сифат, сифат билан феъл ва б.лар.

2. Бир туркум лексемаларида кенг тушунча номлари билан тор тушунча номлари. Бундай ҳолат кўпроқ терминологияга хосдир. Масалан, ботаникада тур ва хил терминларининг тушунча доираси тенг эмас: тур термини уруІдош бўлган бир неча хил ва навларни ўз ичига олган таксон тушунчасини ифодалайди, айни пайтда турлар туркумларга, туркумлар эса оилаларга бирлашади. Шунга кўра тур ва хил, тур ва туркум каби синонимик қаторлар бўлиши мумкин эмас. 

3. Ижтимоий моҳияти тенг бўлмаган ҳодиса-воқеликларнинг номлари: қози ва судья, миршаб ва милиционер кабилар. Булардан қози ва миршаб ленксемалари феодал тузумдаги воқеликни, судья ва милиционер лексемалари эса ҳозирги демократик тузумга хос воқеликни номлайди. 

31-§. Синонимик муносабатда бўлган сўзлар ўзбек тили луІат бойлигининг турли лексик қатламларига мансубдир. Масалан, англамоқ (ўзб.) – тушунмоқ (ўзб.); гўзал (умумтил) – сулув (диал.); ҳусн (ар.) – чирой (ф-т.); хат (ар.), - мактуб (ар.) – нома (ф-т.); киши (ўзб.) – одам (ар.); кўк (ўзб.) – осмон (т-ф.) – фалак (ар.); анализ (р-б.) – таҳлил (ар.); тема (р-б.) – мавзу (ар.) каби.

32-§. Синонимия ва полисемия ўртасида маълум боІланиш бор. Хусусан, полисемантик лексема ҳар бир маъноси билан бошқа-бошқа синонимик қаторларга кириши мумкин: олов ёқмоқ ва ўт ёқмоқ (синонимлар: олов ва ўт), қуёш олови ва қуёш харорати (синонимлар: олов ва харорат), олов йигит ва Іайратли йигит (синонимлар: олов ва Іайратли) каби.

Синонимлар нутқда муҳим услубий восита саналади: улар нутқнинг равон ва таъсирли бўлишини, фикрнинг аниқ ва образли чиқишини таъминлайди.

И з о ҳ: Синонимия ҳодисаси фраземалар ва грамматик бирликлар (морфемалар, сўз бирикмалари ва гаплар) доирасида, шунингдек, лексема ва фразема муносабатларида ҳам учрайди. (Бу ҳақда «Фразеология» ва «Грамматика» бўлимларига қаралсин).

Текшириш саволлари ва топшириқлар

1.Синонимия нима?

2.Синонимия ҳодисасининг сўз туркумларига муносабати қандай?

3.Синонимик қатор ва доминанта ҳақида маълумот беринг.

4.Лексик синонимларнинг қандай турлари бор?

5.Маъно синонимлари, услубий синонимлар ва нутқий синонимлар қандай фарқланади?

6.£андай ҳолатларда контекстуал синонимлар юзага келади?

7.Абсолют синонимлар ёки лексик дублетлар ҳақида маълумот беринг.

8.£андай ҳолатларда лексемалар синонимик муносабатда бўлмайди?

9.Синонимия ва полисемия ўртасида қандай боІланиш бор?

10.Синонимия ҳодисаси тилнинг қайси сатҳларида учрайди?

11.Синонимларнинг услубий восита сифатидаги ролини тушунтиринг.

Таянч тушунчалар
Синонимия – лексемаларнинг бир хил маъно англатишига кўра гуруҳланиши.

Синонимик қатор (синонимик уя) – бир маъно англатишига кўра гуруҳланган синоним сўзлар йиІиндиси. 

Доминанта – синонимик қатордаги бетараф маъноли сўз.

Маъно синонимлари – бир умумий маънога эга бўлса-да, маъно қирралари билан фарқланувчи синонимлар.

Услубий синонимлар – лексик маънолари ижобий ёки салбий муносабат ифодаловчи семалар билан қопланган синонимлар.

Нутқий синонимлар – нутқнинг у ёки бу турига хосланганлиги билан фарқланадиган синонимлар. 

Лексик антонимия

Адабиётлар: 2[74],4[37-39],11[47-55],12[120-126],14[73-74], 23[56-58],52[5-17]

33-∙. Лексик антонимия лексемаларнинг бир-бирига зид маъно англатиши асосида гуруҳланишидир: оқ ва қора, қалин ва юпқа каби. 

Антонимия ҳодисаси, асосан, бир сўз туркуми лексемалари доирасида юз беради.1  

Сифатларда: а) ҳажм белгисига кўра: катта ва кичик, баланд ва паст; б) ҳарорат белгисига кўра: иссиқ ва совуқ; в) ёш белгисига кўра: ёш ва қари; г) характер-хусусият белгисига кўра: сахий ва хасис, ботир ва қўрқоқ, ақлли ва аҳмоқ; д) шакл белгисига кўра: тўІри ва эгри; е) маза-таъм белгисига кўра: аччиқ ва ширин каби. 

Пайт, ҳолат, миқдор маъноли лексемалар доирасида ҳам антонимия ҳодисаси кенг тарқалган: а) кеча ва эртага, аввал ва кейин (пайт белгисига кўра), б) тез ва секин, аранг ва бемалол (ҳолат белгисига кўра), в) кўп ва оз, мўл ва кам (миқдор белгисига кўра) ва б.лар. Бундай лексемаларнинг сифат ва равиш туркумига мансублиги кейинги йилларда бир қадар мунозарали бўлиб қолмоқда.

Отларда: а) белги отларида: бойлик ва  камбаІаллик, ботирлик ва қўрқоқлик; б) қарама-қарши томон номларида: шарқ ва Іарб, жануб ва шимол; в) фасл номларида: ёз ва қиш, куз ва баҳор;       г) сутканинг қарама-қарши томонларини ифодаловчи номларда: кеча ва кундуз, тонг ва шом каби. 

Феълларда: а) қарама-қарши ҳаракат маъноларини ифодаловчи феълларда: бормоқ ва келмоқ, кирмоқ ва чиқмоқ;      б) сифат ёки равишдан ясалган феълларда: кенгаймоқ ва тораймоқ, кўпаймоқ ва озаймоқ, секинлашмоқ ва тезлашмоқ каби.

Баъзан феълнинг сифатдош шакли сифат туркумидаги лексема билан антонимик муносабатларга киришиши мумкин: ўқиган ва билимсиз, ўқимаган ва билимли каби. 

Антонимия ҳодисаси сифат туркумида кенг тарқалган, от ва феълларда бир оз камроқ учрайди, олмош ва сонларда эса бўлмайди (айрим контекстуал ҳолатлар бундан мустасно).

34-∙. Контекстуал антонимия ўзаро зид маъно ифода этмаган лексемаларнинг маълум контекст ичида сўзловчи ёки муаллиф томонидан антонимик муносабатларга киритилишидир. Буни қуйидаги шеърий мисралар таҳлилида кўриш мумкин: 

Ушоқ қанд оқ тузга монанд эрур,

Ва лекин бири туз, бири қанд эрур

                                (А..Навоий)

            Айтур сўзни айт, 

            Айтмас сўздан қайт!

                                (А..Навоий)

            Сичқонларга нисбатан

            Пойлоқчиман тўІриман.

            Кўрсам текин гўшт баъзан

            Чидолмайман - ўІриман. 

                                          (О.£)

Бу мисолларда қўлланган қанд ва туз, айт ва қайт ҳамда тўІри ва ўІри сўзлари аслида (тилда) антонимлар эмас, аммо биринчи мисолнинг иккинчи мисрасида туз ва қанд лексемалари муаллифнинг лексик қўллаши натижасида «аччиқ» ва «ширин» (демак, «яхши» ва «ёмон») маъноларини, иккинчи мисолдаги айт ва қайт лексемалари «айт» ва «айтма» деган зид маъноларни, учинчи мисолдаги тўІри ва ўІри лексемалари эса «ўІри эмас» ва «ўІри» маъноларини ифода этиб, контекстуал антонимия ҳосил қилган (бунда тўІри лексемаси отлашган).

Бундай қўлланиш олмошларда ва сонларда ҳам учрайди: Бир у дейди, бир бу дейди, деганда у ва бу олмошларида контекстуал зидланиш бор.   

35-∙. Антономик жуфтлик. Лексик антонимия иккита лексема орасида юз беради, бу икки сўз антонимик жуфтликни ҳосил қилади, аммо антонимик жуфтлик жуфт сўз деган гап эмас. £иёс қилинг: катта ва кичик – антонимик жуфтлик (ундаги ҳар бир сўз - мустақил лексема), катта-кичик – битта жуфт сўз, у умумлашган битта маънога эга. Демак, катта ва кичик зид маъноли иккита лексема бўлганлиги учун, улар бир-бирига нисбатан антонимлардир, катта-кичик жуфт сўзи эса антонимлар иштирокида ясалган битта лексемадир, бинобарин, битта лексеманинг ёлІиз ўзи антоним ҳисобланмайди. Шунингдек, бор ва борма каби сўз шакллари ҳам антонимлар деб қаралмайди, чунки антоним бўлиш учун, юқорида айтиб ўтилганидек, албатта иккита сўз (лексема) мавжуд бўлиши, бу икки сўз ўзаро зид маъно ифодалаши шарт, бор ва борма эса иккита лексема эмас, балки битта бор лексемасининг (феълнинг) бўлишли (бор) ва бўлишсиз (борма) шакллари, холос. Демак, бунда ҳам антонимик жуфтлик йўқ.

36-∙. Энантиосемия битта лексема маъносида нутқий муҳит талабига кўра зидланишнинг ифодаланиши. Чунончи, кўчанинг боши бирикмасида бош лексемаси кўчанинг «бошланиши»ни ҳам, «охири»ни ҳам ифодалаши мумкин.  Бундай ҳолатда ҳам антонимия юзага келмайди.

37-∙. Антонимия ва полисемия ҳодисалари ўзаро боІлиқдир: кўп маъноли лексема ўзининг бош маъноси билан битта антонимик жуфтликка, ҳосила маъноси билан эса бошқа антонимик жуфтликка кириши мумкин. Масалан: аччиқ қалампир ва ширин олма бирикмаларида аччиқ ва ширин лексемалари ўзларининг бош маънолари орқали антонимик муносабатга киришган; аччиқ гап ва ширин гап бирикмаларида эса аччиқ ва ширин лексемаларининг ҳосила (кўчма) маънолари антонимияга асос бўлган.          

38-∙. Антонимларни белгилаш мезонлари ҳақида. Тилшуносликда антонимларни белгилаш мезонлари бўйича мунозарали қарашлар ҳам бор. Хусусан, айрим манбаларда опа ва сингил, ака ва ука1 тоІа ва хола2 каби сўзлар антонимлар деб баҳоланади. Шу соҳа бўйича махсус илмий тадқиқот ишлари олиб борган. Б.Исабеков эса уларни антонимлар эмас, коррелятив сўзлар деб баҳолайди, буни юқоридаги лексемаларнинг маънолари қарама-қарши эмас, балки бир-бирига жуда яқиндир деб асослайди3.  

Феълнинг бўлишли ва бўлишсиз шакллари (борди ва бормади, борай ва бормай, кўрган ва кўрмаган каби формалари) айрим адабиётларда «антонимларнинг алоҳида бир типи...» деб қаралади4, бироқ тилшунос Ш.Раҳматуллаев бу фикрга қўшилмайди. Унингча, «Оддий инкорнинг ўзи ҳали антоним эмас. Масалан, айт ва айтма, айтар ва айтмас кабилар бири иккинчисининг инкори. Аммо уларни ўзаро антонимлар деб бўлмайди. Асли булар икки лексема эмас, балки айни бир лексеманинг икки (бўлишли ва бўлишсиз) шаклларидир. Антонимия эса икки лексема орасидаги маъно муносабатидир...» (12,122-б.). Антонимияни айни шундай тушуниш айрим илмий манбаларда ҳам бор.1 Мазкур дарсликда ҳам антонимияга шу позициядан ёндашилди.

Антонимия мезонини белгилашда Ш. Раҳматуллаев,             Н. Маматов ва Р.Шукуровлар томонидан тавсия этилган мантиқий марказ принципига таяниш яхши натижа беради. Бу принципга кўра иккита маъно ўртасидаги оралиқ тушунча (мантиқий марказ) аниқланади ва шу марказнинг икки томонидан ўрин олган тушунчалар ўзаро антонимик муносабатларда деб қаралади. Маслан, куз билан баҳор  орасида қиш бор, демак, куз ва баҳор лексемалари ўзаро антонимлар деб қаралади, аммо куз билан қиш – антоним лексемалар эмас, чунки бу икки лексема орасида оралиқ тушунча (мантиқий марказ) йўқ; шунингдек, қиш билан баҳор атноним эмас (оралиқ тушунча йўқ), қиш билан ёз – антонимлар (оралиқ тушунча – «баҳор»); кеча билан бугун – антонимлар эмас (оралиқ тушунча йўқ), кеча ва эртага – антонимлар (оралиқ тушунча – «бугун»); ўтмиш ва ҳозир антонимлар эмас (оралиқ тушунча йўқ), ўтмиш ва келажак–антонимлар (оралиқ тушунча-«ҳозир») каби. Бундай муносабатларни қуйидаги схема (чизма) тарзида ифодалаш мумкин (мантиқий марказ ўрнида М ҳарфи қўлланган). 

антоним эмас                           антоним эмас

Баъзан мантиқий марказнинг икки томонида бир нечтадан антонимик жуфтликлар бўлади: аъло (жуда яхши)–яхши-ўрта(М)- ёмон-жуда ёмон каби. Буни схемада шундай ифодалаш мумкин:

                              II. антонимик жуфтлик 

                      

                               I. антонимик жуфтлик


                                                М 

       Аъло            яхши              ўрта          ёмон       жуда ёмон                   

Бундай ҳолларда ўз маъносига кўра мантиқий марказдан тенг узоқликда жойлашадиган сўзлар ўзаро антонимик жуфтлик ҳосил қилади.

Фасл номлари орасидаги антонимияни қуйидаги схема тарзида ифодалаш мумкин.

2- антомик жуфтлик

Антонимик муносабатда бўлган айрим лексемалар орасида мантиқий марказ бўлади-ю, аммо уни номловчи сўзнинг ўзи бўлмайди. Масалан, кулги ва йиІи лексемалари орасидаги мантиқий марказни билдирувчи махсус сўз тилда йўқ, аммо оралиқ ҳодисанинг ўзи бор: у кишининг кулмасдан, йиІламасдан турган нормал ҳолатидир, демак, ана шу ҳолат (экстралингвистик омил) мантиқий марказ сифатида тасаввур қилинади. (52,9-12).

116-∙. Антонимларнинг услубий восита сифатидаги тавсифи. Лексик антонимлар муҳим услубий воситалардир. Улар матнда қаршилантириш (антитеза) воситаси ролини бажаради, шу орқали ҳодиса ва ҳолатлардаги қарама-қаршиликларни, айрим образ ва персонажларнинг ички дунёсидаги зиддиятларнинг бадиий талқинини таъминлайди.

Тинглар эдим бетиним

Узун тунлар ётиб жим.

Сеза олардим кучин,

Кўпи ёлІон, кўпи чин.

                                          (¥.О.)

Илмли одамга улуІлик ҳамдам,

  Илмсиз қозини эшак деб айтма,

       Чунки бу эшакка туҳматдир бешак.

                   



                 
(¥.Деҳ.).

       Жаҳоннинг шодлиги йиІилса бутун,

         Дўстлар дийдоридан бўлолмас устун.

     Тўлур Іам-Іуссага дилнинг косаси,

          £адрдон дўстлардан жудо бўлган кун.

                                         



(Руд.)

Антонимлар мақол ва матал жанрларида ҳам муҳим услубий восита саналади - ҳаётий тажриба умумлашмаларини мақол ва маталлар тилига хос услубда таъсирчан ифодалаш имконини яратади: 

Ёзги меҳнат - қишки роҳат.

Меҳнатдан дўст ортар, Іийбатдан – душман.

Дўст ачитиб гапирар, душман – кулдириб.

Яхши дўст – жон озиІи,

Ёмон дўст – бош қозиІи.

Донога иш – шону шуҳрат,

Нодонга иш – Іаму кулфат.

И з о ҳ: Антономия ҳодисаси фраземалар ва морфемалар доирасида, шунингдек лексема ва фраземалар муносабатида ҳам учрайди (Бу ҳақда «Фразеология» ва «Морфемика» бўлимларига қаралсин.)

Текшириш саволлари ва топшириқлар

1.Антонимия нима? Антонимик жуфтлик-чи?

2.Антонимия ҳодисасининг сўз туркумларига муносабати қандай?

   
3.Контекстуал антонимия ҳақида маълумот беринг.

   
4.£андай ҳолатларда антонимия ҳодисаси юз бермайди?

5.Антонимия ва энантиосемия ҳодисаларини тушун-тиринг.

6.Антонимия ва полисемия ўртасидаги боІланишни тушунтиринг.

7.Антонимия ҳодисаси билан боІлиқ қандай мунозарали масалаларни биласиз?

8.Антонимия ҳодисасининг мезони сифатида қараладиган мантиқий марказ ҳақида маълумот беринг.

9.Антонимлардан қандай услубий восита сифатида фойдаланилади?

Таянч тушунчалар

Антонимия – лексемаларнинг бир-бирига зид маъно англатиши асосида гуруҳланиши.

Антонимик жуфтлик - ўзаро қарама-қарши маъноли икки сўз.

Контекстуал антонимия – тилда антонимик муносабатда бўлмаган сўзларнинг маълум контекст доирасида антонимик муносабатга киритилиши.

Энантиосемия – битта лексема маъносида нутқий муҳит тақозоси билан зидланишнинг ифодаланиши.

Мантиқий марказ – икки маъно ўртасидаги оралиқ тушунча.

Лексик омонимия

Адабиётлар: 2[70-72],4[40-43],11[29-39],14[77-81],51[5-15].

40-∙. Лексик омонимия лексемаларнинг ифода планидаги (талаффузи ва ёзилишидаги) тенглик ҳодисаси. Масалан, ўт («олов») -ўт («майса»), камар («қайиш, кўндан ишланган белбоІ»)–камар («дарё, тоІларда сув ўйиб кетган чуқур жой») каби. 

Лексик омонимияда икки хил ҳодиса мавжуд: омонимлар ва омоформалар.

1.Омонимлар шакли бир хил, маънолари ҳар хил (ўзаро боІланмаган) лексемалардир (юқоридаги мисоллар). улар омоним омолексемалар деб ҳам аталади. (24,128-б.). Бундай омонимларнинг кўпчилиги бир сўз туркумига мансубдир, шу сабабли уларнинг нутқдаги грамматик шакллари ҳам бир хил бўлади. £иёс қилинг: от («исм») – отим, отинг, оти; отни, отнинг, отга...каби,от («ҳайвон») – отим, отинг, оти; отни, отнинг, отга... каби. Яна: бўш (сифат) – «ичига ҳеч нарса солинмаган»: бўш челак каби; бўш (сифат) – «таранг тортилмаган»: арқонни бўш тортиб боІламоқ каби. 

Бу типдаги омонимлар (омоним омолексемалар) турли сўз туркумларига мансуб бўлиши ҳам мумкин. Бундай пайтда омонимик муносабатга киришаётган сўзлар шаклланиш тизимига эга бўлмасликлари керак. Масалан, табиий (сифат) ва табиий (модал сўз): 1) У табиий фанларга кўпроқ қизиқади. (Бу гапда табиий - сифат, аниқловчи); 2) Cўзамол, бадавлат қори тоІанинг бирдан кўз юмиб сукутга ботишининг сабабини, табиий, Йўлчи тушунмади (Бу гапда табиий – модал сўз, кириш сўз).

2.Омоформалар айрим грамматик шаклларидагина тенг келадиган лексемалардир. Улар омоформа омолексемалар деб ҳам номланади (12,129-б.). Масалан, сур (от: «қоракўл тери нави») ва сур (сифат: «оч кулранг») лексемалари айни шу шаклда луІатга киритилади, бироқ от туркумидаги сур лексемаси турланганда (сурни, сурнинг, сурга... каби) сур (от) ва сур (сифат) ўртасидаги шаклий тенглик йўқолади. Демак, бу икки лексема ўртасидаги шаклий тенглик от туркумидаги сур сўзи бош келишик шаклида бўлгандагина сиқланиб, бошқа шаклларида йўқолади, шу хусусияти билан омоформа омолексемалар омоним омолексемадан фарқ қилади. 

¤т (от:"олов") ва ўт (феълнинг иккинчи шахс буйруқ майлидаги шакли) муносабатида бошқачароқ ҳолат кузатилади: ўт феъл шакли луІатга ўтмоқ шаклида киритилади, бинобарин, ўт (от) ва ўтмоқ (феъл) ўртасидаги шаклий тенглик йўқлиги маълум бўлади, шунга қарамай феълнинг иккинчи шахс буйруқ майлидаги ўт шакли билан отнинг бош келишигидаги ўт шакли омоформа омолексемалар саналади. Бу лексемалардаги омоформа муносабати ўтинг (сенинг ўтинг) ва ўтинг (сиз ўтинг) каби шаклий тенгликда ҳам юзага келади, аммо ўтни, ўтинг (отнинг келишик шакллари) ва ўтгин, ўтсин (феълнинг буйруқ майли шакллари) каби ҳолатларда омоформа пайдо бўлмайди. Демак, омоформа бўлиш турли сўз туркумларига мансуб лексемаларнинг айрим грамматик шаклларигагина хос.

Омоформаларда негизга қўшилаётган аффикслар ҳам шаклан тенг бўлади, шунга кўра бундай қўшимчалар омоаффикслар саналади. £иёс қилинг: ўтинг («-инг»-отнинг эгалик категориясига мансуб аффикс) - ўтинг     («-инг»-феълнинг буйруқ майлига мансуб аффикс) каби.

41-∙. Омоним омолексемаларнинг турланиш ва тусланиш системаларига муносабати. Омоним омолексемалар нутқда турланиб ёки тусланиб турли шаклларга киради. £иёс қилинг: боІ-1 (от туркуми: «мевазор, дарахтзор») ва боІ-2 (от туркуми «беда, ўт боІлами»). Бу икки от нутқда турланиб, ўзаро тенг бўлган сўз формаларини (грамматик шаклларни) ҳосил қилади:

боІ-1: боІни, боІнинг, боІга, боІлар... каби.

боІ-2: боІни, боІнинг, боІга, боІлар... каби.

Бундай шакллар сўз формалари саналади. Сўз формаларидаги тенглик омоформа омолексемаларга ҳам хос (юқорида кўриб ўтилди). Демак, нутқда омонимлар ҳам, омоформалар ҳам сўзформалар омонимиясини юзага келтириши мумкин.

42-∙. Омонимларнинг юзага келиш сабаблари ҳар хилдир. Хусусан:

1.Тилда азалдан мавжуд бўлган айрим сўзларнинг шакллари тасодифан тенг бўлиб қолади: бақа («қурбақа») ва бақа («сув тегирмонининг парракдан ҳаракат олиб, тегирмон тошини айлантирувчи металл қисми»).

2.Бир маъноли сўз лексик маънонинг кўчиши оқибатида кўп маъноли сўзга айланади, кейинроқ бош маъно ва ҳосила маъно ўртасидаги боІланиш унутилиб, бир сўз негизида иккита бошқа-бошқа лексема пайдо бўлади: кун («қуёш»)- кун («сутка», «кун чиққандан яна кун чиққунгача бўлган вақт») каби.

3.Бошқа тиллардан ўзлаштирилган айрим лексемалар ўзбек тилидаги у ёки бу лексемага шаклан тенг бўлиб қолади: той       (ўзб. «отнинг икки яшардан кичик боласи») – той (ф-т: «катта тўп қилиб тахлаб ёки босиб боІланган мол ва шу тарздаги мол ўлчови»).

4.Бошқа тиллардан ўзлаштирилган лексемалар орасида шаклан тенг бўлган сўзларнинг учраши омонимияга олиб келади: расм (арабча: «сурат») – расм (арабча: «урф-одат»).

5.Лексемалар ясалиши ҳам баъзан омонимларни келтириб чиқаради: қўноқ («тариқ») - қўноқ (қўн+оқ: «меҳмон») каби.

43-∙. Омонимия ва полисемия ҳодисалари ўртасида маълум ўхшашлик ва тафовутлар бор. ¤хшашлиги: омонимияда ҳам, полисемияда ҳам ифода плани (шакли) бир хил бўлади, ҳар икки ҳолатда бирдан ортиқ маъно ифодаланади. 

Фарқлари: омонимяда шакли бир хил бўлган икки ёки ундан ортиқ сўз (лексема) назарда тутилади; полисемияда эса бир неча маъноси бор бўлган битта лексема ҳақида гап боради. Омоним лексемаларнинг маънолари ҳар хил бўлади, бу маънолар ўртасида боІланиш йўқ. Кўп маъноли сўзнинг маънолари ҳам ҳар хилдир, аммо улар ўртасида боІланиш бор: улар маъно кўчиши асосида юзага келган бўлади. £иёс қилинг: 

бўз (1) – «газламанинг бир тури».

бўз (2) – «ўсимликнинг бир тури».

Булар шакли бир хил, аммо маънолари ҳар хил бўлган иккита лексема (омолексемалар) ҳисобланади.

Бел -1) «умуртқа поІонасининг пастки қисми»; 2) «одам гавдасининг ўрта қисми»; 3) «бирор предметнинг ўрта қисми» (тоІнинг бели)

Бунда битта бел лексемасининг учта маъноси берилган, бу маънолар ўртасида боІланиш мавжуд.
44-∙. Лексик омонимияга ёндош ҳодисалар:

1.Омофонлар – талаффузи бир хил, ёзилиши ҳар хил бўлган лексемалар: тўрт (сон туркумидаги сўз) – торт (от туркумидаги сўз: «кондитер маҳсулоти»), тўн («кийим») – тон («товуш тони»), боб (талаффузда: боп) ва боп каби.

2.Омографлар – ёзилиши бир хил, талаффузи ҳар хил бўлган лексемалар: соя («қуёш нури тушмайдиган салқин жой») – соя («дуккакли ўсимликнинг бир тури ва унинг дони»), ром (ойна ўрнатилмаган дераза)- ром (спиртли ичимликнинг бир тури) каби.

Тилда урІусининг ўрни билан фарқ қиладиган, аммо бир хил ёзиладиган лексемалар ҳам бор: атлас («материал») – атлас («геогр. атлас»), физик («физик ҳодиса») – физик (физика мутахассиси) каби. Булар урІу белгисисиз ёзилганда омографлар саналади, урІу белгиси қўйилганда (атлáс ва áтлас, фúзик ва физúк каби график шаклларга кирганда) эса омограф бўлмайди. Бироқ бундай ҳолатлар тилшуносликда махсус номга эга эмас.

45-∙. Омонимлар ва омоформалар тил ва нутқда ўзига хос услубий воситалар ролини бажаради: мисраларнинг қофияланишини, туюқ ва аския жанрларига хос сўз ўйинини (тажнисни) таъминлайди, шу асосда бадиий асарга ҳусн баІишлайди. Масалан:

Бир парча ўт бўлиб бунда кун
Пахтасини ишлайди ҳар кун.
      


                       (¥.О)     

Уйимда кундузи вақт эрди чоқ туш, 

Ётиб уйқумда кўрдим бир ажиб туш.

£ўпол дўқ қилди бир мансабга маІрур,

Дедим: ўпкангни бос, бир парда паст туш.

      

                                            (¥аб.)             

Яхшилар инсоннинг кўнглини безар,

Ёмонлар феълидан одамлар безар,

Инсонга ой олиб бергандан кўра,

Киши кўнглини тўлдир, бекумуш безар. 

      

                                     (В.Саъд.)

Тушма қаллоб тўрига,

¤тқизса ҳам тўрига.

Одам қовун эмасдир

£араб билсанг тўрига.

      

                    (З.Ш.)

Текшириш саволлари ва топшириқлар

1.Омонимия нима?

               2.ЛуІавий омонимиянинг қандай турлари бор?

      3.Лексик омонимиянинг турлари ҳақида маълумот беринг.

      4.Омонимлар ва омоформалар (омоним омолексемалар ва омоформа омолексемалар) қандай фарқланади?

      5.Омонимларнинг сўз туркумларига муносабати ҳақида маълумот беринг.

               6.Омонимлар қандай юзага келган?

               7.Омонимия ва полисемия қандай фарқланади?

      8.Омонимларга ёндош бўлган қандай ҳодисалар бор?

      9.Омоним ва омоформаларнинг услубий восита сифатидаги роли ҳақида гапиринг.

Таянч тушунчалар

Омонимия – тил бирликларининг ифода планидаги тенглик ҳодисаси.

Лексик омонимия – омонимия ҳодисасининг лексемалар доирасидаги кўриниши.

Омоформалар – айрим грамматик шакллари ўзаро тенг бўлган лексемалар.

Омофонлар – талаффузи бир хил , ёзилиши ҳар хил бўлган лексемалар. 

Омографлар – ёзилиши бир хил , талаффузи ҳар хил бўлган лексемалар.

ПАРОНИМИЯ

Адабиётлар: 11[55-59],12[141-142],14[81]

46-∙. Паронимия (юн.para – “ёнида”+ onyma – “ном”) – икки ёки ундан ортиқ лексемаларнинг талаффузда ўзаро ўхшаш, оҳангдош бўлиши. Бундай ўхшашлик, одатда, ҳар икки (ёки уч) лексема таркибидаги товушларнинг физик-акустик яқинлигидан келиб чиқади. Масалан, арқон ва аркон. Бу икки сўз таркибидаги   5 та товушдан 4 таси айни бир хил фонемалардир, аммо улардан биринчисида «қ», иккинчисида эса «к» фонемалари қатнашган. Бу икки фонеманинг бири («қ») чуқур тил орқа, иккинчиси («к») эса саёз тил орқа, иккаласи ҳам жарангсиз, портловчи ундошлардир, демак, улардаги физик-акустик ва артикуляцион белгилар бир-бирига жуда яқин, шунинг учун арқон ва аркон лексемалари талаффузида бир-бирига ўхшашлик бор.Тақя («сидирІа матодан тайёрланган дўппи») ва такя («одамлар тўпланиб улфатчилик қиладиган жой») сўзларида ҳам шундай; баён ва боён сўзларида эса «а» ва «о» унлиларининг қуйи кенг эканлиги, урІусиз бўІинда қўлланганлиги бу икки сўзнинг талаффузидаги ўхшашликка, демак, паронимияга сабаб бўлган. Бироқ арпа ва арфа сўзларида бундай ўхшашлик, оҳангдошлик йўқ, чунки улардаги «п» ва «ф» ундошларининг «портлаш («п»да) ва сирІалиш («ф»да) белгилари талаффузда сезиларли даражада фарқланади, бунинг устига бу лексемаларнинг сўз урІуси ҳам ҳар хил жойлашган (арпá ва áрфа каби). Демак, сўз таркибидаги бир товуш билан фарқланиш доимо паронимияга олиб келавермайди. Акс ҳолда тилдаги квазиомонимларнинг (минимал жуфтликларнинг) барчасини паронимлар деб баҳолашга тўІри келарди: бой-пой-той, бош-тош-мош, тил-тиш, иш-ин-ип каби. Бундай сўзлар қатори кўп бўІинли сўзлар ҳисобига яна-да ортади: дарахт-карахт, пахта-тахта, томон-сомон каби. Бу ҳол, табиийки, паронимия ҳодисасини чексиз қилиб қўяди.

Юқоридаги мезонни (товушлардаги физик-акустик ва артикуляцион яқинликни ҳамда акцентологик умумийликни) ясама сўзлар паронимиясига ҳам татбиқ этса бўлади. Хусусан, ёлқин ва ёрқин сўзларида товушлар ўхшашлиги (ўзакдаги «л» ва «р»нинг иккаласи ҳам тил олди ва сонор эканлиги) бу икки лексема талаффузининг бир-бирига яқинлигини таъминлаган, аммо ён ва ёқ ўзак сўзларидан ясалган ёнилІи ва ёқилІи лексемаларини, йўқ ва ёқ ўзак сўзларидан ясалган йўқламоқ ва ёқламоқ сўзларини паронимлар дейиш қийин, чунки бу сўзларнинг ўзагидаги товушлар артикуляциясида ҳамда физик-акустик белгиларида сезиларли тафовутлар бор: «ён» ва «ёқ»даги «н» - тил олди, сонор, жарангли; «қ» - чуқур тил орқа, портловчи, жарангсиз; «йўқ» ва «ёқ» даги «ў» - ўрта кенг, лаблашган;    «о» -   қуйи кенг, кучсиз лаблашган. Айни шу тафовутли белгилар туфайли ёнилІи ва ёқилІи, йўқламоқ ва ёқламоқ лексемаларининг талаффузи паронимия мезонига мос эмас. £олаверса, турли ўзакдан бир хил аффикс билан сўз ясаш паронимияга олиб келади деб қараш1 «боІ», «доІ», «ёІ» ўзак сўзларидан ясалган боІламоқ, доІламоқ, ёІламоқ сўзларини, шунингдек, «қора» ва «қада» ўзак сўзларидан ясалган қароқчи ва қадоқчи лексемаларини ҳам паронимлар деб тан олишга мажбур қилади, ваҳолонки, уларнинг бирортасида паронимлик даражасидаги талаффуз уйІунлиги йўқ. 

Паронимияда баъзан лексемалар таркибидаги фонемалар миқдори тенг бўлмаслиги ҳам мумкин, аммо уларнинг талаффузида бир-бирига яқинлик, оҳангдошлик бўлиши шарт: бўса                   (4 та фонема) – бўлса (5 та фонема), амр (3 та фонема)- амир        (4 та фонема), аср (3 та фонема), - асир (4 та фонема), абонент     (7 та фонема) – обонемент (9 та фонема) дипломат (8 фонема), димломант (9та фонема) каби.

Паронимлар омонимлар ва омофонлардан қуйидаги белгилари билан фарқланади: 

1.Паронимларнинг талаффузи бир–бирига яқин, ўхшаш бўлади (юқоридаги мисоллар). Омонимларнинг эса талаффузи ва ёзилиши бир хил бўлади: ўт –(«  майса») ва ўт («олов») каби. 

2.Омофонларда ҳам талаффуз бир хилдир:туб ва туп(ёзувда) – туп ва туп (талаффузда). Паронимларда эса талаффуз тенг эмас, ўхшаш бўлади: ганж ва ганч каби. 


Омофонларда фонемалар миқдори тенг бўлади, паронимларда эса улар тенг бўлиши ҳам, тенг бўлмаслиги ҳам мумкин. £иёс қилинг: тўн – «кийим» (3 та фонема) – тон «товуш тони»             (3 та фонема)-омофонлар; аср (3 та фонема) – асир (4 та фонема)-паронимлар каби. 

3.Паронимларни сўз вариантлари билан қориштирмаслик керак: паронимлар бир сўз туркумига мансуб бир неча лексемалардир: санъат ва саноат каби. Вариациялар эса бир лексеманинг турли кўринишлари, холос: томоша ва тамошо, дўппи ва тўппи, гадо ва гадой, шоҳи ва шойи каби. 

Шуни алоҳида таъкидлаш керакки, тилшуносликда паронимия ходисасининг изчил мезонлари етарли даражада ишланмаган, шунинг учун бир хил ҳодисага ҳар хил баҳо бериш ҳолатлари тез-тез учраб туради. Демак, масаланинг муаммоли жиҳатлари ҳали анчагина бор, уларни махсус тадқиқ қилиш тилшуносликнинг навбатдаги вазифаларидан бири бўлмоІи керак. 

47-∙. Паронимларнинг нутқда, айниқса, бадиий нутқда ўзига хос услубий аҳамияти бор: Паронимларнинг товуш таркибидаги ўхшашлик, бир-бирига яқинлик баъзан, қисман бўлса-да, шакл нейтрализациясига олиб келади, оқибатда айрим кишилар нутқида уларни фарқлай олмаслик ҳолатлари юз беради. Бундай ҳолатни пайқаган ёзувчилар, шоирлар ёки драматурглар паронимлардан образ ёки персонажларнинг маънавий дунёсини, нутқий савиясини образли қилиб ифодалаш мақсадида фойдаланадилар. Бу ҳодиса тилшуносликда парономазия деб номланади. «Чархпалак» видеофильмидан келтирилган қуйидаги эпизодда буни яққол сезиш мумкин. Унда атрофига лаганбардор югурдакларни тўплаб олган бир обрўталаб, мансабдор шахс ароқ ичишдан бош тортган раққоса қиз Зулхумор ¥амидовага қарата шундай дейди: «Майли, мажбур қилмаймиз, бизга бу қизнинг саноати жуда маъқул.» Бу нутқий парчада саноат сўзи санъат лексемаси ўрнида қўлланган бўлиб, у жамиятда учраб турадиган айрим шахсларнинг маънавий қашшоқлигини, тилга бефарқлигини ифодалаш учун хизмат қилган. Демак, асар муаллифи (Шароф Бошбеков) шу эпизодни тасвирлашда санъат ва саноат сўзларининг паронимлик муносабатидан жуда ўринли фойдаланган.

Атоқли ёзувчи Абдулла £аҳҳорнинг «Санъаткор» ҳикоясида бўса ва бўлса паронимларидан услубий фигура сифатида фойдаланилганлигининг гувоҳи бўламиз. ¥икояда номи чиққан ашулачи санъаткорнинг «бўса» сўзини «бўлса» деб қўллагани залда ўтирган бир тракторчи томонидан танқид қилинади. Бундан дарІазаб бўлган санъаткор ўзига-ўзи дейди: «лабингдан бўлса олсам, э, шакарлаб» деганим у кишига ёқмапти, «бўлса» эмас, «бўса» эмиш! ¤зи билмайди-ю, менга ўргатганига куяман! Сенга ўхшаган саводсизлар «бўса, бўмаса» дейди. Артист культурний одам – гапни адабий қилиб айтади – «бўлса, бўлмаса» дейди».

¥икоядан келтирилган бу парчада бўса ва бўлмаса паронимларидан моҳирона фойдаланиш «таниқли ашулачи санъаткорнинг» истеҳзоли образини яратишга хизмат қилган.

Текшириш саволлари ва топшириқлар
1.£андай ҳодиса паронимия саналади?

2.Паронимлар ва квазиомонимлар қандай фарқланади?

3.Паронимлар ва омонимлар қандай фарқланади?

4.Паронимлар ва омофонлар қандай фарқланади?

5.Паронимлар ва сўз вариантлари қандай фарқланади?

6.Паронимияга оид қандай масалалар мунозарали бўлиб қолмоқда?

7.Паронимия ҳодисасининг нутққа таъсири борми?

8.Парономазия нима?

Таянч тушунчалар

Паронимия – икки ёки ундан ортиқ лексеманинг талаффузда ўзаро ўхшаш, оҳангдош бўлиши.

Квазиомонимлар – бир фонемаси билан фарқланадиган иккита сўз (минимал жуфтлик).

Сўз вариантлари – бир лексеманинг тилдаги турли кўринишлари.

Парономазия – жонли сўзлашувда пароним сўзларни қориштириш ҳодисасидан бадиий нутқда услубий мақсадларда фойдаланиш.
Гипонимия, градуонимия, партонимия
Адабиётлар: 8[22-23,118-120],14[75-77].

48-∙. Гипонимия луІат бойлигидаги лексемаларнинг поІонали (иерархик) алоқасидан келиб чиқадиган маъно муносабатлари. Бундай муносабатларнинг моҳияти шундаки, торроқ тушунча ёки маъно ифодалайдиган лексемалар кенгроқ тушунча ёки маъно ифодалайдиган лексемалар билан тур (гипоним) ва жинс (гипероним) алоқасида бўлади, бундай алоқа бирлаштирувчи (интеграл) семалар орқали амалга оширилади. Масалан, лола лексемасининг маъноси гул лексемасининг маъно таркибига, мушук лексемасининг маъноси ҳайвон лексемасининг маъно таркибига киради. Бундай поІонали (босқичма-босқич) муносабат, айниқса, у ёки бу фаннинг терминологик тизимида кенг тарқалган. Чунончи, ботаникада тур тушунчаси туркум тушунчаси таркибига, туркум тушунчаси оила тушунчаси таркибига, оила тушунчаси қабила тушунчаси таркибига, қабила тушунчаси синф тушунчаси таркибига, синф тушунчаси эса энг катта таксономик категория бўлган тип тушунчаси таркибига киради. Лексемалар маъносидаги ана шундай боІланиш гипо-гиперономик (тур-жинс), партонимик (бутун-бўлак) муносабати деб қаралади. Бундай муносабатлар луІат бойлигининг ёхуд ундаги айрим терминологик тизимларнинг қурилишини белгилайдиган муҳим омиллардан саналади. Шу йўл билан тилдаги лексемаларнинг парадигмалари (лексемаларнинг маъно тўдалари ёки маъно гуруҳлари) аниқланади. Масалан, "кийим" мазмунли гуруҳ аъзолари: телпак, кўйлак, костюм, шим, туфли ва ҳ.к.лар; «ўсимлик» мазмунли гуруҳ аъзолари: дарахт, бута, ўт, сувўт ва б.лар; «дарахт» мазмунли гуруҳ аъзолари: терак, тол, қайраІоч, арча, қараІай ва б.лар каби.

Тилнинг луІат бойлигини тизим (система) сифатида ўрганишда лексемаларнинг гипо-гиперономик муносабатларига таяниш муҳим аҳамиятга эга: у табиат ва жамиятдаги нарса-предметларнинг, воқеа-ҳодисаларнинг тилдаги номлари бўлган лексемаларнинг маъноларини ва шу маънолар орқали борлиқдаги нарса-ҳодисаларнинг ўзлари ҳақидаги тушунча-тасаввурларни 

умумлаштириш ва фарқлаш имконини беради1. 

49-∙. Градуонимия лексемаларнинг маъно гуруҳлари аъзоларида у ёки бу белгининг даражаланиши. Бундай даражаланиш оппозоциянинг (зидланишнинг) бир тури деб қаралади2 ва шу қатордаги бош сўзга нисбатан белгиланади. Масалан: «ёш» белгисига кўра (бош сўз ажратиб кўрсатилган): бузоқ-тана-Іунажин-сигир; қиз-жувон-аёл, «Белги»даги даражаланиш асосида: чиройли–сулув-кўркам-зебо; «силжиш суръати» белгисига кўра: юрмоқ-чопмоқ-югурмоқ-елмоқ каби.

Градуонимия ҳодисасини ўз вақтида Алишер Навоий ҳам пайқаган ва уни туркий (ўзбек) тилининг бойлик кўрсаткичларидан бири сифатида изоҳлаган эди. У ўзининг «Муҳокаматул-луІатайн» асарида «йиІламоқ» маъноли сўзлар гуруҳини айни шу даражаланиш аспектида талқин қилади: йиІламсинмоқ-инграмоқ-синграмоқ-ўкурмоқ-ҳой-ҳой йиІламоқ каби3. Демак, Алишер Навоийни шу ҳодисанинг илк тадқиқотчиси десак бўлади.

Кейинги 20-30 йил ичида ўзбек тилшунослигида бу масалага алоҳида эътибор берилмоқда.4 

Лексемаларнинг маъно муносабатларида даражаланиш ҳодисасининг ўрганилиши кўп жиҳатдан аҳамиятлидир: луІат бойлигининг тизим сифатидаги тавсифини беришда, синонимлар ва антонимлар луІатини тузишда, луІавий бирликларнинг услубий восита (стилистик фигура) сифатидаги қийматини белгилашда градуонимик тадқиқотлар натижасидан фойдаланиш мумкин.

50-∙. Партонимия лексемаларнинг маъно гуруҳларида бутун-бўлак муносабатларининг ифодаланиши. Масалан, автомобиль (бутун) – кузов (бўлак) – мотор (бўлак) – Іилдирак (бўлак) ва б.лар. Яна: уй (бутун) – хона (бўлак) – айвон (бўлак) – коридор (бўлак). Буларда автомобиль (биринчи қаторда) ва уй (иккинчи қаторда) лексемалари бош сўзлардир. Айни пайтда кузов (бутун) – эшик (бўлак) – юкдон (бўлак) – ойна (бўлак) – бамфер (бўлак)қаторида кузов лексемаси; хона (бутун) – ойна (бўлак) – эшик (бўлак) қаторида эса хона лексемаси бош сўз саналади.

Маълумки, лексеманинг маъносида борлиқдаги воқеа-ҳодисаларнинг инсон онгидаги инъикоси ифодаланади, демак, маънолар тизимидаги бутун-бўлак муносабати негизида ҳам, аслида, борлиқдаги бутун-бўлак муносабатларини тилда ифодалаш зарурати ётади.

Партонимия ҳодисасини ўрганиш луІат бойлиги тизимининг «сир»ларини очиш, сўз маъноларини аниқ ва тўІри изоҳлаш нуқтаи назардан аҳамиятлидир.

Бу ҳодиса Неъматов ¥., Расулов Р., £иличев Э., £иличев Б. каби тилшуносларнинг ишларида маълум даражада ўз талқинини топган.

Текшириш саволлари ва топшириқлар

1.Гипонимия нима?

2.Гипо-гиперонимик муносабатларни қандай тушунасиз?

3.Градуонимия ҳодисаси ҳақида маълумот беринг.

4.Партонимия ҳодисасини тушунтиринг.

5.Гипонимия, градуонимия ва партонимия ҳодисаларини тадқиқ этишнинг қандай амалий аҳамияти бор?

Таянч тушунчалар

Гипонимия – луІат бойлигидаги лексемаларнинг поІонали алоқасидан келиб чиқадиган маъно муносабатлари.

Гипоним – тур тушунчасини ифодалайдиган лексема.

Гипероним – жинс (туркум) тушунчасини ифодалайдиган лексема.

Градуонимия – лексемаларнинг маъно гуруҳлари аъзоларида у ёки бу белгининг даражаланиши.

Партонимия – лексемаларнинг маъно гуруҳларида бутун-бўлак муносабатларининг ифодаланиши.
¤збек тили лексикасининг

тарихий тараққиёти

Адабиётлар: 1[12-26],3[6-13],4[47-51],7[4-158],12[173-175], 13[69-174].

51-∙. Тил тараққиётининг халқ тарихи билан боғлиқлиги. ¤збек халқи, маълумки, энг қадимги  туркий уруІ ва қабилалардан ўсиб чиққан, демак, унинг тили ҳам шу уруІ ва қабилалар тили 

негизида ривож топган. Марказий Осиёдаги турли тарихий ва ижтимоий-сиёсий жараёнлар, хусусан, араблар, мўІуллар ва руслар истилоси, қардош қозоқ, қирІиз, туркман, тожик халқлари билан қўшничилик муносабатлари ҳам ўзбек тили тараққиётига жиддий таъсир ўтказган, бунда, айниқса, туркий-араб, ўзбек-араб, ўзбек-тожик, ўзбек-қозоқ, ўзбек-қирІиз ва ўзбек-туркман билингвизми каби омилларнинг роли катта бўлган. Ана шу тарихий жараёнлар нуқтаи назаридан қаралганда, ҳозирги ўзбек тилининг луІат бойлигида иккита йирик қатлам - ўз ва ўзлашган қатламлар борлиги маълум бўлади.

52-∙. ¤з қатлам - ўзбек тили лексикасининг умумтуркий сўзлар ва соф ўзбек сўзларидан иборат қисмлари.

1.У м у м т у р к и й   с ў з л а р ўзбек тили лексикасининг энг қадимги луІавий бирикларидир. Уларнинг аксарияти ҳозирги қозоқ, қирІиз, туркман, озарбайжон тилларида ҳам сақланган. £иёс қилинг: бош (ўзб.) – бас (қоз.қорақ.) – баш (қирІ.,туркм.); тил (ўзб.,қоз.,қирІ.) – дил (туркм.,озарб.,гагауз.); тоІ (ўзб.) – тоо (қирІ.) – тав, тау (қорақ,қоз.) – даІ (туркм., озарб.) каби.

¤збек тили лексикасидаги умумтуркий сўзларнинг ўзига хос фонетик ва семантик белгилари бор.

Фонетик белгилари: а) сўзларнинг кўпчилиги бир ёки икки бўІинлидир. Бир бўІинли сўзлар: қўл, кўз, бош, тош, бир, уч; икки бўІинли сўзлар: икки, олти, олтин, етти, ота, она ва б.лар. Уч бўІинли сўзлар жуда кам: қўрІошин, қумурсқа, йигирма каби;      б) сўз ёки бўІин бошида ундош товушлар қаторлашиб келмайди;   в) сўз охирида ундош товушлар ёнма-ён қўлланиши мумкин, аммо бу ҳодиса жуда кам учрайди: орт, ост, уст, тўрт, қирқ каби; г) икки бўІинли сўзларнинг биринчи бўІини тўла очиқ (о-на,     о-та), боши ёпиқ (ку-муш, бо-ла), охири ёпиқ (ол-тин, ўр-дак), тўла ёпиқ (бай-рам, бай-роқ), иккинчи бўІини эса боши ёпиқ    (о-та, о-на) ва тўла ёпиқ (ол-тин, ку-муш, си-гир) структурали бўлади;  д) иккинчи бўІин ҳеч қачон унли билан бошланмайди, аммо унли билан тугаш ҳолатлари кенг тарқалган: ик-ки, ет-ти, бо-ла, ар-па, бол-та каби;   е) сўз таркибида икки унли ёнма-ён келмайди; ф,ҳ,ж,ж,ц ундошлари эса умуман қўлланмайди; з) р,л,в,нг ундошлари сўз бошида учрамайди; и) э(е),ў унлилари сўз охирида ишлатилмайди (айрим ундов сўзлар бундан мустасно); й) урІу кўпинча сўз охирига тушади.

Семантик белгилари: умумтуркий сўзларнинг аксарияти кўп маънолидир: бош – 1) «одамнинг боши»,  2) «кўчанинг боши»,      3) «ишнинг боши», 4) «бош агроном»; кўз – 1) «одамнинг кўзи»,    2) «узукнинг кўзи», 3) «тахтанинг кўзи», 4) «деразанинг кўзи» каби.

Бу қатламда «қон-қариндошлик», «инсон аъзолари», «уй ҳайвонлари», «ёввойи ҳайвонлар», «паррандалар», «меҳнат фаолияти», «уй-рўзІор буюмлари», «ранг-тус», «маза-таъм», «миқдор», «саноқ», «ҳаракат», «ҳолат», «урф-одат» маъноли сўзлар кўпчиликни ташкил этади.

Морфологик белгилари: а) умумтуркий сўзлар ҳозирги ўзбек тилининг барча сўз туркумларида учрайди; б) турланади ва тусланади; в) ўзак ва аффикс морфемалар эркин ва стандарт бўлади: кўзим, кўзинг, кўзи, кўзни, кўзнинг, бораман, борасан, борамиз каби;   г) сўз таркибида префикслар қўлланмайди;

2. С о ф   ў з б е к   с ў з л а р и - ўзбек тилининг ўзида ясалган лексемалар. Улар ўз қатламнинг иккинчи (нисбатан янги) қисмини ташкил қилади. Бундай ясалишнинг қуйидаги турлари бор:

а) семантик усул – маъно тараққиёти маҳсули сифатида янги лексеманинг юзага келиши: кўк («ранг») – кўк («осмон»), етти («сон»)- етти («маърака номи»), юпқа (сифат) – юпқа (от: «овқатнинг бир тури») каби;

б) аффиксация усули. Бунда ўзак ва аффикслар турли тил материаллари бўлиши мумкин, аммо уларнинг қўшилиши ўзбек тили таркибида юз беради, ўзбек тилининг сўз ясаш қолипларига асосланади, шу сабабли бундай ясама сўзлар ўзбек тилининг ўз қатлами бирлиги саналади. Масалан: бош (умумтуркий)+ «-ла» (ўзб.)-бошла (ўзб.), темир (умумтуркий)+ «-чилик» (ўзб.)-темирчилик (ўзб.), жанг (ф-т.)+«-чи» (ўзб.)- жангчи (ўзб.), маданият (ар.)+«-ли» (ўзб.)-маданиятли (ўзб.), обуна (р-б.)+«-чи» (ўзб.)-обуначи (ўзб.), ахта (мўІ.)+     «-чи» (ўзб.)-ахтачи (ўзб.),«бе-» (ф-т.)+бош (умумтуркий)-бебош (ўзб.)+ «-лик» (ўзб.)-бебошлик (ўзб.), бил (ф-т.)+ «-им» (ўзб.)-билим (ўзб.)+ «-дон» (ф-т.)-билимдон (ўзб.) каби.

Соф ўзбек сўзларининг ясовчи асоси арабча ёки русча-байналмилал бўлганда, ясалманинг ўзаги ёки асосида икки унли ёнма-ён келиши, сўз бошида икки-уч ундош қаторлашиши мумкин: маорифчи, матбаачи, доирачи, саодатли, манфаатли, драмнавислик, дренажланмоқ, плакатбоп, планбозлик. 

53-∙. ¤злашган қатлам - ўзбек тили лексикасининг бошқа тиллардан ўзлаштирилган лексемалардан иборат қисми. Масалан: мактаб, оила (ар.), дарахт, гул (ф-т.), ахта, баҳодир (мўІ.), афанди (турк.), равшан (суІд.), трактор, автобус (р-б.) ва б.лар. Бу қисмда араб, тожик-форс ва рус тилларидан ўзлаштирилган сўзлар кўпчиликни ташкил қилади.

1. А р а б  т и л и д а н  ў з л а ш т и р и л г а н      с ў з л а р. Бундай сўзларнинг ўзлаштирилиши VIII асрдан бошланиб,  IX-X асрларда анча фаоллашган. Араб тилидан сўз ўзлаштирилишига олиб келган омиллар ичида қуйидагилар муҳим роль ўйнаган:       а) араблар истилоси; б) ислом динининг кенг тарқалиши; в) араб ёзувининг қўллана бошланганлиги; г) мадрасаларда араб тилининг ўқитилиши; д) туркий-араб икки тиллилигининг (билингвизмнинг) таркиб топганлиги; е) олиму фузалоларнинг араб тилида ижод қилганлиги ва б.лар.

¥озирги ўзбек тили лексикасида араб тилидан ўзлаштирилган лексемаларнинг кўпчилиги от, сифат ва равиш туркумларига мансубдир: отлар – адабиёт, ахборот, авлод, аёл, мактаб, маориф, маънавият, ҳосил, ҳукумат, одам, ҳақиқат, интизом, иншоот ва б.лар; сифатлар – адабий, ажнабий, азиз, азим, айёр, ақлий, бадиий ва б.лар; равишлар – аввал, баъзан, билъакс, таъзиман каби. Булардан ташқари, боІловчилар (балки, аммо, лекин, ва, ваҳолонки), ундовлар (ажабо, баракалла, салом, хайр), модал сўзлар (албатта, эҳтимол, аввало), юкламалар (фақат, худди), кўмакчилар (биноан) ҳам ўзлаштирилган.

Араб тилидан сўз ўзлаштирилиши ўтмишда фаол бўлган, ҳозир эса бу жараён деярли тўхтаган. Айрим арабча сўзлар ҳатто эскириб, тарихий сўзлар ёки архаизмлар қаторига ўтиб қолган: адад (саноқ сўз), ажам (“араблардан бошқа халқлар”), акбар ("катта", "буюк","улкан"), алам (байроқ), баёз (“шеърий тўплам”), саллох (“қассоб”), салоҳ (“тўІрилик”, “виждонлилик”), санад (“ҳужжат”) ва б.лар.

Араб тилидан ўзлаштирилган сўзларнинг фонетик, семантик ва морфемик таркибларида қуйидаги хусусиятлар борлиги кўзга ташланади: а) сўз таркибида икки унлининг ёнма-ён қўлланиш ҳоллари учрайди: матбаа, мутолаа, саодат, оила, доир, раис каби;    б) раъно, даъво, таъна, эълон, меъмор, таълим, эътибор, мўътабар каби сўзларда айн товушидан олдинги унли кучли ва бир оз чўзиқ талаффуз этилади; в) журъат, суръат, бидъат, қалъа, санъат сўзларида бўІинлар айириб талаффуз қилинади; г) семантик жиҳатдан: кўпроқ диний, ҳиссий, ахлоқий, илмий, таълимий ва мавҳум тушунчалар ифодаланади: авлиё, аза, азон, ваҳий, аврат, ахлоқ, ахлоқий, хулқ, фикр, тафаккур каби; илмга, адабиёт ва санъатга оид тушунча номлари ҳам кенг тарқалган: амал (математикада ҳисоб тури), рукн, вазн (адабиётшунослик атамалари), риёзиёт (“математика”), адабиёт, санъат, табииёт (фан ва соҳа номлари) каби; д) сўзларнинг луІавий ва грамматик шакллари флектив характерда бўлиб, ўзбек тилида морфемаларга ажратилмайди: илм, муаллим, олим, уламо; фикр, тафаккур, мутафаккир каби.

Араб тилидан ўзлаштирилган сўзлар орасида тарихан ясама бўлган адабий, бадиий, Іолибият, воқеий, воқеан, оилавий каби лексемалар ҳам бор. Бундай лексемалар билан бирга ўзлаштирилган “-ий”, “-вий”, “-ан” аффикслари ўзбек тилида сўз ясовчи аффикслар даражасига кўтарилган, натижада ўзбек тилида сўз ясаш имкониятлари кенгайган. ¥озирги ўзбек тилида шу аффикслар воситасида ясалган жуда кўп янги лексемалар мавжуд: техникавий, физикавий, тубан, туркий каби.  Булардан ташқари, арабча лексик ўзлашмалар ўзбекча ёки тожикча сўзлар билан маъно муносабатига киришиб, ўзбек тилининг синонимик қаторларини бойитган: ўринбосар (ўзб.)- муовин (а.), гувоҳ   (ф-т.)– шоҳид (а.), аниқ (а) – равшан (сўІд.) каби 

2. Ф о р с–т о ж и к  т и л л а р и д а н     ў з л а ш т и р и л - г а н  с ў з л а р. Бундай сўзларнинг ўзбек тилига ўзлаштирилишида қуйидаги омилларнинг алоҳида роли бор:         а) ўзбек ва тожик халқларининг қадимдан бир (ёки қўшни) территорияда, бир хил ижтимоий тузум, иқтисодий ва маданий-маънавий муҳитда яшаб келаётганлиги; б) ўзбек-тожик ва тожик-ўзбек икки тиллилигининг (билингвизмининг) кенг тарқалганлиги;    в) тожик ва форс тилларида ижод қилиш анъаналарининг узоқ йиллар давом этганлиги; г) £ўқон хонлиги ва Бухоро амирлигида тожик тилининг алоҳида мавқега эга бўлганлиги; д) адабиёт, санъат, маданият, урф-одатдаги муштараклик ва б.лар.

¥озирги ўзбек тилида тожик-форс тилларидан ўзлаштирилган сўзлар орасида отлар (сартарош, авра, авра-астар, базм, барг, бахт, дарахт, дарахтзор, ҳунар, ҳунарманд), сифатлар (бадбўй, баджаҳл, баланд, баравар, барваста, бардам, барзанги, барра, бахтиёр, бачкана, озода, тоза), равишлар (бажонидил, баногоҳ, дўстона, тез, базўр, астойдил, чунон), боІловчилар (чунки, ёки, агар, гарчи, ҳам), ундовлар (балли, дод), юкламалар (хўш, худди), модал сўзлар (чунончи, бинобарин) учрайди.

Форс-тожик тилларидан ўзлаштирилган сўзларда:   а) сўз охирида ундош товушларнинг қаторлашиб келиши анча кенг тарқалган: ғишт, гўшт, дарахт, карахт, дўст, паст, кафт, фарзанд каби. (Умумтуркий сўзларда бу ҳолат кам учрайди); б) кучсиз лабланган “о” унлиси сўзнинг барча бўғинларида қўлланади: оҳанг, нобуд, баҳор, ободон, пешона каби.

Тожик-форс тилларидан ўзбек тилига бир қатор префикс ва суффикслар ҳам ўзлашган: префикслар – “бе-”, “ба-”, “но-”,        “ҳам-”, “бар-“, “кам-”, “хуш-“; суффикслар  “-кор”, “-зор”,     “-хўр”, ”-парвар”, “-каш”, “-боп”, “-боз”,  “-дўз”, “-намо”, “-паз”,    “-фуруш” ва б.лар. Улар дастлаб тожик-форс сўзлари таркибида қўлланган, кейинчалик ўзбек тилининг сўз ясовчи аффикслари қаторидан ўрин олиб, янги сўзларнинг ясалишида иштирок этган, шу йўл билан ўзбек тили лексикасини яна-да бойитган. Масалан: бадавлат, беаёв, бебош, бебошлик, носоғ, нотўғри, ҳамётоқ, ҳамкурс, ҳамюрт, баркамол, камсув, камсувлик, камсуқум, камсуқумлик, хушбичим, хушёқмас, ўрикзор, олмазор, тўқайзор, буғдойзор, буғдойкор, нафақахўр, текинхўр, адолатпарвар, чизмакаш, сомсапаз, юбкабоп, костюмбоп, группабоз, буйруқбоз, махсидўз, телбанамо, ипакфуруш каби. Булардан ташқари, тожик тилидан ўзлашган хона, нома сўзлари ўзбек тилида аффиксоид вазифасида қўлланиб, йилнома, ойнома, ишхона, босмахона каби сўзларнинг ясалишида иштирок этган.

Тожик тилидан ўзлаштирилган сўзларга ўзбек тилининг сўз ясовчи қўшимчаларини қўшиб лексема ясаш ҳоллари ҳам анчагина бор (бу ҳақда “¤з қатлам” баҳсига қаранг).

Тожик тилидан сўз ўзлаштирилиши ўзбек тилининг луғат тизимида янги синонимик қаторларни ҳам юзага келтирган: қиров(ўзб.) – шабнам(тож.), япроқ(ўзб.) – барг(тож.), олтин(умумтуркий) – тилла(тож.), булоқ(ўзб.) – чашма(тож.) каби. Бундай ҳолни антонимлар тизимида ҳам кўрамиз: дўзах(ф-т.) –жаннат(ар.), йирик(ўзб.)-майда(ф-т.) каби.

3. Р у с ч а-б а й н а л м и л а л  с ў з л ар - ўзбек тилига рус тилидан ва у орқали Европа тилларидан ўзлаштирилган лексемалар: газета, журнал, автобус, троллейбус, театр, роман, сюжет, геометрия, физика, математика, трактор, комбайн, ракета, автомат, армия ва б.лар. 

Рус тилидан сўз ўзлаштирилишига кўпроқ қуйидаги омиллар сабаб бўлган: а) Чор Россиясининг империалистик сиёсати;          б) Совет империясида рус тилининг миллатлараро тил мавқеига эга бўлиши, бу мавқенинг йилдан-йилга мустаҳкамланиб бориши;         в) ўзбек-рус икки тиллилигининг таркиб топиши; г) матбуот, радио, телевидениеда рус тилига кенг ўрин берилиши; д) мактаб-маориф тизимида, олий ўқув юртларида рус тилининг махсус ўқитилиши;  е) илм-фан терминологиясининг шакллантирилишида русча-байналмилал атамаларга кўпроқ таяниш; ж) маъмурий-идоравий иш қоғозларининг асосан рус тилида ёзилиши ва б.лар.

Рус тилидан ўзлаштирилган сўзларнинг аксарияти от ва сон туркумларига мансубдир: институт, университет, драма, завод, фабрика (отлар), миллион, миллиард, триллион (сонлар), грамм, килограмм, литр, миллиметр, сантиметр, километр, секунд, тонна каби. Бу қатламда калька усулида ўзлаштирилган сифатлар ҳам бор: симметричный>симметрик, психологический>психологик, биологический>биологик каби.

Семантик жиҳатдан русча-байналмилал сўзлар орасида ишлаб чиқаришга (завод, фабрика, цех, станок), илм-фанга (сема, семема, номема – тилшуносликда; теорема, аксиома, ромба, квадрат – математикада; спора, гамета, флора-ботаникада; фауна, рептилия - зоологияда ва б.лар); транспортга (машина, автомобиль, автобус, поезд, троллейбус, трамвай), санъатга (театр, спектакль, режиссер, опера, драма), радио ва телевидениега (радио, телевизор, лампа, деталь, видеомагнитофон), ҳарбий тизимга (артиллерия, автомат, танк, ракета, взвод, рота, батальон) оид сўзлар кўпчиликни ташкил қилади. 

Фонетик жиҳатдан қаралганда русча-байналмилал сўзларда қуйидаги белги-хусусиятлар кўзга ташланади:

а) сўз урғуси эркиндир: у сўзнинг турли (биринчи, иккинчи ва охирги) бўғинларида бўлиши мумкин: абажýр авантюра, профéссор, стандáрт, дрáма каби; 

б)урғули бўгиндаги унли ўзбек тили сўзларининг урғули бўғинидаги унлидан чўзиқроқ талаффуз этилади: олтúн(ўзб., умумтуркий) – карантúн (р-б.), овсúн (ўзб.) – апельсúн (р-б.), орзý (ф-т.) – медýза (р.-б.) каби;

в)бир бўғинли сўзларда унли русча сўзларда чўзиқроқ, ўзбекча ва тожикча сўзларда эса қисқароқ талаффуз қилинади: биз (ўзб.)-бис>би:с (“бис”га чақирмоқ), теп (феъл шакли) – темп, пул (ф-т<юн.) – пульс (р-б.);

г)русча о ўзбекча ў унлисидан кенгроқ ва орқароқда талаффуз қилинади: тўн (ўзб.)-тон (р-б.), тўрт (ўзб.<умумтуркий)-торт(р-б.) каби;

д)русча ўзлашмаларнинг биринчи урғули бўғиндаги унли ўзбек сўзларининг биринчи бўғинидаги унлидан анча чўзиқ ва кучли талаффуз қилинади (чунки ўзбек тили сўзларининг биринчи бўгини кўпинча урғусиз бўлади). £иёс қилинг: имлó (ўзб.<ар.)-úмпульс(р-б.), индúн(ўзб.)-úндекс(р-б.), этúк(ўзб.)-этик(“этикага оид”), эллúк(ўзб.)-эллипс(р.б.) каби.

Юқоридаги каби тафовутли белги-хусусиятлар сўз таркибидаги ундошларда ҳам учрайди. Хусусан: а) русча ўзлашмалар таркибида ундошларнинг қаттиқлик ва юмшоқлик зиддияти ўзбек тилида ҳам сақланади: укол ва пароль, феодал ва медаль, парад ва наряд каби; б) русча сўзлардаги лаб-тиш “в” сўз охирида жарангсиз “ф” тарзида талаффуз қилинади, ўзбек тили сўзларида эса лаб-лаб “в” жарангсизланмайди. £иёс қилинг: нав(ўзб.<ф-т)-устав>устаф(р.-б.),биров(ўзб.)-актив>актиф (р.-б.) ва б.лар; в) сўз ва бўғин бошида бир неча ундошнинг қаторлашиб келиши кенг тарқалган (умумтуркий сўзларда бу ҳол учрамайди): шкаф, трамвай, троллейбус  каби.

Морфологик белгилари: русча-байналмилал лексемаларда префикс+ўзак(а+морф, де+дукция), ўзак+суффикс (бронх+ит, журнал+ист), префикс+ўзак+суффикс (а+симметр+ия) таркибли сўзлар учрайди.

Русча-байналмилал сўзлар таркибидаги аффикслар ўзбек тилида сўз ясамайди (микроўғит, микроиқлим, ультратовуш каби калькалар бундан мустасно).


¤збекистон мустақилликка эришгач, собиқ иттифоқ тузумига хос бир қатор русча-байналмилал сўзлар (райком, партком, горком, колхоз кабилар) эскириб, ўзбек тили лексикасининг эскирган сўзлари (историзмлар) қаторига ўтиб қолди, айни пайтда янги ижтимоий-сиёсий тузум тақозоси билан ҳамда иқтисоддаги ва таълимдаги ислоҳотлар туфайли ўзбек тили лексикасида янги русча-байналмилал ўзлашмалар пайдо бўлди: инвестиция, маркетинг, минимаркет, супермаркет, тест, рейтинг, лицей, коллеж ва бошқалар шулар жумласидандир.

Текшириш саволлари ва топшириқлар

1.¤збек тили лексикасининг тарихий тараққиёти жараёнида сўз ва лексемаларнинг қандай қатламлари юзага келган?

2.¤з қатлам қандай сўзлардан таркиб топган?

3.£андай сўзлар умумтуркий лексемалар саналади? Бунинг сабаби?

4.Умумтуркий лексемаларнинг фонетик, семантик ва грамматик белги-хусусиятлари ҳақида маълумот беринг.

5.£андай сўзлар соф ўзбек тили луғавий бирликлари ҳисобланади?

6.Соф ўзбек сўзлари қандай юзага келган? Нима учун улар ўз қатлам бирликлари саналади?

7.Соф ўзбек сўзларининг фонетик ва морфемик таркиби ҳақида маълумот беринг.

8.¤злашган қатлам қандай сўзлардан таркиб топган?

9.Араб тилидан сўз ўзлаштиришнинг ижтимоий-тарихий сабаблари ҳақида маълумот беринг.

10.Арабча ўзлашмаларнинг фонетик, семантик ва морфемик белги-хусусиятларини тушунтиринг.

11.Араб тилидан ўзбек тилига лексемалардан ташқари яна қандай сўзлар ва морфемалар ўзлаштирилган?

12.Арабча ўзлашмаларнинг сўз туркумлари бўйича тақсимоти қандай?

13.¤збек тили лексикасининг бойишида араб тилидан ўзлаштирилган сўз ва морфемаларнинг қандай иштироки бор?

14.Форс-тожик тилларидан сўз ўзлаштиришнинг ижтимоий-тарихий сабаблари ҳақида маълумот беринг.

15.Форс-тожик тилларидан ўзлаштирилган сўзларнинг сўз туркумларига муносабати?

16.Форс-тожик тилларидан ўзлаштирилган сўзларнинг фонетик ва морфемик таркиби ҳақида маълумот беринг.

17.Форс-тожик тилларидан ўзлаштирилган сўз ясовчи префикс ва суффиксларнинг ўзбек тилидаги сўз ясалишида тутган ўрни ҳақида гапиринг.

18.¤збек тили луғат бойлигидаги синонимия ҳодисасининг ривожланишида форс-тожик тилларидан сўз ўзлаштиришнинг қандай роли бор?

19.Рус тилидан сўз ўзлаштиришнинг ижтимоий-тарихий сабаблари ҳақида гапиринг.

20.Русча-байналмилал сўзларнинг сўз туркумларига муносабатини тушунтиринг. 

21.Русча-байналмилал сўзларнинг семантик хусусиятлари ҳамда фонетик ва морфемик таркиби ҳақида маълумот беринг.

22.¤збекистон мустақилликка эришгач, ўзбек тилига рус тилидан ўзлашган лексикада қандай ўзгаришлар юз берди? Бунинг сабаблари?

Таянч тушунчалар

¤з қатлам - ўзбек тили лексикасининг умумтуркий ва соф ўзбекча сўзлардан иборат қисми.

¤злашган қатлам – бошқа тиллардан олинган лексик ўзлашмалар қатлами.

Умумтуркий сўзлар - ўзбек тили луғат бойлигидаги энг қадимги луғавий бирликлар.

Соф ўзбекча сўзлар - ўзбек тилининг ўзида ясалган (нисбатан янги) лексемалар.

Арабча ўзлашмалар – араб тилидан ўзлаштирилган сўзлар.

Форс-тожик сўзлари – форс-тожик тилларидан ўзлаштирилган сўзлар.

Русча-байналмилал ўзлашмалар – рус тилидан ва у орқали бошқа тиллардан ўзлаштирилган сўз ва терминлар.

Сўз ўзлаштириш

Адабиётлар: 4[51-55],12[175-180],14[96-104].

54-∙. Сўз ўзлаштириш бошқа тил сўзларининг ўзбек тилига олинишидир. Бу жараён, юқорида кўрилганидек, ўзбек тили лексикасининг ўзлашган қатламини юзага келтирган.

Сўз ўзлаштириш тил тараққиётининг қонуний кўринишидир: халқлар ўртасидаги ижтимоий-иқтисодий, маданий-маърифий ва илмий алоқалар бир тилдан иккинчи тилга сўз ва атамаларнинг ўтиб туришини тақозо қилади. ¤збек тилига араб, тожик-форс ва рус тилларидан сўз ўзлаштирилиши ҳам ана шундай ижтимоий-тарихий омиллар туфайли содир бўлган. (Бу ҳақда “¤злашган қатлам” мавзуига қаралсин).

55-∙. Сўз ўзлаштиришнинг икки йўли бор: 

1.Ж о н л и   с ў з л а ш у в   о р қ а л и   с ў з   ў з л а ш т и- р и л а д и. Бунда бошқа тил сўзлари ўзбек тилига маҳаллий аҳолининг оғзаки нутқи орқали ўтади. Масалан, русча рамы, клубника, поднос сўзлари ўзбек тилининг жонли сўзлашувида ром, қулубнай ва патнис деб талаффуз қилинган, кейинчалик ўзбек адабий тилига ҳам шу шаклда ўзлашган.

2.Б о с м а   м а н б а л а р   о р қ а л и   с ў з  ў з л а ш т и-  р и л а д и.  Бунда бошқа тилдаги матнни ўзбек тилига таржима қилиш ёки ўзбек тилида ёзилган мақолаларда, илмий ва бадиий асарларда бошқа тил сўзларини (айниқса, термин ва атамаларни) ишлатиш орқали бўладиган ўзлаштириш назарда тутилади. Математикадаги катет, гипотенуза, адабиётшуносликдаги кульминация, сюжет каби терминлар, очерк, роман, повесть каби сўзлар шу йўл билан ўзлаштирилгандир.

56-∙. Сўз ўзлаштириш усуллари ҳам икки хил бўлади:

1. ¤ з и ч а   о л и ш. Бунда бошқа тилдан ўзлаштирилаётган сўз ҳеч қандай ўзгаришсиз ёки айрим (жузъий) фонетик ўзгаришлар билан олинади. Мас., ғўза(ф-т.),гул(ф-т.), поя(ф-т), каптар(<ф-т:кабутар); бало(ар.), билъакс(ар.), давлат(ар.), муаллим(<ар.муаъллим); директор (р-б.), ректор(р-б.),        институт(р-б.), метро(р-б.), чўт(<рус.счеты), чўтка(<рус.щетка) каби.

2. К а л ь к а л а б   о л и ш. Бунда бошқа тилдаги (мас., рус тилидаги) сўзнинг морфемик таркибидан қисмма-қисм нусха олиш орқали ўзбекча сўз ясалади ва шу сўз билан бошқа тил (мас.,рус тили) лексемасининг маъноси ифодаланади. £иёс қилинг: яримўтказгич<рус.полупроводник, илмий-оммабоп<рус. научно-популярный каби. Калькалашнинг бу тури тўлиқ калька саналади, чунки унда бошқа тил сўзининг ифода материали ўзбек тили материали билан тўлиқ алмаштирилгандир. Баъзан бошқа тил сўзининг бир қисми ўзгаришсиз олинади, қолган қисми эса ўзбек тили материали билан алмаштирилади. £иёс қилинг: микроўғит<рус.микроудобрение, ультратовуш <рус. ультразвук, рекордли<рус.рекордный, мешчанлик<рус. мещанство каби. Калькалашнинг бу тури ярим калька ҳисобланади.

Тўлиқ ва ярим калькалар сўз ўзлаштиришнинг грамматик усули деб ҳам қаралади, чунки бунда бошқа тил сўзларининг маъноли қисмларидан нусха кўчирилиши орқали сўз ясалади. Аммо тилда баъзан янги сўз ясалмай, азалдан мавжуд бўлган бирорта лексемага бошқа тил лексемасининг бирорта маъносини юклаш орқали ҳам маъно ўзлаштирилиши таъминланади. ¤злаштиришнинг бу тури семантик калька саналади. Масалан, тил сўзи "сўзлашув қуроли" номи сифатида русча язык сўзига эквивалентдир. Айни шу ҳолат рус тилидаги язык сўзининг “пленник” маъносини ўзбек тилидаги тил сўзи билан ифодалашга туртки бўлган: “£ўмондонлик Остонақуллар келтирган “тил”дан ҳужум жангининг планини тузиш учун энг керакли маълумотларни олди”. (А.Раҳм. Эллик бир баҳодир.)

¤збек тилидаги ўзак лексемасида “сўзнинг ўзаги” маъносининг пайдо бўлганлиги ҳам русча  корень лексемасининг “корень слово” маъносига асослангандир.
57-∙. Сўз ўзлаштиришнинг чет сўзларни қўллашдан фарқлари. Сўз ёки маъно ўзлаштирилишини чет сўзларни қўллашдан фарқ қилиш керак. Сўз ёки маъно ўзлаштирилиши муайян тил лексикасини бойитувчи қонуний ҳодисадир, чунки бир тил бошқа тилдан ўзи учун зарур бўлган лексик-семантик бирликларни ўзлаштиради. Чет сўзларни ишлатиш ҳодисаси эса ғайри қонунийдир, чунки ўзбек тилининг ўзида бирор сўз мавжуд бўлгани ҳолда, унинг ўрнида чет сўзни эҳтиёжсиз, мақсадсиз қўллаш тилни бойитмайди, аксинча, айрим шахсларнинг ўз нутқига эътиборсиз қарашинигина акс эттиради.

Текшириш саволлари ва топшириқлар


1.Сўз ўзлаштиришга олиб келадиган қандай омилларни биласиз?

2.Сўз ўзлаштиришнинг қандай йўллари ва усуллари бор?

3.Жонли сўзлашув орқали ва босма манбалар орқали сўз ўзлаштириш қандай фарқланади?

4.Лексемаларни ўзича олиш ва калькалаб олиш ҳақида маълумот беринг.

5.Кальканинг қандай турлари бор?

6.Тўлиқ калька, ярим калька ва семантик калька ҳақида маълумот беринг.

7.Сўз ўзлаштириш ва чет сўзларни қўллаш ҳодисалари қандай баҳоланади?

Таянч тушунчалар



 Сўз ўзлаштириш – бошқа тил сўзларининг ўзбек тилига олиниши.



 ¤зича олиш – бошқа тил лексемасининг ўзгаришсиз ёки жузъий ўзгариш билан ўзлаштирилиши.



 Калькалаб олиш – бошқа тилдаги сўзнинг морфемик таркибидан қисмма-қисм нусха кўчириш орқали сўз ясалиши, бу сўзда бошқа тил лексемаси маъносининг ифодаланиши.



 Семантик калька – тилда азалдан мавжуд бўлган сўзга бошқа тил лексемасининг маъносини юклаш. 

Лексемаларнинг ишлатилиш

доираси

Адабиётлар: 4[43-47],12[143-151],14[112-118]

58-∙. Лексемаларнинг ишлатилиш доираси чегараланмаган ва чегараланган бўлиши мумкин. Бундай икки гуруҳга ажралиш асосан от, сифат, равиш ва феъл туркумларидаги лексемаларга хосдир. Сон ва олмош туркумларида, шунингдек, боғловчи, юклама, кўмакчи ва ундовларда ишлатилиш доираси чегараланган сўзлар йўқ.

I.Ишлатилиш доираси чегараланмаган лексемалар ўзбек тилида сўзлашувчиларнинг барчаси учун умумий бўлган, ҳаммага тушунарли ва ҳамманинг нутқида бир хил даражада қўлланадиган сўзлардир: бош, қўл, кўз, дарахт, мева (отлар); оқ, қора, қизил, катта, кичик, яхши, ёмон (сифатлар); тез, оз, кўп, жўрттага, атайин (сифат-равишлар); юрмоқ, ишламоқ, ўқимоқ, ёзмоқ (феъллар) ва б.лар. Бундай лексемалар умумхалқ луғавий бирликлар деб ҳам юритилади. 

II.Ишлатилиш доираси чегараланган лексемалар диалектга, касб-ҳунар лексикасига ва жаргон-арголарга хос сўзлардир. Жонли сўзлашувда ишлатиладиган вульгаризмлар ҳам қўлланиши чегараланган луғавий бирликлар саналади.

59-∙. Диалектларга хос сўзлар қўлланиши территорияга кўра чегараланган лексемалардир. Бундай сўзлар лексик диалектизмлар саналади. Улар икки хил бўлади:

а)диалектизм-сўз. Бунда сўзнинг ифода плани, демак, номемаси шевага хос бўлади: бузоғ - Тошк.ш., гўсала – Бух.ш., ўджак – Хоразм.ш.(ад.-орф.бузоқ); райҳон - Тошк.ш., нозвой – Сам.ш. (ад.-орф.райҳон); ёстиқ - Тошк.ш., така - ўғиз диал, болиш – Бух.ш.(ад.-орф.ёстиқ); дўппи - Тошк.ш., қалпоқ-Сам.ш., каллапўш – Бух.ш. (ад.-орф.дўппи) каби;

б)диалектизм-маъно. Бунда лексеманинг ифода плани (номемаси)эмас, маъноси (семемаси) шевага хос бўлади, номема эса адабий тилда ҳам қўлланади. Масалан, чопқи(Тошк.ш.)-чопқи(Сам.ш.)-чопқи(ад.тилда). Демак, чопқи номемаси диалектизм-сўз саналмайди, аммо унинг шевалардаги маънолари бир хил эмас. £иёс қилинг: чопқи (Тош.шевасида-«шох-шабба қирқиш, гўшт, пиёз қиймалаш ва ш.к.ишларда қўлланадиган катта ва оғир, пичоққа ўхшаш асбоб»)- чопқи (Сам.шевасида – «тиғи сопи ичига қайириб ёпиб қўйиладиган пичоқча, қаламтарош») – чопқи (ад.тилда – «шох-шабба қирқиш, гўшт қиймалашда қўлланадиган катта ва оғир, пичоққа ўхшаш асбоб»). Демак, чопқи лексемасининг семантик таркибида иккита семема (лексик маъно) бор: 1) Тошкент шеваси ва адабий тилдаги маъноси. Булар диаллектизм эмас; 2) Самарқанд шевасидаги маъноси. Бу маъно фақат шевага хос бўлиб, адабий тилга ўтмаган, шунинг учун у диалектизм-маъно (диалектизм-семема) саналади. Бундай ҳолни лаган лексемасида ҳам кўрамиз. Бу лексема адабий тилда «қуюқ овқатлар солинадиган, тарелкадан катта ясси идиш» маъносини англатади. Демак, у шу шаклда ва шу маъносида диалектизм эмас, аммо лаган лексемасининг шеваларда «катта чуқур тўгарак идиш», «кир ювиладиган тоғора» маънолари ҳам бор, лаган сўзининг айни шу маънолари диалектизм-семемалар саналади.

Тилнинг луғат бойлигида лексик диалектизмлардан ташқари, фразеологик диалектизм ҳам учрайди. (Бу ҳақда «Фразеология» бўлимига қаранг.) Лексик ва фразеологик диалектизмлар биргаликда луғавий диалектизмлар ҳисобланади.

Диалектизм ҳодисаси тилнинг фонетик ва грамматик сатҳларида ҳам бор:

а) фонетик диалектизмлар диалектга хос нутқ товушлари ёхуд сўзнинг у ёки бу шевадаги фонетик таркиби. Масалан, ўзбек тилининг қипчоқ лаҳжаси шеваларида 9 та унли фонема бор: и-ы, ä-а, ÿ-у, ў(Ø)-ў(о) ва е(э). Бундай зидланишнинг ҳар бир аъзоси сўз маъносини фарқлаш учун хизмат қилади. £иёс қилинг: тиш («одамнинг тиши»)-тыш («ташқари»), ыс («қурум»)-ис («ҳид»), сыз («чиз»)-сиз («сиз»)1, от (ўт:«олов», «ўсимлик») - (т (ўт: «ўтишга буйруқ»), ор (ўр: «бедани ўр») - (р (ўр: «сочни ўр»), тур («туришга буйруқ») – тÿр («хил», «жинс»)2 каби. Бироқ ҳозирги ўзбек адабий тилининг фонологик тизимида унли фонемаларнинг бундай зидланиши («йўғонлик» ва «ингичкалик» белгилари билан фарқланиш) йўқ, демак, юқоридаги сўзларнинг ҳар биридаги унли фонема фақат шеванинг ўзигагина хос, шунга кўра улар фонетик диалектизмлар саналади.

Сирғалувчи й ва қоришиқ ж ундошлари шеваларда ҳам, адабий тилда ҳам бор. Демак, улар деалектизм эмас, аммо бу товушларнинг шевада ва адабий тилда қўлланиши фарқланадиган ўринлар учрайди. Хусусан, сўзнинг бошида адабий тилдаги й ўрнида қипчоқ лаҳжасининг «ж»-ловчи шеваларида қоришиқ ж ишлатилади: йўқ (ад.-орф.)-жØқ (шевада), йигит (ад.орф.)-жигит (шевада), йилон («й»-ловчи шеваларда) – жилан («ж»-ловчи шеваларда) каби. Бу ҳодиса к ва г, т ва д ундошларининг қўлланишида  ҳам юз беради: кўз(ад.-орф.)-гўз(гØз: Хоразм ш.), кел(ад.-орф.)-гäл(Хоразм ш.), тил(ад.-орф.)-дил (ўзб.тилининг ўғуз лаҳжасида) каби.3 Бу ҳодиса лексик-фонетик деалектизм деб баҳоланади (102,96-б);

б) грамматик диалектизмлар – бирор шеванинг ўзигагина хос (адабий тилдагидан ўзгача) грамматик шакллари. Мас., адабий тилдаги – «-миз»(шахс-сон аффикси) ўрнида Тошкент шевасида 

«-вуз» аффикси ишлатилади: борамиз(ад-орф.)-боровуз (Тош.ш.) каби. Адабий тилдаги «-да» (ўрин-пайт келишиги қўшимчаси) ўрнида Самарқанд шевасида «-га» қўлланади: Тошкентда ўқияпман (ад.тилда.) – Тошкентга ўқопман (Сам.ш.) каби. ¥озирги замон давом феъли шакллари шеваларда «-вот» (Тошк.) – «-оп» (Сам.) – 

«-утти» (Нам.) аффикслари билан ифодаланади: борвотти, боропти, борутти каби. Келтирилган мисолларнинг шевалардаги турлари грамматик деалектизмлар саналади.

60-∙. Лексик, фонетик ва грамматик диалектизмлардан бадаиий асар тилида услубий восита (услубий фигура) сифатида фойдаланиш ҳоллари ҳам учрайди. Ёзувчи Ж.Абдуллахоновнинг «Тўфон» романидан келтирилган қуйидаги матн парчасига назар ташлайлик:

Шу вақт кўча эшик тарақлаб очилди-ю, остонада ўн ёшлардаги майкачан, қоп-қора бола пайдо бўлди. У ниҳоятда ҳансирар, кўп югуриб толиққанидан нафасини ростлай олмасди:

-Акамулло, акамулло, сизни йўқлошопти, идорага йўқлошопти.

-Нима гап?

-¥ожар аяни бачаси саҳрода боркан экан... Бўронда қолган экан... £айтиб келмопти... Сўғин Хўжаназар аконинг духтори бўронга қолип ўлипти.

¥ошим югурганича чиқиб кетди. Маҳмуда билан Моҳидил бир-бирига ҳайрон қараб қолишди.

Юқоридаги нутқий парча муаллиф тили ва персонажлар тилидан таркиб топган бўлиб, унда нутқнинг диалогик шакли қатнашган. Персонаж тилида ўзбек-тожик икки тиллилиги таъсирида бўлган ўзбек шевалари сўзларидан (акамулло, бача, духтор, сўғин каби лексик диалектизмлардан), шу шеваларга хос грамматик шакллардан (йўқлошопти, келмопти) ва лексик-фонетик диалектизмлардан (ака сўзининг ако шаклидан) унумли фойдаланилган, натижада образ нутқининг типик ва таъсирчан бўлишига эришилган.

Ёзувчи Эркин Самандаровнинг «Дарёсини йўқотган қирғоқ» романидан келтирилган қуйидаги диалогда эса диалектизмларнинг услубий восита сифатидаги роли, персонажлар нутқини типиклаштиришдаги аҳамияти янада ёрқинроқ кўзга ташланади.

Ичкаридан Анвар чиқди. Нима бўлаётганини ангшара олмай серрайиб турди.

- Вой, анави олволини кўринг, - деди £умрихон ўрнидан туриб.

- Олволинг нимаси?

- Олволи де, ҳув ана.

- Чияни айтасанми?

£умрихон боғистонча чия сўзига тушунмади.

- Олчами?

- ¥а, олволи егум келутти.

- Ма, £умри, -деди Ганжа бир ҳовуч олчани узиб. («Шарқ юлдузи» ж-ли, 1989,№1,39-б.)

Юқоридаги диалог эпизодида меванинг бир тури уч хил ном билан – олволи, чия ва олча лексемалари воситасида аталган, бу ҳол икки (Наманган ва Бўстон) шева вакиллари ўртасидаги нутқий мулоқотнинг жонли, ҳаётий чиқишига хизмат қилган.

61-∙. Касб-ҳунар лексикаси ижтимоий меҳнатнинг  у ёки бу турига, ишлаб чиқариш, илм-фан, адабиёт-санъат ва ҳоказо соҳаларга оид нарса-ҳодиса ҳамда тушунча номларидир: дегрез-«қозон, омоч тиши ва бошқа чўян асбоблар қуювчи уста», кавшар-«металл буюм, деталь ва ш.к.ни бир-бирига улаш учун ишлатиладиган металл ёки қотишма», чангчи, уруғчи, гултож (ботаникага оид тушунча номлари) каби. Булар тилшуносликда профессионализмлар ёки профессионал лексика деб ҳам аталади. Профессионал лексиканинг илм-фанга, техникага, адабиётга оид қисми терминлар деб ҳам номланади: фонема, морфема, семема (тилшунослик терминлари), тангенс, синус, теорема, катет (математика терминлари) каби. («Терминлар» мавзуига ҳам қаранг.). 

Касб-ҳунар лексикаси (профессионализмлар), асосан, муайян соҳага оид оғзаки ва ёзма матнларда фаол қўлланади, умумтил доирасида эса улар анча пассив бўлади. Бундай қатлам лексемаларининг ишлатилиш доирасидаги чегараланиш шу билан белгиланади. 

62-∙. Касб-ҳунар лексикасидан бадиий асар тилида маълум услубий мақсадларда фойдаланиш ҳолатлари ҳам учрайди. Масалан: 

Пайшанба – маош куни эди. Пешиндан кейин атрофи тахта девор билан омонат ўралган қурилиш ҳовлисига чанг-тўзон кўтариб «ЗИЛ» машинаси кириб келди. Чеккадаги кўчма вагонча олдида вошиллаб тўхтади. Кабина эшиги очилиб, қўлтиғига қора сумка қистирган кассир қиз – Фая сакраб тушди. Вагонча зинасига пилдираб чиқиб, бақирди:

-Йигитлар, келиғиз, зарплата олиғиз!

Бетончи Сафар ака айиқдек лапанглаб вагонча томонга биринчи бўлиб юрди. Кетидан пайвандчимиз Икром ака. Унинг кетидан Эркин деган такеллажчи йигит. (¤.¥.)

Юқоридаги матн парчасида қурилишдаги бир эпизод ёритилганлиги туфайли, унда бетончи, вагонча, пайвандчи, такеллажчи каби қурилиш лексикасига оид сўзлар ишлатилган.

63-∙. Арготизм ва жаргонизмлар – бирор арго ёки жаргонга хос лексемалар. Арго ва жаргонлар бирор ижтимоий гуруҳ ёки тоифаларнинг, масалан, спортчилар, ўғрилар, олибсотарлар, порахўрлар ва бошқаларнинг «ясама тили»дир. Шунинг учун арго ва жаргонлар ижтимоий диалектлар деб ҳам юритилади.

Арготизмлар яширин маъно ифодалайди. Масалан, отарчилар орасида–якан(«пул»), ичувчилар орасида-новча («арақ»), қизил («вино») каби. 

Жаргонизмларда яширин маъно билан бирга тингловчини ёки ўзга бир шахсни камситиш ёхуд унинг хислатларини бўрттириб баҳолаш оттенкалари ҳам мавжуд бўлади. Масалан, талабалар жаргонида: дум-«топширилмаган имтиҳон», «қарз»; жонли сўзлашувда: йўрға-«енгил табиатли», «бузуқ» ва б.лар.

Арготизм ва жаргонизмлар, асосан, жонли сўзлашувда, тор доирада ишлатилади. Улардан бадиий асарда образ ва персонажларни типиклаштириш мақсадида фойдаланиш ҳоллари ҳам учрайди. Масалан: Бу қора ер юткурнинг йўрға чиқаришини етти ухлаб тушида ким кўрибди. (¥амза. Паранжи сирлари.) Гапни айлантирманг. Ёғлиқ жой. Якан катта бўлади! («Муштум», 1960, №2).

Бир мактабда гап миш-миш,

Турғуннинг думи бормиш.

Хўш, бу ажаб, қандай дум, 

¥еч кимда йўқ-ку бу дум?

Билсам воқеа ўзга,

Илинмас қўлга, кўзга!

«Икки»деган оти бор,

на ўзи, на зоти бор...

      



             (£.М.)

64-∙. Вульгаризмлар - ҳақорат маъносида қўлланадиган сўзлар: хунаса, даюс, сўтак, тўнка кабилар. Бундай лексемалар ёки уларнинг вульгар маънолари адабий тил бирлиги саналмайди, уларни қўллаш нутқ маданиятига хилоф деб қаралади, аммо бадиий асар тилида бундай сўзлардан услубий восита сифатида фойдаланилади. Масалан: У қизиғар машинасини £орақамишга қараб учирди. (Т.М.). Ёлғон гапирасан, хунаса, уйида бўлмагансан. Айвони йўқ унинг (Т.М.). Даюс, даюс Вали тоға, Мирвали тоға даюс...(С.Аҳм.). ¥осилбойваччага айтиб қўй: сеникини арткунча, ўзиникини эпласин. Келиб-келиб ўшандан паноҳ изладингми, э сўтак! (Т.М.). Анави тўнкани нима қиламиз? – деди Асадбек, жаҳлидан тушиб...(Т.М.). 

Текшириш саволлари ва топшириқлар

1.Ишлатилиш доирасига кўра лексемалар қандай гуруҳланади?

2.£андай сўзларнинг ишлатилиш доираси чегараланмайди? 

3.£айси сўз туркумларида ишлатилиш доираси чегараланган лексемалар бор? Уларнинг турлари?

4.Диалектизмлар нима? Унинг қандай турлари бор?

5.Диалектизм-сўз ва диалектизм-маъно қандай фарқланади?

6.Фонетик диалектизм ва лексик-фонетик диалектизмнинг фарқларини тушунтиринг.

7.Грамматик диалектизм ҳақида маълумот беринг.

8.Диалектизмлардан услубий восита сифатида фойдаланиладими?

9.Касб-ҳунар лексикаси қандай сўзларни ўз ичига олади?

10.Терминлар қўлланиши чегараланган лексиканинг қайси турига киради?

11.Арготизм ва жаргонизмлар нима? Вульгаризмлар-чи?

12.Диалектизм, профессионализм, арготизм, жаргонизм ва вульгаризмлардан нутқнинг қайси турларида услубий воситалар сифатида фойдаланилади?

Таянч тушунчалар

Умумхалқ луғавий бирликлар – ишлатилиш доираси чегараланмаган сўз ва иборалар.

Диалектизмлар - қўлланиши территорияга кўра чегараланган тил бирликлари.

Диалектизм-сўз – шевага хос сўз.

Диалектизм-маъно – сўзнинг шевадаги маъноси.

Фонетик диалектизмлар – диалект ёки шевага хос фонетик бирликлар тизими.

Лексик-фонетик диалектизм – адабий тилда бор бўлган сўзнинг бирор шевадаги фонетик таркиби.

Грамматик диалектизмлар – бирор шеванинг ўзигагина хос (адабий тилдагидан ўзгача) грамматик шакллари.

Касб-ҳунар лексикаси – ижтимоий меҳнатнинг, илм-фан ёки санъатнинг, ишлаб чиқаришнинг у ёки бу турига мансуб махсус тушунчаларнинг номлари.

Профессионализмлар – касб-ҳунар лексикасининг ўзи.

Терминлар - профессионал лексиканинг илм-фанга, техникага, адабиёт ёки санъатга оид бир тури.

Арготизмлар – яширин маъноли сўзлар.

Жаргонизмлар – яширин маъно билан бирга тингловчини ёки ўзга бир шахсни камситиш ёхуд унинг хислатини бўрттириб баҳолаш хусусиятига эга сўзлар.

Вульгаризмлар - ҳақорат маъносида қўлланадиган сўзлар.

¤збек тили лексикасида эскириш ва янгиланиш жараёнлари


Адабиётлар: 4[55-60],12[151-164],14[106-114].

Тил тизим сифатида узлуксиз ҳаракатда, ривожланишда бўлиб туради, бу унинг ижтимоий моҳиятидан келиб чиқади: тил ва жамият, тил ва онг, тил ва тафаккур ўртасидаги икки томонлама алоқадорлик уларнинг бир-бирига таъсирини белгилайди – жамиятда бўлиб турадиган ижтимоий-сиёсий жараёнлар, илмий-техникавий тараққиёт, иқтисодий ва маърифий соҳалардаги ислоҳотлар тилнинг луғат бойлигида янги-янги сўз ва атамаларнинг юзага келишини, айни пайтда маълум сўз-лексемаларнинг эскириб, тарихий категорияга айланишини тақозо қилади. Бу жараён тилнинг луғат бойлигида историзм, архаизм ва неологизм каби лексик бирликларни юзага келтиради. 

65-∙. Лексик историзмлар ўтмиш воқелиги бўлган нарса-ҳодисаларнинг номларидир. Масалан: ботмон-«¤збекистоннинг турли ерларида турли салмоққа эга бўлган (икки пуддан ўн бир пудгача) оғирлик ўлчови»; чақирим-«1,06 километрга тенг узунлик ўлчови»; чўри-«қул хотин», «тутқунликдаги аёл»; мингбоши-«даҳа ёки қишлоқ оқсоқоли, ҳокими»; омоч-«уловга қўшиб ер ҳайдайдиган металл тишли примитив ёғоч асбоб» ва б.лар.

Историзмлар, одатда, узоқ тарихий жараёнлар давомида юз берадиган эскиришнинг маҳсули бўлади, аммо улар, баъзан, қисқа вақтда пайдо бўлишлари ҳам мумкин: яқин ўтмишда (1991 йилгача) ўзбек тилининг фаол сўзлари бўлган айрим лексемаларнинг (партком, райком, горком, обком, колхоз, совхоз кабиларнинг) ҳозирги кунда эскириб, историзмлар қаторига қўшилгани бунинг далилидир.

Историзмнинг муҳим белгиларидан бири шуки, унинг ифода плани (номемаси) ва мазмун плани (семемаси) бирга эскиради, бинобарин, лексема яхлит ҳолда ҳозирги тил бирлиги бўлмай қолади.

66-∙. Лексик архаизмлар - ҳозирги пайтда мавжуд бўлган воқеликнинг эскирган номи ёки, аксинча, ҳозирги тилда мавжуд бўлган лексеманинг эскирган маъноси (семемаси). Демак, эскириш жараёни лексемага яхлит ҳолда ёки унинг бир қисмига (маъноларидан бирига) алоқадор бўлади, шунга кўра лексик архаизм икки турга бўлинади.

1. А  р х а и з м – л е к с е м а - ҳозирги пайтда мавжуд бўлган воқеликнинг эскирган номи: лаб (одам организмидаги аъзолардан бирининг ҳозирги номи) – дудоқ (шу аъзонинг эскирган номи, архаизм-лексема: «Йўлчининг кучли, эркак нафасини, дудоқларида унинг бўсасининг жонли оловини бир лаҳза сезди». О.); қассоб («мол сўювчи»-ҳозирги маъно) – саллох («мол сўювчи»маъносидаги эскирган сўз, архаизм-лексема: «Тикка олдига бориб, девкор саллохлардай шохидан ушлаб «бисмиллоҳу оллоҳу акбар», деб...бўғзига пичоқ тортиб юбордим, - деди Шум бола».¢.¢.); элчихона («бир давлатнинг бошқа давлатдаги дипломатик ваколатхонаси») – сафорат («...дипломатик ваколатхона»нинг эскирган номи, архаизм-лексема); қўшин («аскар», «армия») – черик («аскар», «армия» тушунчаларининг эскирган номи, архаизм-лексема: «Андоқ қалин черикка не иш қила олғай эди. Сўнгича қовғунчи борди, ўзини дарёға солди, ғарқ бўлди». «Бобурнома»дан); пароль («махфий шартли сўз») - ўрон («пароль», «махфий шартли сўз» маъносидаги архаизм-лексема: «Ул юрушта маъҳуд ўрон алфази «Тошканд» била «Сайрам» эди. Тошканд деса, Сайрам дейилгай, Сайрам деса Тошканд». – «Бобурнома»дан) каби.

2. А р х а и з м – с е м е м а - ҳозирги тилда мавжуд бўлган лексеманинг эскирган маъноси. Масалан: ғам сўзи ҳозирги ўзбек тилида «қайғу», «хасрат», «алам», «ташвиш», «кулфат» маъноларида қўлланади, ўтмишда (эски ўзбек тилида) эса бу сўз «ишқ», «муҳаббат», «севги» маъноларини ҳам ифодалаган: «Бир юзи гулгун ғамидин юз тугон кўнглумдадур, Хор-хоримнинг иложи бодан гулгун денгиз». – «Хазойинул-маоний»дан. ¥озир ғам сўзининг «ишқ», «муҳаббат» маънолари эскирган бўлиб, архаизм-семема саналади. Бундай ҳолни ҳарф сўзи маъноларида ҳам кўрамиз. Бу сўз ҳозирги ўзбек тилида «алифбодаги график белги» маъносини англатади, эски ўзбек тилида эса ҳарф сўзининг «сўз», «нутқ» маънолари ҳам бўлган: «¥ар ҳарфи онинг танимда жон бўлди яна, ¥ар лафзи ҳаёти жовидон бўлди яна» - «Хазойинул-маоний»дан. «...Ул масал борким, «Он гузарро бурд». Анинг давлатининг ва навкарининг интиқомида бу ҳарфни анинг тилига тенгри солди». - «Бобурнома»дан. ¥арф сўзининг ана шу икки гапдаги маъноси ҳозирги ўзбек тилига нисбатан архаизм-семема ҳисобланади.

Баъзан сўзнинг ўзи ёки унинг маъноларидан бири эмас, балки талаффузи эскиради, натижада шу сўзнинг эскирган талаффуз варианти, демак, лексик-фонетик (ёки фонетик-лексик) архаизм юзага келади. £иёс қилинг: қўбиз (ғижжакка ўхшаш чолғу асбоби) - қўбуз (шу асбоб номининг эскирган талаффуз варианти, лексик-фонетик архаизм: «яна бири Сайид Юсуф ўғлоқчи эди... Мардоналиғи ҳам бор эди. £ўбузни яхши чолур эди». – «Бобурнома»дан; бугун (пайт равиши)- букун (шу сўзнинг эскирган талаффуз варианти, лексик-фонетик архаизм: Букун сендин хабар топа олмадуқ. – «¥олоти Саййид ¥асан Ардашер»дан; илон («судралувчи жониворнинг бир тури») – йилон (шу жонивор номининг эскирган талаффуз варианти, лексик-фонетик архаизм: «Мулойим такаллум ваҳшийларни улфат сари бошқарур, фусунгар афсун била йилонни тўшукдин чиқарур» - «Маҳбубул-қулуб»дан.

Талаффуздаги архаиклашиш лексемалардагина эмас, балки лексик маънога эга бўлмаган сўзларда (олмошларда, кўмакчиларда) ҳам учрайди. Масалан: у, бу, шу, ўша (кишилик ва кўрсатиш олмошларининг ҳозирги фонетик-орфоэпик шакллари) – ул, бул, шул, ўшал, ўшул (шу олмошларнинг эскирган талаффуз вариантлари).     М и с о л л а р: Аҳли ирфон солики атвори ул, Маърифат бозорининг Аттори ул («Лисонут-тайр»дан); Бул Рустамдурким, амирул-мўъминин Умар ... Мадойинға Саъд Ваққосни араб черикин бошлатиб йибарганда... («Тарихи мулки ажам»дан); Жаноби ўшал ¥одихўжа эшон, Олур ўзларин ағниён замон. (Муқ.); Фатҳ толибға етишмас, агар эрмас мухлис, Ким ўшул фотиҳанинг лозимасидур ихлос («Хазойинул-маоний»дан). Бундай архаиклашиш билан кўмакчисида ҳам кузатилади: Хоҳ танобингни дучандон қилай, Хоҳ карам бирла бошингни силай. (Муқ.). Бу гапдаги бирла ҳозирги билан сўзининг архаиклашган талаффуз вариантидир.

67-∙. Архаиклашиш ҳодисасининг грамматик бирликларда учраши. Архаиклашиш ҳодисаси тилнинг грамматик бирликларида, хусусан, аффиксал морфемаларда ва шу морфемалар иштирокида шаклланган грамматик формаларда ҳам учрайди. Масалан: феълнинг сифатдош шакллари қадимги туркий тилда «-миш» ва    «-мыш» (Тэнридэ болмыш турк Билгэ қаған. – «Тангридан бўлган турк Билга хоқон»), «-дуқ» ва «-дÿк», «-туқ» ва «-тÿк» (бардуқ йэрдэ- «борган ерда», болтуқда –«бўлганда») морфемалари воситасида ясалган1, ҳозир эса бу функцияда, асосан, «-ган» аффикси қўлланади: (бўлган, борган каби), «-дуқ» ва «-дÿк», «-туқ» ва «-тÿк» морфемалари эса грамматик (аффиксал) архаизмга айланган. Баъзи морфемалар ҳозирги тилда бор бўлса-да, уларнинг талаффузи эскирган бўлади: «Яна бир Маҳмуд барлос эди. Навандоклиқ барлослардиндур. Султон Абусаий Мирзо қошида ҳам бек эди. Султон Абусаид Мирзоға Ироқ вилояти мусаххар бўлғонда Кирмонни Маҳмуд барлосға бериб эди...» («Бобурнома»дан). Бу гапда қўлланган «-дин», «-дур»,     «-ға», «-ғон» морфемалари ҳозирги «-дан», «-дир», «-га», «-ган» морфемаларининг эскирган талаффуз вариантларидир, бундай вариантлар тилшуносликда фонетик-грамматик архаизмлар деб ҳам юритилади. 

68-∙. Лексик архаизмларнинг лексик историзмлардан фарқлари. 

1.Лексик архаизм ҳозирги пайтда мавжуд бўлган нарса-ҳодисанинг эскирган номидир. Историзм эса ўтмиш воқелигининг номи.

2.Воқеликнинг ҳозир мавжудлиги унинг эски номи (лексик архаизми) ўрнида янги номи бўлишини тақозо қилади: юз (ҳозирги ном) – ёноқ (архаизм), лаб (ҳозирги ном)-дудоқ (архаизм), душман (ҳозирги сўз) – ёғий (архаизм), қўшин (ҳозирги сўз) – черик (архаизм) каби. Бу ҳол тилнинг луғат бойлигида синонимик қаторларни шакллантиради.

Историзмлар томонидан номланган ўтмиш воқелиги ҳозир йўқ, бинобарин, уларнинг (историзмларнинг) ҳозирги тилда синонимлари ҳам бўлмайди.

3.Лексик архаизмларнинг юзага келишида синоним сўзлар орасидаги услубий муносабатлар муҳим роль ўйнайди: бирининг фаоллашуви иккинчисининг пассивлашувига, архаиклашувига олиб келади. Историзмларда эса бундай муносабат бўлмайди: воқеликнинг йўқолиши шу воқелик номи бўлган сўзнинг (лексеманинг) луғатдан бутунлай тушиб қолишига сабаб бўлади.

69-∙. Лексик неологизмлар тилда янги пайдо бўлган ва янгилик бўёғини йўқотмаган сўзлар: интернет, маркетинг, лицензия ва б.

¥ар қандай неологизм дастлаб айрим шахс нутқида воқе бўлади, бундай пайтда у индивидуал нутқ неологизми саналади. Масалан; «Бек аканг кўринмай қолди-ку? деди қесакполвон лабига сигарет қистириб. ¥умкалла чўнтагидан чаққонлик билан ёққич олиб унга олов тутди...» (Т.М.) Бу гапда ёққич сўзи русча зажигалка сўзининг калькаси тарзида қўлланган, уни асар муаллифи (Тоҳир Малик) ўзи ясаган ва ўзи индивидуал нутқ неологизми сифатида биринчи бўлиб ишлатган. Демак, бу сўз ҳозирча умумтил неологизми даражасига кўтарилмаган, чунки у нутқ ихтиёридан тил ихтиёрига ўтмаган. Баъзан анча илгари яратилган индивидуал нутқ неологизмилари ҳам умумнутқ неологизмига айланмай қолиб кетади. Буни атоқли ёзувчи Абдулҳамид Чўлпон томонидан ўз вақтида ясалган озитқи сўзи мисолида яққол кўрса бўлади: «...¥ар бир она сути оғзидан кетмаган тентак гимназистни бир «озитқи» деб биларди».1 Абдулҳамид Чўлпон бу гапдаги озитқи сўзини ачитқи, қичитқи типидаги ясалмалар моделига (қолипига) суяниб ясаган ва уни «йўлдан оздирувчи» (русча «соблазнитель») маъносида қўллаган. Бу нутқий парчада озитқи сўзининг янги лисоний-бадиий топилдиқ сифатида алоҳида эстетик қиммат касб этганлиги шубҳасиз, аммо у шу матндан ташқарига, умумтил доирасига чиққан эмас, демак, умумтил неологизми ҳолатига ўтмаган.Бундай ҳолат Ойбекнинг «Нур қидириб» повестидан келтирилган қуйидаги гапда ҳам кузатилади: «... чорраҳада, баландликда қизил саллали, қисқа иштонли қопқора регулировшчик-йўлбон қўлларини оҳангдор ўйнатиб, кўча ҳаракатини бошқаради».(22-бет)(индивидуал неологизм – йўлбон, регулировшчик-йўлбон)

Умумтил неологизми тил ҳодисаси, индивидуал неологизм эса услубий ҳодиса саналади. Лексикологияда, асосан, умумтил неологизми ўрганилади.

Умумтил неологизми ҳам нисбий ҳодисадир: тил тараққиётининг маълум бир босқичида неологизм бўлган сўз кейинроқ неологизмлик «бўёғи»ни йўқотиб, замонавий лексик қатлам бирлигига айланиши мумкин. Масалан, телефон, телевизор, троллейбус, радио сўзлари дастлабки пайтларда неологизм бўлган, ҳозир эса уларнинг бирортасида янгилик бўёғи сақланмаган, демак, бу сўзлар аллақачон неологизмлик ҳолатидан чиқиб, қўлланиши одат тусига кирган лексемаларга айланган. Бундай ҳолат баъзан қисқа давр ичида ҳам юз бериши мумкин: кейинги 5-10 йил ичида ўзбек тили лексикасида пайдо бўлган тест, лицей, балл, грант, контракт каби янги сўзларда, шунингдек, ҳоким, тадбиркор, ишбилармон сўзларининг янги маъноларида «янгилик бўёғини йўқотиш», «одат тусидаги сўзга ёки маънога айланиш» суръати шу даража тезлашганки, натижада уларни кўпчилик қийналмай англайдиган ва қўллайдиган бўлиб қолган. Демак, бу сўзлар неологизмлик ҳолатидан замонавий қатлам бирлиги ҳолатига ўтиб бўлган ёки ўтиш жараёнини бошидан кечирмоқда.

70-∙. Лексик неологизм турлари. Сўзнинг неологизмлик белгиси лексемага яхлит ҳолда ёки унинг бир қисмига (мас., маъноларидан бирига) алоқадор бўлади, шунга кўра лексик неологизм қуйидаги икки турга бўлинади:

Н е о л о г и з м-л е к с е м а. Бунда лексема яхлитлигича неологизм бўлади: девидент, интернет, факс, интерфакс каби.        

Н е о л о г и з м-с е м е м а. Бунда лексеманинг ўзи эмас, унинг маъноларидан бири неологизм саналади. Бунга кўк сўзининг ҳозирги тилда пайдо бўлган «доллар» маъносини мисол қилиб кўрсатиш мумкин.

Неологизмнинг юзага келиши қуйидаги омилларга таянади:

1. Жамиятда янги воқелик пайдо бўлади, бу воқеликни номлаш зарурати эса тилда янги сўз ёки атаманинг юзага келишини тақозо қилади. Бунда:  а) воқеликнинг номи бошқа тилдан ўзлаштирилади: компьютер, мониторинг, слайд каби;      б) воқеликнинг номи ўзбек тилининг ўзида ясалади: МД¥ (мустақил давлатлар ҳамдўстлиги) каби.

2. Жамиятда ёки табиатда мавжуд бўлган воқеликнинг номига синоним тарзида янги сўз ясалади: эскиртма (архаизм атамасининг янги ясалган синоними), янгиртма (неологизм атамасининг янги ясалган синоними) каби. 

Неологизм ҳодисаси фраземалар ва грамматик бирликлар доирасида ҳам учрайди. (Бу ҳақда тегишли бўлимларга қаралсин). 

Текшириш саволлари ва топшириқлар

1.Тилнинг луғат бойлигидаги эскириш ва янгиланиш жараёнлари қандай омиллар таъсирида юз беради?

2.Эскириш жараёнининг натижалари нималарда намоён бўлади?

3.Лексик историзмлар нима?

4.Лексик архаизмлар нима? Унинг қандай турлари бор?

5.Лексик историзм ва лексик архаизмлар қандай фарқланади?

6.Лексик неологизм нима? Унинг қандай турлари бор?

7.Индивидуал нутқ неологизми ва умумтил неологизми ҳақида маълумот беринг.

Таянч тушунчалар

Лексик историзмлар - ўтмиш воқелигининг номлари.

Лексик архаизмлар - ҳозирги пайтда бор бўлган воқеликнинг эскирган номи ёки ҳозирги тилда мавжуд бўлган лексеманинг эскирган маъноси.

Архаизм-лексема – лексик архаизмнинг бир тури. Унда лексема яхлит ҳолда эскирган бўлади.

Архаизм-семема – лексик архаизмнинг иккинчи тури. Бунда лексема яхлит ҳолда эмас, қисман (семантик таркибидаги маъноларидан бири) эскиради.

Лексик-фонетик архаизм – талаффуз архаизми. Бунда лексеманинг товуш таркибида қисман эскириш юз беради.

Лексик неологизм – янгилик бўёғи бор бўлган лексемалар.

Индивидуал нутқ неологизми – айрим шахс нутқида воқе бўлган неологизм.

Умумтил неологизми – нутқий ҳодисадан тил ҳодисасига айланган неологизм.

Неолгизм-лексема – янгилик бўёғига эга бўлган лексема.

Неологизм-семема – тилда азалдан мавжуд бўлган лексеманинг семантик таркибида янги пайдо бўлган маъно (семема).

¤збек тили лексикасининг эмоционал-экспрессив
жиҳатдан қатламланиши

Адабиётлар: 4[61-64],12[67-71],14[119-121].

71-§. Сўзнинг услубий бўёІи. ¤збек тили лексикасида сўзлар эмоционал-экспрессив жиҳатдан икки қатламга ажратилади:

1.Эмоционал-экспрессив жиҳатдан бетараф сўзлар. Бундай сўзларнинг семантик таркибида фақат денотатив маъно (аташ, номлаш семалари) мавжуд бўлади: юз, ориқ, озІин, жилмаймоқ каби.

2.Эмоционал-экспрессив жиҳатдан бўёқдор сўзлар. Бундай сўзларнинг семантик таркибида денотатив маъно (аташ, номлаш семалари) билан бирга услубий бўёқлар (ифода семалари, коннотатив семалар) ҳам мавжуд бўлади: турқ (денотатив маъно+услубий бўёқ), дирдов (денотатив маъно+услубий бўёқ), қилтириқ, ипилтириқ (денотатив маъно +услубий бўёқ), иршаймоқ (денотатив маъно +услубий бўёқ) каби.

И з о ҳ: яхши ва ёмон, Іазаб ва нафрат каби сўзларда услубий бўёқ бордек туюлади, аслида эса уларда услубий бўёқ йўқ, бу сўзлар белги ёки воқеликни аташ (номлаш) билан чекланади, шунга кўра эмоционал-экспрессив жиҳатдан бўёқдор сўзлар саналмайди.1  

72-§.  Эмоционал-экспрессив бўёқдор сўзларнинг нутқда қўлланиши. Услубий бўёІи бор бўлган сўзлардан нутқда ҳис-туйІуларни, сўзловчининг воқеликка нисбатан салбий ёки ижобий муносабатини ифодалаш мақсадида фойдаланилади. Масалан: Мамлакат бизларга ишонсин! Биз шалвираб ишни хуржун қилайлик!.. (УйІ.). Турсанг-чи, мунча шалпаясан! (¥.Ш.). Бу мисолларда бўшашмоқ лексемаси ўрнида шалвирамоқ ва шалпаймоқ сўзлари қўлланган ва шу сўзларнинг мазмун планидаги услубий бўёқлар ("киноя", "мазах", "кесатиқ" семалари) ҳисобига нутқда экспрессивлик таъминланган.

Нутқда экспрессивликнинг ифодаланиши қуйидаги усулларга таянади:

1. Л е к с и к  у с у л. Бунда услубий бўёІи бор бўлган сўз нутққа киритилади (юқоридаги мисоллар).

2. К о н т е к с т у а л   у с у л. Бунда услубий бўёІи йўқ бўлган сўз маълум контекст ёки нутқий муҳит таъсирида услубий буёқдор сўзга айлантирилади. (бу ҳақда "Ифода семалари" баҳсига қаранг). 

3. А ф ф и к с а ц и я  у с у л и. Бунда бетараф маъноли сўзларга субъектив баҳо ифодаловчи аффиксал морфемалар қўшилади. (Бу ҳақда ҳам "Ифода семалари" баҳсига қаранг).

4. Ф о н е т и к   у с у л. Бунда сўз таркибидаги ундошлардан бири қаватлантирилади (геминация), унлилар чўзилади, урІунинг ўрни ўзгартирилади, шулар ҳисобига экспрессивлик таъминланади. М и с о л л а р: Ишқилиб, Замира бечора уятга чидаёлмай кетиб қолган. Яшшамагурлар... (П.£.). Акам бечора гўшангада кўриб, хайро-о-о-он бўлиб қолганлар. (Мирм.).

5. С ў з н и   м е т а ф о р и к   қ ў л л а ш   у с у л и. Бунда кўп маъноли сўзнинг метафорага асосланган мажозий (ҳосила) маъносидан услубий фигура сифатида фойдаланилади: Муҳтарам қайин отамизга! Сиз билан мени қоронІи зиндонларга тушириб, дор остларигача тортган... ¥омид исмли бир тўнІизни, ниҳоят икки йиллик саргардонлик сўнгида, ёрдамчилари билан тупроққа қориштиришга муваффақ бўлдим. (А.£од.). Бу гапда тўнІиз сўзи кўчма маънода ¥омидга нисбатан қўлланган, шу билан Отабекнинг бу шахсга нисбатан салбий ҳис-туйІуси, нафрати ифодалаган. Яна: Мамажон лочин йигит, Серҳаракат, бетиним. (£.М.). Бу гапда лочин сўзи ўз маъносида эмас, кўчма маънода- йигитнинг эпчиллигини, чаққон ва жасурлигини баҳолаш мақсадида қўлланган.

Текшириш саволлари ва топшириқлар

1.Услубий буёқдорлик жиҳатдан сўзлар қандай қатламларга ажратилади?

2.Эмоционал-экспрессив жиҳатдан бетараф сўзлар ва бетараф бўлмаган (бўёқдор) сўзлар қандай фарқланади?

3.Эмоционал-экспрессив жиҳатдан бўёқдор сўзлардан нутқда қандай мақсадларда фойдаланилади?

4.Нутқда экспрессивликнинг ифодаланиши қандай усулларга асосланади?

5.Экспрессивликни ифодалашнинг қуйидаги усуллари ҳақида маълумот беринг: 

а) лексик усул;

б) контекстуал усул;

в) аффиксация усули;

г) фонетик усул;

д) сўзни метафорик қўллаш усули.

Таянч тушунчалар

Услубий бўёқ - сўзнинг лексик маъносига қўшимча тарзда орттирилган услубий оттенка, ифода семаси.

Эмоционал-экспрессивлик – экспрессияга (таъсир-чанликка) эгалик.

Эмоционал-экспрессивликни ифодалашнинг лексик усули- нутқда услубий бўёІи бор бўлган сўзнинг қўлланиши ҳисобига таъсирчанликнинг ифодаланиши.

Эмоционал-экспрессивликни ифодалашнинг аффик-сяция усули- бетараф маъноли сўзларга субъектив баҳо ифодаловчи аффиксларни қўшиш орқали нутқда таъсирчанликка эришиш.

Эмоционал-экспрессивликни ифодалашнинг кон-текстуал усули - услубий бўёІи бўлмаган сўзнинг маълум контекст таъсирида услубий бўёқдор сўзга айлантирилиши орқали нутқий таъсирчанликнинг таъминланиши.

Эмоционал-экспрессивликни ифодалашнинг фонетик усули- турли фонетик ҳодисалар (геминация, унлиларни чўзиш, урІунинг ўрнини ўзгартириш) ҳисобига нутқий таъсирчанликнинг таъминланиши.

Сўзни метафорик қўллаш - сўзнинг метафора усулида кўчирилган маъноси ҳисобига нутқий таъсирчанликнинг таъминланиши.  

Лексемаларнинг нутқ кўринишларига

хосланиши



Адабиётлар: 4[64-66], 12[165-173]

73-§. Нутқ, унинг кўринишлари. Нутқ сўзловчининг тил бирликлари воситасида фикрни шакллантириши (ички нутқ) ва ифодалаши (ташқи нутқ) жараёнидир. У адабий нутқ ва сўзлашув нутқи кўринишларида намоён бўлади:

Адабий нутқ адабий тил меъёрларига бўйсундирилган, демак, ишлов берилган бўлади. 

Сўзлашув нутқи нутқнинг маълум меъёрларга киритилмаган, ишлов берилмаган кўринишидир. У кўпроқ эркин мулоқот пайтида ишлатилади.

74-§. Нутқ кўринишларига хосланган лексик қатламлар. Нутқнинг юқоридаги икки кўринишига муносабат жиҳатидан луІат бойлигидаги сўзлар икки хил қатламга бирлашади:

I. У м у м н у т қ   қ а т л а м  с ў з л а р и. Бундай сўзлар адабий нутқда ҳам, сўзлашув нутқида ҳам бир хил даражада ишлатилади. ЛуІат бойлигидаги сўзларнинг кўпчилиги шу қатламга мансубдир: замонавий қатлам сўзлари, ишлатилиши чегараланмаган лексиканинг аксарияти, шунингдек синонимик қатордаги доминанталар, услубий бўёІи бўлмаган бетараф маъноли сўзлар умумнутқ қатлам бирликлари саналади.

II. Н у т қ н и н г  м а ъ л у м  к ў р и н и ш и г а  х о с л а н -  г а н   с ў з л а р. Бундай сўзлар нутқнинг фақат бир кўринишига (мас., адабий нутққа) хосланган бўлиб, бошқа кўринишида (мас., сўзлашув нутқида) ишлатилмайди ёки, аксинча, сўзлашув нутқида қўлланиб, адабий нутқда ишлатилмайди.

1. А д а б и й   н у т қ н и н г   ўзи ҳам икки хилдир: расмий нутқ ва бадиий нутқ.

  - расмий нутқда фикрнинг ифодаланиши исботларга, фактлар таъкидланишига таянади, шунинг учун унда тасвирий воситалар, услубий бўёқдор сўзлар ишлатилмайди: тўІри маънодаги сўзларнинг ва соҳа терминларининг қўлланиши кўпроқ адабий нутқнинг шу кўринишига хосдир;

  - бадиий нутқда кўчма маъноли сўзлар, ижобий баҳо семалари бўлган лексемалар (табассум, мардонавор, чеҳра кабилар) фаол қатнашади.

2. С ў з л а ш у в   н у т қ и д а фикр ифодаси анча эркин бўлади, унда адабий нутққа хос бўлмаган оддий сўзлар (қиттай, кетворган...), диалектизмлар (опоқи, опоІойи, каллапўш...), жаргонизмлар (лой, якан, сатил....), салбий эмоция ифодаловчи сўзлар (башара, тиржаймоқ...), вульгаризмлар (гўрсўхта, тўнка, сўтак, қизиІар...), лақаблар (Бўтқа, Бурун, £илич...), баъзан, ҳатто ўзбек тилига ўзлашмаган, демак, ўзбек тили бирлиги даражасига етмаган бошқа тил сўзлари (алкаш, братан, молодец каби варваризмлар) ҳам кенг қўлланади.

75-§. Нутқ кўринишларига хосланган лексемаларнинг бадиий асар тилида қўлланиши. Лексемаларнинг нутқ кўринишларига хосланиши ҳақида гап кетганда, уларнинг бадиий асар тилида қўлланишини алоҳида баҳолаш керак, чунки бадиий нутқ билан бадиий асар тили бир ҳодиса эмас: бадиий нутқ адабий нутқнинг бир кўриниши, у албатта адабий тил меъёрларига бўйсундирилади; адабий асар тилида эса адабий тил меъёрларидан четга чиқиш ҳолатлари ҳам кузатилади: бадиий асардаги образ ва персонажлар тилининг типиклаштирилиши шуни тақозо қилади, демак, бадиий нутқ бадиий асар тилининг етакчи компоненти, аммо ягона компонент эмас. Унда бадиий нутқ билан параллель равишда, асардаги мақсад ва вазифалардан келиб чиқиб, сўзлашув нутқи қолиплари ва элементларидан, умумнутқ қатлам сўзларидан ҳам фойдаланилади: муаллиф нутқи, муаллиф тили шаклида берилаётган баён ва изоҳлар, асосан, адабий нутқ меъёрларига таянади (сўзларнинг танланиши ҳам шунга асосланади), образ ва персонажлар тилида эса функционал услубнинг барча турларидан фойдаланилади.

76-§. Сўзларнинг фонетик таркибида, грамматик шаклларида нутқ кўринишларига хосланиш:
1. Сўзлашув нутқида, айниқса, оддий (жонли) сўзлашувда:

а)сўз, сўз формалари ва сўз бирикмалари таркибидаги айрим товушлар (баъзан бир неча товуш) тушиб қолади: обор (<олиб бор), айтвор (<айтиб юбор), пасқам (пастқам), болла (болалар), машу (<мана шу) каби;

б)баъзи товушларнинг сўз таркибидаги ўрни алмашади (сўзнинг метатезага учраган шакли қўлланади): турпоқ (<тупроқ), терват (тебрат), тўрІамоқ (<тўІрамоқ) каби;

в)бир товуш ўрнида бошқа товуш (фонеманинг факультатив варианти) қўлланади: кегин (<кейин), шойи (<шоҳи), кўйнак (<кўйлак), қалмоқ (<қармоқ) каби;

г)сўз бошида, ўртасида ёки охирида товуш орттирилади: ўрис (<рус), ишкоп (<шкаф), танка (<танк), банка (<банк) каби;

д)сўз таркибидаги айрим унлилар услубий мақсадда чўзилади: ҳо-о-зир, ка-а-а-атта, айта қо-о-л, жо-о-оним каби;

е)сўз таркибида бир хил ундошлар қаватлантирилади, бунда сўз урІусининг ўрни ҳам кўпинча ўзгартирилади, шу тариқа лексеманинг маъносида таъкидлаш, эркалатиш, ялиниш, маънони кўчайтириш каби оттенкалар ифодаланади: мазá-мáзза, яшá-яшша каби;

ж)сўзлашув нутқида киши номларининг, сўз ёки сўз бирикмаларининг қисқартириб талаффуз қилиниши ҳам учраб туради: Дилор(<Дилором), Муқад(<Муқаддас), Гули(<Гулнора), Дилфуз(<Дилфуза), кило (килограмм), маршрутка (<маршрутли такси), метро (<метрополитен) каби; 

з) сўзлашув нутқида интонациянинг ҳам ўзига хос ўрни бор: нутқий вазиятга қараб у тез-тез ўзгариб туриши, бунда хабар-дарак, сўроқ, буйруқ мазмуни, таажжуб, гумон, қатъийлик каби маънолар ифодаланиши мумкин;

и) феълнинг –б(-иб) аффикси билан ясалган равишдош шакли ҳамда "-ган" аффикси билан ясалган сифатдош шакли эди тўлиқсиз феъли билан бирга келганда "-увди","-овди",    "-ганди" шаклларида қўлланади: айтувди (<айтиб эди), борувди (<бориб эди), ёзувди (<ёзиб эди), айтганди (<айтган эди), борганди (<борган эди), ёзганди (<ёзган эди) каби;

й) сўзларнинг субъектив баҳо шаклларига кенг ўрин берилади: акажон, Лолахон, дадамлар, йигитча, қизалоқ каби.

2.Расмий нутқда қонун, қарор, ариза, билдирги, буйруқ, низом, йўриқнома (инструкция), эълон, ҳисобот, акт, шартнома, тилхат каби турли ҳужжатлар ва иш қоІозлари ёзилади. Бундай ҳужжат матнларида аввалдан шаклланиб, маълум қолипга тушган конструкция, формулировка ва сўз бирикмаларидан кенг фойдаланилади: ...ни қарор қилади; ...лар таъминланади; ...га эгадир; ...лар эътиборга олинсин; ...га чора кўрилсин; ...қониқарли деб топилсин; биз, қуйида қўл қўювчилар...; ...ни ҳисобга олиб буюраман; ...маълум қиламан; ...маълум қиламиз, ...ни сўрайман, ...ни бажаришини ўз зиммамизга оламиз каби. 

Текшириш саволлари ва топшириқлар

1.Нутқ нима? Унинг қандай турлари бор?

2.Адабий ва сўзлашув нутқлари қандай фарқланади?

3.£андай сўзлар умумнутқ қатлам бирликлари саналади?

4.£андай сўзлар нутқнинг маълум турига хосланган ҳисобланади?

5.Расмий ва бадиий нутқларда қўлланишга хосланган сўзлар қандай фарқланади?

6.Сўзлашув нутқида қўлланишга хосланган сўзлар, уларнинг маъно хусусиятлари ҳақида маълумот беринг.

7.Бадиий нутқ ва бадиий асар тили қандай фарқланади?

8.Нутқнинг у ёки бу турига хос бўлган фонетик ва грамматик белги-хусусиятлар ҳақида гапиринг.

Фразеология

Фразеология ҳақида умумий

маълумот


Адабиётлар: 4[67-69],12[55-61,74-79],14[82-88],49[3-5]
77-§. Фразеология тилшуносликнинг бир бўлими бўлиб, у тилнинг луІат таркибидаги фраземалар ҳақида маълумот беради.

Фразема кўчма маъноли турІун конструкциядир. Масалан, зўраймоқ (лексема)-авж олмоқ (фразема), қийналмоқ (лексема)-азоб чекмоқ (фразема) каби. Демак, фразема ҳам лексема каби луІавий бирлик саналади, аммо ўзининг ифода ва мазмун планларидаги қатор белгилари билан лексемадан фарқланади. 

78-§. Фраземанинг ифода плани деганда унинг товуш томони, лексик таркиби, бирикмага ёки гапга тенг конструкцияси назарда тутилади. Масалан: кўнглини олмоқ (бирикмага тенг), кўзлари қинидан чиқиб кетди (гапга тенг), боши қотди (гапга тенг), энсаси қотди (гапга тенг) каби. Фраземалар орасида қўшма гапга тенг қурилишли турІун конструкциялар ҳам учрайди: "£ор ёІиб, излар босилди" каби.

Фраземалар таркибидаги сўзларнинг боІланиши эркин бирикма ёки гап таркибидаги сўзларнинг боІланишидан фарқ қилмайди: уларнинг барчасида сўлар тобеланиш асосида боІланади, бироқ: а) эркин бирикмадаги ёки гапдаги боІланиш нутқ жараёнида, нутқ билан бир пайтда содир бўлади; фраземадаги боІланиш эса нутқ пайтидан анча аввал юзага келиб, турІунлашиб қолади, инсон хотирасида ва тилда яхлитлигича сақланади; б) эркин бирикмадаги ёки гапдаги сўзларни сўзловчи ўз ихтиёри билан алмаштира олади: "кенг кўча" бирикмаси ўрнида "тор кўча" бирикмасини, "мен ўқийман" гапи ўрнида "мен ишлайман"  гапини қўллаши мумкин, аммо "юлдузни бенарвон урмоқ" бирикмаси ўрнида "юлдузни нарвонсиз урмоқ", "юлдузни шотисиз урмоқ", "юлдузни бешоти урмоқ" бирикмалари қўлланмайди.

Шуни ҳам таъкидлаш лозимки, ҳар қандай турІун бирикма фразема бўлавермайди. Масалан, Бирлашган Милллатлар Ташкилоти бирикмаси турІун конструкциядир, аммо тўІри маъноли турІун конструкция бўлганлигидан фразема ҳисобланмайди. Фразема яхлит ҳолда кўчма маъно ифодалаши шарт.

Фраземаларнинг ифода планида лексемалардан ташқари, ёрдамчи сўзлар (кўмакчилар) ва турли форма ясовчи морфемалар қатнашиши мумкин. Масалан, очиқ юз билан (бу фраземанинг ифода планида "билан" кўмакчиси қатнашган), дам олмоқ (бу фраземанинг ифода планида "-моқ" морфемаси иштирок этган). Келтирилган мисолларда кўмакчи ва аффиксал морфема фраземаларнинг доимий белгилари ҳисобланади, чунки улар шу фраземаларнинг ички грамматик қурилишига мансубдир, аммо дам олдим, дам олгин, дам олсин каби боғланишларда қўлланган "-ди+м", "-гин", "-син" морфемалари (замон, шахс-сон, майл кўрсаткичлари) шу фраземаларнинг ифода планига кирмайди, чунки бу морфемалар нутқ талабига кўра қўшилади.

79-§. Фраземанинг мазмун плани унинг ниманидир номлаши, ифодалаши, англатишидир. Масалан, оғзи-қулоғида фраземасининг мазмун планида "хурсанд" маъноси ифодаланган.

Фраземанинг мазмун плани албатта кўчма маънога асосланади, акс ҳолда унинг тўғри маъноли турғун бирикмалардан (электрон ҳисоблаш машинаси, квадрат уялаб экиш каби составли терминлардан) фарқи қолмайди.

Фраземанинг мазмун планидаги маъно фразеологик маъно ҳисобланади. £иёс қилинг: лексеманинг мазмун планида-"лексик маъно"; фраземанинг мазмун планида-"фразеологик маъно". Фразеологик маъно лексик маънодан мураккаброқдир, чунки у фразема таркибидаги сўзлар боғланишидан келиб чиқади ва умумлашган бўлади.

Фраземанинг семантик таркибида фразеологик маънодан ташқари, услубий бўёқ ҳам мавжуд бўлади. Масалан, тўнини тескари киймоқ фраземасининг семантик таркибида "ўчакишмоқ" (фразеологик маъно) билан бирга "қайсарлик" семаси (услубий бўёқ) ҳам бор. Тўрт томони қибла фраземасида "қаёққа хоҳласа кетаверсин" маъноси билан бирга салбий баҳо (услубий бўёқ) ҳам ифодаланган. Чеҳраси очиқ фраземасининг семантик таркибида эса "хуштабиат" маъноси ижобий баҳо (услубий бўёқ) семаси билан қопланган.

Салбий ёки ижобий баҳо семалари, одатда, фраземаларнинг мазмун планида бўртиб туради, бу омил фраземалардан нутқий таъсирчанликни таъминловчи услубий восита сифатида фойдаланиш имконини беради, айниқса, бадиий асар тилида бундай бирликларнинг роли катта. М и-  с о л л а р: Бир умр қулингиз бўлмасам, каломулло урсин, кўзим очилди, ака! (Т.М.) Ранги қув ўчиб, юпқа лаблари титраб, кўзларининг пахтаси чиқиб кетди. (¥.Н) 

Баъзи фраземаларда қонун ҳужжатлари тилига ихтисослашиш, терминлашиш ҳам учрайди. Бундай пайтларда фразема маъносида нейтраллашиш юз беради, услубий бўёқ сустлашиб, охири тушиб қолади. Буни жиноят-процессуал кодексида қўлланадиган айбини бўйнига қўймоқ, айбига иқрор бўлмоқ каби термин "фраземалар"да кўриш мумкин. 

80-§. Фраземаларнинг семантик таркибидаги туркум семалари. Бу семалар фразеологик маънога таянади. Масалан: аравани қуруқ олиб қочмоқ (феъл фразема), арпасини хом ўрмоқ (феъл фразема), аммамнинг бузоғидай (сифат фразема), бағри қаттиқ (сифат фразема), бир оғиз (равиш фразема), бир оғиздан (равиш фразема), тўрт кўз билан (равиш фразема), томдан тараша тушгандай (равиш фразема) каби.

Текшириш саволлари ва топшириқлар
1.Фразема нима?

2.Нима учун фразема кўчма маъноли турғун конструкция саналади?

3.Фраземанинг ифода планини қандай тушунасиз?

4.Фраземалар эркин бирикмалардан ва тўғри маъноли турғун бирикмалардан қандай фарқланади?

5.Фраземанинг мазмун плани ҳақида маълумот беринг.

6.Фразеологик маъно нима? У лексик маънодан нимаси билан фарқланади?

7.Фраземанинг семантик таркибидаги услубий баҳо (стилистик бўёқ) ҳақида гапиринг.

8.Фраземалардан нутқда қандай мақсадларда фойдаланилади?

9.Фраземаларнинг семантик таркибида туркумлик семалари бўладими?

Таянч тушунчалар

Фразеология – тилшуносликнинг фраземалар билан шуғулланувчи бўлими. 

Фразема – кўчма маъноли турғун конструкция.

Фраземанинг ифода плани – фраземанинг моддий-материал томони: шакли, тузилиши, лексик ва фонетик таркиби.

Фраземанинг мазмун плани – фраземанинг фразеологик маъно ва услубий бўёқдан иборат семантик таркиби.

Фразеологик моносемия ва полисемия

Фраземаларнинг семантик турлари

Адабиётлар: 4[69-71],12[101-107],14[86-88],49[5-6]

81-§. Фразеологик моносемия – фраземанинг семантик таркибида битта фразеологик маънонинг бўлишидир. Чунончи, кўнглига қўл солмоқ фраземасининг семантик таркибида "яширин фикр-ўйини билишга ҳаракат қилмоқ" маъносидан бошқа фразеологик маъно йўқ: "Ризанинг юрагига қўл солиб кўрган Муҳиддин унинг жавобидан хурсанд бўлди." (Р.Ф.). "Кечаги ишдан мақсадим у ердаги хотинларнинг кўнглига қўл солиб кўриш, ундан кейин ўзимга баъзи бир ишончлироқларини танлаб олиш           эди." (С.З.). Келтирилган гапларнинг биринчисида кўнглига қўл солмоқ фраземасининг вариацияси – "юрагига қўл солиб кўрмоқ" ишлатилган, ҳар икки ҳолда ҳам битта фразеологик маъно – "яширин фикр-ўйини билишга ҳаракат қилмоқ" назарда тутилган.

82-§. Фразеологик полисемия – фраземанинг семантик таркибида икки ёки ундан ортиқ фразеологик маънонинг бўлиши. Масалан: боши(м) айланди фраземасининг семантик таркибида иккита фразеологик маъно бор: 1) "Беҳуд бўлмоқ" маъноси: "стол ёнига келгунча унинг боши айланиб кетди. "Мунча дармонсиз бўлмасам",- ўйлади у". (С.З.); 2) "Эсанкирамоқ" маъноси: "...мулойим қараб қўйишларини, ...жилмайиб гапиришларини сезардим, бунинг ҳаммасидан бошим айланарди". (О.Ё.)

Лексемаларда бўлганидек, фраземаларда ҳам полисемия ҳодисаси маъно кўчиш қонуниятларига асосланади.

83-§. Фраземаларнинг семантик турлари. Фразема маъноси билан унинг таркибида қўлланган лексемалар маъноси ўртасидаги муносабат асосида фраземанинг икки семантик тури фарқланади:

1. Ф р а з е о л о г и к   б у т у н л и к. Бундай фраземанинг умумлашган кўчма маъноси фразема таркибидаги лексемалар маъноси билан изоҳланади. Масалан, тепа сочи тикка бўлмоқ фраземаси яхлит ҳолда "ғазабланмоқ" маъносини –умумлашган кўчма маънони англатади. Бундай кўчма маънога эса киши дарғазаб бўлганида унинг баданидаги тукларнинг сезилар-сезилмас ҳаракатга келиши (психо-физиологик ҳолат) асос бўлган, демак, фраземанинг кўчма маъносини фразема таркибидаги сўзларнинг ўз маънолари билан изоҳлаш мумкин. Я н а: Она сути оғзида фраземаси яхлит ҳолда "ҳали ёш", "тажрибасиз" маъносини англатади, бундай кўчма маънони эса фразема таркибидаги сўзлар маъноси билан изоҳлаш мумкин: "Маҳмадона, шумсан-да. Она сутинг оғзингда-ю, соқолимнинг оқига қарамай ақл ўргатаман дейсан". (О.)

2. Ф р а з е о л о г и к   ч а т и ш м а.  Бундай фразема ифодалаган кўчма маъно фразема таркибидаги сўзлар англатган лексик маънолар билан изоҳланмайди. Масалан, икки қўлини бурнига тиқиб фраземаси "қуруқдан қуруқ, эвазига ҳеч нарса олмай" маъносини ифодалайди, бу маънони фразема таркибидаги сўзларнинг маънолари билан изоҳлаб бўлмайди: "Келмагандан кейин, домлага "озодлик" олиб келиш керак-да. Бу бўлса шумшайиб, икки қўлини бурнига тиқиб келди". (П.Т.) "...Сенга иш йўқ!"-деб, бизни қувиб юборди. Катта ўғлим билан икки қўлимизни бурнимизга суқиб ўз уйимизга бордик". (С.А.)

Фразеологик бутунлик билан фразеологик чатишма орасида маълум умумийлик ва тафовутлар бор. Уларни қуйидагича изоҳлаш мумкин:

Умумийлик: 1) иккаласи ҳам турғун конструкция саналади;    2) иккаласида ҳам умумлашган яхлит бир маъно (кўчма маъно) ифодаланади; 3) иккаласида ҳам услубий бўёқ (услубий сема) бўлади, чунки фраземаларнинг барчаси воқеликни номлаш билан чекланмайди, уни баҳолаш хусусиятига ҳам эга; 4) иккаласи ҳам нутқда яхлит ҳолда битта синтактик вазифада қўлланади.

Фарқлари: 1) Фразеологик бутунлик таркибидаги сўзларнинг маънолари фраземанинг кўчма маъносини изоҳлайди. Фразеологик чатишмада эса сўзлар маъноси билан фразема маъноси (фразеологик маъно) ўртасида бундай алоқа йўқ; 2) фразеологик бутунликнинг маъносида ички образ сақланади: таркибидаги сўзларга хос маънолар сезилиб турганлигидан фраземанинг маъноси кўп қиррали, бой бўлади. Фразеологик чатишма маъносининг гавдаланишида эса фразема таркибидаги сўзларнинг маънолари иштирок этмайди, шунинг учун унда ички образ сўнгган бўлади.

Текшириш саволлари
1.Фраземанинг семантик таркибига нималар киради?

2.Фразеологик моносемия ва полисемия ҳодисалари қандай фарқланади?

3.Фраземанинг қандай семантик турлари бор?

4.Фразеологик бутунлик билан фразеологик чатишма қандай фарқланади?

5.Полисемантик фраземаларнинг услубий хусусиятларини қандай тушунасиз?

Таянч тушунчалар
Фразеологик моносемия – фраземаларда бир маънолилик ҳодисаси.

Фразеологик полисемия – фраземаларда кўп маънолилик ҳодисаси.

Фразеологик бутунлик – фраземанинг умумлашган кўчма маъносини шу фразема таркибидаги сўзлар маънолари билан изоҳлаш мумкин бўлган ибора.

Фразеологик чатишма – фраземанинг умумлашган кўчма маъноси шу фразема таркибидаги сўзлар маънолари билан изоҳланмайдиган ибора.

Фраземаларнинг шакл ва маъно

муносабатларига кўра турлари

Адабиётлар: 41[71-74],12[113-115,123-125,127-128,137-141,142-143],14[88],49[6-9].

84-§.  Фраземаларнинг шакл муносабати асосида фразеологик омонимия ва фразеологик паронимия юзага келади: 

I.Фразеологик омонимия фраземаларнинг ифода планидаги (шаклдаги, тузилишдаги) тенглик ҳодисасидир. 

 £ и ё с   қ и л и н г: 1. Жон бермоқ - «барҳаёт қилмоқ»: ... Одамзодга жон берган ҳам жонини оладиган ҳам яратганнинг ўзи (П.Т.)

2.Жон бермоқ - «ўлмоқ» «сўнгги марта нафас чиқармоқ»: Семиз ва ҳамиша юрак касалидан қийналиб юрган хотин арава устида юлдуз тўла осмонга термилиб жон берди. (Ш.Р.) Яна:         1. Устидан чиқмоқ - «Бирор нарса қилинаётганда тепасига бориб қолмоқ»: £айнанангиз роса севар экан, раис, - деди Рўзи полвон ҳазил аралаш, - овқатнинг устидан чиқдингиз (Ш.Р.). 2. Устидан чиқмоқ - «Бажармоқ»: Демак, ¥акимов телефонда берган сўзининг устидан чиқибди (П.£.). 

Шаклан тенг бўлган фраземалар тилшуносликда омофраземалар деб номланади.1
Эркин бирикма билан фразема (турІун бирикма) ўртасидаги шаклий тенглик ҳодисаси фразеологик омонимия эмас, фразеологик омонимлик  саналади. Демак, бундай ҳолатларда «Омонимия» ва «омонимлик» атамалари ўзаро фарқланади. Чунончи: 1. Кўз юммоқ (эркин бирикма) – «Кўзини юмиб олмоқ» маъносида;  2) Кўз юммоқ (турІун бирикма, фразема) – «кўра-била туриб эътиборсиз қолдирмоқ» маъносида; 3) кўз юммоқ (турІун бирикма, фразема) – «вафот этмоқ» маъносида. Келтирилган мисолларнинг биринчи ва иккинчисида эркин ва турІун бирикмалар, иккинчи ва учинчисида эса турІун бирикмалар (фраземалар) ўртасида шаклий тенглик борлигини кўрамиз. Биринчи ва иккинчи мисоллардаги шаклий тенглик омонимлик сирасига, иккинчи ва учинчи мисоллардаги шаклий тенглик эса омонимия сирасига киради.    

II.Фразеологик паронимия - таркибидаги бирор лексик компонент билангина фарқ қилувчи фраземалар. Бундай лексик компонентлар бир-бирига ўхшаш бўлиши керак: 1. Етти ухлаб тушига кирмаслик – «мутлақо ўйламаслик, кутмаслик» - 2. Етти ухлаб тушида ҳам кўрмаслик – «ҳеч қачон кўрмаслик» каби. Бу икки фраземанинг таркибидаги «кирмаслик» ва "кўрмаслик" сўзлари талаффузида (маъносида эмас, албатта) ўхшашлик бор, бундай фраземалар тилшуносликда парафраземалар деб номланади.  (12, 142 - б).

85-·. Фраземаларнинг маъно муносабатига кўра турлари. Бундай муносабат асосида фразеологик синонимия  ва фразеологик антонимия ҳодисалари юзага келади. 

I.Фразеологик синонимия бир неча фраземанинг битта фразеологик маъно атрофида бирлашишидир. Масалан: 1) пихини ёрган – «айёр», 2) илоннинг ёІини ялаган – «айёр» каби. Яна: 1) ер билан осмонча – «Жуда катта фарқ», 2) от билан туяча – «Жуда катта фарқ» каби. 

Лексик синонимияда бўлганидек, фразеологик синонимияда ҳам синонимик қаторлар юзага келади: биринчи мисолдаги пихини ёрган ва  илоннинг ёІини ялаган  фраземалари «айёр» маъноси билан битта синонимик қаторни; иккинчи мисолдаги   ер билан осмонча ва от билан туяча фраземалари эса «жуда катта фарқ» маъноси билан бир синонимик қаторни ҳосил қилмоқда. 

Фразеологик синонимларда услубий бўёқ, одатда, бўртиб туради. Аслида, фразеологик бирликлар (фраземалар) худди шу мақсадда – воқеликни номлашда уни ўткир баҳолаб бериш учун, шу воқеликка ижобий ёки салбий муносабат ифодалаш учун яратилади, шунинг учун улар нутқнинг таъсирчан, образли бўлишини таъминловчи муҳим услубий восита саналади. Мисоллар: 1. Бунга Ботирнинг аччиІи келди, буни Бўстон сезди (С.Н.).  2) Кейинги насиҳатомуз гапи қонини қайнатиб юборди.  (С. Ан.).          

Фразеологик синонимия ҳодисаси кўпроқ ҳар бир тилнинг ўз фраземалари доирасида учрайди: £илидан қуйруІигача. – Ипидан игнасигача; £увончи оламга сиІмайди. – Севинчи ичига сиІмайди каби. Бошқа тилдан фразема ўзлаштириш жуда пассив бўлганлигидан, ўзлашма ибораларнинг фразеологик синонимия доирасига тортилиши жуда кам учрайди. 

Фразеологик синонимия ҳодисасини фразеологик вариациядан фарқлаш керак: фразеологик синонимияда бир неча фразема бир маъно атрофида бирлашади, демак, битта синонимик қаторни ҳосил қилади; фразеологик вариацияда эса битта фраземанинг ички кўринишлари назарда тутилади, бундай кўринишлар синонимик қатор ҳосил қилмайди. Масалан: 1) кўзини юммоқ;  2) бандаликни бажо келтирмоқ;  3) жон бермоқ. Бу уч фразема битта маънони – «вафот этмоқ» ни билдиради, шунга кўра битта синонимик қаторга бирлашади. £ўлини бигиз қилмоқ ва бармоғини бигиз қилмоқ қўшилмалари эса икката фразема эмас: улар битта фраземанинг иккита кўриниши, холос. Бу фразема таркибидаги "қўл" ва "бармоқ" сўзлари ўртасида синекдоха йўли билан маъно кўчиши (бутун ва қисм муносабати) бор, бу ҳол "қўл" сўзи ўрнида "бармоқ" сўзининг қўлланишига йўл очган, аммо бир фразема ўрнида бутунлай бошқа фразема юзага келмаган, шунга кўра улар битта фраземанинг ички кўринишлари – вариациялари саналади. Демак, вариациялар бир образга асосланади. Яна мисоллар: Киприк қоқмаслик.- Мижжа қоқмаслик (бир фраземанинг икки варианти, чунки "киприк" ва "мижжа" сўзларида битта образ мужассам).


Баъзан лексема билан фразема бир синонимик қаторга бирлашади: қарамоқ (лексема) – кўз қирини ташламоқ (фразема), хурсанд (лексема) – боши осмонда (фразема) каби. Булар лексик-фразеологик синонимлардир. Лексик-фразеологик синонимлар қаторида лексема доминанта саналади. Демак, луғавий синонимлар уч хил бўлади:1) лексик синонимлар (синонимик қаторда фақат сўзлар бирлашади);2) фразеологик синонимлар (синонимик қаторда фақат фраземалар бирлашади); 3) лексик-фразеологик синонимлар (синонимик қаторда сўз ва фраземалар бирлашади).


II.Фразеологик антонимия икки фраземанинг ўзаро зид маъно ифодалашидир: ошиғи олчи ва иши ўнгидан келмаслик; боши кўкка етмоқ ва фиғони фалакка чиқмоқ каби.

Антонимия ҳодисаси икки фразема ўртасидагина эмас, лексема билан фразема ўртасида ҳам юзага келиши мумкин: хурсанд (лексема)-дили сиёҳ (фразема), ландавур (лексема)-юлдузни бенарвон урадиган (фразема) каби. Булар луғавий антонимларнинг лексик-фразеологик тури саналади. Демак, луғавий бирликлар ўзаро зид маъно англатишига кўра лексик антонимлар (сўз билан сўз ўртасида), фразеологик антонимлар (фразема билан фразема ўртасида) ва лексик-фразеологик антонимлар (сўз билан фразема ўртасида) каби микросистемаларни ҳосил қилишлари мумкин.

Текшириш саволлари ва топшириқлар


1.Фраземаларнинг шакл муносабатини қандай тушунасиз? Маъно муносабатини-чи?


2.Фразеологик омонимия ва фразеологик паронимия қандай фарқланади?


3.Фразеологик синонимия ва фразеологик вариациянинг фарқларини тушунтиринг.


4.Фразеологик антонимлар ҳақида маълумот беринг.

Таянч тушунчалар


Фразеологик омонимия – омонимлар доирасидаги шаклий тенглик ҳодисаси.


Фразеологик паронимия – таркибидаги бирорта лексема билангина фарқланувчи фраземалар.


Омофраземалар – шаклан тенг бўлган фраземалар.


Парафраземалар – паронимик муносабатда бўлган фраземалар.


Фразеологик синонимлар – бир маъно асосида бирлашган синонимлар.


Услубий бўёқ - фраземаларнинг ижобий ёки салбий баҳо ифодаловчи семалари.


Фразеологик вариация – битта фраземанинг икки хил кўриниши.


Лексик-фразеологик синонимлар – сўз ва фраземалар ўртасидаги маъно бирлигига асосланган синонимлар.


Лексик-фразеологик антонимлар – сўз ва фразема орасидаги маъно зиддиятига асосланган антонимлар.

¤з ва ўзлашган қатлам

фраземалари


Адабиётлар: 12[180-183]


86-§.¤збек тили фраземалари тарихан икки қатламга ажратилиши мумкин: ўз қатлам фраземалари ва ўзлашган қатлам фраземалари.


1.¤з қатлам фраземалари ўзбек тилининг ўзиники бўлган ёки умумтуркий манбага мансуб фраземалардир. Бундай фраземалар асосида бевосита ўзбек халқи (ёки туркий халқлар) ҳаётига хос воқелик ва шунга суянган образ ётади: икки кўзи тўрт бўлмоқ (варианти: кўзи тўрт бўлмоқ)-маъноси: "интизор бўлмоқ"; бел боғламоқ (варианти: бел(и)ни боғламоқ)-маъноси: "шайланмоқ", "отланмоқ";


2.¤злашган қатлам фраземалари - ўзбек тилига бошқа тиллардан ўтиб, ўзлашиб қолган фраземалар. Бундай фраземаларнинг аксарияти калька усулида ўзлаштирилгандир: пашшага озор бермаслик (русча мухи не обидеть фраземасининг калькаси)-маъноси: "беозор"; пашшадан фил ясамоқ (русча из мухи делать слона фраземасининг ижодий калькаси)-маъноси: "бўрттириб юбормоқ", "ошириб юбормоқ", "муболаға қилмоқ".

Бошқа тиллардан фраземаларнинг ўзича (ўзгаришсиз) ўзлаштирилиши ўзбек тилида жуда кам учрайди: дарди бедаво (тожик тилидан); сукут-аломати ризо (тожик тилидан) каби.

Фраземаларнинг ишлатилиш доираси ва

замонийлиги


Адабиётлар: 12[143-151]


87-§.Фраземаларнинг ишлатилиш доирасига кўра тавсифи. ¤збек тили фраземаларининг ишлатилиш доираси чегараланмаган ва чегараланган бўлиши мумкин.


1.Ишлатилиш доираси чегараланмаган фраземалар миллат вакилларининг барчаси учун умумийдир, улар барчанинг нутқида бир хил даражада қўлланади, барчага тушунарли бўлади: икки гапнинг бирида, кўнглига қил сиғмайди, тер тўкмоқ, ғазаби келмоқ кабилар шулар жумласидандир.     


2.Ишлатилиш доираси чегараланган фраземалар, асосан, муайян диалект ёки шева бирлиги бўлиб, умумтил ва адабий тил доираларида қўлланмайди. Масалан, қипчоқ лаҳжаси шеваларида қўлини мойлаб келмоқ (маъноси: "хоҳламай, лоқайд ишламоқ"), айрони ачимас (маъноси: "лоқайд", "бепарво"), жийданинг остидан ўтмоқ (маъноси: "эсини йўқотмоқ", "мияси айнимоқ"), қулоғи остида қолмоқ (маъноси: "ўлмоқ", "вафот этмоқ") фраземалари учрайди.1 


Баъзан, умумтил фраземаларининг у ёки бу шевадаги варианти (кўриниши) ҳам учрайди: £ўйнига қўл солиб кўрмоқ (умумтил фраземаси)-ичига қўл солиб кўрмоқ (диалектал вариант), чиллаки чиллакини кўриб чумак уради (умумтил  фразема)-чилги чилгини кўриб чумак уради (диалектал вариант) каби.


88-§.Ишлатилиши касб-ҳунарга кўра чегараланиш фраземаларга хос эмас, аммо фраземаларнинг келиб чиқиши ва шаклланишида ижтимоий меҳнатнинг у ёки бу тури нолисоний омил сифатида иштирок этганлиги шубҳасиз: кўпчилик фраземалар ижтимоий меҳнат билан боғлиқ воқеликларга таянган ҳолда юзага келган. Масалан: арпасини хом ўрмоқ (деҳқончиликка таянилган), астар-аврасини ағдармоқ (тикувчиликка таянилган), бўзчининг мокисидай (тўқувчиликка таянилган), темирни қизиғида босмоқ (темирчиликка таянилган), миси чиқмоқ (заргарликка таянилган) каби.


89-§. Замонийлик белгисига кўра фраземаларнинг турлари.


1.Историзм-фраземалар ўтмиш воқелигига хос иборалардир: қўш қилич бир қинга сиғмас (ДЛТ, I,340), тақдирга тан бермоқ каби. Историзм-фраземалар тилда жуда камдир.


2.Архаизм-фраземалар - ҳозирги тилда лексик ёки фразеологик синоними бор бўлган эскирган фраземалар. Масалан: тенгри раҳматиға бормоқ (архаизм-фразема) – дунёдан ўтмоқ, вафот этмоқ, кўз юммоқ, ўлмоқ (юқоридаги архаизм-фраземанинг ҳозирги тилда қўлланаётган синонимлари); дақёнусдан қолган, варианти: доқиюнусдан қолган (архаизм-фразема)- алмисоқдан қолган, эски, қадимги (юқоридаги архаизм-фраземанинг ҳозирги тилда қўлланаётган синонимлари) каби.


3.Неологизм-фраземалар – янгилик бўёғини йўқотмаган иборалар. Масалан: томи кетган (маъноси: "ақлдан озган", "эси паст"), янги ўзбеклар (маъноси: "ҳозирги бозор иқтисодиёти шароитида юзага келган янги ишбилармонлар") каби.

Текшириш саволлари ва топшириқлар


1.¤збек тили фраземалари тарихан қандай қатламларга ажратилади?


2.¤з ва ўзлашган фраземалар ҳақида маълумот беринг.


3.Бошқа тиллардан фразема ўзлаштиришнинг қандай усуллари бор?


4.£андай фраземаларнинг ишлатилиш доираси чегараланмаган?


5.£андай фраземаларнинг ишлатилиш доираси чегараланган?


6.Диалектизм-фразема ҳақида маълумот беринг.


7.Фраземаларнинг юзага келишида касб-ҳунар билан боғлиқ омиллар таъсири бўладими?


8.Замонийлик белгисига кўра фраземаларнинг қандай турлари ўзаро фарқланади?


9.Историзм-фразема, архаизм-фразема, неологизм-фразема ҳақида маълумот беринг.

Таянч тушунчалар


¤з қатлам фраземалари - ўзбек тилининг ўзиники бўлган фраземалар.


¤злашган қатлам фраземалари – бошқа тиллардан калька усулида ёки ўзича (ўзгаришсиз) ўзлаштирилган фраземалар.


Диалектизм-фразема – бирор диалект ёки шевага мансуб фразема.


Историзм-фразема - ўтмиш воқелигига асосланган фразема.


Архаизм-фразема - ҳозирги ўзбек тилида синоними бор бўлган эскирган фразема.


Неологизм-фразема – янги пайдо бўлган ва янгилик бўёғини йўқотмаган неологизм.

ЛЕКСИКОГРАФИЯ

Лексикография ҳақида маълумот



Адабиётлар: 2[82-89],4[74-78],12[183-186]


90-§.Лексикография тилшуносликнинг луғатчилик билан шуғулланувчи соҳасидир.

Луғатлар тилдаги сўзларни, иборалар, мақол-маталлар ва турли номларни маълум тартибда ўз ичига олган китоблардир. Бундай луғатлар ўтмишда қўл ёзма шаклида ҳам бўлган.


Лексикографиянинг вазифа доирасига қуйидагилар киради: 


а) луғат тузиш принциплари ва методикасини ишлаб чиқиш;


б) луғат типлари ва турларини аниқлаш;


в) луғатшуносларнинг ишини ташкил қилиш;


г) луғат тузиш учун асос бўладиган картотека фондини яратиш; 


д) луғатчилик тарихини ўрганиш;



е) луғат тузиш билан шуғулланиш.


91-§.Луғатлар кўзланган мақсадга кўра дастлаб икки типга бўлинади: 1.Энциклопедик (қомусий) луғатлар; 2.Лисоний (лингвистик) луғатлар.


1.Энциклопедик луғатларда табиат ва жамиятдаги нарса-ҳодисалар, тарихий воқеа-жараёнлар, буюк шахслар, илм-фандаги кашфиётлар, давлатлар, шаҳарлар ҳақида маълумот берилади. Демак, бу типдаги луғатларда асосий эътибор тилдаги сўзларга эмас, балки шу сўзлар ёки сўз бирикмалари воситасида номланган ҳодисаларга қаратилади. 


Энциклопедик луғатлар ўз навбатида икки турга бўлинади.


У н и в е р с а л  э н ц и к л о п е д и я л а р. Бундай луғатларда ишлаб чиқаришнинг, фан, адабиёт, табиат, жамият ва ҳоказоларнинг барчасига оид муҳим тушунчалар, предметлар, ҳодисалар ва шу соҳаларда танилган буюк шахслар (олимлар, ихтирочилар, ёзувчилар, шоирлар, давлат арбоблари, қаҳрамонлар, санъаткорлар) ҳақида маълумот берилади. "¤збек... энциклопедияси" (14-жилдлик, 1971-1980), шу кунларда яратилаётган "¤збек миллий энциклопедияси" (унинг олти жилди нашрдан чиқди) бунга мисол бўлади.


С о ҳ а   э н ц и к л о п е д и я л а р и. Бундай энциклопедия ларда фақат бир соҳага оид материаллар берилади: "Зоология энциклопедияси"  (3-жилдлик. Теша Зоҳидов, 1960-1969), Ботаникадан русча-ўзбекча энциклопедик луғат (£.З.Зокиров, ¥.А.Жамолхонов, 1973) шулар жумласидандир.


2.Лисоний луғатларда сўз маънолари, имлоси, талаффузи, иборалар (фраземалар), халқ мақоллари, хуллас, тил бирликлари ва филологик тушунчаларга оид маълумотлар берилади. Демак, лисоний луғатларда тил ва нутқ бирликлари, тил категориялари ҳақида маълумот бериш, мақол ва матал каби жанр бойликларини тўплаш мақсад қилинади.



Лисоний луғатлар ҳам дастлаб икки турга – умумий ва хусусий (махсус) луғатларга бўлинади.


У м у м и й   л у ғ а т л а р д а  умумтил бирликлари, уларнинг маънолари ва қўлланиш хусусиятлари изоҳланади. Бундай луғатлар бир тилли, икки тилли, кўп тилли, изоҳли, изоҳсиз бўлиши мумкин. "¤збек тилининг изоҳли луғати" (икки томли, 1981 й.), "¤збекча-русча луғат" (1959), "Русча-ўзбекча луғат" (беш томли, 1950-1955) ва бошқалар шулар жумласидандир.


Х у с у с и й  (м а х с у с)   л у ғ а т л а р д а тилнинг луғат бойлигидаги бирликлар маълум соҳалар бўйича ёки шу тилдаги маълум микросистемалар, гуруҳлар бўйича танлаб изоҳланади. "Русча-ўзбекча физик терминлар луғати" (М.Д.Ягудев, Р.Х.Маллин, 1952), "Русча-ўзбекча математик терминлар луғати" (М.Собиров, 1952), "¤збек тили синонимларининг изоҳли луғати" (А.¥ожиев, 1974), "Лингвистик терминларнинг изоҳли луғати" (А.¥ожиев, 1985), "¤збек тилининг изоҳли фразеологик луғати" (Ш.Раҳматуллаев, 1978), "Имло луғати" (Олим Усмон, 1949), "¤збек тилининг имло луғати" (С.Иброҳимов, Э.Бегматов, А.А.Аҳмедов, 1976), "¤збек исмлари" (Э.Бегматов, 1991), "¤збек тили омонимларининг изоҳли луғати" (Ш.Раҳматуллаев, 1984), "¤збек тили антонимларининг изоҳли луғати" (Ш.Раҳматуллаев, Н.Маматов, Р.Шукуров, 1980), "Русча-ўзбекча ботаника терминларининг қисқача изоҳли луғати" (£.Зокиров, М.М.Набиев, ¤.Пратов, ¥.Жамолхонов, 1963) ва бошқалар шулар жумласидандир.


Кейинги йилларда ўзбек тилида яна бир қатор янги луғатлар юзага келди: "Ёзув тарихидан қисқача луғат-маълумотнома" (Н.Маҳмудов, 1990), "¤збек исмлари" (Э.Бегматов, 1991), "¤збек тилининг этимологик луғати" (Ш.Раҳматуллаев, 2000й.), "O`zbek tilining imlo lug`ati" (Sh.Rahmatullayev, A. Hojiyev, 1995), "¤збек тили тасвирий ифодаларининг изоҳли луғати" (Р.Расулов, И.Умиров, 1997), Hozirgi o’zbek tili faol so’zlarining izohli lug’ati (A.Hojiyev, A.Nurmonov, S.Zaynobiddinov, K.Kokren, M.Saidxonov, A.Sobirov, D.Quronov, 2001), "Туркча-ўзбекча, ўзбекча-туркча луғат" (Низомиддин Маҳмуд, Эртуғул Йаман, 1993) шулар жумласидандир.


92-§. Танланган тиллар миқдорига кўра луғатлар бир тилли, икки тилли ва кўп тилли бўлади: "Адабиётшунослик терминлари луғати" (¥.¥омидий, Ш.Абдуллаева, С.Иброҳимова, 1967) бир тилли; "Русча-ўзбекча ва ўзбекча-русча география терминлари луғати" (¥.¥.Хасанов, 1964), "Адабиётшуносликдан қисқача русча-ўзбекча терминологик луғат" (Н.Т.¥отамов, 1969), "Русча-ўзбекча ботаника терминларининг қисқача изоҳли луғати" (£.З.Зокиров, М.Н.Набиев, ¤.Пратов, ¥.А.Жамолхонов, 1963), "Русча-ўзбекча луғат" (В.В.Решетовнинг умумий раҳбарлигида, 1972) кабилар икки тилли; "Лотинча-ўзбекча-русча нормал анатомия луғати" (А.А.Асқаров, ¥.З.Зоҳидов, 1964). "Ботаникадан русча-ўзбекча энцикопедик луғат"га (£.З.Зокиров, ¥.А.Жамолхонов) илова қилинган "Ботаник ном ва терминларнинг ўзбекча-русча-лотинча сўзлиги"             (201-254-бетлар) ҳамда "Ботаник ном ва терминларнинг лотинча-русча-ўзбекча сўзлиги" (255-294-бетлар), "Зоология энциклопедияси"га (Т.З.Зоҳидов) илова қилинган "Сут эмизувчиларнинг ўзбекча-лотинча-русча номлари"                     (1960, 210-228 бетлар) ҳамда "Сувда ва қуруқликда яшовчилар ва судралиб юрувчиларнинг ўзбекча-лотинча-русча номлари"           (1969, 195-226 бетлар) эса кўп тилли луғатлардир.


Икки тилли ва кўп тилли луғатлардан асосан таржимачиликда фойдаланилади. Шу сабабли улар таржима луғатлари деб ҳам юритилади.


93-§.Сўз ёки атама маъноларининг ёритилишига кўра луғатлар изоҳли ва изоҳсиз турларга бўлинади: сўз ёки терминларнинг имлосини, тушунчаларнинг русча-ўзбекча ёки ўзбекча-русча номларини бериш билан чекланган луғатлар изоҳсиз луғатлар деб, шундай сўз ёки терминларнинг маъноларига изоҳ берадиган луғатлар изоҳли луғатлар деб аталади. Чунончи: "¤збек тилининг қисқача имло луғати" (Ф.Камолов ва З.Маъруфов таҳрири остида, 1962), "¤збек тилининг чаппа луғати" (Р.£ўнғиров, А.Тихонов, 1968) кабилар изоҳсиз луғатлар, "¤збек тили синонимларининг изоҳли луғати" (Азим ¥ожиев, 1974), "¤збекча-русча луғат" (Бош муҳаррир-проф.А.К.Боровков, 1959), "¤збек тилининг изоҳли луғати", икки томли (1981 й.) кабилар изоҳли луғатлардир.


94-§.Объекти (материалларнинг қайси соҳага ёки нимага оидлиги) жиҳатидан ҳам луғатлар хилма-хил бўлади. Чунончи: 


а) терминологик луғатлар: "Русча-ўзбекча физик терминлар луғати" (М.Д.Ягудаев, Р.Х.Маллин, 1952). "Русча-ўзбекча математик терминлар луғати" (М.Собиров, 1952), "Педагогикадан қисқача русча-ўзбекча терминология луғати" (Ш.Бойбурова, Н.Таканаев, 1963), "£исқача русча-ўзбекча иқтисодий терминлар луғати" (О.Аминов, Ж.Дўстмуҳамедов, А.Усмонов, 1971), "Туркий тилларда қавм-қариндошлик терминлари" (И.Исмоилов, 1966) ва ҳ.к;


б)фразеологик луғатлар: "¤збек тилининг қисқача фразеологик  луғати" (Ш.Раҳматуллаев, 1964); "¤збек тилининг изоҳли фразеологик луғати" (Ш.Раҳматуллаев, 1978); "Русча-ўзбекча фразеологик луғат" (М.Содиқова, 1972); "Фразеологический словарь "¥азойин-ул Маоний" Алишера Навои" (Э.А.Умаров, 1971)


в)орфографик луғатлар: "¤збек адабий тилининг орфографик луғати" (С.Иброҳимов, М.Раҳмонов, 1940), "Имло луғати" (Олим Усмон, 1941, 1949); "¤збек адабий тилининг имло луғати" (С.Иброҳимов, М.Раҳмонов, 1956), "¤збек тилининг қисқача имло луғати" (Ф.Камолов, З.Маъруфов таҳрири остида, 1962), "Имло луғати" (Й.Абдуллаев, М.Омилхонова, С.Зуфарова, 1970-1976), "¤збек тилининг имло луғати" (С.И.Иброҳимов, Э.А.Бегматов, А.А.Аҳмедов. (1976); "¤збек тилининг имло луғати" (Ш.Раҳматуллаев, А.¥ожиев, 1995);


г)орфоэпик луғатлар: "Талаффуз маданияти" (¤.Усмонова, 1976). Ушбу рисоланинг 29-58-бетларида айрим сўзлар талаффузи (луғати) берилган:


д)антропонимик луғатлар: "¤збек исмлари имлоси" (Э.А.Бегматов, 1972); "¤збек исмлари" (Э.А.Бегматов, 1991);


е)топонимик луғатлар: "Географик номлар маъносини биласизми?" (С.£ораев, 1970);


ё)синонимлар луғати: "¤збек тили синонимларининг қисқача луғати" (А.¥ожиев, 1963), "¤збек тили синонимларининг изоҳли луғати" (А.¥ожиев, 1974);


ж)частота луғати: "Словарь наиболее употребительных слов современного узбекского литературного языка" (И.А.Киссен, 1972). Бу типдаги луғатларда ўзбек тилидаги сўзларнинг фаоллик даражаси кўрсатилади;


з)диалектологик луғатлар: "Хоразм шевалари", 1-китоб, (Ф.Абдуллаев, 1961 йил), "¤збек шевалари лексикаси" (коллектив, 1966). Бу китобларда диалектологик тадқиқотлар натижаси билан бирга, шева сўзларининг луғатлари ҳам берилган;


и)тарихий луғатлар: "¤збек классик адабиёти асарлари учун қисқача луғат" (П.Шамсиев, С.Иброҳимов, 1953), "Навоий асарлари луғати" (П.Шамсиев, С.Иброҳимов, 1972), "Алишер Навоий асарлари тилининг изоҳли луғати", 4 томлик. ¤збекистон Фанлар академияси мухбир аъзоси (ҳозир-академик) Э.И.Фозилов таҳрири остида. –Тошкент,1983 (I-II томлар), 1984 (III том), 1985 (IVтом);  "Заҳириддин Муҳаммад Бобур асарлари учун қисқача луғат" (Х.Назарова, 1972), "Древнетюркский словарь" (коллектив, 1969);


й)интернационал сўзлар луғати "Интернационал сўзлар луғати" (О.Усмон, 1959). "Русча-интернационал сўзлар изоҳли луғати" (Олим Усмон, Ренат Дониёров, 1965);


к)тескари луғат: "¤збек тилининг чаппа луғати" (Р.£ўнғиров, А.Тихонов, 1968). Бу типдаги луғатларда сўзлар тартиби сўз бошидаги биринчи ҳарф асосида эмас, балки сўз охиридаги ҳарфларнинг алфавитдаги тартиби асосида жойлаштирилади. "Чаппа луғат" бир хил товуш ёки бир хил бўғин билан тугаган қофиядош сўзларни топишда жуда қулай практик қўлланма ҳисобланади;


л)этимологик луғатлар: "Этимологический словарь тюркских языков" (Э.В.Севортян, 1974). Бу типдаги луғатларда сўзларнинг келиб чиқиши илмий асосда ёритилади; "¤збек тилининг қисқа этимологик луғати" (Ш.Раҳматуллаев, М.Миртожиев, М.£одиров, 1997); "¤збек тилининг этимологик луғати" (Ш.Раҳматуллаев, 2000);


м)мақол ва маталлар луғати: "¤збек халқ мақоллари" (Тўпловчи ва тузувчилар: Мансур Афзалов, Саидаҳмад Худойберганов, Малик Раҳмонов, Собиржон Иброҳимов, ¥усайн Шамс ва Рустам Комиловлар, 1958, 1965); "Кенг уйнинг келинчаги" (Ш.Шомақсудов, С.Долимов, 1961).

Текшириш саволлари

1.Лексикография нима?

2.Лексикографиянинг вазифа доирасига нималар киради?

3.Луғатлар кўзланган мақсадга кўра қандай типларга бўлинади?

4. Энциклопедик ва лисоний луғатлар қандай фарқланади?

5.Умумий ва хусусий (махсус) луғатлар қандай фарқланади?

6.Луғатларнинг яна қандай турларини биласиз?

Таянч тушунчалар

Лексикография – тилшуносликнинг луғатчилик билан шуғулланувчи соҳаси.


Энциклопедик луғатлар – табиат ва жамиятдаги муҳим ҳодисалар, тарихий-илмий воқеликлар, буюк шахслар ҳақида маълумот берувчи луғат типлари.


Лисоний луғатлар – тил бирликлари, тил тизимига хос категориялар ҳақида маълумот берувчи луғатлар.


Универсал энциклопедиялар – табиат ва жамиятнинг барча соҳаларига оид муҳим воқелик-ҳодисалар ҳақида маълумот берувчи қомусий луғатлар.


Соҳа энциклопедиялари – фақат бир соҳага оид маълумотлар бериладиган қомусий луғатлар.


Бир тилли луғатлар – бир тил материалига асосланган луғатлар.

Кўп тилли луғатлар – бир неча тил материалларига асосланган луғатлар.


Изоҳли луғатлар – сўз маънолари изоҳланган, шарҳланган луғатлар.


Изоҳсиз луғатлар – сўз ёки термин маънолари изоҳланмаган луғатлар.


Терминологик луғатлар – у ёки бу соҳага оид терминлар ҳақида маълумот берувчи луғатлар.

Луғат мақолаларининг жойлаштирилиш тартиби ва мақола схемалари



Адабиётлар: 4[78-83]


95-§.Луғатларда сўзлар (мақола номлари)ни жойлаштириш тартиби қуйидаги уч принципга таянади:



1)ташқи тартиб;



2)ички тартиб;



3)маъно тартиби (семантик принцип).


1.Ташқи тартиб сўзнинг (ёки мақола номининг) биринчи ҳарфига – шу ҳарфнинг алфавитдаги ўрнига қараб белгиланади

                         Арпа      

                         Банорас 

                         Вазир

                         Гавда

2.Ички тартиб сўзнинг (ёки мақола номининг) биринчи ҳарфидан кейинги (иккинчи, учинчи ва ҳ.к.) ҳарфларига – шу ҳарфларнинг алфавитдаги ўрнига қараб белгиланади. Бу тартибга биринчи ҳарфи бир хил бўлган сўзларни жойлаштиришда амал қилинади:

                          Арпа   

                          Арра

                          Асал

                          Астар

                          Банорас

                          Барабан

3.Маъно тартиби омоним ёки полисемантик сўзларни (ёхуд омоним бирикмаларни) жойлаштиришда ишлатилади. Бу тартибга кўпроқ қомусий (энциклопедик) луғатларда ва шунга яқин турган луғатлар-справочникларда дуч келинади. Чунончи:


а)Оҳангарон – дарё...

  
  Оҳангарон- шаҳар...

   
Чирчиқ-дарё...

   
Чирчиқ-шаҳар...


И з о ҳ: Оҳангарон ва Чирчиқ сўзлари дастлаб дарё номи бўлган, кейинчалик шу дарёлар ёқасида юзага келган шаҳарларни атай бошлаган. Бу ҳол дарё номини олдин, шаҳар номини эса кейин қўйишга асос бўлган; 


б) баъзан бир ном билан аталган бир неча объект ёки предмет ўртасида юқоридаги сингари боғланиш бўлмайди ёки бундай боғланиш аниқланмаган бўлади. Бундай пайтда уларнинг хўжаликда, илмда, умуман жамиятда тутган ўрни, мавқеи ҳисобга олинади:


Андижон – шаҳар...


Андижон – Андижон вилоятидаги посёлка 


И з о ҳ: Шаҳар вилоятнинг маъмурий, илмий ва маданий маркази бўлганлигидан биринчи ўринда берилган:


в) шаҳар номи билан киши номи бир бўлганда, киши номи олдин берилади:



Беруний – хоразмлик буюк олим. (£.: Абу Райҳон Беруний).



Беруний - £орақалпоғистондаги шаҳар...;


г) ихтирочининг номи ўзи ихтиро қилган кашфиёт номидан олдин ёзилади:



Вебер Вильгельм Эдуард (1804-1891)-немис физиги...


Вебер Эрнст Генрих (1795-1878)-немис анатоми ва физиологи...



Вебер - ...ўлчов бирлиги. В.Э.Вебер номи билан аталган;


д) шаҳар ёки бошқа бирор географик объект номи билан шахс номи ўртасида боғланиш бўлмаган тақдирда ҳам, шахс номи олдин ёзилади:



Вольта Алессандро (1745-1827)-итальян физиги...



Вольта -¢арбий Африкадаги дарё...;


е) ўсимлик номи билан ҳайвон номи бир хил бўлганда, ҳайвон номи олдин қўйилади:


Канна - ҳайвон...


Канна - ўсимлик...;


ё) жуфт сўзлар бир сўздек алфавит тартибига солинади:


Шоналаш


Шонли


Шон-шавкат


Шон-шараф


Шон-шуҳрат;

ж) изоҳли ва қомусий луғатларда омонимик характердаги сўзлар ёки сўз бирикмалари алоҳида-алоҳида мақола номи сифатида берилади. Аммо кўп маъноли сўзларнинг (ёки шунга яқин бўлган баъзи луғавий бирликларнинг) барча маънолари бир мақола ичида изоҳланади:


Бурун (1) –  а) одамнинг бурни (тўғри маънода);

                  

б) чойнакнинг бурни (кўчма маънода).


Бурун (2) -   а) пайт равиши ("илгари", "аввал")

                  

б) кўмакчи сўз


з)мақол ва маталларни тематик группаларга бирлаштириб, сўнг ҳар бир группага оид мақолларнинг ўзини алоҳида алфавит тартибида жойлаштириш принципи ҳам бор. Масалан:

Ватан ва ватанпарварлик ҳақида


Булбул чаманни севар,


Одам – Ватанни.


Бўл Ватанга пахтакор,


Ватан сендан миннатдор.
Меҳнат ва меҳнатсеварлик ҳақида

Барвақт қилинган ҳаракат, 


¥осилга берар баракат.


Баҳорги беғамлик – кузги пушаймонлик.


Бекор тургунча, бекор ишла!


Белни пешлаган билар, 


Ерни ишлаган билар.


96-§.Луғат мақолалари схемалари (тузилиши ва сўз маъноларининг изоҳланиш усуллари) ҳам маълум принципларига таянади. Чунончи, филологик луғатларда дастлаб сўзнинг ўзи, шундан сўнг унинг бош ва ясама, диалектал ва архаик маънолари (агар шундай маънолари бор бўлса) ёритилади. ¥ар бир маъно изоҳидан сўнг шунга оид мисоллар (кўпинча бадиий адабиётдан) келтирилади.Энциклопедик луғат мақолалари эса бошқачароқ бўлади: улар давлат, республика, миллат, шахс, ўсимлик, ҳайвон, бирор тарихий воқеа ва ҳоказоларнинг ҳар бири учун махсус тузилган схема асосида ёзилади. Чунончи, давлатлар ҳақидаги мақола схемаси қуйидагича бўлади:



1.Умумий маълумот.



2.Давлат тузуми.



3.Табиати.



4.Аҳолиси.



5.Тарихий очерк.



6.Республиканинг етакчи партияси.



7.Уюшмалар.



8.Халқ хўжалиги.



9.Медицина.



10.Маориф ва маданият.



11.Матбуот, радио, телевидение.



12.Фан ва илмий ташкилотлар.



13.Адабиёт.



14.Архитектура ва тасвирий санъат.



15.Музика.



16.Театр.



17.Кино.



18.Цирк ва эстрада.



19.Бадиий ҳаваскорлик.



20.Библиография.



21.Карта ва иллюстрациялар.

Миллат ёки халқ ҳақидаги мақола схемаси:

1.Номи.

2.Дефиниция (яшайдиган жойи, қайси этник гуруҳга мансублиги, она тили).

3.Шу миллат вакилларининг сони.

4.Антропологик типи (зарур бўлганда).

5.¥укмрон дин (ёки ўтмишда қайси дин ҳукмрон бўлганлиги).

6.£исқача тарихий маълумот (этногенез, халқ ёки миллатнинг шаклланиш даври, ижтимоий-иқтисодий аҳволи ва ҳ.к.).

7.Моддий ва маънавий бойликлари.

8.Библиография.

9.Иллюстрация.

¤симлик тури ҳақидаги мақола схемаси:

1.Дефиниция (қайси оила ва туркумга мансублиги).

2.Морфологик ва биологик характеристикаси.

3.Ареали (тарқалиш жойлари).

4.Амалий аҳамияти, қўлланиши (фойдаси ва зарари).

5.Шу ўсимликка зиён келтирувчи касалликлар, зараркунандалар, уларга қарши кураш чоралари.

6.Библиография.

7.Иллюстрация.

Тил ҳақидаги мақола схемаси:

1.Дефиниция (қайси халқнинг тили, қайси тил группаси ёки оиласига мансублиги).

2.£андай диалектларга эга.

3.Тарқалиши.

4.Шу тилда гапирувчилар сони.

5.Луғат бойлиги, фонетик ва грамматик қурилиши ҳақида қисқача маълумот.

6.Ёзуви.

7.Адабий тилнинг шаклланиш тарихи ҳақида қисқача маълумот.

8.Библиография.

Биографик мақола схемаси:

1.Фамилияси, исми, тахаллуси.

2.Туғилган ва вафот этган вақти, жойи.

3.Дефиниция: қайси давлат фуқароси, миллати, ижтимоий келиб чиқиши, асосий иш фаолияти, илмий даражаси, унвони (йиллари билан) ва ҳ.к.

4.£айси партияга мансублиги (қачондан).

5.Илмга, фан ёки техникага қўшган ҳиссаси, асосий ихтиролари ёки кашфиётлари, меҳнат ютуқлари.

6.Давлат идораларида, олий ўқув юртларида, раҳбарлик лавозимларидаги меҳнати ва ижтимоий-сиёсий фаолияти.

7.Давлат органларига, депутатликка сайланиши.

8.Орден ва медаллар, Давлат мукофотлари билан тақдирланганлиги (қачон ва нима муносабат билан).

9.Библиография.

Текшириш саволлари

1.Луғатда мақолаларнинг ташқи тартиб асосида жойлаштирилишида нималар ҳисобга олинади?

2.Луғатда мақолаларнинг ички тартиб асосида жойлаштирилишида нималар ҳисобга олинади?

3.Маъно тартибини қандай тушунасиз?

4.Мақола схемалари ҳақида нималарни биласиз?

Таянч тушунчалар

Ташқи тартиб – луғатларда сўзнинг (луғат мақоласининг) алифбодаги ҳарфлар тартибида жойлаштирилишида шу сўз (мақола) бошидаги биринчи ҳарфга асосланиш.

Ички тартиб – луғатларда бир хил ҳарф билан бошланган сўзларнинг (мақола номларининг) иккинчи, учинчи ва кейинги ҳарфларига, шу ҳарфларнинг алифбодаги тартиб ўрнига асосланиш.
Маъно тартиби – омоним ёки полисемантик характердаги сўзларнинг (ёки бирикмали номларнинг) жойлаштирилишида уларнинг маъносига ва тематик гуруҳланишига таяниш принциплари.

Луғат мақолаларининг тузилиши – мақола мазмунининг аввалдан белгиланган схемага (композицион-структуравий қолипга) таяниб ёритилиши.

¤збек луғатчилиги тарихидан қисқача маълумот

97-§.¤збек луғатчилиги тарихи, аслида, эски туркий тил луғатчилиги ва араб тили луғатчилиги тарихи билан узвий боғлиқдир: "Девону луғотит турк" (1073-1074й.), "Муқаддиматул адаб" (1137й.), "Китоб ул-идрок ли лисанул атрак" (1312й.), "Аттуҳфатуз закияту фил луғатит туркия" (XIII аср) каби асарлар араб тилида ва араб тилшунослиги анъаналарида ёзилган бўлса-да, уларнинг барчасида қадимги туркий тил ва эски туркий тил луғати ўз ифодасини топган.

"Девону луғотит турк" (1073-1074й.)-Маҳмуд Кошғарийнинг туркий тиллар ҳақидаги қомусий асари. Унда Марказий Осиёдан £ора денгиз бўйларигача чўзилган ҳудудда яшовчи туркий уруғлар, қабилалар, элатлар, уларнинг тиллари ҳақида маълумот берилади. Халқ оғзаки ижодидан намуналар келтирилади.

Луғатнинг бизгача битта қўлёзмаси етиб келган. Бу қўл ёзма, котибнинг таъкидлашича, Маҳмуд Кошғарийнинг ўз қўли билан ёзилган нусхадан кўчирилган бўлиб, 1914 йилда Туркиянинг Диёрбакр шаҳридан топилган. У Истанбулда сақланмоқда.

"Девону луғотит турк" араб тилидан немис, усмонли турк ва ўзбек тилларига таржима қилинган1
"Муқаддиматул адаб" (1137й.)-Маҳмуд аз-Замахшарийнинг Хоразмшоҳ Алоуддавла Абулмузаффар Отсизга бағишлаб ёзган асари. Бу асар беш қисмдан иборат бўлиб, уларда отлар, феъллар, боғловчилар, от ўзгартишлари ва феъл ўзгартишлари ҳақида баҳс юритилади. Арабча сўзларнинг остида форсча, баъзиларида туркий, ҳатто мўғулча таржималари берилган. Асар 1706 йилда Хўжа Исҳоқ Афанди томонидан усмонли турк тилига, кейинчалик француз ва немис тилларига ҳам таржима қилиниб, Париж, Лейпциг, Вена, Лейден, £озон шаҳарларида, Норвегия, Миср ва ¥индистонда бир неча марта нашр этилган.1 Манбаларда таъкидланишича, "Муқаддиматул адаб"нинг чиғатой тилидаги таржимаси аз-Замахшарийнинг ўзи томонидан амалга оширилган.           

«Аттуҳфатуз закияту фил луғатит туркия» («Туркий тил ҳақида ноёб туҳфа», XIII асрнинг охирида ёзилган).-Муаллифи номаълум. Бизгача бу асарнинг битта нусхаси етиб келган, у Туркиядаги шахсий кутубхоналардан бирида сақланади.

Луғат араб тилида ёзилган, уни туркшунос Бесим Аталай туркча изоҳлар билан нашр эттирган. Луғатда қипчоқ ўзбеклари тили тавсифланган. У 1968 йилда таниқли тилшунос Солиҳ Муталлибов таржимасида ўзбек тилида нашр эттирилган.
«Китоб ул-идрок ли Лисон ил-атрок» («Туркий тилларни билиш китоби», 1312й.)- Абу ¥аййан Андалусийнинг туркий тилларнинг лексикаси ва грамматикасига оид асари. Унда ўз даврининг туркий лаҳжа ва шевалари ҳақида маълумот берилган.
«Китобу булғатул муштақори луғатит турк вал қифчоқ» («Турк ва қипчоқ тилини билишни истаганлар учун қўлланма», XIVаср)-Жамолиддин Абу Муҳаммад Абдулаҳад Туркий томонидан яратилган луғат. Асарнинг арабча матни қора, турк сўзлари эса қизил сиёҳда ёзилган. Луғатнинг лексикографик материали           4 бўлимга ажратилган: 1) худо ва осмон, унга бўйсунувчи жами мавжудотлар ҳақида; 2) ер, унинг усти ва остида бор бўлган нарсалар ҳақида; 3) равишдошлар; 4) феъллар.

Бу асар туркий тиллар тарихини ўрганишда катта аҳамиятга эга. Унинг қўлёзмаси Париж миллий кутубхонасида сақланади.

98-§.¤збек луғатчилиги тарихининг чиғатой (эски ўзбек тили) даври. ¤збек луғатчилиги тарихида чиғатой тили деб номланган эски ўзбек адабий тили даври (XIV-XIX асрлар) алоҳида ўрин тутади. 

XV-XVI асрлардан бошлаб Алишер Навоий ижодига қизиқишнинг ортиб бориши қатор луғатларнинг яратилишига олиб келади. £уйида шулардан айримлари ҳақида қисқача маълумот берилади:

«Бадоеул луғат». Бу луғат XV асрнинг охири ва XVI асрнинг бошларида Султон ¥усайннинг топшириғига биноан ¥иротлик Толе ¥иравий томонидан тузилган. У «¤збекча-форсча луғат» ҳарактерида бўлиб, мингга яқин сўз ва иборани ўз ичига олади. Луғатда таъкидланишича, унда Алишер Навоий шеърияти тилини изоҳлаш мақсад қилинган.

Луғат қўлёзмаси Санкт-Петербургдаги М.Е.Салтиков-Шчедрин номли кутубхонада сақланмоқда. У 1961 йилда проф.А.К.Боровков  томонидан махсус шарҳлар билан рус тилида нашр қилинган. 1 

Абушқа (XVI аср)- чиғатойча-туркча изоҳли луғат. Муаллифи номаълум. А б у ш қ а  сўзига изоҳ билан бошланганлиги учун, луғат шу сўз билан номлана бошланган. Бу сўз эски ўзбек тилида кекса, қари, нуроний чол маъноларига эга бўлган. Луғат Алишер Навоий асарлари лексикасини изоҳлашга асосланган, аммо унда Навоий замондошлари асарларидан ҳам мисоллар келтирилган.

Абушқа 1862 йилда венгр шарқшуноси Г.Вамбери томонидан венгр тилида, кейин эса рус шарқшуноси В.В.Вельяминов-Зернов томонидан 1868 йилда нашр эттирилган.

«Луғати турки»-чиғатойча-форсча луғат. (Тузувчи –Фазлуллахон). Бу луғат XVII асрнинг иккинчи ярмида тузилган бўлиб, 1825 йилда Калькуттада нашр этилган. Унда эски ўзбек тилининг луғати ва грамматикасига оид маълумотлар бор.2
«Келурнома»-чиғатойча-форсча луғат. (Тузувчи-Муҳаммад Ёқуб Чингий). У XVII асрнинг охирида ёзилган. Луғат 15 бобдан иборат, шундан 14 бобида ўзбек тили феъллари алифбо тартибида берилган; 15-боби 9 қисмдан таркиб топган, ҳар бир қисм алоҳида мавзуга бағишланган: 1-қисмда космографияга оид сўз ва атамалар, 2-қисмда географияга оид сўзлар, 3-қисмда ҳайвон номлари,         4-қисмда овчи қушлар ва уй паррандалари номлари, 5-қисмда инсоннинг ички ва ташқи аъзолари номлари, 6-қисмда ота-она, қариндош номлари, 7-қисмда ҳарбий терминлар, 8-қисмда сонлар,   9-қисмда эса грамматик шакллар берилган.

Луғатнинг қўлёзма нусхаларидан бири ¤збекистон Фанлар академиясининг Абу Райҳон Беруний номидаги Шарқшунослик институтида, иккинчиси Лондон музейида сақланади.3    

«Санглаҳ»-Маҳдихон Муҳаммад Низомиддин Муҳаммад ¥одий ал-¥усайнийнинг чиғатойча-форсча луғати. У 1760 йилда ёзиб тугатилган. Унинг "Хулосаи Аббосий"деб номланган қисқартирилган варианти ҳам бор. Луғат 6 та мабна (боб)дан таркиб топган. Уларда феъллар, феъл қўшимчалари, унлилар уйғунлашуви, кишилик ва кўрсатиш олмошлари, келишик қўшимчалари, сўроқ олмошлари, сифатларнинг қиёсий даражалари, сўз ясалиш моделлари, қўшма феъллар, фразеологизмлар, фонетикага оид кузатувлар, имло, туркий ва форс тиллари ўртасидаги алоқалар ҳақида маълумот берилади.

Луғатнинг материали Алишер Навоийнинг 12 та шеърий ва 9та насрий асари тилига асосланган, аммо унда Бобур, Фузулий, ¥усайин Мирза, Лутфий, Саъдидин Сафойи, Румий, Али Усмон асарлари тилидан фойдаланилган ўринлар ҳам бор.

Асарда муаллиф ёшлигидан Алишер Навоий шеърларини ўқишга жуда қизиққанлигини, шу боис буюк сўз султони Алишер Навоий асарлари тилини тушуниб олишга ёрдам берадиган китоб ёзишни мақсад қилганини айтади.

"Санглаҳ"нинг бир неча қўл ёзмалари бизгача етиб келган, улар Лондондаги Британия музейида, Станбулдаги  Сулаймония кутубхонасида ва Калькуттадаги кутубхонада сақланади.1
"Луғати чиғатой ва турки усмоний"- Шайх Сулаймон Бухорийнинг 1882 йилда  Станбулда нашр этилган икки жилдли луғати (иккинчи жилди топилмаган). Луғатнинг биринчи жилдида  8 мингга яқин сўзнинг маънолари ўзбек тили шевалари, Алишер Навоий, Лутфий, Огаҳий каби шоирларнинг асарлари тили, қўшиқ, лапар, мақол, маталлардан олинган намуналар асосида ифодаланган.

99-·.XIX асрнинг иккинчи ярмида ¤збекистонда луғатчилик. XIX асрнинг иккинчи ярмида Марказий Осиё Россия томонидан босиб олинади, натижада рус маъмурлари ва ҳарбийлари фаолиятида маҳаллий халқларнинг тилини ўрганиш эҳтиёжи юзага келади, бу ҳол бир қатор "Русча-сартча" ва "Сартча-русча" луғатларнинг яратилишига сабаб бўлади. £уйидагилар шулар жумласидандир:

В.Наливкин ва М.Наливкина. Русско-сартовский и сартовско-русский словарь общеупотребительных слов с приложением краткой грамматики. По наречиям наманганского уезда.-Казань, в университетской типографии, 1884.

А.В.Старчевский.Переводчик с русского языка на сартовский. (Издано при пособии Военного-ученого Комитета Главного Штаба). –С.-Петербург, Типография и Литография А. Траншеля, Стремянная,№12, 1886.

В.Наливкин.Руководство к практическому изучению сартовского языка. Второе издание.-Ташкент, типография Туркестанского товарищества печатного дела, 1897.

Кияс-Беков. Словарь и элементарная грамматика сартовского языка.-Ташкент, 1907.

Л.Афанасьев. Словарь сартовских слов с главнейшими грамматическими правилами.-Скобелев, 1908.

С.А.Лапин.Карманный русско-сартовский словарь с приложением краткой грамматики узбекского-русского языка, изд.1, -Самарканд, 1914.

М. Преображенский. Карманный русско-сартовский словарь. Издание Книготорговца А.А.Куприянова. Издание 2-е значительно дополненное.-Ташкент. Типо-лит. «Турк Курьер», 1917.

100-§.XX асрнинг 30-йилларида луғатчилик. XX асрнинг       30-йилларидан сўнг ¤збекистонда луғатчилликка яна-да кўпроқ эътибор берилди: ¤рта ва Олий ўқув юртлари учун дарслик ва қўлланмаларнинг яратилиши, ¤збекистон Халқ Комиссарлиги қошида Фанлар Комитетининг иш бошлаганлиги турли фанлар бўйича бир тилли ва икки тиллли терминологик луғатларнинг яратилишини тақозо қилди, натижада Фанлар Комитети ҳузурида Терминология қўмитаси ташкил этилди ва шу қўмита бошчилигида турли фанлар бўйича қатор луғатлар яратилди.: «Русча-ўзбекча математика терминлари сўзлиги», 1933 (Т.Н.£ори-Ниёзий), «Русча-ўзбекча пахтачилик терминлари сўзлиги», 1933 (Н.Сайфулмулуков), «Русча-ўзбекча маъмурий-ҳуқуқий сўзлик», 1933 (Н.Саримсоқов), «Пахтачилликка доир қисқача изоҳли луғат», 1934 (С.Иброҳимов), «Русча-ўзбекча қишлоқ хўжалик терминлари луғати»,                1936 ((Н.Сайфулмулуков), «Русча-ўзбекча ботаника терминлари луғати», 1936, 1939 (Н.Сайфулмулуков), «Зоология терминларининг қисқача изоҳли луғати», 1938 (Т.Зоҳидов), «£исқача русча-ўзбекча география терминлари луғати», 1940 (М.Х.Бектемиров, С.М.Сайдрасулов), «Русча-ўзбекча физика терминлари луғати», 1940 (К.Абдурашидов), «Русча-ўзбекча тупроқшунослик терминлари луғати», 1940 (Н.В.Кимберг, М.Баҳодиров), «Русча-ўзбекча геология терминлари луғати», 1941 (М.Мирбобоев, А.Содиқов, С.Султонов) ва бошқалар шулар жумласидандир.

101-§.XX асрнинг 40-йилларида луғатчилик. Бу йилларда лотин ўзбек ёзувидан рус графикасига асосланган ўзбек ёзувига ўтилди, шу муносабат билан янги ёзувда тузилган яна бир қатор умумий ва махсус луғатлар яратилди. «¤збек адабий тилининг орфографик луғати», 1940 (С.Иброҳимов, М.Раҳмонов), «¤збекча-русча луғат», 1941 (Т.Н.£ори-Ниёзий, А.К.Боровков), «£исқача ўзбекча-русча луғат», 1942 (И.А.Киссен, К.С.Коблов), «Имло луғати», 1941,1949 (Олим Усмон) ва бошқалар.

102-§. XX асрнинг 50-йилларидан аср охиригача бўлган даврда ўзбек луғатчилиги. Бу йилларда турли соҳаларга оид терминологик луғатлар билан бирга «Русча-ўзбекча», «¤збекча-русча» филологик луғатлар, қомусий луғатлар, изоҳли луғатлар, фразеологик луғатлар, частота луғати, чаппа луғат, мақол ва маталлар луғати каби кўплаб лексикографик асарлар яратилди (бу давр луғатларидан намуналар дарсликнинг «Лексикография ҳақида маълумот» бўлимидаги тегишли параграфларда келтирилган).

Текшириш саволлари ва топшириқлар

1.XI-XIII асрларда ёзилган қандай луғатларни биласиз? Бундай луғатларнинг туркий тилларга қандай алоқаси бор?

2.¤збек луғатчилиги тарихининг чиғатой тили даврида қандай луғатлар яратилган? Бу луғатларнинг тузилиши, лексик ва грамматик материали ҳақида нималарни биласиз?

3.XIX асрнинг охири ва XX асрнинг бошларида яратилган луғатлар ҳақида маълумот беринг.

4.ХХ асрнинг 30-40-йилларида бир тилли ва икки тилли терминологик луғатларнинг яратилишига кўпроқ эътибор берилганлигини қандай изоҳлайсиз?

5.ХХ асрнинг иккинчи ярмида яратилган луғатларнинг турлари, объекти ҳақида маълумот беринг.

